
I. 

Det  var  ikke  saa  greit  for  Terna,  hun  havde 
en  slig  skøieragtig  Bedstefar  at  passe,  som  havde 
saamange  originale  Indfald  og  aldrig  begreb,  hvor- 
for man  ikke  kunde  snakke  til  den  eller  den  eller 
gjøre  saa  eller  saa  —  rent  imod  al  Skik  og  Brug. 

Folk  i  Byen  vidste  blot,  at  han  havde  været 
Toldinspektør  nogetsteds,  at  han  havde  tåget  Afsked 
med  Pension  og  ifjor  flyttet  hid  til  sin  Fødeby  og 
Familie. 

For  den  ældre  Slægt  stod  han  anderledes  1 
Ihukommelsen.  Kapteinløitnant  Grunth,  ja  ...  den 
voldsomme  Grunthske  Avisfeide  om  Reformer  inden 
Marinen,  —  hvori  der  haglede  med  Chikaner  og 
Skandaler.  Det  gik  da  som  man  kunde  tænke,  et 
saa  uroligt  Hode  maatte  heraus  af  Marinen  og  over 
i  Toldfaget  ... 

Nu  maatte  de  holde  Øie  med  ham  hjemme  i 
Familien,  og  Bømebørnene  keg  efter  hans  Veie,  for 
han  gik  sandelig  baade  til  Uvenner  og  mangesteds 
han,  stik  imod,  hvad  der  var  deres  Omgang,  og 
indlod  sig  om  alt  muligt. 

De  gik  midt  i  den  trange  Formiddagsfærdsel 
paa  Strandgaden,  han  og  Terna,  medens  Vognene 
durede.  Det  høstlige  Morgenrim  var  endnu  kun 
saavidt  smeltet  af  Fortoget  paa  Solsiden. 

Det  var  hende,  han  drev  sit  Jøn  med,  naar  han 
saadan  lod,   som  han  vilde  kjøbe  den  grønne  Hue 


med  Gulddusken,  som  de  saa  gjemiem  Speilruden. 
Og  hvergang  blev  hun  forskrækket  og  maatte  se 
paa  ham,  om  han  virkelig  mente  det.  Hun  kunde 
jo  ikke  vide  det,  naar  han  saa  paa  hende  saa  al- 
vorlig. Men  hun  begyndte  mere  at  fatte  Mistanke, 
saa  det  bed  ikke  nu  foran  den  store  Messing- 
sprøiten  med  Slangeapparatet,  som  han  sa,  de  burde 
ha  hjemme  i  Haven  til  Vaaren. 

Det  var  disse  store  spørgende  Øine,  Bedstefar 
nød  at  faa  rettet  paa  sig. 

Pludselig  gav  han  sig  til  at  vinke  og  kalde  paa 
nogen. 

Terna  haabede  i  det  længste  paa,  at  en  Kjærre 
med  Æbler  skulde  bortdrage  hans  Opmærksomhed. 
Det  passede  sig  just  ikke  videre  at  kjøbe  Æbler 
midt  paa  Gaden  —  hun,  som  nu  var  konfirmeret 
og  voksen  — ;  men  hellere  end,  at  han  skulde  blive 
ved  at  raabe  saadan  paa  en  vildfremmed  Mand, 
saa  — 

Nei,   nu  vinkede  og  kaldte  han  igjen: 
,, Willumsen  —  Kaptein  Willumsen!" 
Manden  krydsede  i  Gadens  Trængsel  med  endel 
Papirer  i  Haanden  og  fik  netop  smidt  sig  foran  et 
stort  Vognlæs  med  Melsække,   da  han  ved  Raabet 
saa  sig  tilbage. 

,, Kaptein  Willumsen,  kjender  De  ikke  mig?" 
Der  var  noget  ved  Haandbevægelsen,  som  plud- 
selig indgav   den  hastende   Skipper   en   Tanke   om, 
at   han,    Manden-,    som   vinkede    der   paa   Fortoget, 
mulig  var  nogen  at  ta  Hensyn  til.     Han  tog  Hatten 
forbindtligt  af,   og  med  den  hule  Haand  for  Mun- 
den  lød  det  paa  Sprang  til  at  fare  videre:^ 
,,Véd  ikke,   jeg  har  havt  den  Ære!" 
,,Da  kjender  jeg  Dem  godt  igjen,   jeg,   Kaptein 
Willumsen.     De  husker  nok  Havøsund,  —  dengang 
Tolden  holdt  paa  at  lægge  hele  Fartøiet  Deres  under 
Beslag." 


,,Det  skulde  vel  aldrig  være  Toldinspektør 
Grunth?" 

,,Jovist,  jo  vist." 

,,Ja  undskyld,  Hr.  Toldinspektør,  jeg  løber  her 
med  Toldklarering  nu  ogsaa.  Toldfolket  venter  paa 
mig,  —  jeg  maa  afsted." 

,,Naa,   ser  De  ...   Og  er  De  gift,   og  har  Børn?" 

,,Seks  i  forskjellige  Stillinger,"  —  lød  det  gjen- 
nem  Vognrammelen,  —  ,, Farvel,  Hr.  Toldinspektør!" 

,, Dette  er  min  Sønnedatter  Terna,  De,  —  en 
slem  Pige,  maa  De  tro.  Jeg  har  en  Søn  gift  her 
i  Byen  og  — " 

,,Glæder  mig  at  høre." 

,,Ikke  altid  bare  Glæde,  Willumsen." 

,,Aa  nei  ...  Men  jeg  maa  anbefale  mig.     Adiø!" 

Terna  drog  Pusten  lettet.  Men  kun  for  et  Par 
Hushjørner  længere  henne  at  rives  ud  af  Freden 
ved  at  se  Bedstefaren  tåge  nogle  lange  skyndsomme 
Skridt  hen  mod  en  høi  Gadedørtrappe.  Paa  dens 
anden  Side  i  Kjælderetagen  hang  Olieklæder  og 
islandske  Uldtrøier  udover  Fortoget  fra  Brodersens 
Butik.  Der  laa  grovt  Stentøi  og  oprullede  Kabler  og 
handledes  med   allehaande   Skibsfornødenheder. 

Han  havde  opdaget  Madamen,  som  endnu  halv- 
paaklædt  havde  gjort  et  Udfald  fra  Kjøkkenet  hen 
til  den  aabne  Sildetønde  nede  ved  Butikdøren  og 
stod  og  talte  op  Sild  i  en  Træskaal. 

Bedstefar  placerede  sig  ved  Gelænderet  paa 
Trappetrinet  over.  Og  nu  overraskedes  Madamen 
midt  i  sine  Overveielser,  om  hun  skulde  ta  seks 
eller  syv  Sild: 

,,Lad  det  bli  med  de  seks  De,  Madam  Broder- 
sen! —  med  Pandekagerne  efter  kan  De  være 
tryg." 

Madamen  skvat  til  og  saa  forvildet  op,  —  hun 
vilde  ikke  truffet  Toldinspektøren  i  Nattrøie  for 
aldrig  det.  Hun  samlede  sig  imidlertid  og  sa  spø- 
gende: 

,,Hvoraf  véd  De  nu  saa  vist,  at  vi  skal  ha 
Pandekager,  Hr.  Toldinspektør?" 

,, Ingen  Kunst  at  skjønne  det.  Det  er  Lørdag, 
og  De  er  ude  med  opbrættede  Ærmer  og  henter 
Sild.  Tror  De  ikke,  man  véd  saadant,  naar  man 
har  været  gift  i  firti  Aar  da.  De  maa  vide,  det 
var  den  stadige  Disput  om  Lørdagene  mellem  min 
Hustru  og  mig,  den  om  Pandekagerne.  Jeg  la 
Eftertryk  paa  Æggene  og  hun  paa  Melet  og  Jev- 
ningen." 

,,Naar  Toldinspektøren  ikke  havde  andet  at 
være  uenig  med  sin  salig  Frue  om,  saa  — " 

,,Aa,  —  um  ...  vi  disputerede  ellers  om  adskil- 
lige andre  Materier  ogsaa;  —  men  hun  havde  altid 
Ret.  De  har  det  vel  saa  De  ogsaa,  Madam  Bro- 
dersen, at  De  aldrig  trætter  med  Deres  Mand,  uden 
De  har  Ret?"  —  blinkede  han.  ,,0g  opsætter  det 
naturligvis  til  Sengetid,  —  til  I  er  alene?"  —  frit- 
tede han  videre.  —  ,,Ja,  for  jeg  ser  jo  paa  alt,  at 
De  er  en  Kone  med  god  Forstand." 

,,Man  prøver  jo  at  gjøre  det  bedste  ud  af  alt, 
Toldinspektør,"  medgav  hun.  Dette  var  en  underlig 
Mand  at  snakke  med. 

,,Man  kalder  det  Sparlagens-  eller  Gardinpræ- 
kener.  Men  vi  to  véd  det  bedre,  Madam,  —  ikke 
sandt,  —  at  de  tør  være  nok  saa  nyttige  igrun- 
den?" 

,,Aa,  naar  de  ikke  gaar  for  ofte  paa,  saa"  — 
lo  Madamen. 

,,Neinei;  men  ganske  gavnlige  saadan  i  det 
store.  Vi  trænger  alle  til  engang  imellem  at  høre 
Grundsproget  læst  op  for  os  —  hvad?  —  saadan 
ordentlig  —  tilgagns." 

Madamens  Blik  og  Nik  viste  en  inderlig  Be- 
gribelse. 

,,Aa  ja,  aaja,  ikke  blot  Mandfolkene,  Fruen- 
timmerne  med,  —  Fruentimmerne  med,  —  hvad, 
mener  De  ikke?  —  Saadan  en  Overharving  engang 


imellem  oprensker  Grunden,  —  man  behandles  af- 
klædt  for  al  Pynt  og  Fjær,  saa  at  sige,  i  Adams 
og  Evas  Kostume  for  hlnanden.  Saa  man  bevarer 
Fortroligheden.  Det  er  den  om  at  gjøre,  ser  De, 
mellem  Ægtefolk.  Kommer  man  først  fra  hin- 
anden  for  Eksempel  blot  bort  i  hver  sit  Sove- 
værelse, saa  — .  Ja,  saadan  er  det  nu  ikke  hos 
Dem,  Madam?" 

,,Nei,  vi  er  ikke  saa  fornemme  —  —  vi  som 
andre." 

Terna  stod  i  sin  høie  Nød  og  stirrede  ufravendt 
paa  Kabelrullen;  hun  forudsaa  yderligere  farlige 
Udtalelser. 

Toldinspektøren  la  Haanden  et  Øieblik  be- 
tydende paa  Armen,  hvori  Madamen  støttede  Silde- 
skaalen: 

,, Akkurat  min  Mening  ogsaa.  Den  første  Na- 
poleon, som  ialfald  var  en  forstandig  Mand,  hvad 
han  nu  kunde  være  forresten,  mente,  at  saadant 
Samliv  styrker  Moralen.  Men  der  er  mere  end 
det.  Madam.  Tro  mig.  De,  meget  mere  ...  mange 
Ting,  som  vi  ikke  véd,  hvori  Velsignelsen  stikker. 
Og  saa  —  og  saa,  —  eftersom  vi  blir  ældre,  og 
Verden  blir  os  sværere  —  og  koldere  og  ensom- 
mere,  De,  —  at  ha  et  Bryst  at  lægge  Hodet  til  og 
vide  —  vide,  —  at  der  ingen  Dørstok  er,  som  skil- 
ler, —  og,  naar  den  ene  gaar  bort,  saa  — " 

Den  gamle  Mand  tørrede  med  en  ham  eien- 
dommelig  Manér  noget   vaadt   af   Kinden. 

Ternas  store  Øine  hvilte  paa  ham.  Han  blev 
altid  saa  underlig  betaget,  hvergang  det  dreiede 
sig  om  Bedstemor.  Men  han  nævnte  hende  aldrig 
eller  snakkede  om  hende.  Det  var  efter  hende. 
Terna  var  opkaldt,  og  derfor,  hun  var  hans  Ynd- 
ling,  sa  de  hjemme. 

—  ,,Jo,  Madam  ...  det  er  ekstra  Sild.  Det  véd 
jeg  fra  min   Sønnekone.     Hun   siger,    at  hun   altid 

kjøber  sine  Sild  her  ...  Og  De  har  voksne  Børn,  De 
ogsaa?" 

,,To  voksne  Gutter  ja  og  én  Pige,  Hun  véd 
det  nok,  Frøken  Terna,  hun  blev  konfirmeret  sam- 
men med  min  Jeanette  Ihøstes." 

,,Jo,"  —  Terna  saa  lysende  fortrolig,  barne- 
kjendt  paa  Madam  Brodersen;  —  og  de  havde  og- 
saa gaat  paa  Danseskole  sammen  hun  og  Jeanette, 
ivrede  hun. 

,,Ja — a,  da  løb  De  rigtignok  ind  og  ud  her,  — 
siden  saa!  — "  Madam  Brodersen  gjorde  et  let 
Kast  paa  Nakken. 

Terna  stod  som  den  onde  Samvittighed.  Det 
var  jo  det,  at  Moderen  ikke  vilde,  hun  skulde  om- 
gaas  Jeanette  nu,  hun  var  konfirmeret,  og  saa  blev 
hun  med  ét  saa  bange  for,  at  Bedstefar  skulde  faa 
en  af  sine  ,, Ideer"  igjen  og  falde  paa  at  be  Jeanette 
med  dem  ind  til  Konditoren,  og  det  blev  saa  rent 
galt  hjemme. 

Hun  blev  saare  snaksom,  da  de  igjen  kom  ud 
paa  Gaden,  og  ivrig  paa  at  orientere  Bedstefar  over 
Byens  forskjellige  gabende  Omgangsforholde,  hvem 
der  hørte  hid,  og  hvem  der  hørte  did,  og  særlig 
om  Brodersens  i  Strandgaden,  som  var  saa  snille, 
og  —  og  —  det  var  bare  saa  ærgerligt,  saa  kjede- 
ligt  ... 

Gaderækken  begyndte  at  tyndes,  og  i  den  stille 
Høstdag  skinnede  Stykker  af  den  blanke  Havn  frem 
mellem  Husene.  De  havde  Ærinde  ud  til  Laasesmed 
Fahlberg;  han  skulde  gjøre  ved  Bedstefars  Chiffo- 
niere,  som  var  faldt  i  Vranglaas. 

Det  blev  en  nok  saa  drøi  Tur,  —  Søgaden  ud 
og  op  Bakkeveien  og  saa  hele  den  kjedelige  Øvreby 
tilbage. 

Da  Terna  igjen  fløi  op  ad  Stentrappen  hjemme, 
viste  Uhret  i  Kirketaarnet,  der  stak  sine  Murglugger 
og  sit  grønsorte  Zinktag  og  Spir  op  bag  Torvet, 
nær  to.     De  spiste  først  Middag  henimod  Tretiden 


hos  Korpslægens,  eftersoin  han  naade  til  at  komme 
fra  sin  Formicldagspraksis  eller  fra  Brigadekon- 
toret. 

Hun  havde  alt  faat  Ydertøiet  af,  —  medens 
Bedstefar  endnu  spændte  Galoscherne  fra  sig  i 
Entreen,  —  og  holdt  paa  at  fare  ind;  men  stan- 
sede og  lyttede  ... 

Der  lød  et  Par  Anslag  inde  fra  Pianoet. 

,,Aah,  Wingaard"  ...  undslap  det  hende  lav- 
mælt og  som  ilde  berørt.  Blikket  fo'r  hastig  op 
mod  Knaggen,  hvor  Faderens  Militærhue  pleiede 
at  hænge,  om  han  var  kommet  hjem.  Jo,  den  var 
der. 

Hun  stod  igjen  lidt  og  lyttede   ... 

Der  lød  paany  en  Akkord;  og  nedslagen  og 
stille  forsvandt  hun  ind  i  Spisestuen. 

Bedstefar  studsede  noget,  og  Underkjæven  for- 
blev betænkt  optrukket,  medens  han,  før  han  aab- 
nede  Døren,  omhyggelig  purrede  i  sit  graa  Haar 
og  ordnede  og  rettede  ved  Halslinningen. 

Da  han  traadte  ind  i  det  teppebelagte  hygge- 
lige Hjørneværelse,  havde  hans  Ansigt  oparbeidet 
et  livligt,   lyst  Udtryk. 

Der  vuggede  hans  Søn  Korpslægen  sig  i  Gynge- 
stolen med  Foden  over  Knæet  og  en  sammenlagt 
Avis  i  Haanden,  medens  Husets  Ven,  Konsul  Win- 
gaard, den  passionerede  Leder  af  Stadens  Musik- 
liv,  sad  med  den  ene  Haand  paa  Tangenterne  halv- 
vendt  mod  Fruen  henne  i  Sofaen.  Han  reiste  sig 
et  Øieblik  galant  fra  Taburetten,  og  Fruen  yttrede 
venligt: 

,,Sæt  Dig  her,  Bedstefar,   i  Sofaen  ..." 

,,Det  er  altsaa  paa  Dem  hele  Arrangementet 
beror,"  —  gjenoptog  Wingaard  Samtalen,  —  ,,paa 
den  naadige  Frues  gode  Villie  eller  —  lad  os  sige 
—  Lune  til  at  offre  en  Smule." 

Der  var  noget  af  Musikeren  ved  det  nervøse 
Udtryk  og  det  bløde   sorte   Haar  og  meget   af   den 

rutinerede  endnu  ungdommelige  Selskabsmand,  der 
pro  forma  var  optaget  i  Broderens  Firma  og  bar 
Titel  af  Konsul. 

„Hvorfor  ikke  henvende  Dem  til  Fru  Organist 
Gierløw  eller  Frøken  Holk,  Sangerinden,  som  begge 
gjør  Profession  af  deres  Kunst?"  —  indvendte  Fruen 
let  henkastet. 

,, Hvorfor?"  —  hans  Fingre  legte  ubevidst  over 
Tangenterne,  —  ,, hvorfor?  —  De  jager  efter  Kompli- 
menter. Fordi  Fru  Gierløw  og  Frøken  Holk,  som 
De  vel  véd,  nok  kan  være  med  at  udfylde  en  Kon- 
sert; men  bære  den  —  arrangere  —  staa  i  Spidsen," 
—  han  rystede  paa  Hodet.  —  ,,Det  er  ja  eller  nei 
det,  Fru  Grunth,   De   slipper  ikke  udenom." 

,,Saa  nei  da." 

,,Det  er  til  at  bli  rasende  over."  Han  sprang 
op.  —  ,,Hvad  synes  Du,  Grunth?" 

Fruen  slog  sine  smuktfrynsede  Øine  op  fra 
Broderiet,  hvori  hun  sad  og  smaastak. 

,,Ja,  hvad  synes  Du,  Gunnar?"  —  spurgte  hun 
stilfærdigt,  der  blinkede  et  Øiebliks  Skadefryd  i 
Blikket. 

,,Bevars,  Du  mener  da  vel  ikke  at  gjøre  mig 
til  Bussemanden,  som  hindrer  Dig,"  —  optog  Korps- 
lægen  det  gelassent.  —  ,,Tvertimod,  jeg  indser  slet 
ikke,  hvorfor  Du  siger  nei.  Saa  musikalsk  inter- 
esseret,  som  Stefanie  er,"  —  appellerede  han  til 
Bedstefar,  —  ,,er  jeg  ialfald  ikke  istand  til  at  se 
nogen  Grund,  hvorfor  hun  ikke  skulde  lade  Win- 
gaard  opføre  hendes  Navn  paa  Indbydelsen  —  og 
gjerne  paa  Plakater  og  i  Aviserne  med,  —  som 
den  Kapacitet,  man  kan  paaregne  til  Konserterne 
ivinter.  Hvorfor  Pokker  sætte  sit  Lys  under  en 
Skjæppe!" 

,,Jeg  kan  ikke  andet  end  beundre  din  Interesse 
for  vort  Musikliv,  Gunnar  ...  Betænk,  han  er  ikke 
musikalsk"  —  Der  laa  noget  i  Tonen,  næsten  et 
Dir    af    Spot,    medens    de    tætfrynsede    Øine    igjen 

søgte  ned  i  Broderiet.  Den  paafaldende  klare  Teint 
var  lidt  leveragtig  humørsygt  anstrøget,  og  de  høie 
kjødfulde  Kinder  fik  som  et  hedt  Skjær. 

,,Aanei"  ...  Korpslægen  gjorde  et  kort  Ryk  bag- 
over,  —  ,,aanei  ...  det  er  saamæn  for  Dig,  — 
ganske  personlig-  for  Dig,  —  lad  os  ikke  lede  oppe 
i  Skyerne  efter  liøiere  Motiver,  —  simpelthen  for 
at  Du  kan  komme   til   din  Ret,    Stefanie!" 

Wingaard  stansede  foran  Fruen  og  støttede 
Haanden  mod  Bordpladen: 

,,Ser  De  nu  ...  alle  private  og  offentlige  Argu- 
menter samlet  mod  Dem?  —  Naturligvis,  Fruen  gir 
sig  ikke  for  slige  Bagateller  ...  Men  skulde  ikke 
Humøret  kunne  bringes  til  at  blæse  en  gunstigere 
Vei  —  hvad?"  —  Han  tog  lystig  plystrende  nogle 
Toner  af  en  Pianokonsert  ...  ,,Saadan  et  Argument 

—  hvad?  —  Altsaa  ikraft  af  en  Stemning,  Humør, 
Lune  —  alle  de  Grunde,  som  bider  paa  en  Kunstner- 
natur som  Deres  ...  Nu,  vil  De  være  med?" 

,,Kjedeligt  er  det  ikke,"  —  læspede  hun  med 
noget  som  en  skjult  Lystighed  under  Øienlaagene. 
,,Men,  De  er  bare  saa  altfor  letsindig,  Wingaard. 
Det  er  saamæn  ikke  saa  let  for  en  stakkars  Kone," 

—  sukkede  hun  som  træt  skjønhedsbevidst.  ,,D  e 
lokker  og  fløiter,  og  min  Mand  skyver  efter  ..." 

,,Naa,  hvorfor  ialverden  saa  ikke  gaa  med  da!" 

—  raabte  Wingaard. 

,,Det  blir  imidlertid  ved  det  nei,  jeg  har  sagt. 
Det  gir  saadan  god  Samvittighed,  véd  De." 

Hun  sad  og  saa  ned  i  Mønstret  med  Hodet 
prøvende  til  den  ene  Side  og  til  den  anden. 

,,Indser  ikke,  hvad  det  har  med  Samvittigheden 
at  gjøre.  Naar  Du  først  har  Lyst,  saa  — "  yttrede 
Korpslægen  ud  i  Luften. 

,,Du  betænker  ikke,  at  jeg  maatte  ud  paa  Prø- 
ver baade  her  og  der,  til  alle  Tider,  baade  Efter- 
middag  og  Aften.  —  Og  Huset,  Gunnar!" 

,,Aah,    Huset!   —   for   den   Sags   Skyld"    ...    han 

drog  iioget  rydt  paa  Tonen.  ,,Du  véd,  Du  kan 
svinge  Dig  uhindret,  livor  Du  vil,  efter  Frihedens 
fuldkomne  Lov  — " 

,,Tilladelsen  ja,"  —  mumlede  Fruen.  Der  tråk 
sig  et  eget  Udtryk  ved  Hagelinien,  der  tegnede  sin 
noget  fyldige  Runding  mod  Kniplingsbrystet. 

Wingaard  gav  sig  igjen  til  at  plystre. 

,,Bare  hid  til  Pianoet,  Frue  ...  Spil  lidt  af 
den  ..." 

,, Bestem,  bestem  nu  Prø verne,"  —  afbrød  Korps- 
lægen.  ,,Jeg  skal  ud  lige  efter  Middag,  —  maa 
spise  præcis." 

Bedstefar  reiste  sig  hastig  under  et  Indtryk  af 
det,  han  i  sit  Hjerte  vilde  kalde  Uforstand  hos 
Sønnen;  Formelig  nøde  hende  ud  i  det!  ...  Men 
han  tog  sig  igjen  og  fordybede  sig  i  at  sammen- 
holde sit  Uhr  med  Skyggen  og  Middagsstregen,  som 
han  havde  optrukket  i  Vinduskarmen. 

,,Der  ser  De,  Wingaard,  hvor  det  blir  af  min 
Villie,"  klagede  hun.  ,,Gaar  jeg  ikke  med,  saa  gjør 
jeg  Gunnar  til  Bussemand  og  alt  galt." 

Wingaard  nynnede  og  nød  dæmpet  hen  for  sig 
...  ,,Det  synger  inden  i  mig,  hvordan  De  spiller  den 
Adagio,  —  blødt  diskret  —  som  over  Fløil  ...  Og 
i  den  store  Sal,  ser  De"   ... 

,,Paa  dette  jammerlige  Nannestads  Instrument? 

—  Nei,  jeg  spiller  ikke,  medmindre  De  skaffer  Gros- 
serer Jakobsens  Flygel  udlaant." 

,,Aa,  skal  bli,  skal  bli  —  altsammen.     Og  saa," 

—  han  tog  til  Hatten,  —  ,,naar  ansætter  vi  første 
Prøve  —  Imorgen  —  lovermorgen?"   ... 

Fruen  lagde  Broderiet  væk  og  fulgte  ud: 

,, Imorgen  Klokken  tre  da,"  —  lød  det  derude- 
fra.  —  ,,Men  De  lover,  Wingaard  ...  De  skal  ikke 
gjøre  mig  ræd  og  nervøs  ...  Og  ingen  Skjænd,  om 
jeg  kommer  for  sent,  —  hører  De!"   ... 

Entredøren  klippede  af  Lyden. 

Korpslægen  sad  og  vuggede  i  Gyngestolen  med 

korte  Knirk  og  tråk  og  tråk  den  sammenlagte  Avis 
gjennem  Haanden.  Blikket  lyste  af  undertrykt 
Haan. 

Bedstefars  Mine  blev  pludselig  urolig.  Han 
kj endte  de  Øine  ...  de  af  Harme  fyldte  stumme 
Blaaskimt.  —  Just  som  Moderens,  naar  hun  blev 
saa  tung  forgjemt  ... 

,,Det  holder  mærkelig  stik,  Du  Gunnar,"  —  sa 
han  rolig,  som  han  puttede  Uhret  i  Lommen  og 
gik  ud,  —  ,,bare  trække  fra  eller  lægge  til  efter 
Almanaken,  saa  har  vi  nøiagtig  Tid  paa  Soluhret." 

Fra  Spisestuen,  hvor  Døren  stod  paa  Klem,  og 
Maden  bares  ind,  hørte  han  Ingvald  forbittret 
svare  Stuepigen: 

,, Skjeller  det  Dig,  hvad  Wingaard  vilde"  ... 

Guttens  Stemme  næsten  hvæsede.  Da  han  blev 
Bedstefar  va'r,  stansede  han  og  gav  sig  ivrig  til 
at  spænde  op  Remmen  med   Skolebøgerne. 


Efter  Middagen  var  Bedstefar  gaat  op  paa  sit 
Værelse  for  at  ta  sin  Middagslur.  Han  havde  bedt 
Kaffen  bragt  op  til  sig.  .  Han  var  træt  og  graa- 
bleg  ovenpaa  den  lange  Formiddagstur  og  pint  af 
Tingene  nede  i  Stuen,  —  en  lummer  Fornemmelse 
af,  saa  at  sige,  en  egen  lav,  trykket  Barometer- 
stand,  af  at  Luften  ligesom  var  hedere  end 
Ordene. 

Sin  Duffieldsfrak  byttede  han  ude  i  Klædes- 
hænget  i  Forværelset  med  en  bekvemmere  til  at 
sove  i.  I  Hjørnet  af  den  store  magelige  Sofa  laa 
hans  Kalot  og  et  hæklet  Sovetæppe.  Han  tråk  et 
af  de  tunge  Gardiner  frem,  saa  det  tog  af  for 
Lyset,  og,  som  han  lagde  Hodet  tilrette  paa  den 
af  hans  afdøde  Hustru  broderede  Sofapude,  rakte 
han  Haanden  ud  paa  Bordet  efter  en  halvlæst  en- 
gelsk Roman, 

Eftermiddagssolen  faldt  paa  skråa  henover  den 
store  Chiffoniere  og  blinkede  døende  i  et  Par  af 
Sølvbeslagene  paa  Merskumspiberne  over  Tobaks- 
opsatsen  for  sagte  at  stige  op  mod  Guldrammerne 
om  et  Par  Familieportræter.  Det  var  et  Udvalg  af 
Møblementet  fra  hans  gamle  Hjem. 

Ud  af  Halvskyggen  mellem  begge  Vinduerne 
skimrede  et  langt  Speil  med  dybt  Glas  og  en  Deko- 
ration  over  af  to  krydslagte   Søofficerssabler. 

Det  durede  hyggeligt  i  Ovnen og  Roma- 
nen holdt  paa  at  falde  Bedstefar  ud  af  Haanden. 
Han  tog  den  op  igjen  og  prøvede  at  fortsætte.  Men 
blev  liggende  med  Haanden  under  Kinden   ... 

I  den  halvvaagne  Tilstand  steg  Svigerdatterens 
Underansigt  frem  som  en  Vision  ...  dette  egne,  der 
ligesom  skimrede  og  vimrede,  naar  hun  talte  med 
sin  Mand,  og  det  tråk  sig  til  som  en  fordulgt  Villie 
eller  Mening  ude  af  Sammenhæng  med  det  øvrige 
Ansigt.  Det  var,  som  alt  sank  af  og  ændredes  nede 
ved  Hagepartiet  til  noget  tilsløret,  der  frydede  sig, 
spottede  og  trodsede  ... 

Bedstefar  sukkede  ... 

Han  saa  igjen  for  sig  de  opluende  blaa  Skimt 
fra  Gyngestolen,  der  svarte  paa  hendes  fordækte 
Mening  under  deres  stille  skjulte  huslige  Kamp,  — 
svarte   stumt,   stolt,   utilgjængeligt   ... 

Bedstefar  hev  sig  med  et  rask  Flyt  op  paa  Al- 
buen, saa  han  kom  til  at  ligge  høit  fra  Puden. 

Hvad  var  det  med  denne  Wingaard  ... 

Var  det  noget  mere  ...  eller  var  det  noget 
mindre? 

...  Børnene  havde  ogsaa  deres  Fornemmelse,  det 
var  ikke  til  at  ta  feil  af.  Lille  Kirstine  snaddrede 
alene  ved  Bordet  idag,  og  Terna  og  Ingvald  sad  der 
sky  og  stille.  Gutten  keg  gjentagende  op  paa  Fa- 
deren og  blev  saa  unaturlig  ivrig  og  høitsnakkende 
om  Læreren  i  latinsk  Stil   ... 

Man  skuffede  ikke  hans  gamle   Spornæse. 

Alt  dette  selvopgivende  Galanteri  fra  Gunnars 
Side,  denne  overdrevne  Føien  og  Jaen  til  alt.  — 
Var  det  Svaghed  eller  Stolthed?  —  som  ikke 
Vilde  se?  — 

Disse  krænkede  stumme  Blaaskimt  langt  inde 
fra  Sjælen  —  han  kjendte  dem,   disse  Øine   ... 

Den  gamle  Mand  laa  halvt  i  Drøm  og  stirrede 
sig  bort  i  dem. 

De  forvandlede  sig  til  hans  bortgangne  Hustrus 
...  skimrede  frem  som  omgivet  af  Mulm  ...  Han 
følte  paa  sit  Hjertes  Raab,  at  nu  kom  de  —  disse 
staalkolde  Glimt  mod  ham,  disse  ubeherskelige  Ud- 
brud  af  noget  tendert  i  hende,  der  var  uforglemme- 
lig saaret,  —  og  som  brød  stumt  frem  altid  just  i 
den  dybeste  inderste  Hengivenheds  Stund,  saa  døds- 
koldt,  saa  vildt  bedrøvet  ...  Dette  uovervindelige, 
som  stødte  ham  tilbage,  satte  ham  i  Raseri,  fyldte 
ham  med  Had,  som  var  Kjærlighed,  —  som  hun 
altid  igjen  bad  om  Tilgivelse  for,  og  som  hun  altid 
vidste  at  udslette  og  forsone  saa  usigelig  kjærlig 
hengivent     ... 

Han  laa  med  det  store  Hoved  bagover,  medens 
det  spillede  fra  Ovnsmundingen  mod  P'oden  af  Bog- 
skabet,  og  Skumringen  faldt  paa. 


n. 

Stor  Overraskelse!  —  Det  var  sandelig,  som  alt 
skulde  komme  paa  én  Dag  —  en  Regndag  med  For- 
æringer! —  medens  det  silede  ned  ad  Ruderne,  saa 
det  mørknede  i  Stuen,  og  skyllede  og  klaskede  i 
Gaderne. 

Korpslægen  var  kommet  hjem  med  et  Par  nyde- 
lig udstyrede,  forede  og  pelsbesatte  Gummigaloscher 
til  sin  Hustru,  —  høie  Hæle,   rigtig  noget  elegant. 

De  havde  været  udstillet  paa  Prøve  i  Vinduet  hos 
Jansen  som  eneste  Par,  og  han  tog  dem  straks. 
Dyre  naturligvis  ... 

Han  prøvede   dem  selv  paa  hende. 

,,Se,  Gunnar,  —  se  bare,  hvordan  en  Fod  kan 
ta  sig  anderledes  ud,"  —  belærte  hun  ham  og  gik 
over  Gulvet  med  smaa  Knirk.  Hun  maatte  be- 
kjende,  at  hun  var  fornøiet  med  ham  denne- 
gang. 

Han  havde  faat  det  Indfald,  siden  hun  var 
nødt  til  at  traske  hen  paa  Prøveme  nu  saagodt- 
som  hver  evige  Dag  gjennem  Regnveiret  og  Sølen, 
—  set  sig  forarget  paa  de  stakkars  lave  Galoscherne 
hendes,  som  stod  der  i  Gangen  graa  helt  op  til 
Randen,  —  yttrede  han,  medens  han  løste  de  ny 
fine  af  hende,  og  hun  kjælende  strøg  ham  gjennem 
Haaret. 

Og  lige  efter  Middagen,  medens  Bedstefar  endnu 
gik  nede  i  Stuen  og  ventede  paa  Posten  og  Avi- 
serne,  bragte  et  Bud  fra  Wingaard  &  Komp,  en 
større  fint  udstyret  Papæske  med  Stempel  fra  Paris 
og  adresseret  til  Madame  Stefanie  Grunth.  En 
liden  spøgefuld  Billet  fra  Konsul  Wingaard  bad 
Fru  Stefanie  tilgive  hans  sørgelige  Glemsomhed  i 
Fillipine,  —  ,, maatte  den  bortveires  med  Viften  og 
skjules  under  Tilgivelsens  Kaabe".  Det  endte  i  en 
kort  Nodesats  —  Adagioen. 

Fruen  stod  en  Stund  og  nød  Æsken,  der  var 
sat  hen  paa  Bordet,  —  Stempel  fra  Modeetablisse- 
mentet,  Seglene,  Udenpaaskriften  til  ,, Madame"  ... 
Det  var,  som  hun  ikke  rigtig  kunde  overvinde  sig 
til  at  bruge  Saksen. 

Bedstefar  havde  alt  tåget  op  Aviserne,  og 
Korpslægen  gik  med  Hænderne  paa  Ryggen  og  saa 
til,  spøgefuld  interesseret,  men  noget  stram  i  An- 
sigtet. 

,,Naada,  Fanie,  skal  Du  ikke  aabne  og  se,  hvad 
det  er?" 

Stefanie  klippede  pludselig  til,  fjernede  Snoren 
omhyggelig  og  tog  Laaget  af:  — 

,,Ah,  for  en  Parfume"  ... 

Hun  løftede  hurtig  ivrig  det  øverste  Wattdække 
op  efter  de  røde  Silkebaand  — 

,,Lige  fra  Paris!"  —  udstødte  hun. 

Der  laa  et  hvidt  guldkantet  Futeral. 

En  stor,  deilig,  kostbar  malet  Vifte  af  Elfen- 
ben ... 

Hun  slog  den  ud. 

,,Aah,  han  er  utrolig,  Wingaard!" 

,,Ja,  den  er  smuk.  Du,  —  overmaade  smagfuld, 
—  sjelden  smagfuld"  —  udtømte  Korpslægen  sig; 
men  undgik  at  røre  ved  den,  da  hun  holdt  den  hen 
imod  ham. 

,,Jeg  tænker,  Du  faar  mere  at  være  taknemme- 
lig  for,"  —  lo  han  tvungent,  —  ,,om  Du  ser 
efter." 

Fruen  tog  langsomt  og  varligt  op,  hvad  der  laa 
sammenlagt  i  et  stort  Silkepapir  under  det  andet 
Wattdække. 

En  Theaterkaabe  —  Fløil  ...  atlaskforet  — 
kantet  med  Svanedun  ... 

Hun  saa  stum  paa  den,  betragtede  den  ind-  og 
udvendig,  —  kastede  den  om  Skulderen  og  gik  hen 
for  Speilet  af  og  til  med  et  Ah!  —  som  hun  aandede 
og  tråk  ind  Parfumen. 

,,Den  klæ'r  Dig,  —  falder  brillant  ...  Pokkers 
Kar  den  Wingaard  til  at  træffe  det,  —  mærkelig 
mangfoldig  — " 

,,Ja,  Du  synes,  den  passer?"  —  vedblev  hun 
fremdeles  hængende  ved  Speilet  og  mønstrende  sig 
selvbevidst  i  Svanedunet. 

„0g  Du,  Bedstefar?"  ... 

Hun  præsenterede  sig  spøgefuld  foran  hans 
Avis. 

Bedstefar  skjød   Brillerne   op   i   Panden   og  lod 

interessere!.  Han  strøg  med  Haanden  paa  det  dyb- 
blaa  Fløil: 

,, Overordentlig  luksuriøst  —  isandhed  en  kost- 
bar Present." 

Hun  tråk  paa  Læben,  som  hun  nok  ventede  en 
fyldigere  Udtalelse. 

,, Overordentlig  smagfuld,  —  overordentlig  klæde- 
lig  ...  naar  man  forstaar  at  bære  den  —  som  Du, 
Stefanie  —  med  din  Holdning  og  Vækst." 

,,Aah  —  den  Parfume"  ...  Hun  førte  Kaaben 
op  til  sit  Ansigt  og  gik  om  paa  den  anden  Side, 
hvor  Bordet  dækkede  hende,  saa  hun  kun  saa  sig 
oventil  kaabeklædt  i  det  lange  Konsolspeil  lige  over- 
for. Som  hun  stod  der  og  figurerede  med  Viften, 
fik  Hagen  mere  og  mere  et  myndigt  Drag  af 
Uvillie. 

,,Naar  én  altid  kunde  gaa  ind  paa  Konserter 
og  sligt  bag  en  saadan  Bordskive!"  —  udbrød  hun 
stille  bittert.  —  ,, Saadan  at  være  klædt  førsterangs 
til  Halvparten,  medens  Resten  ...  Jeg  synes,  jeg 
staar  her  med  Herligheden  ligesom  en  af  disse 
Havfruerne,  som  er  saa  bra  oventil,  men  desværre 
forhindret  ellers  i  at  optræde"  — 

Hun  tog  Kaaben,  som  hun  vilde  lægge  den 
ned  igjen;  men  satte  sig  pludselig  med  den  paa 
Skjødet: 

,,Jaja,"  —  sukkede  hun  og  stirrede  resigneret 
hen  for  sig  —  ,,det  kan  jo  ogsaa  være  en  Hygge 
at  ha  den  liggende  som  en  Mindelse  om,  at  ialfald 
noget  Menneske  har  kunnet  tænke  sig,  at  saadant 
passede  for  én  — " 

,,Da  synes  saamæn  jeg  ogsaa,  den  passer  for 
Dig,  Stefanie,  jeg  har  bare  ikke  havt  Raad  til  at 
kjøbe  den,"  —  lød  det  skullen  være  lystig  freidigt; 
men  Bedstefar  følte,  det  var  saare  ydmygt. 

,,Jeg  kommer  ialfald  ikke  til  at  bruge  den,  kan 
Du  forståa,  hverken  den  eller  Viften.  Jeg  eier  jo 
aldeles  ikke  nogen  Kjole  at  bære  til  det.     Den  gule 


19 


...  og  min  sorte  med  Stenkulsperlerne,  som  jeg  nu 
har  straalet  saa  længe  i  ...  Den  gamle  grønne  er 
umulig  ...  Jeg  vil  ikke  kritiseres"  ... 

Korpslægen  begyndte  pludselig  at  vandre  op  og 
ned  med  den  ene  Haand  i  urolig  Bevægelse  bag  paa 
Ryggen: 

,,Saa— e  —  Saa— eh"   ... 

,,En  Kone  i  tarvelige  Omstændigheder  faar  altid 
være  beredt  paa  en  Nødløgn.  Og  det  er  jo  saa  let 
at  af spise  Wingaard  med,  at  jeg  først  viser  mig  i 
Kaaben,  naar  jeg  faar  min  ny  Silkekjole  færdigsyt. 
At  den  aldrig  blir  det  —  det  ..." 

,,Det  gjætter  han  og  forærer  Dig  en,  —  er  det 
det.  Du  mener?"  —  fo'r  Korpslægen  rydt  op;  men 
tog  sig  igjen.  —  ,,Ja  det  forarger  mig,  at  Du  ikke 
et  Øieblik  tænker  Dig,  at  jeg  ogsaa  kan  skaffe  Dig 
en  Silkekjole.  —  Silke  eller  Fløil  —  lige  fedt  ...  Du 
skal  faa  den  saa  dyr,  Du  vil,  —  bare  tag  ud  og 
vælg!  —  Ser  Du,  Stefanie,  jeg  vil,  at  Du  skal  kunne 
hævde  Dig  —  Død  og  Plage,  for  Eksempel  en  sort 
Silkefløils." 

„Sort,  mener  Du?"  —  drog  hun  betænkt  paa 
det,  —  ,,til  mørkeblaa  Kaabe?  ...  Hos  Jansen  har 
jeg  set  et  Silkestof"  ... 

,,Jaja,  saa  hos  Jansen." 

,, Synes  Du  ikke,  han  er  ufornuftig,  Bedstefar?" 
—  appellerede  hun  pludselig  indsmigrende.  ,,Nu 
skal  jeg  ha  den  nydeligste  vinrøde  Silkekjole,  jeg 
kan  opdrive  hos  Jansen  ...  Jeg  skal  ha  den,  jeg 
maa  ha  den.  Han  er  slig,  Bedstefar!"  —  lo  og 
spøgte  hun,  medens  hun  omhyggelig  ordnede  Kaa- 
ben og  Viften  ned  i  Æsken.  —  ,,Saa  har  jeg  jo  An- 
ledning til  at  takke  Wingaard  nu  straks  i  Efter- 
middag  paa  Prøven  oppe  hos  Tidemanns,"  —  fulgte 
det  efter  en  liden  Overveielse.  ,,Det  skal  bli  pud- 
sigt  at  fortælle  ham,  hvad  Følgen  blev  af  hans 
Present,  —  at  min  Mand  nu  forærer  mig  en  deilig 
Kjole." 

,,Du  maa  sige  har  foræret  Dig  den,  —  ellers 
er  han  over  os  med  en  Kjole  ogsaa!" 

,,Aa  nei,  Du,  lad  mig  om  det.  Det  var  jo  netop 
Nødløgnen,  jeg  skulde  slippe  ved  din  storartede 
Optræden." 

Bedstefar  kræmtede,  lagde  hastig  Aviserne  sam- 
men og  gik  ovenpaa. 


Lidt  efter  var  Ingvald  oppe  hos  ham;  —  der 
vankede  jo  af  og  til  en  Halvkrone  eller  en  hel,  naar 
Bedstefar  var  i  det  Humør. 

Han  fandt  ham  taus  optaget  af  at  ordne  sine 
Overfrakker  hen  efter  hinanden  inderst  paa  Klædes- 
krogene  bag  Forhænget. 

,,Den  har  været  ude  mangen  Nat,  Du  Ingvald, 
i  Uveir  og  Slud,  —  da  jeg  var  tilsjøs,  —  paa  man- 
gen en  ansvarsfuld  svedende  Vagt,  —  gjort  sin 
Pligt,  Du,  —  sin  Pligt!"  —  udladede  han  sig  ende- 
lig humørtungt  ...  ,, Luven  er  væk,  ja  —  M — en,  én 
kan  aldrig  vide  ..." 

Det  var  et  gammelt  i  Sømmene  som  i  Farven 
medtaget  Skilderhus  med  svære  Opslag  og  Horn- 
knapper. 

,,Men  Bedstefar,  naar  Du  aldrig  kommer  til  at 
bruge  den  mere,  saa  — " 

,,H — m,  —  man  kan  aldrig  vide,"  lød  det 
mørkt. 

,,Du  kunde  da  ikke  falde  paa  at  gaa  med  den, 
se  ud  som  en  Vægter." 

,,Gaa  med  den?"  ...  Bedstefar  betragtede  og  be- 
sigtigede  betænksomt  det  gamle  Plag,  som  han  løf- 
tede op  med  begge  Hænder  ...  ,,Nei  visselig  ikke, 
—  isandhed  Tiden  gaar  ...  Men,  saa  kan  én  aldrig 
vide.  Du,  hvortil  én  kan  bli  reduceret.  Verden  er 
alt  andet  end  sikker,  —  alt  andet.  —  —  Jeg  har 
oplevet   mange   —   mange   utrolige    Skjæbnens    Om- 

vekslinger  ...  En  kunde  vel  ogsaa  bli  reduceret  til 
en  Vægterkappe,  før  én  døde." 

,,Ja  for  Eksempel,  om  der  blev  Brand  her  om 
Natten,  Bedstefar,  og  bare  den  blev  reddet  ud  — 
og  saa  Du.  —  Men  ellers  saa  — "  mente  Ingvald 
lystig  ...  ,,Den  er  vel  tredive  Aar  nu?"  — 

,,Mere,  Gutten  min  ...  lad  mig  se,  da  jeg  tog 
Permission  og  førte  Dina  i  —  det  var  i  seks  og 
femti"  ... 

,,Men  her  er  jo  to  Overfrakker  til,  Bedstefar, 
foruden  den  brune.  Du  kom  hid  med  ivaar." 

,,Uniformsf rakker,  Ingvald  ...  Den  der  er  Kap- 
teinløitnanten  —  den  med  Ankerknapperne,  —  og 
den  med  Løveknapperne  er  Toldinspektøren  ...  Fine, 
fine  Frakker  igrunden  endnu,  ser  Du.  —  —  Ja, 
Kapteinløitnanten  trængte  jo  en  grundig  Repara- 
tion  —  hm.  Foret  — ";  han  besaa  den  hovedrystende, 
før  han  overgav  den  til  Knaggen  ...  ,,Men  saa 
skader  det  ikke  at  ha  Reserver  —  for  det,  som  én 
ikke  venter"  ... 

,,Fire  Frakker  bagom  hinanden"  —  Ingvald 
kunde  ikke  dy  sig  for  Moro. 

,,Gudbevare  Dig,  hvorlidet  Du  tænker  for  Dig, 
Ingvald,"  —  udbrød  Bedstefar.  ,,Sæt  nu,  at  din 
Far  døde,  saa  din  Mor  bare  fik  sin  Pension  at  for- 
sørge sig  og  Jer  med,  —  hvordan  skulde  Du  da 
komme  frem  ...  Vi  maatte  jo  benytte  alt,  la  omsy 
hos  Skrædderen  til  Dig  og  — " 

,,0g  jeg  saa  komme  i  Vægterkappen,  Bedstefar! 
...  Eller  i  Kapteinløitnanten  eller  Toldinspektøren" 
—  drev  Ingvald  noget  vovet  paa. 

,,Den  blev  ialfald  din  egen  og  betalt,  —  bedre 
end  at  ta  paa  Borg,"  —  brummedes  der  bistert. 

Ingvald  prøvede  fremdeles  noget  løssluppet  at 
antyde:  ,,Ho,  Vægter,  ho!"  Men  to  utaalmodige 
Hægt,  før  Bedstefar  fik  Frakken  ind  paa  Krogen, 
lod  ham  indse,  at  han  var  kommet  uheldig  deran, 
og  han  trippede  kun  svagt  forlegen  efter,  da  Bedste- 

far  pludselig  opgav  Klædeshjørnet  og  gik  ind  i  sit 
Værelse  ... 

—  ,,0g  saa  skal  det  altid  være  det  allerfineste, 
mest  rafflneret  udsøgte,  de  maa  ha,  naar  de  saa- 
dan  lader  Krediten  florere!"  —  undslap  det  ham  ... 
,,Bevars,  Gjæld  er  ingenting,  —  nei  — .  Den  er 
bare  værre  end  Fattigdom,  rent  ud  som  den  svarte 
Vrangelven  bagom  den.  I  Fattigdommen  der  faar 
man  ydmyge  sig  og  be.  Men  i  Gjæld,  ser  Du  — 
der  maa  én  lyge  ...  lyge  ... 

Næst  Synd,  Du  Ingvald,  er  Gjæld  det  værste, 
én  kan  drage  paa  sig!" 

Ingvald  begyndte  at  føle  sig  uvel  og  henfaldt 
i  Grublerier  over,  om  Gamlen  kanske  kunde  være 
kommet  efter  hans  Gjæld  for  Stikkelsbærvinen  og 
Hermetiken  nede  hos  Andersen  ...  Eller  var  det 
de  fille  to,  tre  Kronerne,  han  skyldte  Bøssemager 
Lund  for  Patroner  til  Revolveren,  han  havde  faaet 
Snus  i? 

,,Den,  som  har,  han  skal  gives,  staar  der.  Men 
den,  som  intet  har,  fra  ham  skal  der  tåges"  ...  lød 
det  trykkende.  ,,0g  det  slaar  ind  —  slaar  ind  ... 
Sandelig  et  dybt,   dybt  Ord." 

Ingvald  hang  paa  Hodet,  men  drog  lidt  paa 
det,   som  han  fandt  Satsen  noget  urimelig. 

,,Du  Ingvald!"  — 

Det  klak  i  Ingvald. 

,,Hør  Du,  —  hvormange  Racer  lærer  Du  der 
findes  i  Verden?" 

,, Racer  ...  Menneskeracer?"  —  hug  Ingvald  ivrig 
i.  —  ,, Naturligvis  ...  den  sorte  og  den  hvide  og  den 
gule  og  den  røde.  Der  gives  ingen  blaa,"  —  gav 
han  af  sig  inderlig  lettet. 

,,Der  eksisterer  bare  to  —  bare  to  Du,  —  mærk 
Dig  det:  De,  som  har  noget,  og  de,  som  ikke  har. 
—  Du  kan  gjerne  kalde  dem  for  sorte  og  hvide. 
Steller  Du  Dig  slig,  at  Du  er  en  af.  dem,  som  ikke 
har,   men  skylder,   da  er  Du  dømt  til  at  slave   og# 

iidsuges  for  Renter  af  din  egen  Møie  her  i  Livet. 
Men  svinger  Du  Dig  —  om  aldrig  saa  lidt  oven- 
paa,  da  er  Du  en  Herremand  og  én,  som  skal  ha 
Renter  her  i  Verden,  Gutten  min!  Forstaar  Du  det, 
Ingvald." 

Ingvald  forstod,  at  det  saa  ilde  ud  med  Ud- 
sigten  til  Kronestykket.  Han  havde  en  Tæft  af,  at, 
siden  det  ikke  var  hans,  saa  var  det  Forældrenes 
Pengeaffærer,  som  satte  Bedstefar  i  dette  leie 
Lune. 

...  ,,0g  alt  defte.  Du  Ingvald,  vil  igjen  bare 
sige  saameget  som,  at  Vorherre  ikke  vil  vide  af 
Vekinger,  som  ikke  tør  vise  sig  i  en  omsyd  Frak, 
men  maa  løbe  hen  og  borge  sig  én.  Naturligvis  — 
den  allerdyreste  og  fineste,  de  kan  opdrive,  —  na- 
turligvis" ...  Bedstefar  geleidede  det  med  et  fælt 
Udtryk  ved  Mundvigeme,  ,,og  som  de  saa  maa 
trælle  op  bagefter.  De,  som  kjender  sig  som 
Herrer,  de  sælger  sig  ikke.  —  Aa  nei!  —  ikke  hver- 
ken for  Silkestas  i  Manufakturbutiker  eller  Luksus 
eller  nogetsomhelst.     Skjønner  Du  det!" 

,,Det  er  nu  ikke  alting  bare  at  krafse  til  sig 
Penge  her  i  Verden  heller!"  satte  Ingvald  i. 

,,En  kan  aldrig  være  forsigtig  nok,  siger  jeg 
Dig,  —  aldrig  forsigtig  nok,"  steg  det  hidsig  ved 
Modsigelsen.  ,,Der  kan  komme  Ansvar  af  alting, 
—  af  det  allermindste.  Det  er  bare  det  første 
Skridt,  —  og  inden  én  ved  Ordet  af  det,  har  én 
Forpligtelser,  Skyld,  Gjæld,  —  kan  være  lige  i 
Døren  baade  paa  Tugthus  og  Slaveri  ...  Gudbevare 
Dig,  hvor  Du  snakker  ...  Sky  alt  det,  som  Ansvar 
og  Risiko  heder,  som  Pesten  —  som  Pesten!"  ... 

Bedstefar  holdt  pludselig  inde  og  saa  betænkt 
paa  den  fregnede  tæthaarede  Sønnesøn,  der  strut- 
tede af  Sundhed  som  en  Oksekalv  og  stod  der  i  sin 
udafvoksede  Trøie  med  et  Hode  saa  fast  og  rundt 
som  en  Keglekugle   ... 

,,Ja,    det   vil   sige,    Du    Ingvald,"    —   kræmtede 

han,  —  ,,naar  én  blir  gammel,  saa  ræsonnerer  én 
helst  saa  —  og  kan  ogsaa  mangen  Gang  ha  Ret, 
saare  megen  Ret  — .  Men,  ser  Du"  ...  Han  begyndte 
at  spankulere  og  se  med  en  vis  flot  Letlivethed  ned 
ad  sine  Benklæder,  medens  Haanden  legte  i  Lom- 
men om  Portemonnaien,  —  ,,naar  man  er  ung  og 
har  Kræfter  og  Mod  ...  Og,  da  din  Bedstefar  havde 
Alderen  til  det  —  og  adskillig  siden  ogsaa,  —  saa 
spurgte  han  aldrig  videre  efter,  om  der  fik  lægges 
lidt  Ryg  til,  nei  ...  Og  det  skal  Du  ogsaa  huske, 
Gutten  min,  at  Du  ikke  blir  en  af  disse,  som  lusker 
og  lister  sig  undaf,  straks  der  kan  være  lidt  at 
vaage  ved  det.  Eftersom  én  lægger  sig  ind  i  det, 
vokser  én  til  Kar,  Du,  —  og  —  og,  da  jeg  mær- 
kede,  jeg  blev  gammel  —  ængstelig  af  mig,  tog  jeg 
Afsked  —  fluksens.  Husk  paa,  hvad  jeg  siger  Dig, 
Ingvald,  —  man  maa  ta  Verden  ved  Hornene,  skal 
man  vinde  paa  den.  Bare  gjør  ikke  Gjæld  ...  Du 
har  vel  ikke  Gjæld?"  — 

Det  saa  ud,  som  Bedstefar  vilde  lade  Pungen 
glide  tilbage  ned  i  Lommen  igjen. 

,,Naa  naa,  jeg  paastaar  jo  ikke.  Du  har  —  og" 
—  han  stod  og  mysede  og  valgte  ud  af  Rummene 
i  Portemonnaien,  —  ,,her  er  et  —  et  Tokronestykke. 
Lad  mig  se.  Du  bruger  det  fornuftigt"   ... 

Ingvald  straalte  med  hele  sin  uregelmæssige 
Tandrække.  Han  forlod  Værelset  beskedent,  næsten 
paa  Tæeme.  Men  Bedstefar  opfangede  et  Par 
Dump  udenfor  af,  at  hans  lange  Ben  klarede  Trap- 
pen i  to  Satser.  Fra  Vinduet  saa  han  lige  efter  sin 
Sønnesøn  med  Huen  saavidt  paa  og  Frakken  hængt 
over  Skulderen  kile  skraat  over  Torvet. 

,,Ja — ja,  ja — ja — ah  ...  Hos  hvem  skal  man  saa 
slaa  Aftenen  ihjel?  ... 

Borte  hos  Toldkassererens?  —  h— um — m  ...  der 
skal  det  nu  altid  være  L'hombre  og  tabes  Penge  ... 

Faa  sig  en  Toddy  hos  Schultzes  og  døie  Politik 
...  Eller  en  Whist  og  en  Prat  nede  i  Foreningen  ... 


25 


Naar  man  ikke  risikerede  at  plages  af  disse  vrøv- 
lede Pensionisterne,  som  altid  vil  hænge  sig  paa  én 

og  snakke  om  gammelt" 

Han  begyndte  at  tåge  frem  af  Skuffen  og  ordne 
sig  til  at  gaa  ud. 


III. 

Udenfor  Trappen  stod  Wingaards  Trille  og 
ventede.  Den  var  kommet  som  belovet  halv  otte 
for  at  hente  Fruen  til  hans  musikalske  Aften,  — 
,, lutter  udvalgte"  —  hed  det  i  Billetten. 

Korpslægen  havde  for  sin  Person  sendt  sin 
kammeratslige  Undskyldning:  —  quid  Saul  inter 
prophetas  eller  han  mellem  de  musikalske,  han 
havde  desuden  en  Patient  at  tilse;  men  hans  Hustru! 
—  Hilsener  —  Hilsener  ...  G.  G. 

Lille  Kirstine,  den  otteaarige  yngste,  havde 
været  ovenpaa  og  bedt  Bedstefar  komme  til  Aftens- 
bordet og,  saa  stærk  hun  var,  faat  draget  ham  ned 
ad  Trapperne. 

Man  ventede  med  at  spise,  til  Fruen  var  kom- 
met afsted;  men  det  drog  ud  med  Tiden,  og  Korps- 
lægen gik  et  Par  Gange  utaalmodig  ind  og  ud  af 
Kontoret. 

Sørine  Stuepige  fløi  i  sidste  Øieblik  over  Gan- 
gen for  at  slette  Kniplingskraven,  og  Terna  laa  paa 
Knæ  inde  i  Soveværelset  og  hjalp  Moderen  med  at 
knappe   Støvlerne. 

,,Nei  er  ikke  Kirstine  henne  i  Speilet  med  Pud- 
derkvasten"  —  lød  det  derindefra  ...  ,,0g  Nodeheftet 
....  og  Hanskerne,  Terna!"  ... 

Fru  Stefanie  viste  sig  omsider  iført  sin  elegante 
Theaterkaabe,  færdig  til  at  stige  i  Vognen. 

,,Haaber,  Sørine,  at  Du  ikke  har  glemt  at  sørge 


for  mygt  Brød  til  Bedstefar,"  sa  hun  i  forbi- 
gaaende. 

,,Naa,  Gunnar,"  —  hun  rakte  ham  Kinden  til 
Afsked,  —  ,,naa,  har  Du  noget  at  udsætte  paa  mig?" 

—  hun  slog  Kaaben  tilside. 

,,Altid  nydelig,   véd  Du." 

,,Huf,  det  høres  næsten,  som  Du  ikke  liker,  at 
jeg  reiser." 

,,Bevars,    bevars,    hvorfor   skulde   jeg   ikke    det; 

—  men  lad  bare  ikke  Theen  vor  bli  kold  ...  Jeg 
siger,  mor  Dig,  —  mor  Dig  godt,  —  og  hils  Win- 
gaard  fra  mig!" 

Hun  skjulte  som  et  foragteligt  Jep,  idet  hun 
vendte  sig  og  sa: 

,,Er  Du  snil  og  lægger  Dig  Klokken  ni,  Kir- 
stine, skal  Terna  faa  gi  Dig  tre  Theskeer  af  mit 
Bringebærsyltetøi.  —  Og  lig  nu  ikke  og  læs  Ro- 
maner udover  Natten,  Ingvald!  Sluk  Lyset  i  ordent- 
lig Tid." 

,,0g  snork  og  ha  det  hyggeligt!"  ...  hørte  Bedste- 
far Gutten  mumle,  som  hun  gik  ud  til  Vognen  fulgt 
af  sin  Mand. 

Korpslægen  kom  ind  igjen  fra  Tagdryppet  og 
gik  hastig  tilbords. 

,,Det  ser  ud,  som  de  opnaar  Koncession  paa 
Sporveien  gjennem  Strandgaden  alligevel.  Du  Gun- 
nar, tvertover  Statskonduktørens  Indstilling"  ...  be- 
gyndte  Bedstefar, 

,,ja    a  "     ja    a    ... 

,,Da  kan  vi  kjøre  helt  ud  til  Odden,"  —  faldt 
Ingvald  ivrig  ind. 

,,ja    a  ...  ja    a    ... 

I  Korpslægens  faste  markerede  Ansigt  laa  der 
et  fraværende  Udtryk,  noget  tilbagetrængt  pint, 
medens  han  lidt  braat  forsynede  sig. 

,,Tak,  tak.  Terna,  mere  The;  —  jeg  skal  ud  i 
Praksis  ...  Du  faar  staa  for  Huset,  Du,  mens  Mor 
har  travlt"  ... 

Da  hun  kom  med  en  ny  Kop,  strøg  han  hende 
over  Kinden.  Terna  følte,  hvor  nervøs  han  var,  og 
satte  op  et  Faareansigt,  som  hun  intet  forstod. 

,,  Sør  ine  siger,  at  Mor  har  faat  de  lange  Han- 
skerne  af  Wingaard,"  —  brød  Kirstine  ud. 

Korpslægen  svælgede  rask  sin  sidste  The  og 
reiste  sig  knappende  sin  Frak  ...  ,,Ja,  jeg  maa 
skynde  mig." 

Som  han  mente  at  møde  nogetslags  mulig 
Tanke  hos  Bedstefar,  yttrede  han: 

,,Du  synes  nok,  vi  er  noget  fornøielsessyge  her 
paa  Stedet,  Far,  —  fortiden  inde  i  en  forrygende 
musikalsk  Stormhvirvel;  og  jeg  kan  kun  takke  min 
Praksis  for,  at  jeg  ikke  hvirvler  med.  Men  det 
skader  ikke  at  ha  Interesser"  ... 

Han  skjød  Stolen  under  Spisebordet  og  gik. 

—  Inde  i  Stuen  maatte  Bedstefar  bagefter  som 
belovet  spille  Frantsfus  med  Kirstine.  Og  Kirstine 
var  uhyre  heldig.  Bedstefar  tabte  det  ene  Øre 
efter  det  andet,  det  vil  sige,  to  Pebernødder  hver 
Gang. 

Ingvald  var  lei  af  sig,  han  vilde  ud  til  en 
Kammerat  iaften;  men  blev  alligevel  siddende  og 
blade  i  Bedstefars  gamle  Dresdener-Galleri,  som 
han  kjendte  saa  inderlig  vel  ...  Nei,  saamæn,  om 
han  indsaa,  hvorfor  man  behøvede  at  leve  just  i 
dette  Land  ...  han  vilde  bli  Tekniker  og  gaa  saa 
langt,  at  der  ikke  blev  Tanke  om  engang  at  lugte 
noget  hjemmefra! 

,,Ikke  er  Far  gaat  ud  i  nogen  Praksis,"  — 
betydede  han  Terna,  —  ,,han  var  ikke  inde  og 
hentede  Forbindtasken  ...  Han  er  bare  ude  for  at 
gaa  af  sig  Humøret  ...  Vi  er  gale  her  i  Huset, 
ser  Du"  ... 


Bedstefar    var    gaat    op    paa    sit    Værelse    ved 
Sengetid;  men  fik  ingen  Ro  paa  sig.     Han  tændte 

Piben  og  satte  sig  til  med  sin  Yndlingslekture, 
Macaulays  Englands  Historie, 

Han  gjorde  et  Skut  paa  sig  i  Stolen;  han  gjorde 
et  andet,  befandt  sig  ikke  vel,  sad  ikke  godt,  — 
hele  Tiden  hørte  han  Sønnens  Skridt  frem  og  til- 
bage  nedenunder  paa  Kontoret. 

...  Og  disse  stakkars  forpinte  Børnene  ... 

Misligt  —  misligt  ... 

Og  han  selv  skyver  og  trykker  hende  ud  i  det. 
Det  skal  være  høi  Tillid  ... 

Ja — a,  —  hun  faar  sin  fulde  Frihed,  —  intet 
forbudet  Strøsukker  paa  Kagen,  —  det  Slikkeri,  hun 
med  sit  Væsen  nok  sætter  over  selve  Bringebær- 
syltetøiet  sit  ... 

Pokker  til  Fruentimmer!  ... 

Blikket  blev  hypnotisk  hængende  ved  den 
blanke  Spids  af  Officersklingen,  der  skimrede  frem 
ved  Speilet,  som  forsænkede  han  sig  i  den  Tid,  da 
han  bar  den  og  levede  som  lykkeligst  i  sit  Ægte- 
skab. 

Han  tog  fat  paa  Macaulay  igjen;-  men  greb  sig 
stadig  i  at  lytte  til  Skridtene  nedenunder. 

Han  tråk  op  Uhret.  Klokken  var  alt  henimod 
elleve.     Man  fik  komme  sig  tilsengs.  — 


—  Bedstefar  havde  draget  Nathuen  over  Hodet 
som  en  Tankernes  Lyseslukker. 

Han  var  gaat  ind  i  Søvnens  Rige.  —  —  sov 
fast  og  tungt  ... 

Der  rullede  en  Vogn  ind  i  Drømmen,  durende 
paa  Brostenene  —  en,   som  vedkom  ham  ... 

Pludselig  stansede  den  — 

Det  plagede  ham  at  skulle  vaagne.  Javist,  det 
var  jo  Stefanie,  som  kom  hjem  fra  Selskabet  i 
Wingaards  Trille  ... 

Han  hørte,  hun  raabte  oprømt  nogen  Hilsen  fra 
Gadedørstrappen  ned  til  Kusken  — 

Og  nu  ringede  det  ... 

Det  var  Sørine,  som  omsider  kom  slæbende  ud 
fra  Pigekammeret  og  lukkede  op  ...  og  Skridtene 
tabte  sig  indover  mod  Stefanies  Soveværelse. 

Hm,  —  Gunnar  var  oppe  ...  gjorde  Bedstefar 
sig  Rede.     Han  var  vist  bestemt  oppe   ... 

Gaat  dernede  kogende  og  vandret  og  vanket. 
Og  nu,  med  det  samme  han  fornam  Vognen,  slukket 
Lyset  og  lukket  sig  inde  ... 

...  Staat  der  skjælv  og  hørt  hende  komme  ud 
af  Glæden,  animeret  og  opsat  ...  og  holdt  paa  Dør- 
nøglen,  om  han  skulde  vride  om,  —  og  —  hm,  — 
—  ikke  aarket  at  ta  hende  ind  til  sig  lige  fra  Cham- 
pagnerusen  hos  den  anden slides  mellem  For- 
elskelse og  Had  ...  vil  ikke  se  ... 

Husker  ham  fra  Gut  af  —  noget  /oldsomt  ære- 
kjært. Desto  haardere,  fordi  det  ikke  faar  Ud- 
løb  ... 

Som  Søvnen  atter  tog  ham,  dannede  det  sig 
for  Forestillingen  til  en  blaaklædt  lyshaaret  Gut, 
som  traskede  til  og  fra   Skolen   ... 


Det  var  trykket  og  stille  nede  ved  den  sene 
Frokost  Søndag  Morgen.  Fruen  led  af  Migraine. 
Hun  laa  i  Morgenkjole  paa  Sofaen  i  Stuen,  medens 
man  luftede  og  gjorde  istand  i  hendes  Soveværelse, 
—  tog  Nafta  og  lugtjede  til  Ammoniak. 

Hun  sukkede  og  stønnede,  naar  de  rørte  ved 
Kopper  og  Theskeer  inde  i  Spisestuen,  hvortil  Døren 
stod  aaben  ... 

,,Uf,  Gunnar,  jeg  holder  det  ikke  ud  ...  Der 
findes  da  noget.  Du  kan  gi  mig,  om  Du  eier 
lidt  Medfølelse.  Du  har  da  Chloroform  eller  — 
Morphin." 

,,Mod  slet  Champagne  —  nei  ...  den  maa  for- 
dampes af  Tiden  og  angres  med  Taalmodighed,"  — 
lød  det  kort. 


30 


Der  lysnede  et  Erindringens  Velbehag,  medens 
hun  laa  og  ynkede  sig  ...  ,,Nei,  man  faar  ikke  slet 
Champagne  hos  Wingaard,  Gunnar  ...  Elegant  Sel- 
skab  —  slig,  som  det  kun  kan  bli  hos  en  Kunstner- 
natur og  Smagsmand  som  han." 

Det  klirrede  pludselig  inde  ved  Bordet  af,  at 
Korpslægen  satte  Koppen  haardt  fra  sig  ... 

,, Elendig  Kaffe  —  Skyllevand  —  traktere  Far  og 
mig  med  sligt!"  —  udstødte  han. 

,,Hu — uh,  for  en  Støi,  det  er,  som  Hodet  vil 
revne  ...  Du  maa  skaffe  mig  noget,  Gunnar,  saa 
jeg  kan  bli  frisk  til  iaften.  —  Jeg  maa,  maa  — 
det  er  næstsidste  Prøve.  Konserten  er  bestemt  til 
næste  Torsdag  —  Aa — aah"  ...  Hun  lugtede  i  et 
Par  lange  Drag  til  en  elegant  Fiol  med  Ammoniak 
...  ,,og  med  Bal  efter  ...  Terna  skulde  jo  egentlig 
være  med  blandt  de  voksne  ivinter;  men  det  blir 
umuligt  at  faa  en  Kjole  istand  til  den  Tid"  ... 

,, Terna  skal  paa  Bal!"  —  dirrede  det,  saa 
Bedstefar  fik  en  glad  Fornemmelse  af  gamle  Dage 
og  klart  Skib. 

,,Aah  ...  Aah"  ...  led  hun,  —  ,,Du  faar  hente 
Balk jolen  fra  Himlen  da,  for  alt,  hvad  der  bare 
kan  sy  i  Byen,  er  optat  ...  Desuden,  Terna  kan  ha 
godt  af  at  vokse  lidt  af  de  spidse  Albuer  og  Kantet- 
heden  af  sig  først." 

,, Terna  skal  paa  Bal!"  —  brød  det  løs,  og 
Korpslægen  fo'r  op  fra  Bordet. 

,,Mon  Du  ikke  kunde  ta  noget  mere  Hensyn  til 
mig,  Gunnar  —  slig,  jeg  ligger  her"   ... 

,,Som  der  ikke  har  været  Tid  nok  til  at  tænke 
paa,  at  hun  skulde  ud  ivinter!"  affærdigede  han. 

,,0g  det  siger  han,  Bedstefar!  etterat  det  er 
ham  selv,  som  har  drevet  og  tvunget  mig  op  i 
dette.  Som  det  ikke  er  din  egen  Skyld,  Gunnar, 
om  der  blir  noget  forsømt  i  Huset!" 

,,Jeg  siger,   Ternas  første   Indtrædelse  i  Verden 

skal   ikke   —   musiceres   bort!"   —   tordnede    det 
efter  et  Par  heftige  Omgange  i  Værelset. 

Der  gik  som  et  Ryk  i  Fruen  og  faldt  et  under- 
lig hastigt  Blik  hen  paa  ham.  Hun  løftede  sig  lidt 
paa  Albuen  og  yttrede  spydig: 

,,Den  store  Kavaler  for  sin  Hustrus  musikalske 
Talent  synes  pludselig  at  være  faldt  ganske  ud  af 
Stemningen"  ... 

,,Jeg  taler  om  Terna,  har  ikke  indladt  mig  paa 
andet,"  —  afbrød  han  brutalt. 

Fruen   faldt   opgit   tilbage   paa   Puden: 

,, Ingvald  skal  straks  bringe  en  Billet  onj,  at 
jeg  ikke  kan  komme  paa  Prøven  iaften.  —  Jeg  vil 
helst  være  fri  for  det  hele!" 

,, Terna  skal  paa  Bal,  siger  jeg.  Forresten  meld 
Dig  ud,  meld  Dig  ind.  —  Jeg  kan  overstaa  det,  jeg 
er  umusikalsk,  véd  Du."  — 

,,Aa  Gud,  han  haaner  mig,  træder  mig  under 
Fødder"  ... 

,,Far!  ...  Mor  faar  Krampe,"  —  raabte  Tema. 

,,Naa  da,  Stefanie!  —  Naa"  ...  paamindede 
Korpslægen  indtrængende.  ,,Gi'  nu  ikke  efter,  — 
hører  Du"  ... 

Han  fo'r  ind  paa  Kontoret  og  kom  tilbage  igjen 
med  en  Medicin,  som  han  tællede  til  hende  i 
Draaber. 

,,Saa,  saa,  —  tag  det  nu  ikke  saa  rent  forfærde- 
lig  alvorligt  ...  Naa,  naa,  letter  det  ikke?"   ... 

Fruen  svarede  kun  med  Trækninger,  indtil  hun 
endelig  fik  Luft  og  Udbrud  i  et  fortvilet  Skrig,  fulgt 
af  en  halvkvalt  Jamren. 

,,Saa  tag  i  mig  lidt,  saa  hjælper  jeg  Dig  ind  i 
Soveværelset"  ... 

Hun  afværgede  det  vredt  uvilligt. 

,,Naar  jeg  faar  beroliget  Dig  med  en  Indsprøit- 
ning  Morphin,  saa  skal  Du  nok  se,  Fanie  min!"  — 
overtalte  han. 

„Saa    saa   ja,    det    er   ret,    —    støt   Dig    ...    Jo 

før,  vi  faar  fat  i  Morphinen,  ser  Du"  ...  lød  det 
trøstende,  som  han  førte  hende  ind  til  Sovekam- 
meret.   

,,Nu  er  Far  snil  igjen,"  —  mente  Kirstine. 

,,Hold  Kjæften  din,"  —  fik  hun  af  Ingvald. 

Bedstefar  saa  Guttens  bortgjemte  tindrende 
hede  Øine  gløtte  paa  sig.  Der  var  noget  saa  raad- 
løst  i  Blikket,  —  noget  saa  langt  over  hans  Aar 
bevidst. 

,,Bare  jeg  kunde  slippe  at  gaa  paa  dette  Bal- 
let!" hviskede  Terna. 

,,0g  hun  faa  sin  Villie!"  —  mumlede  Ingvald 
indbidt. 

Bedstefar  stod  urolig  og  trommede  i  Vinduskar- 
men. Han  tog  sit  triste  Indtryk  fra  den  ene  til 
den  anden  af  de  to,  som  sad  der  med  de  tunge 
Anelser  over  deres  unge  Ansigter  ...  utrygge,  som 
Gulvet  —  selve  Grunden,  de  gik  paa  —  kunde  være 
sprukket  ... 

Formiddagens  Pinlighed  afbrødes,  idet  Korps- 
Isegen  omsider  kom  ind  igjen  med  et  opklarnet 
Ansigt  ...  Alt  maatte  være  roligt  i  Huset  ...  Mor 
skulde  sove,  —  maatte  ikke  forstyrres,  om  hun 
skulde   bli   frisk   til   Prøven   iaften    ... 

,,Du  kommer  paa  Ballet,  Terna,"  —  hen- 
kastede han  let  — 

—  Alt  om  Eftermiddagen  var  Terna  paa  Vei 
op  til  Jomfru  Langvig  ved  Skansen  ovenfor  Reber- 
banen  for  at  forhøre,  om  hun  kunde  komme  og 
omsy  Moderens  gamle  grønne  Silkes  til  Balkjole 
for  hende.     Hun  var  vist  ledig. 

Det  var  langt  op  i  Udkanten,  og  Bedstefar  vilde 
følge  hende,  han  trængte  til  at  røre  sig  — 

—  Bedstefar  skridtede  i  Taushed  og  saa  ned 
mod  Stokkespidsen  ... 

,,Den,  som  blot  kunde  bli  kvit  sine  Tanker, 
Barn!"  ... 

De  var  langt  inde  i  Kirkegaden  og  skulde  dreie 
opover  forbi  Svaneapotheket  paa  Hjørnet,  da  Terna 
tråk  ham  i  Ærmet  for  at  faa  ham  over  paa  det 
andet  Fortog  og  skyndte  paa. 

,,Nei  undskyld  ...  Stop  lidt,  Terna!"  ...  lød  det 
overlydt  og  høist  kjendt  fra  den  brede  gamle  Sten- 
trappe  foran  Apotheket.  En  ung  Mand  sprang  ned 
imod  dem  og  fulgte  barhodet  henad  Gaden. 

,,Jo,  jeg  er  kommet  hjem  igjen;  —  her  er  Glæde 
over  hele  Huset  —  helt,  til  jeg  ber  Far  om  Penge 
til  at  reise  igjen.  De  tror  alle,  at  jeg  nu  vil  bli 
og  staa  og  tælle  Draaber  i  Apotheket,  saa  her  er 
Fryd  i  Himmerig." 

,,Det  er  Paal  Høeg,  Du  véd,  Bedstefar,  —  Apo- 
theker  Høegs  Søn." 

,,Jeg  er  saa  fri  at  forestille  mig.  Hr.  Toldinspek- 
tør.  Jo,  som  De  maaske  har  hørt,  Apothekets  eneste 
Søn  og  Ulykke.  Student  med  non  og  Farmaceut 
destoværre  med  Udmærkelse." 

,,Saa  saa  saa,  —  Søn  af  Apotheker  Høeg.  ^g 
Amtmand  Høeg,  Deres  Onkel,  hvad?  —  Og  Over- 
toldbetjenten  i  Kristiansand.  Kjender  godt  Fa- 
milien." 

,,Ikke  tilbunds,  Hr.  Toldinspektør,  det  tør  jeg 
gi  mit  Hode  paa.  Ikke  et  Oppositionsmenneske  i 
hele  Raden  ...  Man  er  for  bare  Luft  at  agte,  indtil 
man  har  en  Statens  Stilling  eller  Embede  —  eller 
privilegeret  Apothek.  Men  da,  —  da  er  vi  Høeger!" 
—  Og  jeg  er  desværre  et  Vanskud,  en  Udartning  i 
Slægten." 

Bedstefar  lo  og  truede  ham  med  Stokken  nu, 
han  stansede  til  Farvel: 

,, Apropos,  Terna,  ~  Du  skulde  vel  ikke  ha  de 
fem  Hundrede  nu,  Du?"  ...  plirede  Paal,  idet  han 
eget  hemmelighedsfuldt  holdt  de  fem  Fingre  op  i 
Luften. 

,,Uf,  kan  Du  ikke  sige  mig,  om  Du  reiser  snart 
igjen." 

Jonas  Lie:  Samlede  Værkcr.     XII.  3 

,,Se,  se,  Du  har  sandelig  tat  Dig  op,  nu  svarer 
Du  jo  for  Dig.  Før  var  Du  altid  ligesom  bare 
Øine  uden  Næb.  —  Jo  bevars,  jeg  reiser  alt  Tirsdag 
Eftermiddag.  Det  var  derfor,  jeg  tillod  mig  at 
følge  Frøkenen  herud  saa  langt  paa  Gaden  ...  Men 
ellers  paa  Gjensyn  til  Vaaren,"  —  hilste  han. 

„Pen,  kvik  Gut,  Du." 

,,Han  pen?" 

,,Der  er  Liv  i  det  F j æset.  Spræller  vel  lidt  for 
Forældrene.  Me— n  solid  Stilling  —  et  privilegeret 
Apothek  at  overta"  ... 

,,Det  gjør  han  aldrig.  Ham  faar  de  ikke  til 
andet  end  det,  han  har  Lyst  paa." 

,,Men,  hvad  var  det  for  Abligøier,  han  gjorde 
med  Fingrene  til  Dig?" 

,,Aa  uh,"  —  blaaste  hun,  —  ,,bare  noget  Ærteri. 
Han  har  plaget  mig  med  det  nu,  siden  jeg  var  ti 
Aar.  —  Saa  dumt"  — 

,,Saa  han  er  slig  en  Plagegeist,  den  Fyren!" 
*,,Ja  Ærtekrog,  det  har  han  altid  været  ...  Han 
fandt  paa   alting,    lurte   sig   til   at   flette   Fletterne 
sammen  paa  os  Smaapigerne,  saa  vi  ikke  kunde  faa 
Hoderne  fra  hverandre." 

,,,Ta,  men  dette  om  fem  hundrede?" 

,,Huf  ja,  det  var  et  Bibelsted,  vi  læste,  at 
,, Syndens  Sold  er  Døden". 

Der  véd  ingen  af  dere  Smaapiger,  hvad  Sold 
er,  ærtede  han.  Tænk,  ikke  vide,  hvad  Sold  er! 
—  alt  Vettet  deres  er  vokset  ud  i  Haaret  ...  Tør 
Du  vædde,  Terna,  holdt  han  paa.  Ja  om  en  Kage 
kanske;  men  Du  tør  ikke  vædde  om  fem  hun- 
drede Kroner  —  Du  er  ikke  sikkrere  ...  til  vi  blir 
voksne? 

,, Skulde  jeg  ikke  vide,  hvad  et  Sold  er,"  mente 
jeg,  og  saa  sa  jeg:  ,,Jo,  jeg  tør!" 

,,Fem  hundrede  Kroner!"  raabte  han  og  slog  af 
Væddemaalet.  —  „Naa?" 

,,Et  Sold  er  et  Blikspand  med  Huller  i,"  for- 
klarte jeg  trøstig. 

,, Jeg. skal  bie,"  sa  han  ondskabsfuldt,  ,,til  Du 
har  spurgt  Læreren  imorgen." 

Og  siden  har  han  ærtet  og  krævet  og  plaget 
mig  opigjennem  hele  Skoletiden,  saa  jeg  har  været 
rent  ulykkelig,  og  tit  sneg  jeg  mig  Bagveien  om 
Sparebanken  for  at  slippe  den  store  forfærdelige 
Apothekertrappen  paa  Hjørnet,  der  var  som  en 
Vagt  til  begge  Sider." 

,,Jajaja,  —  Sorger  i  alle  Aldre,"  —  nikkede 
Bedstefar,  —  ,,bundforgjældet  fra  Barndommen 
af"  ... 

,,Det  var  jo  ikke  bare  Pengene,  —  forstaar  Du, 
Bedstefar.  Men  det,  at  jeg  svarte  saa  dumt,  gaar 
han  endnu  og  morer  sig  over"   ... 

De  var  nu  kommet  i  Skansebakken,  og  Bedste- 
far strævede  opover  med  den  egne,  lidt  kryle  Ryg, 
der  var  som  en  Kraftbeholder.  Det  lykkedes  ham 
at  indhente  Klokker  Fagerholdt,  som  med  .sine 
Messingbriller  graa  og  affældig  pæsede  foran  ham. 
Han  huskede,  at  de  havde  staat  til  Konfirmation 
sammen  i  Stedets  Kirke. 

Begge  de  gamle  stansede  og  drog  Veiret. 

,,De  har  ikke  saalænge  igjen  De  heller,  Fager- 
holdt," indledede  Bedstefar. 

,,Ne— hei,  hehe— he— i.  Hr.  Toldinspektør,"  ho- 
stede han  udaf  det  flade  Bryst. 

,,De  gjør  vel  som  jeg  De,  Fagerholdt,  —  tænker 
paa,  hvordan  De  skal  dø  rolig.  —  Hvad  ...  kommer 
det  ikke   saadan  undertiden  paa  Dem?' 

,,Jo,  Gudbedre  mig  elendige  Stakkar,"  veg 
Fagerholdt  tilbage,  —  ,, kommer  én  paa  de  Tanker, 
saa,  —  saa  kan  én  jo  ha  adskilligt  at  angre  — . 
Ja  bevars,  ikke  det,  at  én  har  noget  paa  sig  efter 
Loven;  men  saa  har  vi  jo  alle  at  drages  med  denne 
Synden."  —  Han  saa  ned  paa  sit  ene  skjæve  Ben. 

3* 

,,0g  hver  skal  svare  for  sine  Gjerninger  baade  i 
Tanke  og  Tale." 

,,Véd  De,  hvordan  jeg  har  det,  Fagerholdt,  — 
jeg  bryr  mig  ikke  saameget  om  det,  jeg  har  gjort, 
— ;  for,  har  jeg  i  det  Stykke  klaret  mig  for  Men- 
neskene, saa  er  jeg  ikke  saa  bange  for  Vorherre, 
—  han  er  nok  mange  Gange  bedre  at  ha  med  at 
gjøre." 

Fagerholdt  maabede  paa  ham. 

,,De  kan  da  begribe,  Fagerholdt,  at  der  er  en 
ganske  anden  dybtskuende  Kjærlighed  og  Over- 
bærenhed  end  hos  kortsynede  Mennesker,  som  er 
forblindede  af  Fordomme.  De  ser  jo,  hvordan  de 
dømmer  hverandre  hver  Dag,  de  vi  gaar  imellem. 
Og  saa  lade  mine  inderste  Skrøbeligheder  dømmes 
af  dem.  —  Jo,  det  skulde  gaa  os  net,  Fagerholdt!" 

,,Men  saa  staar  der  nu,  at  vi  skulle  bekjende 
for  Brødrene  og  ikke  falde  i  Hovmodighed,"  kom 
der  med  en  noget  opløftet  Røst. 

,,Nei,  det,  jeg  er  mest  bange  for,  Fagerholdt, 
det  skal  jeg  sige  Dem.  Det  er  akkurat  for  det, 
jeg  ikke  har  gjort." 

,,Aaja — a — ha,  al  den  Kjærlighed  i  Ord  og 
Gjerning,  vi  har  undladt  at  bevise  vor  Næste," 
bekræftede  Fagerholdt  i  en  syngende  Salmebog- 
tone. 

,,Aaja,  det  ogsaa,"  ^  kom  det  utaalmodigt. 
,,Men,  ser  De,  det,  jeg  væsentlig  tænker  paa,  det 
er,  hvordan  jeg  skal  svare  Vorherre  paa,  hvad  jeg 
har  brugt  Livet  til?  —  Har  jeg  glædet  mig  i  hans 
Gaver,  elsket  i  min  Ungdom  og  handlet  godt  og 
modigt  i  min  Manddom?  Kan  jeg,  som  har  havt 
et  saa  sundt  og  stærkt  Legeme  og  en  nok  saa  god 
Forstand,  —  kan  jeg  med  Sandhed  staa  frem  og 
takke  ham  for  den  Række  af  Glæder,  jeg  burde 
tåget  af  Livet  baade  for  Legeme  og  Aand  og  git 
andre  med  af,  —  eller  maa  jeg  ikke  med  hin  Tol- 
der"   —   han   faldt   med    Pathos   i    Præketonen,    — 

,,slaa  mig  for  mit  Bryst  og  sige:  Herre,  Du  gav 
mig  meget  til  Glæde;  men  jeg  havde  Mistillid  til 
Dig  og  trode,  Du  mente  det  ikke  ærligt,  og  at  Du 
blot  Vilde  lokke  mig  til  at  gaa  til  Helvede.  Og  se, 
derfor  vragede  jeg  Glæden  og  gik  og  lurede  og 
passede  mig  forsigtig  for,  at  det  skulde  lykkes  Dig 
at  faa  nogen  Hage  paa  mig.  Ja,  saa  ondt  har  jeg 
arme  Menneske  tænkt  mod  Dig,  Herre!  Jeg  har 
kun  din  Barmhjertigheds  Dyb  at  stole  paa"   ... 

,,Hr.  Toldinspektør,  —  jeg  ser  nok,  at  -De  vil 
mig  og  min  Art  Tro  tillivs;  men  at  Vorherre  skulde 
ville  behandle  en  redelig,  om  end  skrøbelig  Villie 
til  at  undgaa  Synden  paa  det  Vis,  istedetfor  at  se 
med  Velbehag  paa  vor  Kamp  mod  Kjødet  det,  det 
...  Nei,  det  blir  nok  saa,  at  det  er  de  smaa  og 
umyndige,   som  skal  arve  Riget." 

,,Men  de,  som  har  den  Ulykke  at  eie  en  klar 
Forstand,  mener  De,  de  skal  gaa  til  Helvede  de!" 

,,En  skulde  tro.  De  drev  Aberi  og  Jøn  med  disse 
Ting,  Hr.  Toldinspektør,  naar  én  ikke  vidste  det 
bedre,"   udbrød   Fagerholdt  forarget. 

,,Jah — jah,  det  kan  jo  nok  synes  saa"  ...  sa 
Toldinspektøren  grundende  med  et  stigende  Udtryk 
af  Vemod,  som  slog  Fagerholdt  og  gjorde  ham  tvil- 
raadig. 

,,Ja  vi  gaar  kanske  hver  sin  Vei,  Hr.  Toldinspek- 
tør," —  yttrede  han  stilfærdigt  og  slog  ind  paa 
Sidestien  til  sit  Hus  borte  i  Aaskanten. 

Bedstefar  gik  og  svingede  betænkt  med 
Stokken  ... 

,,Den  Mand  gav  mig  sandelig  en  Korreks  ... 
En  Korreks,  Du  ...  De  Ting  skal  man  nødig  finge- 
rere  paa  for  hverandre"  ... 

Ærindet  hos  Maren  Langvig  faldt  ud  til  Til- 
fredshed. 

Paa  Nedveien  føltes  smaa  Sne-  eller  Sludkorn 
i  den  graa  Luft.  Skumringen  bredte  sig,  og  et  og 
andet  Lys  tændtes  nede  i  Byen  under  Hustagene. 

Bedstefar  var  kommet  i  lunt  Humør;  han  for- 
talte Terna  om  de  Aar,  han  fo'r  til  Koffardis, 
medens  de  langt  ude  i  Havet  øinede  grønne  og  røde 
Blink  af  Fyret. 


IV. 

Det  var  en  raa  blaasende  Vinterdag  med  Sne- 
byger  i  Luften  og  indkoldt  og  ustelt  endnu  over 
hele  Huset. 

Bedstefar  nød  sin  Morgenkaffe  nede  i  Spise- 
stuen ved  et  lidet  Bord,  som  han  havde  trukket 
hen  til  Ovnen.  Værelset  laa  fuldt  af  Tøi  og  Sy- 
sager, og  over  Bordet  heldede  Sypigen  sig  skarp- 
klippende  med  en  stor  Saks  igjennem  Silken, 
medens  Symaskinen  stod  med  en  halvgjort  Søm 
under  Piggen.  De  korte  Timer,  der  var  Dag  og 
lyst,  maatte  i  denne  Tid  før  Soiréen  i  Foreningen, 
—  Konsert  med  Bal  efter,  —  nyttes  til  Søm  og 
Arrangements  af  Dragter. 

Terna  knappede  netop  sit  Kjoleliv  efter  at  have 
prøvet  og  prøvet,  da  det  ringede  i  Entreen. 

Konsul  Wingaard  lukkede  paa  Spisestudøren 
med  det  blottede  Hoved  stikkende  op  af  Tulup- 
kraven;  men  tråk  sig  diskret  med  et  leende  und- 
skyld,   undskyld!  —  tilbage. 

Fruen  fo'r  hen  ... 

,,Nei,  Wingaard  ...  at  De  skulde  komme  og  se, 
hvor  ur^^ddigt  her  er!  —  Man  skal  jo  ogsaa  ud- 
styre  en  Datter  til  Bal,  ser  De"  ... 

,,Jeg  forsikkrer,"  —  udbrød  Wingaard,  —  ,,jeg 
titter  ind  med  en  Følelse  som  i  en  Komponists 
eller  Digters  Arbeidskabinet.  Naar  én  véd,  hvilken 
Festlighed  der  kommer  ud  af  det,  —  af  alle  disse 
Noderettelser  og  Overstrygninger  og  Feilklimprin- 
ger"   ...  han  klippede  med  Fingrene  i  Luften. 

,,Ja,  kjære,  undskyld,"  —  gjentog  hun;  —  ,,men 
Jeg  kan  umulig  be  Dem  komme  ind!" 

,,Nei,  nei,  —  bare  to  Ord,  Fru  Stefanie  ...  Hvem 
skal  føre  Dem  frem  til  Pianoet  iaften?" 

Fruen  mysede  paa  ham  gjennem  de  mørke  Øien- 
frynser:  ,,Naar  fik  De  den  Idé?  ...  Føre  frem  — 
her  i  denne  By,  hvor  vi  kjender  hverandre  alle- 
sammen?" 

,,Saadant  maa  ialfald  være  arrangeret  ifor- 
veien,  —  ikke  overlades  til  Tilfældet  eller  —  Hr. 
Direktør  Fengers  bekjendte  Takt!  Hans  Brorsøn, 
Bergværksstipendiaten,  skal  nu  paa  al  Vis  sættes 
i  Relief  her  ivinter  som  glånsande  Tenor,  musikalsk 
Skjønner  og  saa  videre." 

,,Jeg  gaar  da  frem  til  Pianoet  uden  nogen  Høi- 
tidelighed,   kan  De  vide,"  —  lo  hun. 

,,Men  nogen  maa  da  vende  Nodebladet  for 
Dem,"  ivrede  han. 

,,Ja,  det  ber  jeg  selvfølgelig  min  Ven,  Konsul 
Wingaard  om,  som  baade  medvirkende  og  Arran- 
gør og  Direktør  og  Sjælen  i  det  altsammen,"  — 
erklærede  Fruen  med  sin  doucest  indsmigrende 
Stemme. 

Symaskinen  overdurede  Resten,  indtil  den  kom 
i  Ulave  og  hakkede. 

,, Ønsker  ingen  ind  paa  mine  Enemærker,"  — 
hørtes  det  irriteret  fra  Konsulen  mellem  de  sidste 
nølende  Hug  i  Sømmen. 

,,Hvad  mener  De,  Wingaard?" 

Det  letsindige  lille  Jep  ved  Munden,  medens 
hun  gløttede  op  paa  ham,  undgik  ikke  Bedstefar. 
—  Og  saa  denne  kattepoteagtige  Bevægelse  med 
Hænderne  ud  mod  hans  Pelskrave!   ... 

Maskinen  durede  paa  ny. 

,,Være  Dem  nær  ...  føle  med  Dem  i  Deres 
Spænding"  ...  skar  det  atter  svagt  igjennem,  som 
Maskinen  løb  ud  ved  Enden  af  en  Søm. 

Terna   fik   det  pludselig   travlt   med   at   plukke 

Traakletraade  af  sit  Silkeliv,  der  var  omsyt  efter 
Moderen;  og  Stolen  skrabede  med  Kraft  af,  at 
Bedstefar  pludselig  brød  op.  Han  reiste  sig  og 
harkede: 

,,Tør  jeg  anholde  om,  at  der  godhedsfuldt 
blir  konfereret  enten  indenfor  eller  udenfor  Døren. 
Jeg  har  desværre  ikke  den  Fyrighed  i  Blodet, 
som  lar  én  sætte  alt  Hensyn  tilside  til  —  til  Dør- 
trækken"  — 

Ternas  store  stille  Øine  fæstede  sig  forfærdet 
paa  Bedstefar.  Han  tyggede  taus  med  Kjæverne 
og  strævede  med  Kaffebordet,  som  holdt  paa  at 
vakle  overende  for  ham,  saa  hun  skyndte  sig  hen 
og  hjalp. 

,,Ber  meget  om  Undskyldning,  Hr.  Toldinspek- 
tør!"  raabte  Wingaard.  —  ,,Adiø,  —  Adiø,  Frue"  ... 
Han  hilsede  langt  ind  med  Pensylvanskindshuen, 
og  lige  efter  smeldte  og  klirrede  Entredøren  efter 
ham. 

Fruen  lukkede  langsomt  og  skred  med  en  vis 
lidende  Mine  tilbage  til  Bordet. 

,,Vi  har  desværre  ikke  opvarmet  Entré,  Bedste- 
far!" yttrede  hun  blidt  ...  ,,Vi  var  nødt  til  at  be 
Dig  ta  tiltakke  med  din  Morgenkaffe  midt  i  al  Søm- 
men her  idag!  —  det  vilde  bli  noget  luksuriøst  at 
lade  Ternas  Dragter  syes  udenfor  Huset." 

Bedstefar  lod  blot  optaget  af  at  sætte  Kaffekop- 
pen hen  paa  Buffeten.  Han  foldede  Morgenavisen 
hastig  sammen  og  begav  sig  ovenpaa.  Der  var  som 
noget  oppjusket  i  Fjærene  ved  ham. 

Siden  ved  det  skyndsomme  Middag.smaaltid  var 
Fru  Stefanie  værdig  og  stram  ... 

,,Det  gaar  ikke  an  at  bruge  Fingrene,  Ingvald! 
til  at  række  op  Rygraden  af  Hvittingen,"  —  rettede 
hun  mildt.  ,,Det  tar  sig  ikke  ud  for  unge  Menne- 
'sker.  Bedstefar  har  jo  sin  egen  Maade,  han"  — 
fulgte  det  overbærende. 

,,Det   er   en   Hændighedskunst,    som   man   lærer 

i  Fiskeridistrikterne,"  —  lo  Bedstefar  godmodigt, 
han  rækkede  triumferende  op  en  ny  Rygrad  med 
alle  Ben  hængende  ved. 

...  ,,0g  heller  ikke  saadan  at  sliirfe  Hjernen 
ud  af  Fiskehodet!  —  Bedstefar,  det  er  en  anden 
Sag.  De  gamle  har  sine  Privilegier,  ved  Du, 
Ingvald."  • 

Bedstefar  slog  spøgende  over  i  interesserede 
Udtalelser  i  Anledning  af  de  sidste  Nyheder  ved 
Svigerdatterens  Dragt  ...  De  oventil  vide  Ærmer 
var  akkurat  den  Mode,  som  havde  domineret  i  hans 
Ungdom.  ,,Jeg  har  set  mangen  en  smuk  og  ele- 
gant Skjønhed  føre  sig  i  den,  og  kan  nok  sam- 
menligne," —  smaaærtede  han  godslig  forsonlig. 
,,Der  skal  Anstand  til  at  bære  den,  og  jeg  ind- 
rømmer,  at  den  Mode  er  præcis  som  skabt  for  Dig, 
Stefanie,  som  overhodet  for  alle  rankt  opbaarne 
Figurer."  Han  kræmtede  med  en  Skjælm  i  Øiet 
hen  til  Sønnen,  eftersom  det  jo  nok  kunde  være 
tvilsomt  paa  Grund  af  Fyldigheden  ...  ,,Jeg  er  gam- 
mel, ja,  —  Du  siger  mig  jo  det;  men"  —  han  lo 
noget  overdrevent  komplimentøst,  —  ,,ikke  saa  af- 
død  og  mosegrot,  at  jeg  ikke  kan  fryde  mig  ved  at 
se  Dig  i  din  fulde  Pragt  iaften,   Stefanie!" 

,,0m  din  Helbred  tillader  Dig  at  komme  der, 
Bedstefar.  Saa  ømfindtlig,  som  Du  er  for  lidt  Dør- 
træk  —  selv  inde  i  den  anden  Ende  af  Stuen,"  — 
lød  det  stilfærdigt. 

Bedstefars  snare  Blik  streifede  hendes  Ansigt; 
han  havde  Øie  for  Draget  ved  Mundpartiet  — . 

—  —  Efterat  ha  gjort  sit  Hjerte  til  en  Røver- 
kule  inde  ved  Bordet,  stod  han  i  Overfrak  og 
med  Stok  ude  paa  Trappen.  Han  trængte  til  at 
lufte  sig. 

...  Hen  igjen  og  bese  det  lille  Hus  med  Haven 
ude  ved  Stranden,  som  han  nu  havde  spekuleret 
paa  helt,  siden  han  kom  hid?  ...  Gaa  lige  hen  og 
smøre  ivei  og  kjøbe  det!  ... 

Han  følte  en  ustyrlig  Lyst,  —  var  indkjed  af 
at  gaa  paa  Taa  længere  i  sin  Søns  Hus  og  lede 
op  Behageligheder  at  sige  hans  Kone! 

Uværdigt   ...  høist  uværdigt! 

Han  stødte  Stokken  i  Trappestenen  og  traskede 
afsted. 

Den  musikalske  Del  af  Aftenen  var  lykkelig 
overstaat. 

Fru  Grunth  havde  paa  Jakobsens  Flygel  høstet 
varm  Applaus.  Og  hun  modtog  den  beskedent  tvi- 
lende som  med  en  lidt  skjelmsk  Resignation  over 
sine  snart  firti.  Den  skjulte  stille  Leen  under  Øien- 
laagene  og  det  kostelige  lille  Jep  ved  Underansigtet, 
da  hun  tråk  sig  tilbage,  havde  noget  pikant  eggende, 
der  lod  en  sand  Bifaldshede  eksplodere  over  hende 
og  samlede  en  hel  Kreds  af  lykønskende  om  hende, 
da  hun  vendte  tilbage  til  sin  Plads. 

Medens  Fruen  paa  sin  stilfærdig  lukkede  Manér 
modtog  Komplimenterne,  nærmede  Damernes  Hoder 
sig  hinanden,  mumledes  og  hentydedes  og  telegra- 
feredes  der  med  Blikke  og  hviskedes.  Der  hviskedes 
overhodet  altid  om  Fru  Stefanie  Grunth,  og  hendes 
Virkemidler  lige  overfor  Herrerne,  —  hvad  der 
iaften  hos  Fru  Mathisen  paa  plat  Sprog  løb  ud  i 
det  forargede:  ,,Aa  Gud,  hvor  hun  forstaar  at 
fiske!"  — 

—  Nu  bares  Flygelet,  —  Jakobsens  Flygel,  — 
lige  ned  igjen  i  Vognen,  og  Hornmusiken  fyldte 
Tribunen.  Stole  og  Bænke  ryddedes  bort,  og  Salen 
laa  der  med  sit  hvide  rummelige  Gulv  færdig  til 
Dans. 

Balpyntede  Damer  vandrede  op  og  ned  i  Ræk- 
ker  og  optog  Salens  ene  Side,  medens  hvidhansked3 
Herrer  strømmede  ind  af  Døren  for  at  hente  sig 
Damer  til  den  høitidelige  Polonaise,  hvormed  Bal- 
let skulde   aabnes,   og  hvori  ogsaa  Fruerne   deltog, 

—  Amtmandinden  naturligvis  som  opførende  med 
Direktør  Fenger.  Stiftsprovstinden  havde  selvfølge- 
lig vægret  sig;  men  til  Gjengjæld  havde  hun  jo  en 
Skok  af  Sønner  og  Døttre,  som  kunde  opta  det 
for  hende,  —  spøgte  hun  paa  sin  værdige  godslige 
Vis. 

Lige  efter  Stiftamtmandinden  kom  Konsul  An- 
ders Wingaard  med  Fru  Korpslæge  Grunth,  som 
Aftenens  feterede,  i  glansfuld  vinrød  Silke  yderst 
modem  tilskaaret. 

De  brogede  Rækker  snode  sig  under  Lysekro- 
nerne  til  Dansemusiken. 

Og  Bedstefar  gik  og  saa  paa  og  snakkede  med 
en  og  anden  af  de  siddende  Fruer,  indtil  han  pas- 
sende kunde  trække  sig  tilbage  til  et  Kortparti  i 
et  af  Klubbens  indre  Værelser.  Der  gik  en  Træk- 
ning  af  Kjede  i  hans  Ansigt,  da  han  saa  sin  Søn, 
Korpslægen,  som  det  lod,  høist  animeret  konversere 
bagover  i  Dansen  med  Konsul  Wingaard   ... 

Han  huskede  flere  af  disse  ældre  Fruer,  som 
sad  omkring  Væggene,  —  nu  Bedstemødre,  —  hvor- 
ledes de  tog  sig  ud  i  hans  Tids  Romantik,  —  og 
nu  havde  groet  sig  til  faste  Figurer  med  underlig 
indgravede,  af  Livet  medfarne  Fysiognomier,  — 
Furer  som  gamle  Tagrender,  hvori  der  har  fiydt 
meget  Regn  ...  De  sad  der  med  forskjellig  opsat 
Selskabsmine  til  Livets  Regnskab,  —  mildt  over- 
bærende med  gjemt  Speiden,  —  sikkre  suffisante 
eller  fordægtig  blide,  —  gamle  Fru  Direktør  Fris 
bestemt  af  gjort  skarprettersk  med  et  ,,  enten  eller" 
ved  den  magre  krogede  Næse  og  i  de  to  tindrende 
hvasse  Høgeøine.  Han  huskede  nok  den  fulminante 
Skjønhed,  da  hun  var  ung.  Men  Stiftsprovstinden 
saa  sød  ud  —  som  et  velbeholdent  indre  Bo.  Hun 
var  altid  styg  som  Pige;  men  uhyre  hyggelig  ... 

,,Krrrm  — .  Krrrm  ...  man  maa  ikke  fortabe 
sig  i  Betragtninger,  —  hvad,  Fru  Tønsberg?  Har 
De  en  Datter  her?"  ... 

Han  blev  i  det  samme  opmærksom  paa  Terna; 
hun  dansede  saamæn  med  selve  Bergværksstipendi- 
aten,  Fenger! 

Bedstefar  flyttede  sig  fra  Fru  Tønsberg  for  at 
slippe  videre  Passiar.  Han  maatte  se  paa  Terna. 
Hun  tog  sig  sandelig  ud  hun,  —  ganske  mærkelig 
ud  i  den  omsyde  grønne  ...  Førte  sig  saa  troskyl- 
dig nydeligt,  —  saa  spædt  rankt  og  tækkeligt  — 
saadan  rigtig  nyudsprunget.  Det  var  det,  han 
vilde  kalde  Stil  over  Ungen,  —  den  egne  Hoved- 
reisning,  det  enkle,  myge  Fald  ligesom  over  hele 
Figuren  ... 

Nu  kom  Valsen  —  for  de  unge  — 

Bedstefar  glemte  sin  Plan  at  trække  sig  til- 
bage  til  Kortbordet.  Han  stod  optaget  af  Ternas 
klække,  sivagtige  Skikkelse,  —  Udtrykket  saa  helt 
fyldt  af  den  første  Dans  paa  hendes  første  voksne 
Bal! 

Han  var  paa  en  Maade  forbløffet.  Det  var 
første  Gang,  han  saa  det  hos  hende,  dette  anelses- 
rige,  —  som  et  lidt  for  ungt  svait  Træ,  før  det 
skyder  Blomst. 

...  Sætter  hun  ikke  Foden  for  sig,  saa  — .  Ja — a. 
Terna  skulde  nu  egentlig  være  født  med  at  kunne 
danse,  hun,  —  som  Sjøfuglen  til  at  svømme,  — 
ligesom  Bedstemoderen  ... 

Jaja,  Terna  mi',  —  din  første  Dans  det  ...  En 
kunde  kalde  sligt  for  Brudedansen  med  dette  Liv. 
For  nu  er  Ungen  voksen,  hun  ... 

Bedstefar  plirede  lunt  ligegyldig  paaskraa  bort- 
over: 

Fyren  vil  nok  ha  flere  Danse  med  hende,  han, 
—  som  ikke  saa  urimeligt,  nei  ...  Hun  blader  i 
Balbogen  og  skriver  ham  op  —  skrækkelig  op,  — 
som  i  en  Protokol,  —  næsten,  saa  han  maa  skjønne, 
han  er  første  Kunde  i  Registret  ... 

Sesaa,    —   nu    er   hun   forsaavidt   forsørget    for 

Kvælden.  —  Og  saa  kunde  man  jo  saa  sagtelig 
trække  sig  tilbage  til  de  indre  Gemakker! 

Det  gik  ikke  for  sig  uden  Forhindringer  nu, 
Dansen  igjen  fortsattes,  og  der  mere  og  mere  blev 
den  trange  Vei  forbi  Siddepladserne  langs  Væggen. 
Han  arbeidede  sig  frem  med  den  ene  behanskede 
Haand  paa  Ryggen,  saa  at  sige,  fra  Næs  til  Næs, 
—  undgik  i  en  resolut  Bue  Frøken  Uhlenhorst,  som 
paa  det  sidste  havde  begyndt  saa  ivrig  at  spørge 
efter  hans  Kardialgi  og  paalægge  ham  at  bruge 
strikkede  Mavebelter  —  som  hun  havde  saa  ud- 
mærket  Mønster  til  ...  Man  er  jo  aldrig  saa  gam- 
mel en  Knag  at  —  hm — m   ... 

Overalt  skulde  og  maatte  han  komplimenteres 
i  Anledning  af  Sønnekonens  Optræden  paa  Konser- 
ten iaften,  hvad  der  mere  og  mere  irriterede  ham. 
Han  følte,   han   holdt  paa   at   aflevere   et  og   andet 

bedsk  Svar, saa  just  Statskonduktørens  Frue 

hæse  imod  sig  med  aabent  gratulerende  Gab,  da 
han  heldigen  slåp  ud  af  Døren. 

Hanskerne  kom  hastig  i  Baglommen,  og  med 
en  vis  befriet  Følelse  slentrede  han  indover  de  af 
Kortborde  besatte  Smaaværelser,  udforskende  en 
Leilighed  til  ønskelig  Anbringelse  for  Aftenen. 

Der  svævede  en  vis  Høitidelighed  over  Våndene; 
man  sad  og  spillede  med  hvide  Skjortebryst  og 
gentilt  knappede  Manchetter;  og  her  og  der  blin- 
kede en  Ordensdekoration  paa  Snipkjolen.  Der 
røgtes  ekstra  Cigarer  og  laa  opslagne  elegante 
Etuier  for  Snadden  ved  Siden.  Et  Øiekast  ind  i 
et  næste  Værelse  lod  ham  skimte  Ryggen  og  Tasken 
af  Sønnens  Uniform.  Korpslægen  sad  med  Nakken 
magelig  bagover  og  det  ene  Ben  paa  en  ledig  Stol 
og  røg  og  gav  ironiske  Bemærkninger  af  sig. 

Bedstefar  kjendte  baade  Tonen  og  Bitter- 
heden  ... 

Han  vendte  sig  braat:  —  ,, Sprutter  paa  Stege- 

panden,  stakkar,"  —  mumlede  han  og  drog  sig  ud- 
over. 

Med  gamle  Mægler  Knoff,  som  stod  ledig,  Post- 
mesteren og  Direktør  Brønnich  opdrev  han  saa 
et  Bostonparti  ude  i  Kabinettet  ved  Siden  af  Bal- 
salen. 

Bedstefar  havde  faat  en  vis  ilter  Trang  til  at 
gi  sig  Luft.  Han  ordnede  op  Kortene  paa  Haan- 
den,  bladede  dem  raskt  over  med  et  og  andet  hastig 
prøvende   Blik  paa  Makkeren  og  meldte  kort: 

,,Petite  misere  ouverte!" 

Spillelykken  lod  imidlertid  til  at  arte  sig  con- 
trary  for  ham,  og  han  tog  sig  en  Slurk  af  Toddyen 
for  at  komme  over  Béterne. 

Bedstefar  sad  der  med  den  høie  skråa  Pande 
indrammet  af  graat  Haar,  der  bar  Spor  af  at  have 
været  rødt.  De  klare,  blaa  Øine  dvælede  af  og  til 
forskende  paa  Medspillerne  ...  Postmesteren  ærg- 
rede  ham  ved  at  sidde  og  spille  saa  næringsbekym- 
ret  ængstelig,  som  det  gjaldt  at  forsvare  hans  Kone 
og  alle  hans  otte  Bøm.  Og  Mægleren,  gamle  Knoff 
med  sin  blanke  Skalle  tog  gløg  ind  Stik  og  smat- 
tede hastig  paa  Cigaren,  som  naar  han  løb  i  Byen 
om  Formiddagen  fra  Portvin  til  Sherry  og  røg  og 
sparte  paa  Stumpen,  for  at  den  kunde  række  til 
den  næste,  som  bød  ...  Ungkar  ...  ingen  Familie  at 
dra  ... 

,,Hør,  Mægler,"  —  brød  Bedstefar  med  ét  ud 
af  sin  Tankegang,  —  ,,har  De  ikke  engang  havt 
saameget  som  en  Bror-  eller  Søstersøn,  som  De  har 
maattet  skrive  paa  for?" 

Mægleren  satte  pludselig  Kortet  i  Bordet  med 
et  argt:  ,,Jogu  ...  det  var  ham,  som  befordrede  mig 
til  Mægler  ...  Jogu,  han  satte  mig  itrav!  —  spradede 
paa  Børsen  i  Petroleum,  Kaffe  og  tilsidst  i  Rug, 
saa"  ...  Mægleren  blaaste,  —  ,,det  hele  røg,  og  jeg 
sad  igjen  med  bare  Sækkene." 

„Hm  —  man  smider  sig  ikke  undaf  ved  at  være 

Ungkar  heller"  ...  mumlede  Bedstefar.  Blikket 
streifede  just  Sønnen,  som  knappede  Hanskerne  og 
strøg  ind  i  Balsalen. 

Luften  i  Spilleværelserne  fortonede  sig  alt  mere 
i  graa  Skaadde  med  Sur  af  Snakken  og  høirøstede 
Udbrild,  og  i  Mellemrummene  strømmede  de  dan- 
sende Kræfter  udover  til  Restaurationen. 

Bedstefar  nyttede  Anledningen,  da  der  skulde 
skiftes  Makker  til  at  rette  Ryggen  og  ta  sig  et 
Pust  og  et  Kig  ind  i  Balsalen. 

Bag  de  dansende  Rækker  ombødes  Is  og  Limo- 
nade. Man  var  nu  mere  flyttet  sammen  i  Familie- 
og  Bekjendtskabskredse. 

Henne  i  Hjørnet  sad  Stefanie  i  sin  vinrøde  med 
lange  knappede  Hansker  behagelig  lænet  mod  Stole- 
ryggen, underholdt  fra  begge  Sider.  Den  elegante 
Bankchef  Høyers  Guldbriller  blinkede,  hvergang 
han  bøiede  sig  imod  hende  og  sa  et  Pikanteri,  der 
faldt  i  hendes  Jord  og  fik  hende  til  at  le  og  smaa- 
vifte  sig  med  den  egne  lukkede  Nyden.  Han  og 
Byens  mægtige  Sagfører,  Thurmann,  syntes  for  Øie- 
blikket  at  konkurrere.  Hun  vendte  dovent  halv- 
smilende  Ansigtet  med  de  stærke  kjødfulde  Kinder 
fra  den  ene  til  den  anden,  affærdigende  dem  med 
et  lidet  Udraab  eller  halvt  Ord. 

Midlernes  Mangfoldighed  til  at  angle  med  har 
hun  endnu  ...  gik  det  i  Bedstefar. 

Og  fra  Døren  skraat  over  betragtede  Wingaard 
Dansen.  Han  klippede  med  Øinene  ligesom  nervøs 
lidende  under  Skraldene  af  Hornmusiken.  Haan- 
den  søgte  af  og  til  med  den  vante  Bevægelse  op 
til  det  fyldige,  bløde,  lidt  graaladne  Haar,  medens 
Blikket  hastig  skjød  mod  den  Kant,  hvor  Stefanie 
sad. 

Hans  Søn,  Korpslægen  befandt  sig  paa  den 
anden  Side  af  Salen  vel  gjemt  bag  de  dansende 
...  sad  der  pint  og  forgabet  i  sin  Hustru.  Han  dæk- 
kede   sig  ved    at   passiare    dybt   og   vidtløftigt  med 

den  ældre  Fru  Hvidt,  hvem  han  tilsaa  hver  Dag  for 
Leversting. 

Bedstefar  fik  et  Nik  med  et  kort  Udraab  af  en 
forbidansende  Dame. 

Hans  Øine  fulgte  den  lidt  veke  Skikkelse.  Det 
var  nok  ikke  rigtig  Gulvet,  Terna  dansede-  paa 
iaften,  hun  havde  et  forunderlig  gjennemskinnet 
Udtryk  ...  var  i  Vinden,  —  toges  straks  op 
igjen  — 

Da  Dansen  endte,  kom  hun  farende  lige  hen  til 
ham,  som  hun  vilde  bryde  ud  med  noget;  men  stan- 
sede, da  hun  saa  Stipendiat  Fenger  stile  tvertover 
Gulvet  hen  imod  dem. 

,,Forfærdeligt,  Hr.  Toldinspektør"  ...  henvendte 
Stipendiaten  sig  spasende  til  ham  med  et  Blik  paa 
Terna,  —  ,,saa  ung,  og  alt  skrive  falsk!  Jeg  fandt 
Deres  Balbog,  Frøken,  —  og  her,  —  se  her,  —  staar 
jeg  for  en  ussel  Gallop  istedetfor  Kotillonen  ...  Nei, 
sæt  nu  ikke  de  store  Øine  saa  forskrækket  paa  mig 
da,  Frøken, man  kan  faa  Samvittighed"   ... 

,,Ja,  er  det  ikke  besynderligt,  De,"  —  tog  Bedste- 
far ham  pludselig  ved  Kjolelivet,  —  ,,at  det  efter 
nogle  Mennesker  altid  er  Øinene,  som  sidder  igjen 
i  én.  Det  var  Tilfældet  med  Ternas  Farmor  ogsaa, 
og  jeg  kan  sige  med  min  Søn,  Korpslægen"  ... 

,,Men,  hvordan  har  De  faldt  paa  at  klæde  Dem 
i  grønt.  Frøken?"  —  brød  Fenger  ud.  ,,Saadant 
kan  kun  skabes  af  det  rene  Instinkt,  —  saa  pi- 
kant netop  for  Dem."  Han  mønstrede  hende  med 
Seglasset. 

Tema  saa  sky  op  paa  Bedstefar;  hun  havde 
ikke  Lyst  til  at  bek j ende,  hvad  den  omsyde  var 
skabt  af.  I  Formiddag,  da  hun  prøvede,  havde  hun 
syntes,  at  hun  med  de  runde  Pufærmer  tog  sig  ud 
som  en  grøn  Sløike. 

,,Det  deilige  slu  ved  den,"  —  beviste  Fenger 
kritisk  kyndig,  —  ,,er,  at  den  ser  saa  uvalgt,  ube- 
tænkt  ud,  —  lader  det  naturlige  uraffinerede  komme 


49 


saa  seirrigt  frem.  Netop  ikke  af  Jansens  Mocle- 
magasinsmag." 

,,Fra  Jansens  Modemagasin!"  ...  Latteren  over- 
vældede  hende,  —  ,,Du  maa  ikke  sige  noget,  Bedste- 
far!  —  Du  maa  ikke"   ... 

,,Jeg  vil  bare  faa  beholde  min  Mening,"  — 
ivrede  Stipendiaten,  ,,at  det  er  den  yndigste  Dragt, 
jeg  har  set,  —  enten  det  er  Kjolen,  som  klæ'r  Dem, 
eller  De,  som  klæ'r  Kjolen  ...  Faar  jeg  saa  Lov 
til  at  føre  Dem  tilbords,  Frøken  Terna?"  bukkede 
han. 

Der  blev  almindeligt  Opbrud  til  Soupéen. 

Man  strømmede  mod  den  .  store  Sidedør,  og 
Bedstefar  saa  Stefanie  fremme  i  Rækken  ved  Kon- 
sul Wingaards  Arm.  Hun  vendte  sig  af  og  til  og 
fulgte  med  en  egen  Mine  Datteren,  der  gled  opstemt 
gjennem  Mængden  med  Aftenens  høit  bemærkede 
unge  Løve. 

Gjennem  Trængselen  fandt  Bedstefar  frem  til 
den  vel  besatte  ,,staaende  Buffet". 

...  ,,Vove  et  Stykke  Gaas  saa  sent,"  —  spasede 
han  med  Stiftsprovstinden,  —  ,,og  en  Dram  Akevit 
til?"  ... 

Han  fuldbyrdede  det  sidste  sammen  med  Stor- 
thingsmand  Bredal.  —  ,,0g  saa,"  —  han  saa  sig 
om,  —  ,,et  hensigtsmæssigt  Sted  at  lande  paa  med 
sit  Bytte"  ... 

Hans  Søn,  Korpslægen,  skaffede  ham  op  i  Hjør- 
net hos  Mægleren,  som  havde  indrettet  en  egen 
Husholdning  og  sikkret  sig  en  Vinflaske  til  sin  fuld- 
ladede  Tallerken. 

,,Den  Vin,  Hr.  Toldinspektør,"  —  nikkede  Knoff, 
-  ,,har  jeg  selv  skaffet  Restauratøren,  saa  jeg  véd, 
hvad  det  er.  Naar  én  tit  maa  tøire  det  rene  Blæk 
og  dertil  smække  med  Tungen  og  sige  ekstra, 
saa  forstaar  man,  hvad  den  personlige  Sikkerhed 
vil  sige"  ... 

Jonas  Lie  :  Samlede  Værker.     XII.  * 

,,Skaal,  Hr.  Mægler,  De  er,  saa  at  sige,  en 
underfundig  Filosof"  ... 

,,Den  Fiskepudding  med  Hummersauce  skal  vi 
se  til  at  faa  fanget  lidt  mere  af,"  —  mente  Mæg- 
leren  lumsk.  ,,Den  gjemmer  sig  bag  de  to  Fruer 
ved  Bordopsatsen  ...  bare  passe  paa,  naar  Adgan- 
gen blir  klar  ...  Ser  De,  Toldinspektør,  —  lykkets! 
—  Maa  jeg  byde.  —  Dertil  hvid  Vin,  —  Rhinskvin 
fra  Brunnich,  —  ganske  paalidelig"  ... 

Ingen  af  Bordets  Herligheder  passerede  upaa- 
agtet  eller  ubedømt  af  Mægleren  ...  Han  betvilede 
en  bloc  Restauratørens  nedlagte  Ærter  og  stuvede 
Grønsager,  lod  stærkt  betænkt  ved  Kjødbollerne, 
accepterede  Skildpadden  og  anbefalede  roligt  Hønse- 
frikasséen   for   ældre   rationelle   Maver. 

Med  Servietten  op  for  Brystet,  magede  Bedste- 
far  sig  sorgfri  for  Udkommet  ... 

Mægler  Knoff  vidste  ogsaa  paa  en  Prik,  hvad 
der  var  at  holde  sig  til  ved  Desserten.  —  ,, Cham- 
pagne?" —  han  besaa  Flasken,  —  ,,fint  Mærke  ja 
...  Me— n  —  den  —  den  er  mest  for  Damerne  og 
den  begeistrede  Ungdom,  og,"  —  han  kneb  Øinene 
fortrolig  til,  —  ,,vil  De  stole  paa  adskillig  stedlig 
Erfaring,  Hr.  Toldinspektør,  saa  holder  vi  os  til 
Gundersen  &  Komp.s  Portvin,  den  lyse,  —  den 
svarer  jeg  for"  — . 

Bedstefar  fulgte  gamle  Knoffs  store  blanke 
Hovedskalle  og  runde  Ansigt,  som  det  forekom- 
mende viste  sig  og  forsvandt  under  hans  Ekspe- 
ditioner  efter  det  fornødne  til  at  afslutte  Maaltidet 
med. 

Oppe  ved  Bordenden  saa  han  Stefanie  sidde  i 
sit  glansfuldeste  Velvære,  —  opvartet  af  Vennen 
Wingaard.  Hun  havde  skudt  Stolen  noget  tilbage, 
og  de  slørede  Øine  skjød  af  og  til  blafrende  Lygte- 
mandsskimt  nedover  mod  Datteren,  der  livlig  under- 
holdtes af   Stipendiaten. 

Fru  Stefanie  afslog  med  et  noget  uopmærksomt 

Nik  den  yderligere  Forsyning  med  Is,  som  Win- 
gaard  galant  præsenterede.  Hun  samlede  pludselig 
Viften,  som  hang  ved  Armen,  og  gled  ind  gjennem 
Dameklyngen  didlien,  hvor  Terna  stod  med  Fenger. 
Hun  slog  ham  let  paa  Skulderen,  nikkede  og  hilste. 
Det  saa  ud,  som  hun  paa  sin  indtagende  læspende 
Maade  overtalte  og  nødte  ham  til  noget.  Der  ud- 
spandt  sig  en  animeret  Samtale  mellem  dem. 

Og  nu,  man  gik  fra  Bordet,  lod  hun  ham  med 
en  vis  spøgende  moderlig  Myndighed  føre  sig  ind 
i  Salen,  medens  Terna  vandrede  efter  uden  Ka- 
valer. 

*  ...  ,,0g  saa  bevæger  man  sig  saa  sutjes  til- 
bage  til  Spillebordet,"  —  sa  Mægleren  og  reiste  sig, 
—  ,,vi  skiltes  i  godt  Held." 

Men  Bedstefar  stilede  med  en  vis  Videbegjær- 
lighed  indover  til  Salen. 

Der  var  Sur  og  Snak;  unge  Herrer  skyndte  sig 
med  halv  paatrukne  Hansker  til  Kotillonen. 

Det  hed  sig  imidlertid,  at  Fru  Grunth  havde 
faat  bevæget  Stipendiat  Fenger  til  at  lade  høre  sin 
smukke  Tenor,  og  Bedstefar  saa  Konsul  Wingaard 
efter  Ordre  fra  Fru  Stefanie  fare  afsted  og  arran- 
gere med  Pianoet.  Foreningens  Instrument,  som 
nu  kom  til  Ære,  droges  et  Stykke  frem  paa  Gulvet. 
Korpslægen  kappedes  om  Tjenesten,  —  tråk  i  In- 
strumentet og  tændte  Lysene.  Det  lod  til  at  skulle 
blive  et  Slags  friere  Fortsættelse  af  Konserten,  og 
Stefanie  skulde  akkompagnere   ... 

Stipendiat  Fenger  stod  henne  hos  hende  og  kon- 
fererede;  han  skjeglede  over  Næsen  og  ligesom  stjal 
sig  til  at  se  paa  den  ældre  Frue,  hvis  Naade  saa 
pludselig  beskinnede  ham. 

Arrangementet  var  færdigt;  og  udsøgt  og  lang- 
somt tråk  hun  sine  lange  Hansker  af,  idet^  de  be- 
gav sig  til  Pianoet. 

Der  blev  en  Henten  og  Vragen  af  Gjenstande  til 
at  forhøie  Sædet  med. 

4* 


52 


Nei  det  duede  ikke  ... 

Og  nok  engang  ...  Hun  satte  sig  spøgende  ned 
og  stod  op  igjen,  lo  til  de  omstaaende  og  til  Sti- 
pendiaten. 

Nu  var  det  rigtigt!  ...  Nu  kunde  de  begynde, 
nikkede  hun. 

Det  var  en  Stemme,  som  ganske  vel  forsvarede 
sig,  Hr.  Fengers,  og  han  saa  ud,  som  han  vidste 
det.     Han  foredrog  med  en  vis  Applomb. 

Almindelig  Anmodning  om  nok  en  Sang! 

Fru  Stefanie  saa  triumferende  op  paa  ham,  og 
han  bøiede  sig  hviskende  ned  for  at  enes  med 
hende  om  Valget. 

Saa  brød  hun  pludselig  op  og  bad  ham  leende 
først  igjen  rette  paa  det  vidtløftige  Sæde. 

Der  opstod  en  halv  opsluppet  Lystighed  mel- 
lem  dem,  medens  Stipendiaten  arrangerede  og  lagde 
tilrette,  og  hun  hjælpeløst  foreviste  sin  utilstrække- 
lige  Evne  til  at  ballancere  paa  et  Stillads  af  Node- 
hæfter  og  en  Pude. 

Nu   greb  hun  Akkorden   ... 

Den  gamle  Romance  med  de  forelskede  Ord 
bares  i  Begyndelsen  frem  lidt  usikkert.  Det  var 
først,  da  hun  med  sit  lange  Blik  under  Akkom- 
pagnementet vendte  sig  om  til  ham  henimod  der, 
hvor  Omkvædet  gjemte  et  Udbrud,  at  Udtrykket 
voksede   og  blev  varmt. 

Ved  det  andet  Vers  satte  hun  Fart  i  Pianoet 
og  saa  op  paa  ham  med  et  betaget  Smil.  Og,  som 
han  stigende  vovede  sig,  blev  Akkompagnementet 
mere  douce  og  tilsløret  og  endte  med  at  falde  sam- 
men med  Stemmen  i  en  lang  bortglidende  Tone. 

Der  fulgte  en  bragende  Applaus,  hvorunder  Fru 
Stefanie  langsomt  arbeidede  sin  ene  Hanske  paa 
og  rakte  Haanden  ud  til  Fenger  for  at  han  skulde 
knappe. 

Men  nei,  —  hun  mysede  drillende  paa  ham,  — 
han  var  ikke  hændig.     Og  resolut  bemægtigede  han 

sig  den  anden  lange  Hanske  og  førte  hende  ved 
Armen  hen  til  sin  Plads. 

Deroppe  i  Hjørnet  fordybede  de  sig  —  syntes 
det,  —  i  Hanskernes  Vanskelighed.  Hun  bøiede 
Haandledet  til  og  gav  ham  Instrukser,  og  han  søgte 
at  bevise  sin  Dygtighed  i  at  knappe  ... 

Rundt  om  i  Salen  engageredes  og  optoges  Da- 
mer til  Kotillonen. 

Pludselig  kjendte  Bedstefar  et  krampagtigt  Greb 
i  Armen  ...  Det  var  Terna,  som  ligbleg  hviskede: 
—  ,,Jeg  vil  hjem,   Bedstefar  —  hjem"  — 

Han  tog  hende  fast  under  Armen  og  ledede 
hende  ubemærket  ud. 

Efterat  ha  faat  Kaaben  om  hende  i  Garderobe- 
værelset,  førte  han  hende  stilfærdig  ned  af  Klub- 
bens oply ste  Trapper. 

,,Nu  da.  Terna!"  —  trøstede  han,  da  de  kom 
ud  i  den  snetunge,  kolde  Luft. 

Han  fik  intet  Svar;  hun  blot  krammede  hans 
brede  Haand  uafladelig  med  sine  tynde  smaa 
Fingre. 

,, Terna,  —  naa  da"  ... 

Hun  bare  skyndte  afsted. 

,,Naa,  naa.  Terna,  —  Guldungen  min!  —  Du 
véd  jo,  til  mig  kan  Du  sige  alt"  ... 

,,Kan  ikke,  Bedstefar,"  —  skreg  hun  hæst  som 
klemt  ud  af  Halsen.  —  ,,Kan  ikke." 

,,Saa  sig  intet,   Du  Ungen  min"  — 

,, Heller  ikke  vil  jeg  gifte  mig  nogengang  — 
nogen  Gang,  —  vil  ikke  —  vil  ikke"  ...  higstede 
hun.  —  ,,Der  er  ingen  at  tro  paa  —  ingen,  ingen 
at  stole  paa  i  hele  Verden!" 

,,Neinei,  der  er  mange,  som  kan  leve  lykkelig 
uden  det.  Du." 

,,Vil  sørge  for  mig  selv  —  og  saa  bare  passe 
Dig,   Bedstefar,  —  bare  Dig"  — 

,,Ja,   Ungen  min,   —  vi  to.     Jeg  kjøber  kanske 

Hus,  Du,"  —  prøvede  han,  uden  at  det  dog  syntes 
at  trænge  ind  i  hendes  Bevidsthed. 

,,Tænker,  naar  Du  faar  sovet.  Terna,  saa  skal 
Du  se"  ...  mente  han,  da  de  gik  op  af  Gadedørs- 
trappen  hjemme.  Men,  da  han  havde  tændt  Lyset 
i  Entreen,  slog  det  ham,  hvor  bleg  og  betaget  hun 
var,  og  at  han  ikke  straks  burde  overlade  hende 
til  sig  selv.  — 

,,Bedst  Du  kommer  op  til  mig  lidt  først,"  — 
sa  han,  —  ,,der  er  varmt  og  lunt"  ... 

Derovenpaa  udsendte  Lampen  snart  sit  Skjær 
under  den  grønlige  Skjærm,  og  Bedstefar  stak  paa 
sig  Tøflerne  og  sin  bekvemme  Husfrakke. 

Fra  Sofahjørnet  traadte  Ternas  balklædte  Skik- 
kelse frem  af  Dunkelheden. 

,,Nei,  det  er  ikke  saa  greit,  nei,"  —  stullede 
Bedstefar. 

,,Sig  mig,"  —  sprang  hun  ude  af  sig  pludselig 
op,  —  ,, ligner  jeg  Mor  —  ligner  jeg  Mor  —  i  nogen- 
ting?" 

,,Naada,  naada  ...  Men  sandt  at  sige,  saa  — 
saa  hører  Du  til  en  ganske  anden  Type  i  Familien, 
—  spæd,  og  de  Øinene  ...  og  din  Mor  er  jo  —  — . 
Nei,  den.  Du  har  arvet  baade  i  Udseende  og  Sind, 
det  blir  nu  nærmest  min  —  min  —  din  Bedstemor, 
skjønner  Du  ...  Hun  havde  det  ogsaa  med,  at  hun 
kunde  være  saa  bedrøvet,  —  stille  stum,  —  rent, 
som  hun  fortvilede  ...  Sjøfuglen  kaldte  jeg  hende, 
medens  vi  var  nygifte  og  unge,  Du,  —  og  Terna 
og  Fugleungen  ...  Hun  var  saa  lys  og  let  og  glad 
bestandig  ...  Jo — o,  i  adskillige  Aar  ...  Men  siden 
saa,  —  ser  Du  mellem  ældre  Folk  —  Og  saa  sa 
man  heller  saadan  lidt  spasende  Fruen  og  lille 
Fruen  min  ...  Mja  —  M— ja,  helt  til"  — 

Bedstefar  blev  urolig  og  rokkede  i  Stolen  — 

—  ,,Helt  til  Sjøfuglen  fløi  væk  fra  mig  ...  Den 
Nat  kaldte  jeg  hende  baade  Sjøfuglen  og  Terna. 
Men  da  nyttede  det  ikke  at  rope"   ... 

Han  blev  siddende  og  se  hen  for  sig. 

,,Bedstefar  da!"  —  kom  hun  hen  til  ham,  — 
,,jeg  mente  jo  ikke  at  faa  Dig  til  at  tænke  paa 
dette." 

,,Aa  Du,  —  aa  Du,  —  det  skader  ikke  at  faa 
snakke  engang  om  det,  én  gaar  med  paa  Sindet. 
Gamle  Folk  prater  ellers  nok  om  alt  det,  de  ikke 
bryr  sig  om.  Hun  og  jeg  fulgtes  i  én  og  firti 
Aar"  ... 

,,0g  —  og"  ...  Terna  stod  uvis  grublende,  — 
,,var  I  glade  i  hinanden  hele  Tiden,  Bedstefar,  — 
lykkelige?" 

Bedstefar  blev  betænkt  og  sad  lidt  hen   ... 

,,Jeg  kan  sige  Dig,  Terna,"  —  kom  det  opgjort, 
—  ,,jeg  har  aldrig  angret  at  ha  giftet  mig,  —  om 
ogsaa  adskilligt  kunde  være  anderledes  ...  Saa 
der  er  noget  at  stole  paa,  det  maa  Du  tænke 
alligevel." 

,,Alligevel,"  —  hviskede  Terna  smerteligt. 

,, Lykkelige,"  —  optog  han  hen  for  sig,  —  ,,det 
er  nu  et  Begreb,  som  — .  Hm.  —  —  Jeg  kan 
sige,  jeg  vilde  aldrig  miste  hende,  —  nei  nei  al- 
drig ...  Jeg  tænker  mig  hende  altid  som  en  kred- 
sende  Fugl,  kredsende,  kredsende,  —  som  hun  vil 
mig  noget"  — 

,,Men  er  ikke  det  godt  det,  Bedstefar,  —  er 
ikke  det  deiligt!" 

,,Jo — 0,  —  om  der  ogsaa  var  fuld  Fred  i  det, 
Du,"  —  sukkede  han. 

Der  hørtes  Dombjelder  udenfor  og  Støi  paa 
Trappen: 

De  kom  fra  Ballet  ... 

Terna  lagde  sig  hastig  ind  til  Bedstefar  og 
listede  skyndsomt  over  paa  sit  Værelse. 

Bedstefar  sad  i  Tanker  og  saa  efter  hende  — 

Lykkelig  ja  ...  Javist  ja  ...  Men  aldrig  vilde 
jeg  miste  hende.  Selv  naar  hun  værst  plagede  mig 
med  disse  sjælesyge  Øinene,   der  spurgte   og  tvilte 

og  forskede  uafladelig  og  pinte  mig soin  Sjø- 

•  fuglen,  der  bare  har  sin  evige  stumme  Klage,  bare 
ét  Skrig  om  Skjæret,  —  og  det  var  mig.  —  —  Men 
jeg  bar  over  med  det,  bar  over  med  Dig,  Terna! 
...  fordi  jeg  ikke  vilde  miste  Dig 

Bedstefar  begyndte  at  klæde  sig  af. 

Da  Lampen  var  slukket,  hengav  han  sig  reso- 
lut  til  Tanker  paa,  hvordan  det  vilde  blevet,  om 
Grouchy  havde  forenet  sig  med  Napoleon  ved  Wa- 
terloo; hans  Fantasi  svævede  indover  Europa  med 
de  seirende  franske  Tropper  ... 


V. 

Aprilsolen  piblede  og  randt  ind  igjennem  alle 
Sprækker,  saa  henimod  Middag  gik  Rullegardinerne 
ned  for  Vindu  efter  Vindu  i  Gaden. 

Der  var  en  vaad  Glans  i  Luften  af,  at  det  smel- 
tede overalt,  af  Hustagene,  som  dryppede,  af  Hus- 
væggene,  som  var  fugtige,  af  Ruder,  som  blændede, 
og  Taarnspir  og  Mastefløie,  som  tindrede.  Solen 
stak  af  Snefiækkerne,  og  Fjorden  skjød  skarpe 
Blink. 

Ude  paa  Havnen  peb  Dampskibene  i  lange 
Toner  gjennem  Dagen,  —  det  føltes  som  et  alminde- 
ligt  Opbrud.  Folk  færdedes  urolige  i  Gaderne  og 
ved  Bryggerne.  Vinterhammen  var  kastet  baade 
ind-  og  udvendig. 

Bedstefar  kom  ned  i  Stuen  med  de  vanlige 
saare  rundelige  Maanedspenge  til  Fru  Stefanie. 

,,De  kommer  godt  med,  Bedstefar.  De  store 
Børn  trænger  altid  noget  ...  Vaardragter  —  Para- 
sol  —  Hat,  Skotøi"  ...  opregnede  hun  mat,  medens 
hun  skjænkede   hans  Eftermiddagskaffe. 

Bedstefar  nærede  ikke  Spor  af  Tvil  om,  at  Pen- 
gene forsvandt  som  Dug  for  Sol,  —  dertil  saa  han 
nok  af  Regninger  paa  Maanedsdagen  komme  baade 
ind  Kjøkkenveien  og  til  Kontoret. 

Bedstefar  søgte  altid  hen  til  Pladsen  ved  Hjørne- 
vinduet.  Det  var  ikke  netop  det,  at  Udsigten  til 
Torvet  saa  tiltalte  ham,  skjønt  det  jo  altid  beskjæf- 
tigede;  og  han  holdt  jo  ogsaa  sin  daglige  astro- 
nomiske Kontrol  med  Middagsstregen.  Men  der 
undgik  han  at  se  det  oliemalede  Portræt  af  sin 
afdøde  Hustru,  der  hang  i  Guldramme  paa  den 
arden  Side  af  Speilet.  Billedet  var  paa  sin  Maade 
ikke  uden  Lighed.  Men  Udtrykket  var  i  hans  Øine 
saa  totalt  forfeilet,  —  hendes  fine  Mund  med  det 
bævende  Udtryk  var  grusomt  misopfattet,  omsat  i 
noget  strengt,  ydre  myndigt,  og  den  modige,  frei- 
dige Næse  var  blevet  skarp  og  ligesom  lukkende 
for  Ansigtet.  Hende  der  paa  Væggen  havde  han 
intet  at  sige,  —  andet  end,  at  hun  saa  ærgerlig 
forstyrrede  ham  hans  indre  Billede. 

De  dobbelte  Vinduer  var  idag  borttagne;  men 
Gulvteppet  var  endnu  efter  P'ruens  Villie  bibeholdt 
og  laa  og  satte  Støv  ind  i  et  Par  smale  Solstrimer, 
der  vibrerede  henad  Gulvet  og  ligesom  dampede  af 
og  forsvandt  i  nogle  Siljukviste  med  ,,Gaaseunger" 
paa,  som  Korpslægen  havde  sat  hen  i  et  Glas  paa 
Hjørnehylden. 

Gunnar  kom  ind  til  Kaffen. 

,,Sig  mig,  har  Du  lagt  Mærke  til,  at  det  er  Sol- 
skin  ude  idag,  Stefanie?"  —  sa  han,  medens  han 
forsynede  sig.  ,,Jeg  indbilder  mig,  sligt  eksisterer 
ikke  for  saadant  Byblod  som  dit,  før  Du  kan  kalde 
det  ,,Sæsonen".  Men  jeg,  ser  Du,  —  jeg  har  i 
Travlheden  idag  ikke  gjort  andet  end  keget  op  i 
den  blaa  solfyldte  Luft  over  Tagrendeme." 

,,Jeg  skulde  saamæn  gjerne  ha  spadseret  ud 
jeg,  Du,"  oplyste  Fruen,   ,,bare  jeg  havde  faat  mig 

en  Vaarkaabe;  man  maa  jo  vise  sig  ordentlig  paa 
Gaden." 

,,Gaden  ja,  —  Toiletterne  etcetera  ...  En  kan 
bli  vaaryr  af  saa  saare  forskjelligt.  —  Jeg  for  min 
Del  har  ikke  gjort  andet  end  tænke  paa  Landet  og 
Løkken  idag  ...  Hvad  siger  Du,  Stefanie,  om  at 
kjøre  didiid  imorgentidlig?  —  Jeg  løber  fra  det  hele 
og  tar  mig  en  Fridag,  —  tar  Rede  paa  Frugt- 
træerne,  faar  Halmen  af  Stiklingeme  og  ser  efter, 
hvormange  der  lever." 

,, Kaste  bort  en  hel  Dag  netop  nu,  vi  holder 
paa  med  Vaartøiet,  Gunnar!" 

,,Du  skal  faa  det  varmt  og  hyggeligt,"  —  over- 
talte han,  —  ,,Ild  paa  Peisen,  Plaider  og  lunt  ... 
Vi  tar  med  os  gode  Sager,  for  Eksempel  den  søde 
Muskatelleren,  Du  liker  ...  Terna  og  Kirstine  kan 
være  med  og  opvarte  Dig,  plante  Aurikler  i  Bedene 
og  se  til  Rosenstokkene  i  Kjælderen.  —  Jeg  leier 
Vogn  ...  Tro  mig,  Du  vil  ha  saa  godt  af  det.  Du 
rører  Dig  saa  forlidet,   Fanie"   ... 

Der  var  kommet  noget  bønligt  spændt  i  hans 
Øine  og  markerede  Træk. 

,,Ja  ja  da,"  —  gav  hun  medgjørlig  efter,  — 
,, siden  Du  saa  uforstandig  ønsker  det,  saa  lar  jeg 
mig  trække  med.  —  Ribs-  og  Bringebærgelé  véd 
jeg,  vi  har  derude  fra  Syltningen  ihøst,  —  og  vi 
maa  ta  skaarne  Smørrebrød  og  lidt  af  hvert  godt 
med." 

jjAfgjort  altsaa,  Stefanie!  —  Klokken  ni  imor- 
gentidlig ruller  vi  udover.  —  Jeg  regner  altid  en 
ny  Æra  for  Aaret  fra  den  Dag,  jeg  begynder  ude 
paa  Sollid,  —  sætter  Husnøglen  i  for  Sommeren,  — 
til  jeg  hænger  den  ind  i  Skabet  for  Vinteren." 

Korpslægen  gik  livlig  op  og  ned  og  satte  sig 
af  og  til  paa  Sofakanten  hos  hende,  og  Bedstefar 
saa  Sønnens  Øine  oplivede  af  et  Lysskjær  af 
Lykke. 

...    ,,Solsteg   slig,    som   Du    synes   om   og   rigtig 

knurrer  i,  Stefanie!  --  Saa  bruner  vi  lidt  paa  din 
Teint  igjen  ...  den  taaler  et  Skjær  Farve  efter  al 
Vinterblegheden  —  saadan  en  liden  varm  Guld- 
tone"  — 

,,Blas,  mener  Du,"  —  hun  rakte  sin  Haand  op 
til  ham  og  skjøv  Kjoleærmet  lidt  tilbage. 

,,Aa  ja  lidt  hvid,"  —  han  strøg  den.  ,,Du 
kunde  gjerne  se  lidt  kraftigere  ud.  Gjerrig  paa 
Dig,  ser  Du!"  —  Han  rystede  paa  Hodet  og 
smilte:  —  ,, Natur  ens  Underfundighed  ...  drager  og 
drager  —  fordi  én  aldrig  kan  komme  tilbunds  i 
den"  ... 

Stefanie  gløttede  op  paa  ham  med  et  Smil  som 
kildret  af  et  Stråa. 

,,Sphinxen,   ser  Du" smaalo  han  henført. 

—  ,,Vi  skal  ha  os  en  rigtig  Slaraffendag  for  en 
Gangs  Skyld  imorgen  —  uden  Ringen  paa  Dørene 

—  ganske  fri"  ... 

Der  stansede  en  Vogn  udenfor  ... 

Fruen  fo'r  op  af  sin  halv  hvilende  Stilling  og 
ordnede  hastig  paa  sig  selv  og  paa  Kaffebordet. 

Entréklokken  lød,  og  Wingaard  traadte  ind  med 
Haanden  fuld  af  nyudsprungen  Løvetand. 

,,Mit  første  Vaaroffer  til  Huset,"  —  hilste  han 
og  kastede  Blomsterne  hen  paa  Bordet. 

,,Jeg  er  ganske  mat  af  Luften  og  Solskjæret,  — 
det  gaar  langt  ind  i  baade  Hode  og  Hjerne,  saa 
jeg  maa  faa  ta  Plads  her  i  Skyggen  af  Gardinet." 
Han  lod  sig  falde  ned  i  Stolen. 

,,Nei,  alt  Løvetand  ...  og  saa  friske!"  —  be- 
undrede Fruen. 

,,Jeg  har  plukket  dem  ude  i  Skjærene  ved  Yder- 
havnen,  —  har  netop  set  vort  Firmas  Kinafarer  staa 
tilsjøs.  Stolt  Syn,  saadan  en  bugnende  fuld  Seil- 
masse  mod  Himlen,  vuggende  som  en  Symfoni 
udover.  Det  var,  saa  én  maatte  snappe  efter  Luft 
...  Fest  til  Afsked  i  den  Anledning  naturligvis,  Høi- 
tideligheder,    etcetera,    etcetera.    —    Og    hvem    der 

maatte  staa  for  Talerne,  begriber  Du  vel,  Gruiitli; 
min  Bror  er  jo  stum  som  en  Fisk.  Jeg  maatte  til- 
slut til  Kahytsorglet." 

,, Elegant  udstyret  ...  kostbart  P'oretagende,"  an- 
bragte  Bedstefar. 

,,Det  er  Assuranceforeningerne,  som  faar  Ryn- 
keme  i  Panden  og  de  graa  Haar  i  Hodet,  saavidt 
jeg  har  opfattet  min  Bror,  —  aldrig  vi,  som  vover," 

—  Wingaard  gjorde  et  Vip  med  Foden,  som  skjød 
han  sligt  forretningsmæssigt  fra  sig,   og  udbrød: 

,,Jeg  tog  Vogn  og  kjørte  lige  hidop  —  en  Idé, 
ser  I.  —  Jeg  reiser  med  Dampskibet  imorgen  op 
til  Hovedstaden  for  at  overvære  den  sidste  Musik- 
foreningskonsert  for  iaar,  —  har  aldrig  hørt  denne 
polske  Violinvirtuosen,  som  skal  spille  solo  der.  — 
Og,  hvad  siger  De,  Fru  Grunth,  kunde  De  ha  Lyst 
til  at  være  med?  Indbydelse  af  Undertegnede. 
Dampskibet  gaar  Klokken  tre  imorgen  Eftermiddag. 
lovermorgen  Konserten  og  paa  Fredag  i  betimelig 
Tid  herhjemme  igjen?" 

Der  fløi  op  noget  pludselig  hedt  i  Korpslægens 
Ansigt,  medens  han  slentrede  hen  og  satte  den 
tømte  Kaffekop  fra  sig. 

,,De  er  nok  ikke  inde  i  Forholdene,  Wingaard," 

—  slog  Fruen  det  resigneret  hen.  —  ,, Parat  til  Rei- 
ser, det  kan  De  være"   ... 

,,Naa  da!  —  hvad  er  iveien,  Fru  Grunth?  I 
holder  da  ikke  paa  at  lave  Barnetøi  her  i  Huset," 

—  raillerede  han. 

Hun  smilte  lidt  opsluppent. 

...  ,,Gudbevare  mig,  hvor  Fruentimmer  forstaar 
at  gjøre  sig  tungvindte,"  —  vedblev  han,  —  ,,Tøi, 
som  skal  betænkes  og  overveies,  Kufferter,  som  skal 
pakkes  — " 

,,Var  det  bare  at  betænke  og  overveie,"  —  læs- 
pede  hun. 

,,Jeg  er  enig  med  Wingaard  i  det,"  —  tog 
Korpslægen  lidt  hæst  i,  —  ,, Pokker  til  Smaavanske- 

ligheder,  naar  man  først  vil  Hovedsagen,  Stefanie! 

—  Du  mangler  Vaarkaabe,  siger  Du.  Kjøb  Dig  en 
i  Kristiania,  —  saa  faar  Du  ogsaa  noget  andet  end, 
hvad  Du  kan  opdrive  her.  Bevars,  Frue,  naar  Du 
kan  opnaa  en  saadan  Nydelse  — " 

,,Uf,  at  De  skal  komme  og  bryde  ind  i  Huset 
med  Deres  Indfald,  Wingaard!  —  Nu  havde  jeg 
begyndt  at  glæde  mig  til  vor  fredsommelige  Tur 
ud  til   Sollid   imorgen,   —  grave   og  plante   derude, 

—  fyre  paa  Peisen,  drikke  Muskateller  og  ha  det 
hyggeligt   i  huslig   Beskedenhed." 

,,Ja  for  den  Idyl  bøier  jeg  mig,"  —  erklærede 
Wingaard.  Han  sad  med  det  haarfyldige  Hode  til- 
bage  i  Gardinet  og  skyggede  for  Lysskjæret. 

,,Nei,  det  faar  være,  —  det  passer  ikke"  ...  af- 
gjorde  Fruen  pludselig,  som  om  hun  rystede  det 
hele  af  sig.  —  ,,Lad  os  nu  drikke  Kaffe  og  være 
hyggelige  og  ikke  mere  tænke  paa  det.  —  Ikke 
sandt,  Bedstefar,  en  Kone  bør  smukt  være 
hjemme?" 

,,Himlen  fri  og  bevare  mig,"  —  sprat  Korps- 
lægen  op,  —  ,,jeg  kom  til  at  faa  den  store  Polak 
af  en  Violinist  eller  Violinist  af  en  Polak,  som  ikke 
blev  hørt,  gaaende  igjen  som  et  Gjenfærd  og  Spø- 
gelse  her  i  Huset,  —  den  Læk,  det  Hul  i  din  Ud- 
vikling!  ...  Endnu  værre,  eftersom  jeg  jo  er  saa 
umusikalsk,  at  jeg  ikke  engang  kan  bedømme,  hvor 
stor  Skaden  er.  —  Jeg  siger  kort  og  godt:  Polakken 
maa  være  set  og  hørt!" 

,,Hør  paa  ham  —  hør  paa  ham  — .  Som  jeg 
nogengang  vilde  nævne  det  med  et  eneste  Ord,  — 
selv  om  det  nu  ogsaa  virkelig  var  et  Tab,"  —  sa 
hun  og  saa  lidt  stille  ned  mod  Bordet. 

,,Jeg  vil  sige  Dig,  Stefanie,  det  vilde  bedrøve 
mig,  om  Du  blev  hjemme  af  pure  Smaahensyn  og 
Huspuslerier!"  —  af  gjorde  Korpslægen  braat.  —  ,,0g 
jeg  indestaar  for,  at  Fruen  møder  paa  Dampskibs- 
bryggen    imorgen    Klokken    tre,     Wingaard.      Det 

gjælder  bare  at  nytte  Tiden  og  gjøre  sig  istand. 
Men,  skal  der  prøves  en  Adagio  først,  saa  blir  det 
rigtignok  tvilsomt"  ... 

Wingaard  brød  pludselig  op,  som  under  Erkj en- 
delsen af  Rigtigheden: 

,,Altsaa  —  altsaa,  —  imorgen  ét  kvart  før  tre 
har  jeg  den  Ære  at  hente  Fruen  til  Dampskibet." 

Da  Wingaards  Vogn  var  rullet  afsted,  gik  hun 
hen  og  lagde  Hænderne  om  hans  Skulder: 

,,Du  har  tvunget  mig  til  det,  Gunnar,  og  det 
er  ikke  min  Skyld,  om  Du  bagefter  synes,  jeg  fyger 
og  farer  ud  af  Huset." 

,,Ja  ja  ja,  —  at  Du  morer  Dig,  er  min  Glæde, 
véd  Du  jo,"  —  kom  det  galant,  idet  han  gjorde 
sig  løs  og  reiste  sig.  Han  smaasparkede  et  Par 
Gange  med  Støvlespidsen  som  til  noget  Støv  paa 
Gulvteppet. 

,,Ja,  jeg  gaar  ud  i  Praksis.  Stel,  pak  og 
arranger  Dig.  Jeg  forsvinder  i  Klubben  iaften,  saa 
forstyrrer  jeg  ikke." 


Doktoren  havde  været  optaget  af  et  Sygebesøg 
langt  ude  paa  Stranden,  og  kom  først  hjem  en  god 
Stund,  efter  at  hans  Hustru  i  Hast  og  Travlhed 
var  kommet  sig  i  Vognen  for  at  naa  Dampskibet, 
der  laa  og  ringede  og  peb  ved  Bryggen. 

Han  gik  med  et  vist  omskuende  Biik  ind  gjen- 
nem  de  tomme  Værelser  og  fandt  Bedstefar  endnu 
siddende  ved  Aviserne  og  den  tømte  Kaffekop  i  det 
solvarme  Hjørneværelse. 

,,Naa,  Fruen  er  kommet  afsted,"  —  henkastede 
Korpslægen  ligegyldig. 

Bedstefar  la  betænkt  Brillerne  ned  paa  Avisen 
og  kræmtede: 

,,Du  Du  Du,  —  saadanne  Reiser  ...  kan  de  ikke 
gi  Anledning  til  Folkesnak.     I  gamle  Dage"  — 

,,Folkesnak?"  ...  Korpslægen  brød  ud  i  en  kort 
Latter,  —  ,, Fruen  er  musikalsk,  Manden  er  det 
ikke.  Hun  kan  ikke  opgi  sine  Interesser  og  Ny- 
delser  der.  Og  Manden,  —  skulde  han  saa  være 
forpligtet  til  at  overvære  og  gjennemlide  al  den 
Ørenslyst,  han  elsker  saa  høit  som  Brækvand.  — 
Aa  nei  —  aa  nei,  man  faar  respektere  almindelige 
Menneskerettigheder!" 

Han  begyndte  at  gaa  rastløs  op  og  ned   ... 

,,Nei  —  nei"  —  brast  det  ud.  —  ,,Mellem  Mand 
og  Hustru  faar  det  staa  va  la  hanque!  —  skal  der 
overhovedet  leves  sammen  ...  Og  dermed  er  begges 
ubetingede  Frihedsret  givet.  Den  ene  lægger  blindt 
trygt  Hodet  i  den  andens  Fang.  —  Svig  der  er 
Mord  —  mere  end  Mord  —  Sjælemord  ...  og  —  og" 

—  han  løftede  Haanden  bleg  og  uhyggelig  aands- 
fraværende,  —  ,,da  har  man  et  Liv,  —  et  Liv  at 
hævne!" 

Han  saa  pludselig  paa  Faderen,  som  han  følte, 
han  kunde  ha  udtalt  sig  for  langt. 

,,Ja,  jeg  mener,  man  bør  ikke  spøge  med  Ilden," 

—  henslængte  han  og  gik  ud  paa  Kontoret. 

Bedstefar  sad  mørk  selvforglemmende  med 

halvaaben  Mund,  og  gav  sig  af  og  til  Luft  i  et  dybt, 
tungt  Aandedrag. 

Han  saa  jo,  hvad  der  bævede  i  de  Øine  ... 

Sandelig  en  spændt  Bue brast  den!?  ... 

Sandelig,  dette  Hus  hvilte  paa  en  farlig  Grund. 

Den  mindste  Rift  i  denne  høit  stemte  eller  høit 
skruede  Tillid  —  og  Ulykken  var  der  ... 

Han  blev  siddende  ved  Vinduet  fortænkt  over 
Aviserne,  —  stirrede  hensunken  ned,  hvor  en  af 
dem  var  gledet  hen  mod  Sofabenet,  der  løb  ud  i 
en  udskaaret  Dyrefod.  Den  levendegjorde  sig  til  en 
Tigerklo,  som  rev  og  sled  hans  arme  Søn  ... 

Kirstine  begyndte  at  hamre  paa  Skalaer  der- 
henne  —  hun  skulde  jo  ha  gjort  denne  Halvtimen 
fra  sig. 

Der  gled  pludselig  et  kjendt  Ansigt  forbi  paa 
Forloget  under  Vinduet,  og  der  løftedes  paa  en 
brun  Hat  til  Bedstefar. 

Nogle  raske  Skridt  op  ad  Trappen  ...  noget 
som  en  Ordveksel  derude,  inden  der  ringedes  paa 
...  og  Terna  kom  hjem  fra  sit  Kursus  i  Skrædder- 
søm;  Korpslægen  havde  forlangt,  at  hun  skulde 
lære  at  sy  sine  egne  Klæder.  Hun  havde  til  Følge- 
slager  Paal  Høeg,  der  havde  indhentet  hende  paa 
Fortoget. 

Han  var  netop  biet  Byens  Barn  igjen,  sa  han, 
for  Sommeren  efter  sin  lange  Tur  og  havde  alle 
Hænder  fulde,  —  ,,Forsøger  mig  fortiden  paa  en 
Personalhistorie  for  denne  By,  —  saa  at  sige,  en 
Bykrønike.  Gruelig  kuriøst  meget,  jeg  har  fundet, 
kan  De  tro.  Jeg  har  siddet  i  Røg  og  Damp  nu  disse 
Dage  oppe  i  Amtsarkivet  og  ædt  og  slugt  Støv.  — 
Der  er  en  fire  fem  Fyre,  jeg  jager  efter  der  under 
alle  Hyssingeme.  Jeg  kommer  i  den  Anledning 
ogsaa  til  at  bry'  Toldinspektøren  med  nogle  Spørgs- 
maal  fra  den  Tid  ...  Det  er  Terna,  som  har  op- 
muntret  mig  til  det." 

,,Naa,  saa  kan  jeg  straks  høre,  hvad  Slags  Per- 
sonalhistorie og  Krønike  det  er.  Du  farer  med,  — 
for  har  jeg  hørt  et  Ord  om  dette  før  nu,  saa!"  — 

Paal  blinkede  stygt  til  hende  og  hyttede. 

,,Sig  mig,  Hr.  Toldinspektør,"  —  begyndte  han, 
—  ,,De  er  jo  født  her?" 

,,Jo  da,  min  Ven,  og  konfirmeret  med.  Men 
saa  er  det  nu  over  femti  Aar,  siden  jeg  forlod 
Stedet." 

,,Tør  jeg  spørge.  De  skulde  vel  ikke  huske  nogen 
af  disse  underlige  Skruer  af  Originaler  ...  For 
Eksempel  den  sidste,   som  gik  med  Haarpisk?" 

Tema  stirrede  paa  ham  med  noget  som  For- 
bløffelse over  hans  frække  Opfindsomhed.  For,  at 
han  skulde  ha  klænget  sig  paa  hende  derude  for 
dette,  det  — 

,,Preuthun  med  Pisken!"  udbrød  Bedstefar.  — 
,,Jo— o,  jo  — .  Ja  nu  har  jeg  ikke  tænkt  paa  det 
Menneske,  siden  jeg  var  syv,  otte  Aars  Gut  og  gik 
med  Bluse.  Men  ganske  rigtig,  her  vandred  en 
slig,  —  han  var  nok  Kæmner  eller  Byfoged  eller  — . 
Ja,  neimæn,  om  jeg  kan  hjælpe  Dem  videre  der.  — 
Jeg  husker  en  lang  Frakkeryg  med  opstaaende  stiv 
Krave  og  et  skinnende  hvidt  Haar  med  en  krum- 
flettet  Tamp  i  Nakken  —  Aa  jo,  —  og  høie  Støvler 
...  og  at  hele  Manden  var  rank  som  en  Lyse- 
stage." 

,,Se  se,  hvad  overkommer  man  ikke  der,  hvor 
man  mindst  tænker  paa  det,"  —  undslap  det  Paal 
fornøiet. 

,,Da  synes  jeg.  Du  sa,  at  Du  netop  havde 
tænkt  paa  det,  og  at  det  var  derfor.  Du  indfandt 
Dig  her,"  —  fik  han  af  Terna. 

,,Slig  Klungerbusk,  Du  er  biet  da,  —  baade 
stikker  og  river,"  —  gjengjældte  han. 

,,Jeg  har  nu  faret  om  i  flere  Byer  og  søgt  efter 
Portræter  i  Familierne,"  —  forklarede  han  Bedste- 
far ...  ,,Men  svært,  saa  det  tyndes  med  Originaler 
og  snurrige  Folk,  jo  længere  man  kommer  op  til 
vor  egen  Tid.  —  Ja  bevars,  man  kan  jo  træffe  en 
eller  anden  endnu  traskende  om  i  Gaderne,"  —  be- 
mærkede  han  og  blinkede  forargeligt  til  Terna,  saa 
det  tydelig  blev  selve  Bedstefar,  han  mente. 

,,Undskyld,  Hr.  Toldinspektør,"  udbrød  han  saa 
pludselig,  —  ,,De  er  af  dem,  som  bruger  X-formede 
Briller,  De  ogsaa,  —  slige,  som  ligger  lige  over 
Næsen"  ... 

,,Jo — o,  jo,  min  Ven,  kan  det  interessere"  — 

,,I  høl  Grad,  Hr.  Toldinspektør,  —  jeg  holder 
næsten  paa  at  gjøre  det  til  et  Skjelnemærke  i  mine 
Personligheders  Karakteristik  —  bare  jeg  faar  prø- 
vet den  Sag  lidt  nøiere  ...  Jo,  ser  De,  min  Far 
for  Eksempel,  gaar  med  Briller,  som  blot  har  den 

ene  Bøining,  fordi  Blikket  rettes  nedad,  —  og  der- 
for faar  blandt  andet  jeg  ikke  Lov  til  at  følge  min 
Lyst  til  at  studere.  Man  fordyber  det  helst  ned  i 
Apothekerplastre  og  Krukker  og  denne  Verdens 
Nyttighed  ...  Men  har  De  til  Gjengjæld  set  Digteren 
Wergelands  Portræt,  hvorledes  Blikket  ligesom  spei- 
der og  gløtter  opover  ud  af  Brilleglassene  ...  Det 
er  den  medfødte  Tilbøielighed  til  at  lede  tilveirs 
frit  og  uhindret  efter  noget  opimod  Himmerige, 
som  heder  Aand.  —  To  Slags  Naturer,  har  jeg  faat 
ud:  —  jordbunden  eller  opadsøgende,  —  hensyns- 
f ængslet  eller  souveræn.  —  Jeg  har  været  an  i  et 
Par  Optikusser  med  det;  men  de  er  dumme,  gir 
mig  opigjen  og  opigjen  noget  om,  at  Glasset  maa 
ligge  centralt  til  Øiets  Akse,  —  mens  jeg  spør, 
hvorfor?"  — 

,,Saa  minsæl  ikke  dumt,"  —  humrede  Bedste- 
far,  —  ,,bare  De  saa  ikke  ødelægger  Dem  paa 
den  Distinktion,  for  den  duer  neppe  synderlig  i 
Realiteten." 

,,Da  er  den  kanske  svært  duelig  for  disse 
Hanekyllinger,  som  gaar  og  ser  tilveirs  over  sine 
Forældre.  Du  behøver  vist  ikke  engang  X-Briller, 
Du  Paal?" 

Paal  saa  forbauset  paa  hende  og  bukkede 
dybt: 

,,Jeg  tror,  jeg  nu  maa  gi  Frøkenen  Kvittering 
for  de  fem  hundrede  ...  Den  niende  September, 
naar  Du  blir  atten  Aar,  skal  den  komme  paa  en 
Sølvtallerken." 

,,Nei,  om  jeg  synes.  Du  er  rigtig  voksen  endda 
jeg,   alt  det.   Du  puster  Dig  op." 

,,Aa  det  er  sandt  —  jeg  ber  at  undskylde,  — 
jeg  glemmer  stadig,  at  Frøkenen  er  biet  en  hel 
overlegen  Dame  nu,  hun  har  været  saa  voldsomt 
i  Vinden  ivinter  ...  Denne  vældige  Løve,  Fenger, 
...  altid  sa  a  dan  med  Monoklen  —  gennemskuende" 
...    Han   stirrede   med   skjev   Figur   og   foroverbøiet 


67 


indtrængende  paa  hende  gjennem  Løkken  paa  sin 
Gadedørsnøgle. 

,, Proppet  med  Vittighed,  det  er  ikke  bare  ham 
det!"  lo  hun  ham  ud. 

Paal  Høeg  gik  pludselig  hen  til  hende  ved  Sy- 
bordet og  hviskede: 

,,Det  er  ret,  Terna!  —  ta  Du  ogsaa  Parti  med 
dem  hjemme  og  alle  tre  Tanteme  —  snadder  med 
Byen  —  og  bli  Gaas  med  de  andre"    ... 

Han  tog  sin  Hat,  og  med  en  venligst  mulig 
Hilsen  til  Bedstefar  røg  han   afsted. 


Det  var  om  Eftermiddagen  mellem  fem  og  seks, 
at  Fru  Stefanie  kunde  ventes  tilbage  med  Damp- 
skibet,  og  der  var  en  ganske  anden  Rassel  i  Tin- 
gene idag,  fandt  Bedstefar.  Igaaraftes  havde  Søn- 
nen gledet  ind  og  ud  saa  nedtrykt  og  tung,  at  der 
blev  lummer  Luft  over  hele  Huset. 

Korpslægen  havde  været  rastløs  helt  fra  Mor- 
genen af,   gjort  Sygebesøg  og  kommet  hjem   ... 

Han  mindede  Terna  og  Kirstine  gjentagende 
om,  at  de  maatte  holde  sig  parat  til  at  være  med 
ham  og  modtage  Mor  paa  Bryggen,  og  ved  Kaffen 
spurgte  han  ogsaa  Bedstefar,  om  han  vilde  slaa 
Følge.  Der  var  saa  livligt  nu  om  Vaarkvældene 
og  mange  Mennesker  nede  for  at  se  paa  Damp- 
skibene. 

Det  var  ikke  frit  for,  at  denne  Iver  for  lige- 
som  at  gjøre  Høitidelighed  ud  af  det,  lod  sine  Re- 
flektioner  røre  sig  hos  Bedstefar  ...  Var  det  kanske 
det  mulige  Folkesnak,  Sønnen  havde  i  Tanke,  — 
Meningen  at  møde  og  ta  Braadden  af  det  ved  en 
saadan  fyldig  Familieopvisning  paa  Bryggen   ... 

...  Han  var  ikke  saa  let  at  udrede,  optaget,  som 
han  ogsaa  var,  af  at  faa  Børnene  til  at  pynte  Væ- 

relserne  med  Vaargrønt  og  faa  Sørine  til  at  skaffe 
smaa  Lækkerier  til  Aftensbordet.   — 

—  Korpslægen  havde  begivet  sig  ned  til  Bryg- 
gen allerede  ved  Femtiden  og  gik  og  vandrede  og 
saa  ud  efter  Danapskibet  og  snakkede  med  én  og 
anden  ... 

,, Venter  min  Kone,  som  har  været  inde  til 
Musikforeningens  Konsert  ...  Hun  fik  akkurat  An- 
ledning til  at  høre  denne  sidste  igaaraftes,  —  og 
saa  nedover  igjen"  ... 

Dampskibet  peb  og  viste  sig  endelig  mellem 
Holmerne.  Som  det  nærmede  sig,  fik  Korpslægen 
Øie  paa  sin  Hustru  og  hilsede  og  svingede  med 
Militærhuen,  medens  lille  Kirstine  brugte  alle  sine 
Kræfter  til   at  vifte. 

Bedstefar  havde  lidet  tilovers  for  Trængsel  og 
søgte  forsigtig  en  mindre  yderlig  Plads. 

,,Der  staar  saamæn  Anders  Wingaard  ogsaa  og 
figurerer  ved  Rælingen  ...  og  Fru  Grunth  —  har- 
monerende og  sympathiserende  ...  Det  er  s'gu 
Uskyldigheden  i  Smaastaden,"  —  hørte  Bedstefar 
Bankkasserer  Eides   Stemme  ironisere  bag   sig. 

Han  banede  sig  pludselig  braat  Vei  hen  til 
Terna  og  Kirstine,  der  stod  alene,  medens  Korps- 
lægen var  henne  ved  Landgangsbryggen  og  mod- 
tog  dem. 

,,Fornøiet  med  Turen?"  —  raabte  han,  idet  han 
vekslede  Velkomsthilsener  med  Wingaard  og  bød 
sin  Hustru  Armen. 

,,Der  —  der  kjører  min  Vogn  frem  til  Bryggen," 
betydede  Wingaard  —  ,,ta  den,  jeg  gaar"  — 

Der  drog  et  Øieblik  op  som  noget  kjedt  i  Ste- 
fanies  Ansigt,  noget  som  —  nu  var  hun  igjen  der, 
hvor  hun  skulde  gaa  tilfods! 

,,Hvad  siger  Du,  Stefanie,"  —  sa  Korpslægen 
og  slåp  pludselig  hendes  Arm  —  ,,vil  Du  heller 
kjøre?" 

..Jeg  er  saa  træt,  Du"  ...  antydede  hun  og  saa 
taknemmelig  over  til  Wingaard. 

,,Naa  saa  opi,  saa  opi,  —  og  Du  ogsaa,  Terna, 
—  og  Kirstine  med  ...  Saa  gaar  Bedstefar  og  jeg. 
Jeg  skal  desuden  op  til  Gregersen,  der  er  Kig- 
hoste."  —  Han  lod  Bybudet  lange  Kuff erten  op  paa 
Bukken. 

Idet  de  kjørte,  slog  Fru  Stefanie  op  en  ny  ele- 
gant rød  Parasol  —  noget  unødig  for  Solen,  og 
Bedstefar  opsnappede  endnu  et  sidste  Nik  under 
den  hen  til  Wingaard   ... 

—  Hjemme  ved  Aftensbordet  smaasmagte  og 
stak  Stefanie  kun  med  Gaffelen  paa  de  forskjellige 
gode  Sager,  Sørine  havde  opdrevet.  Hun  havde 
ombord  maattet  kurere  sig  med  Champagne  og 
Selters  for  Søsygen,  —  var  træt  og  ør  efter  Reisen 
og  Luften  og  alt  det,  hun  havde  oplevet  og  hørt 
paa  denne  korte  Tid. 

...  ,,Nei  Vaarkaaben,  Mor,  for  et  deiligt  Silke- 
foder!"  —  raabte  Kirstine,  hun  var  henne  og 
snudde  og  vendte  paa  den  og  kjælede  Silken  imod 
Kinden. 

,,Ja,  den  er  vakker  ...  Og  jeg  overkom  den  saa 
mærkværdig  billig.  Du  Gunnar!  Den  hang  som 
Model  i  et  Udsalg,  —  neppe  halv  Pris  ...  Aa,  spring 
ud  efter  Parasollen,  Kirstine,  —  den  maatte  jeg 
jo  ta  imod  af  Wingaard,  den  skulde  saa  nødvendig 
passe  til  Vaarkaaben.  Se  det  udskaarne  Elfenbens 
Haandtag"  ... 

Korpslægen  skjød  den  mildt  fra  sig:  —  ,,Jaja, 
Fanie  min;  men  alt  andet  interesserer  saamæn  for- 
tiden ikke  saameget  som  en  Lillefinger  af  Fruen 
selv,  som  er  kommet  hjem"  — 

—  ,, Efter  at  ha  turet,  saa  jeg  seiler  og  gynger 
endnu,"  sa  hun  og  strakte  sig  tilbage  ...  ,, Storartet 
Tur  —  flot,  rundt,  —  betjent  paa  alle  Hænder,  — 
bare  at  trække  i  Klokkestrængen  — .  Og  saa  gaa 
derinde  i  Hovedstaden,  —  slig  Forandring!  —  Det 

første,  jeg  saa  paa  Bryggen,  Gunnar,  var  din  alt- 
modiske  gamle  Vaarfrak,  Du  maa  saamæn  spendere 
Dig  en  ny  nu"  — 

,,0g  ser  Du,  Mor,  hvor  vi  har  pyntet  med  grønt 
fra  Sollid  til  Dig!"  raabte  Kirstine. 

,,Ja— a.  Bjerkeris"  ...  kom  det  søvntræt  og 
knækkende  et  Gisp. 


VI. 

Bedstefar  havde  levet  som  et  Amphibium  i  en 
hel  Uge,  spøgte  han,  dels  biet  stegt  i  Byen  og  dels 
frosset  paa  Landet,  indtil  man  nu  endelig  lige 
under  St.  Hans  var  ordentlig  og  helt  udflyttet  til 
Sollid. 

Saa  var  man  i  Gjænge  igjen,  —  spadserende 
som  ifjor  sin  Morgentur,  én  Dag  i  den  gamle  Allé 
hen  til  Ekeland  og  den  anden  ned  til  Dampskibs- 
bryggen  paa  Borger  forhørende  sig  om  Fisk  etcetera 
hos  Lodsfolket  der;  eller  Stien  op  til  det  gamle 
Kværnhus  i  Skogen,  prate  med  Folket  og  gi  Bør- 
nene,  som  han  kjendte  fra  ifjor,  Sukkertøi.  —  Være 
afveien  og  komme  rigtig  til  Maaltideme.  Lidt 
trangt  og  hedt  kunde  det  jo  bli  paa  hans  lille 
Kvistkammer  under  Skraataget.  Men  saa  fik  man 
ikke  være  saa  nøie  paa  Bekvemmeligheden,  glemme, 
at  man  var  gammel,  ellers  blev  én  Olding,  før  én 
vidste  af  det  ... 

Det  lettede  ham,  sandt  at  sige,  at  de  var  kom- 
met ud  af  Byen  denne  Gang.  Disse  evige  Kaffe- 
visiter  med  Musik  til,  nu  kom  det  ogsaa  i  en  anden 
Gjænge,  —  Gunnar  fik  Fred  — 

Der  kom  han  saamæn  op  fra  Bryggen  i  Panama- 
hatten og  —  hvad  var  det?  —  fire  Mand  efter  ham 
med  Pianoet  fra  Dampskibet.  Det  skulde  bringes 
ud  den  første  sikkre  Godveirsdag. 

Og  nu  kom  de  løbende  fra  alle  Kanter,  Ingvald 
ramlende  i  Trapperne  ovenfra  sit  Værelse,  Kirstine 
fra  Hundehuset  ved  Laden,  hvor  hun  indrettede  sig 
Dukkehus,  Terna  fra  Trappen  og  Sørine  og  Kokke- 
pigen  fra  Kjøkkensiden  ud  igjennem  Gangen  for  at 
overvære  Begivenheden,  naar  Instrumentet  instal- 
leredes  i  Stuen. 

Stefanie  viste  sig  i  sin  blaa  Morgenkjole,  ufær- 
dig  med  Toilettet  efter  at  ha  tat  sit  Bad  paa  Sta- 
buret. 

,, Kjære,  Du  har  vel  lagt  Filt  om  Hjørnerne  nede 
i  Kassen,  Gunnar!"  lød  det  bekymret  imod  ham, 
idet  hun  gik  nogle  Skridt  nedover  i  Solen  med 
Parasollen  opslaat  for  det  vaade  Haar. 

Kassens  Laag  brødes  op  i  Overvær  af  de  talrig 

interesserede,  og  hu -i — ui  —  løftedes  Pianoet  ind 

i  den  rummelige  Bjelkestue,  hvor  det  høist  heldigt 
udfyldte  et  øde  Hjørne. 

,,Naa,  Frue,"  formente  Doktoren,  efterat  Fol- 
kene var  betalte  og  kommet  afsted,  —  ,,naar  jeg 
saa  imorgen  kommer  med  en  grandios  Blomster- 
trappe  til  det  andet  Hjørne,  saa  den  maiede 
Klinkedør  til  dit  Sovekammer  faar  en  Entré  af 
Bladplanter  og  Blomsterne  fra  Byen,  saa  nægter 
Du  vel  ikke,  at  Stuen  undergaar  en  alvorlig  For- 
bedring." 

Hun  stod  og  saa  sig  om:  — 

,,Ja,  ordne  det,  som  Du  vil,  Gunnar,  med  alt 
det  grønne  ...  Han  er  en  Mester  der,  Bedstefar." 

,,Jeg  vil  se  til  at  faa  alt  istand  til  Dig  i  disse 
Dagene  nu,  Stefanie,  inden  jeg  reiser  til  Eksersisen, 
saa  Du  kan  føre  et  tilstrækkelig  dovent  vegeterende 
Landliv,  —  Solskin  og  Siesta,"  —  forklarede  Korps- 
lægen,  medens  han  gik  der  og  stellede  i  Skjorte- 
ærmerne.  —  ,,I  Kassen  har  jeg  Puderne  til  Sofaen, 
saa  den  kan  bli  magelig  som  en  Løibænk  —  med 
Dyreskindet  foran.  Der  kan  Du  ligge  og  læse  og, 
blot  Du  behager  at  reise  Dig  lidt,  kan  Du  kige  med 

Bedstefars  lange  Kikkert  gjennem  det  aabne  Vindu 
udover  Fjorden  og  kontrollere  alt  det  Liv,  som 
rører  sig  derude." 

,,Brillant   Kikkert,   —  berømt  Londonnerfirma," 

—  oplyste  Bedstefar.  ,,En  kan  skjelne  Folk  ved 
Skipperhusene  langt  ude  i  Skjærene  med  den  og 
se  hver  Mand  ombord  paa  Dampskibene,  som  stiy- 
ger  ind  og  ud." 

,,Den  kan  være  morsom  at  ha  herude,"  —  mente 
Stefanie  pludselig  interesseret;  hun  dreiede  og  tråk 
paa  den  og  søgte  at  se  gjennem  den  ...  ,,Du  maa 
lære  mig  at  stille  den,  Bedstefar,"  —  bad  hun,  som 
Gunnar  lagde  den  op  paa  dens  Plads  paa  Væggen, 
og  Bedstefar  holdt  sin  Revision,  om  den  laa  solid 
paa  Knaggerne. 

,,0g,  efterat  vi  har  faaet  Hynder  i  disse  hvid- 
malede  Pindestolene,  og  Gyngestolene  og  Have- 
stolene,  beg>'nder  her  jo  helt  at  smage  af  Komfort, 
Fanie." 

,,Aa  ja,  her  blir  ialfald  anderledes  beboeligt  end 
ifjor  ...  Uf,  jeg  som  ikke  er  klædt  endnu,"  —  ud- 
brød  hun.  —  „Se  paa  mig,  se  rigtig  paa  mig,  Gun- 
nar," —  hun  samlede  r^ed  begge  Hænder  Haaret 
i  Nakken  og  saa  ham  ind  i  Ansigtet,  —  ,,kan  Du 
ikke  opdage,   at  din  Kone  begynder  at  faa  Rynker 

—  her  ved  Øinene  ...  og  lidt  ved  Munden  ...  Vær 
nu  Doktor  og  ikke  bare  blind  Ægtemand.  Har 
Du  noget  skikkeligt  Middel  mod  Huden,  jeg  kunde 
bruge  som  Kur  isommer,  andet  end  dette  velsignede 
kolde  Vand,  —  noget  ordentlig  noget.  Jeg  er  snart 
firti  Aar  nu,  maa  Du  betænke,"  —  smilte  hun  og 
stod  og  vuggede  foran  ham. 

j,Og  jeg  er  fem  og  firti.  Skulde  Du  ræsonnere 
saa  om  alle  de  fæle  Groper  i  mit  Ansigt,  saa"  — 

,,Jeg  tænkte  neimæn  ikke.  Du  var  saa  ligegyl- 
dig  for  mit  Udseende,"  —  henkastede  hun  mokant. 

—  ,,Jeg  er  gammel,  mener  Du,  og  saa  kan  det  være 
det  samme!" 


73 


,,Naa  rent  ud  sagt,"  —  tog  han  i,  —  „saa  fore- 
trækker  jeg  tusind  Gange  en  ærlig  kraftig  Rynke, 
som  nu  engang  Livet  sætter,  for  slig  kunstig  pleiet, 
mat  opdunstet  Hud  —  blødt  Fløilsdun,  som  minder 
om  overmodent." 

Hun  tråk  paa  Mundvlgerne: 

i, Man  skal  være  som  et  Skilt  for  alt  det  be- 
hagelige, Livet  har  budt  én,  vil  Du.  —  Ja,  én  kom 
til  at  tåge  sig  ud,  naar  Ansigtet  skulde  være  rigtig 
sandfærdigt!"  —  tilføiede  hun  stille  ironiskt. 

,,Stod  Du  ikke  saa  frisk  som  nyslagent  Hø  paa 
Staburstrappen,  da  jeg  kom,  Fanie!  —  Rynker  — 
gammel  —  Du!  ...  Ja— a,  Coldcréme  og  sligt,  véd 
Du  jo,"  —  fulgte  det  forsonende,  —  ,, dampe  sig 
med  varmt  Vand,  ligge  med  Maske  og  saa  videre. 
—  Men  jeg  kan  skrive  Dig  op  noget  godt  med 
Kinin,  som  styrker  Huden." 

,,Der  skal  altid  en  vidtløftig  Geschichte  til, 
inden  én  faar  Gunnar  til  at  gjøre  sig  en  liden  Tje- 
neste, Bedstefar;  —  men,  naar  han  bare  har  faaet 
sagt  nei  længe  nok,  saa"  —  lo  hun  i  Sovekammer- 
døren 

Bedstefar  satte  sig  med  sin  Pibe  udenfor  i 
Svalgangen  og  nød  Udsigten  over  Fjorden  og  smaa- 
pratede  med  Sønnen,  som  gik  ind  og  ud  og  pak- 
kede op  af  en  Kuffert  med  diverse,  der  endnu  stod 
uaabnet  i  Gangen.  Han  rumsterede  med  Hylder 
og  Skuffer  inde  i  Stuen,  leverede  af  og  til  en  Bunke 
Tøi  og  Linned  ind  til  Stefanie,  og  hans  Skridt  kna- 
gede  i  Trappen,  naar  han  bragte  noget  ovenpaa  til 
sit  eget  Værelse. 

,,Nei,  hvad  er  det?"  —  Korpslægen  tråk  op  et 
sort  Silkekorset,  der  stak  ud  af  en  med  Baand  om- 
viklet  langagtig  Papæske,  som  var  trykket  itu  i 
Bunden.  Det  var  besat  med  Kniplinger  og  kantet 
med  gult  ...  ,, Skulde  man  set  paa  Kvindens  For- 
fængelighed!  ...  Men,  kjære,  hvor  har  Du  kjøbt  det, 
Stefanie?"  —  Han  holdt  det  op  og  viste  det  i  Sove- 

kammerdøren  ind  til  hende  — .     ,,Naar  har  Du  faat 
det?    Jeg  har  aldrig  set  det  før." 

,,Kjøbte  det  inde  i  Kristiania,  Du,  paa  samme 
Sted  som  Vaarkaaben,  —  samme  Røverpris.  — 
Havde  jeg  bare  havt  Raad  der  saa  — "  — 

,,0g  det  har  Du  aldrig  vist  mig!" 

,,Du  har  saa  liden  Sans  for  sligt,   Gunnar.'' 

,,Hu — um...m  —  nydeligt  er  det  ialfald"   ... 

Han  leverede  det  noget  hastig  ind  og  lukkede 
Døren 

Bedstefar  syntes,  Sønnen  var  biet  lidt  for- 
tænkt,  medens  han  vedblev  at  gaa  derinde  og  pakke 
op  ... 

...  Disse  Damer,  som  ekstravagerer  i  at  være 
saa  luksuriøst  underklædte  ...  hm,  —  kneb  Bedste- 
far Læberne  sammen  —  de  var  just  ikke  de  kor- 
rekteste i  hans  Tid,  nei  ...  Gunnar  syntes  at  være 
kommet  ud  af  Stemning;  han  kunde  kanske  som 
praktiserende  Læge  ha  sine  Erfaringer  og  Tanker, 
han  ogsaa  i  den  Retning   ... 

Stefanie  kom  ind  klædt  og  med  Haaret  opsat, 
bærende  Korsettet  og  noget  af  det  modtagne  hvide 
Tøi  over  Armen: 

,,Saa  Du  for  en  Gangs  Skyld  værdiges  at  dvæle 
ved  min  Dragt,  Gunnar,"  —  spøgte  hun,  idet  hun 
ordnede  det  ned  i  den  store  gammeldags  Dragkiste 
med  Messingforsiringerne,  der  var  placeret  paa 
Langvæggen,  —  ,,og  endog  beundre  —  Du  kommer 
Dig  virkelig  — .  Nei,  nei,  hjælp  mig  med  denne 
Skuffe,   den  vil  ikke  ud"   ... 

Hun  lagde  Armen  om  hans  Skulder,  medens 
han  tråk  paa  den. 

...  ,,Skal  vi  saa  faa  fat  i  Tema  og  Kirstine  og 
gaa  ned  i  Haven.  Saa  maaler  Du  og  trækker  op 
Linierne  til  de  ny  Bedene,  Du  snakkede  om  igaar. 
Vennen  min" 

Bedstefar  blev  siddende  og  tyggede  og  bed  i 
Pibemundstykket  og  spyttede  ligesom  Fliser  af  det. 

indtil  han  med  et  Suk  reiste  sig,  tog  Stokken  bag 
Gangdøren  og  begav  sig  sin  Tur  opefter  Skog- 
veien. 

Det  var  en  gul  sandet  Sti  tildels  mellem  Krat 
og  Buske  med  bar  Stengrund  midt  i,  hvori  der  vel 
ogsaa  om  Høsten  randt  noget  som  en  Bæk. 

Han  gik  og  gik  pint  og  tynget  af  alt  dette 
hjemme  ...  skridtede  i  Sten  og  Sten,  saa  bare 
ned  ... 

...  Der  var  lidet  Haab  i  dette  for  Sønnen.  Han 
dreves  sin  mørke  Vei,  stakkars  Mand!  — 

Bedstefar   stansede  omsider  og  saa   sig   om. 

Hvordan  han  var  kommet  hid? 

Han  huskede  blot,  at  han  havde  lukket  Grinden 
i  Hjemmejordet  efter  sig. 

Det  var  en  anden  Skogvei  end  den  vanlige,  han 
var  sluppet  ind  paa.  Udsigt  indover  Haugene  og 
Skogene  ned  til  Rørvigen. 

Rørvigen,  smilte  han. 

Han  var  saamæn  biet  træt. 

Han  satte  sig  ned  paa  en  Tue  ved  Stien  med 
Lommetørklædet  under  sig  — 

Saa  træt,  —  han  sad  og  pustede  ... 

Der  laa  en  sprukken  rødlig  Siljufløite  nedtraadt 
i  Veien,  som  en  eller  anden  Ungdom  havde  bort- 
kastet. 

For  sent  paa  Vaaren  nu  til  det,  ja  —  ... 

Han  sad  og  saa  hen  paa  den.  Den  Siljufløiten 
interesserede  ham. 

Ja  ja  ja  ja,  —  vi  var  ude  alt  i  Issmeltningen, 
—  bankede  paa  Siljuen  med  Knivskaftet  og  drog 
Hyllet  af  —  store  digre  Fløiter  ... 

Snurrigt,  at  man  engang  har  gaat  dernede  i 
Rørvigskogen  og  været  saa  rasende  ivrig  paa  den 
Ting  og  pebet  og  tudet  og  moduleret  saa  liflig  for 
sine  Øren,  —  vadet  der  i  Elven  under  Isløsningen 
og  ikke  været  bange  for  at  bli  kold  paa  Fød- 
derne  

Erindringen  tog  ham  ind  i  sin  Verden  klart  og 
levende  som  i  et  Stereoskop  ... 

Derinde  i  Skogen  havde  han  og  hans  Kamme- 
rater i  Ferierne  tumlet  sig  og  levet  og  legt  og 
stormet.  Mellem  Smaaskj  ærene  og  Aalegræsset 
nede  i  Bugten  havde  han  ti,  tolv  Aar  gammel  havt 
sin  lille  Skibshavn  med  et  Fyr,  han  havde  inven- 
teret.  Han  saa  Briggen,  han  havde  armeret,  igjen 
for  sig  indtil  de  mindste  Smaating  og  Detailler, 
—  hvordan  Dækket  var  kittet  og  Tougværket 
beget  — 

Det  var  saa  underlig  løierligt  ...  Alt  dette,  han 
havde  legt  og  løiet  og  lavet  op  og  indbildt  sig,  — 
det  var  siden  vokset  op  til  Livsinteresser  og  Mands- 
gjerning,  —  til  hans  Opposition  i  Marinen  og  hans 
Arbeide  og  Strid  om  Fyrene.  Hans  Natur  havde 
været  noksaa  voldsom,  et  ustyrligt  Gaa  paa,  — 
og  siden  —  ja  hm,  —  mere  defensiv  ... 

Underlig,  hvor  magisk  blankt  alt  maatte  ha 
speilet  sig  i  én  dengang! 

Og  nu  var  det  Terna  og  Ingvald  og  Kirstine, 
som  færdedes  i  Skogen  og  legte  og  lavede  sig  op 
og  indbildte  sig  paa  samme  Vis,  og  syntes,  Verden 
var  noget,  som  hang  med  olieblanke  ny  Siljukviste, 
de  kunde  spille  paa.  Terna  gik  og  ventede  paa 
sin  Prins,  som  skulde  komme  seilende  ... 

Og  nu  sad  han  her,  som  en  gammel  graa 
Mand  og  saa  paa  —  bare  saa  paa  —  — .  Han 
havde  ingen  Sammenhæng  med  den  Fløiten 
der  — 

Det  gik  i  ham  som  ud  af  en  gammel  Sang 
nogetstedsfra: 

,,Før  Du  kan  Vaarens  Navn  nævne 
alt,  som  Du  kunde  før  ..." 

Nei,  han  kunde  ikke  nævne  den  længere  —  som 
Terna  eller  Ingvald  eller  Kirstine  — 

Hm  ...  begyndte  derborte  i  den  ene  Vigen  ved 

Siden  af  Byen  og  skal  vel  ende  her  i  den  anden, 

—  én  skulde  ikke  tro,  der  kunde  være  saa  lang 
og  mangfoldig  Vei  mellem  de  to. 

—  Ja  nu  laa  den  Slægt,  som  da  handlede,  og 
hvis  Hjerter  bankede  og  sørgede,  under  Gravkorsene 

—  med  samt  alle  sine  Historier  — 

Naar  Sol  gaar  ned,  ja  ... 

Han  vak  op  og  saa  paa  Uhret,  —  maatte  ha 
siddet  der  og  smaasovet  i  Skogstilheden  ...  Klokken 
var  straks  tre  ...  over  Middag. 

Tjah — tjah,  —  man  kommer  uhjælpelig  for 
sent,  —  faar  saamæn  gjøre  sine  bedste  Undskyld- 
ninger  ... 

Paa  Hjemveien  blev  det  igjen  Gunnars  Livslod, 
som  tog  hans  Tanker  ... 

Hans  Siljufløite  var  sprukken,  stakkar  ... 

—  Bedstefar  havde  havt  den  stille  Tanke  først 
at  se  indom  paa  Kjøkkensiden  hos  Kokkepigen  for 
i  al  Lunhed  og  uden  at  foranledige  Opstyr  eller 
Bryderi  at  erholde  noget,  som  kunde  gjælde  for 
Middag,   ude  i   Spisekammeret. 

Men,  som  han  kom  gjennem  Grinden,  saa  han 
dem  alle  ude  paa  Tunet,  og  Terna  raabte:  ,,Der 
er  Bedstefar!"  og  fo'r  imod  ham. 

Doktoren  var  optaget  af  at  give  Instrukser  til 
et  Par  Arbeidsfolk,  som  skulde  udføre  nogle  Re- 
parationer  ved  den  gamle  røde  Laave  og  Staburet, 
der  stod  igjen  som  Levninger  af  den  lille  Bonde- 
gaard,  han  havde  lagt  sig  til  som  Sommerbolig. 

Og  der  gned  Paal  Høeg  sin  lille  bløde  Hat 
af  det  frodige  mørke  Hode  og  hilste  besynderlig 
fromt.  Han  var  kommet  ud  sammen  med  Ingvald 
for  yderligere  at  pumpe  Gamlen,  havde  han  for- 
klaret. 

,, Bedstefar  maa  dog  faa  Ro  til  at  spise  først," 

—  bemærkede  Fruen  noget  tilbagevisende,  da  Paal 
syntes  øieblikkelig  at  ville  gaa  løs.  —  ,,Jeg  tænker, 
Du  dækker  lidt  til  ham  her  i  Lysthuset,  Tema." 

,,Du  skal  ha  et  Glas  Konjak  straks  at  styrke 
Dig  paa,  Far,"  —  forordnede  Korpslægen,  —  ,,skaf 
den,  Du  Ingvald!" 

,,Bedstefar  har  været  ude  paa  Togt  idag,"  spaste 
Ingvald,   da  han  kom  med  Karaffen. 

,,Ja,  gaat  i  flere  Timer,"  —  bekræftede  Bedste- 
far,  —  ,, elendig  stenet  Skogsvei.  Ne — i,  man  er 
ikke  ganske  morsken  i  Knæerne  endda,  min  kjære 
Ingvald!  —  —  Vi  gaar  og  vi  gaar,  De  Høeg,"  — 
klappede  han  ham  paa  Skulderen,  —  ,,og  det  kom- 
mer igrunden  saa  lidt  an  paa,  hvad  Slags  Vei, 
vi  trasker;  —  ganske  anderledes  paa,  hvad  vi  ind- 
bilder  os,  tror  paa,  min  kjære  Ven  ...  Nøgternt  fladt 
set,  fra  Auren  og  ind  i  Auren  igjen,  som  Ormen 
over  Jorden  ...  Men  Naturen  er  slu,  ser  De.  Den 
véd  godt,"  —  sa  han  og  saa  ind  i  Glasset,  —  ,,at 
ingen  i  Verden  vilde  opta  en  Livsgjerning,  om  han 
var  ganske  nøgtern  og  blot  saa  ind  i  det  Faktum, 
at  vi  ingen,  —  ingenting  véd  tilbunds  om  nogen- 
ting.  Saa  helder  den  det  for  enhver  passende  Kvan- 
tum Livsberusning  eller  Illusion  paa  Flasken,  foråt 
man  kan  traske  ivei  med  fomøiet  Sind  ...  Ung- 
dommen blaaser  paa  Siljufløite,  véd  De.  —  Men, 
naar  én  blir  gammel,  maa  én  vogte  sig  for  at  miste 
Fluidumet"  ... 

Bedstefar  lagde  sin  gamle  blaa  Hue  af  sig  og 
tørrede  og  kjølede  den  svedige  Pande,  medens  Terna 
dugede  det  lille  Træbord  i  Lysthuset. 

,,Jo  længere  én  roder  i  slig  en  afsides  Bys  ,,gode 
gamle  Dage","  —  lagde  Paal  ud,  ,,des  flere  under- 
lige Ting  flnder  én.  Hr.  Toldinspektør.  Saa  meget 
fælt,  der  har  gaat  for  sig  og  krøbet  bag  de  pene 
Familieskiltene!  —  gjemt  trefold  dybt  af  Frygt  for 
Skandale.  Manden  har  holdt  Paraplyen  eller  Ko- 
nen Skjørtet  for"  — 

,,Naar  man  altid  venter,  at  der  skal  være  noget 
galt  bagom,  saa"  ...  indvendte  Fruen  mildt  hu- 
mant. 


79 


,,Det  har  været  som  en  Kjedel  med  Laaget  fast 
skruet  over,  Frue,"  —  ivrede  Paal.  ,,For  Eksempel 
en  Kone  blir  loaaret  ud  med  høieste  Byens  Pomp 
og  Stas  og  Ligtaler.  Og  saa  er  det  Manden,  en 
brutal  Blaaskjæg  og  Drukkenbolt,  som  i  al  Stilhed 
sammen  med  en  anden  Madam  bogstavelig  har 
martret  og  pint  hende  ihjel.  Hun  maatte  holde  ud 
for  Børnenes  Skyld  ...  Og  nu  kan  De  tro,  Told- 
inspektør,  er  jeg  paa  Spor  efter  et  Kvindfolk,  — 
et  raffineret  intrigant  Satans  Menneske,  —  som 
ryddede  sig  sin  stille  Vei  til  sin  rige  Galan  ved  at 
faa  Manden  erklæret  sindssyg  og  indespærret  for 
Livet." 

,,Det  er  vel  aldrig  i  Generalkonsul  Evers's  Fa- 
milie?" udbrød  Fru  Stefanie  nysgjerrig,  —  ,,jeg 
har  hørt  noget  der.  —  Men  det  er  nu  lykkeligvis 
fra  gammel  Tid,"  —  føiede  hun  til  med  et  lidet 
Suk. 

,,Aa  ja;  —  men  saa  véd  vi  jo,  her  foregaar 
mange  Ting  nu  ogsaa!" 

Fruen  gav  ham  et  lynsnart  Blik  — 

,,Der  er  Fru  Danielsen,  som  er  saa  munter  og 
anførende,  og  som  —  De  kj ender  hende  jo,  —  hen- 
des Mand,  ret  som  det  er,  maa  passe  paa  at  faa 
skaaret  ned,  fordi  hun  vil  liste  sig  til  at  hænge  sig. 
Og  der  ligger  gamle  Jomfru  Lind  tilsengs  fra  hun 
var  tyve  Aar  af  Kjærlighedssorg.  Søsteren  manøv- 
rerede  Kjæresten  fra  hende." 

,,Nei,  at  De  kan  interessere  Dem  for  saadant 
Snak  og  Sladder,  da  Høeg,"  —  henkastede  Fruen, 
—  ,,tro  alt,  hvad  De  saadan  hører"  — 

,,Py — ih  ...  der  gaar  saa  mange  Ting  for  sig, 
som  én  aldrig  skulde  tro,  —  netop  gjemt  bag  det, 
at  Folk  umulig  kan  tro  det  —  — .  Ser  De,  Hr. 
Toldinspektør,"  —  henvendte  han  til  Bedstefar,  — 
,, under  min  Søgen  efter  Originaler,  er  jeg  biet  klog 
paa,  at  det  nærmest  er  blandt  Fruentimmerne,  man 
nufortiden   skal   finde    det,    man   kalder   ,, Figurer". 

Mandfolkene  er  biet  for  sammensatte;  men  Fruen- 
timmerne,  de  er  helstøbte  endnu.  Af  ti  er  ialfald 
én  slig,  at  hun  kan  gjøre  Ed  paa  sig  selv  paa 
Bibelen  fra  Top  til  Taa.  Hun  tror  eller  tror  ikke, 
er  for  eller  imod,  tør  ses  tvertigjennem.  —  Og  der 
gives  iligemaade  dem,  som  er  paa  sit  Vis  ikke 
mindre  hele,  —  stille  Djævle  uden  Hensyn,  som 
intet  Middel  forsmaar  for  at  opnaa  sit  Maal. 
Honnør,  Samvittighedspine  og  slige  Bagateller,  — 
ikke  til  for  dem!  —  Der  eksisterer  da  endelig 
endnu  det,  som  heder  sort  og  hvidt." 

,,De  udfolder  jo  en  hel  Verdenserfaring,  Paal 
Høeg,"  —  kom  det  spydig  og  med  et  lidet  Gisp, 
idet  Fruen  reiste  sig  og  forlod  Lysthuset. 

,,Du  kan  tænke  op  de  underligste  Ting,  Paal; 
men  Forstand  paa  virkelige  Mennesker  har  Du 
ikke,"  —  sa  Tema, 

,,0g  saa  godt,  som  jeg  husker  din  Figur, 
Tema,"  —  ærtede  han.  —  ,,Slig"  ...  han  ridsede  op 
nogle  Streger  med  Stokken  i  Sandet  —  ,,i  korte 
Skjørter  med  to  Dukkeben  og  begge  de  lange  Arme 
og  Fletten  paa  Ryggen.  Du  stod  saa  troskyldig  og 
saa  til,  medens  jeg  rev  Zinkhvidt  og  Fedt  og  ind- 
bildte  jer  Smaapigerne,  at  det  var  Pomade  til  at 
faa  krøllet  Haar  af,  naar  I  bare  gned  den  rigtig 
ind.  Og  saa  gik  I  hjem  hver  til  sit  og  gned,"  — 
frydede  han  sig. 

,,Ja,  men  nu  er  det  ialfald  meget  længe,  siden 
jeg  trode  et  Ord  af,  hvad  Du  sa,  Paal!"  forlød  det 
fra  Terna.  —  ,,Men  skulde  Du  ikke  hellere  nytte 
Tiden  til  at  faa  forelagt  Bedstefar  nogen  af  disse 
Spørgsmaalene  dine,"  —  lød  det,  som  hun  tog  af 
Bordet  for  at  bære  ind. 

,,Nei  gaa  ikke,  gaa  da  ikke"  ...  raabte  han. 

,,Jeg  maa  da  faa  lukke  Haveporten  op  for 
Dig,  —  alt  det,  Du  bærer  paa,"  —  fo'r  han  efter 
hende, 


81 


,,Paa  Landet  hjælper  alle  til,"  —  paastod  han 
og  tog  fra  hende  et  Par  Tallerkener  — 

,,Skal  her  hentes  Vand  til  Opvasken?"  —  spurgte 
han  saa  ivrig  tjenstfærdig  i  Kjøkkenet. 

,,Aa  nei,  Tak!  —  Du  maa  endelig  ikke  forsømme 
Bedstefar  og  alle  Spørgsmaalene  dine,  skal  der  bli 
noget  af  det  før  Dampskibstid." 

Han  saa  ud  af  Døren  og  syntes  alt  andet  end 
enig:  — 

,,Jamæn  kan  man  gjøre  noget  andet,  naar  man 
er  ude  paa  Landet  ...  Kunde  vi  ikke  faa  din  Bedste- 
far med  os  en  Tur  hen  paa  Udsigten"  — 


VIL 

Bedstefar  sad  ude  paa  Trappen  og  solede  sig, 
og  Stefanie  kom  op  fra  Lysthuset  med  nogle  Aviser, 
hun  havde  læst.  Hun  havde  vel  studeret  sine  Ru- 
briker  for  Sanatorier  og  Badesteder,  og  hvilke  no- 
table der  var  kommet  og  reist  i  den  ny  Sæson, 
opgjorde  Bedstefar  sig. 

,,Huf,"  —  pustede  hun  kjed  —  ,,i  Ettermiddag 
skal  vi  ha  Paal  Høeg  igjen,  har  han  meldt  gjen- 
nem  Ingvald.  Det  er  jo  egentlig  Dig,  Bedstefar, 
hans  Besøg  gjælder,  og  jeg  er  næsten  glad  over, 
at  jeg  har  Hodepine  idag  og  kan  slippe  at  vise 
mig.  Jeg  taaler  ikke  den  Herre  med  samt  hans 
Aandrigheder,  og  denne  taktløse  og  upassende 
Oprippen  af  gamle,  længst  overgrode  Familie- 
skandaler"  ... 

Bedstefar  sad  og  smaasmilede  efter  hende.  Han 
var  nu  af  en  anden  Mening 

—  Ja  ja,  —  ja  ja  — .  Han  stundede  i  sit 
Hjerte   til,   at   Sønnen   i  næste   Uge   skulde   komme 

hjem  igjen  fra  Moen.  Det  havde  jo  paa  et  Vis 
været  lettende  at  slippe  at  se  ham  gaa  der  pint  i 
stadige  skjulte  Sindslidelser.  Men  Huset  her  uden 
Mand.  — 

Heldigvis  var  de  da  ikke  biet  hjemsøgt  af  Hr. 
Konsul  Wingaard  i  denne  Tid  mere  end  en  eneste 
Gang,  —  med  Musiceren  og  Promenade  op  ad  Skog- 
veien.  Ikke  behageligt  nei,  at  skulle  være  Tredie- 
mand  og  tilstede  som  samstemmende  ... 

Det  blev  ialfald  ganske  bra,  ganske  velgjørende, 
at  Gunnar  nu  kom,  —  et  Hus  uden  Mand  blir  let 
ligesom  for  løst  i  Fugerne  ...  Og  der  gaar  disse 
to  voksne  fortrykte  Bømene,  som  Væggen  er  ude 
for  dem  med  sine  ulykkelige  Anelser,  dem  de  hver- 
ken tør  tænke  eller  ymte  om  til  hinanden. 

Det  peb  henne  ved  Dampskibsbryggen,  og  lidt 
efter  kom  Paal  og  Ingvald  opad  Veien  i  fuld 
Disput. 

...  Nei  om  Ingvald  agtede  at  bli  i  dette  Landet, 
—  fortsattes  der  ivrig,  efterat  de  havde  hilst  paa 
Bedstefar.  ,,Ta  Teknikum  fortest  mulig,  og  saa 
afsted  —  væk  som  en  Svedske." 

,,Væk  som  en  Svedske?"  —  gjentog  Paal.  ,,Det 
vil  sige,  Du  blir  den  samme  Svedsken,  Ingvald, 
enten  Du  kommer  hen  i  Amerika  eller  Australien, 
eller  Du  er  her.     Det  blir  bare  et  andet  Land  det." 

,, Anden  Jord  at  vokse  i,  ja.  Jeg  mener  det 
s'gu,  —  har  morpuget  nu  i  Ferien  paa  egen  Haand 
helt,  siden  Far  reiste.  Og  til  Vinteren  drager  jeg 
ind  til  den  tekniske  Skole." 

,,Ja— a,  Du  kan  puge  Bøgerne  overalt,"  ind- 
vendte  Paal.  ,,Men  Landet,  Du  kommer  til,  det 
maa  Du  puge  fra  nyt  af.  Det  er  det.  Du  har  gjort 
herhjemme,  ser  Du,  drukket  det  ind  med  Mors- 
melken og  ædt  Dig  ind  i  det  med  Maden,  —  saa 
dette  Landet  kan  Du  slig,  som  Du  aldrig  kommer 
til  at  faa  ind  i  Blodet  noget  fremmed.  Her  kan 
Du  plante  din  Svedske,  Gutten  min,  bedre  end  noget 

andetsteds  bare  med  Femteparten  af  det  Hode,  Du 
maa  bruge  derude." 

,,Nei  tvi!"  ...  Ingvald  spyttede  iltert  udfor  Trap- 
pen. ,,0m  jeg  saa  skal  stræve  ti  Gange  saa  meget, 
ud  skal  jeg!"  — 

,,Jeg  kommer  med  nok  en  Appel  til  Hr.  Told- 
inspektørens  tidlige  Hukommelse,"  —  afbrød  Paal, 
medens  Blikket  gik  undersøgende  nedover  Haven  og 
opad  Vinduerne.  —  ,,Den  Sødermannske  Formue, 
som  nu  er  delt  ...  Aha!  Liden  Terna  sidder  i 
Jomfrubur  og  sømmer,"  —  raabte  han  og  var  i  en 
Fart  henne  paa  Staburet  og  tiggede  om  at  faa 
hende  med.  —  ,,Bedstefar  blir  saa  gemytlig,  naar 
det  er  Dig  ogsaa,  som  hører  paa,  faar  ganske 
anderledes  let  for  at  huske.  Det  er  Stemningen, 
det  kommer  an  paa.  —  Hvad  siger  Du,  vi  faar  ham 
med  paa  en  Tur,  og  saa  gaar  Pumpen.  —  —  Den 
Sømmen?  Naar  jeg  nu  siger  Dig,  det  kniber  for 
mig,  om  at  faa  noget  ud  af  ham.  Den  Søder- 
mannske Familie,  hvordan  den  kom  til  sin  Formue 
fra  først  af.  Ophavsmanden,  som  svor  falsk,  sid- 
der, vil  jeg  haabe,  i  Helvede  og  tæller  Skilling  for 
Skilling  varmt  mellem  Fingrene  ...  Du  vil  ikke?  — 
Der  kommer  en  hel  Kjærlighedshistorie,"  —  fristede 
han. 

,,Uh,  nei  nei,  —  sligt  er  saa  sørgelig  bestandig. 
Lad  os  bare  snakke  om  noget  andet."  Hun  lagde 
sammen  Sytøiet  og  fulgte. 

,,Jeg  vil  faa  bemærke  en  eneste  Ting,"  —  sa 
han,  følgende  hende  med  Øinene,  som  de  gik  hen- 
over Tunet. 

,,Naa?"  —  stansede  hun. 

,,Jeg  har  aldrig  set  nogen  gaa  saa,  saa  — 
mærkelig  —  ubegribeligt  ...  Du  gaar  ikke,  Du  sprin- 
ger ikke,   Du   ...   Du"   ... 

„Men  jeg  kommer  alligevel  afsted,  mener  Du," 
—  lo  hun. 

,^Paal  maa  ha  Publikum,  Bedstefar!"  —  ærtede 

hun  og  tog  Hatten  paa  ..."  ,,Saa  gaar  vi  en  Tur 
da.  Det  er  den  Sødermannske  Sag,  vi  skal  til- 
bunds  i." 

,,Den  Sødermannske  Formue  ja,  som  nu  er 
delt,"  —  pustede  Paal  med  opraadde  Øine. 

De  tog  Skogveien  op  imod  Kværnhuset. 

,,Her  har  Du  et  Bringebær,  Terna.  —  Og  her 
—  der  —  her,"  —  ivrede  Paal  og  gav  sig  til  at 
plukke.     ,,En  ren  Bærbakke  dette  her"  — 

,,Men  det  var  jo  den  Sødermannske  Sag,  hvor 
blir  der  af  den?"  trængte  Terna  paa. 

,,Her  har  jeg  en  Haandfuld  store  modne  til 
Dig.     Ingenting  som  Bringebær!" 

,,Spis  selv,  —  jeg  samler  til  Bedstefar,  saa  kan 
han  nyde  dem,  medens  Du  foredrager  den  Søder- 
mannske." 

,,Her  blir  flere  og  flere  Bringebærbusker  opover 
paa  Solsiden,"  —  holdt  Paal  paa,  —  ,, mageløse 
modne  Bær.  —  Enten  Du  vil  eller  ei,  skal  Du 
smage  disse  tre  her,  Terna!  —  Bevar s,  jeg  siger 
ikke  fra  min  —  men  fra  Skogens,  Naturens 
Haand." 

,,Jo,  de  var  virkelig  udmærkede,"  —  erkjendte 
hun. 

,,0g  her  er  fler'  —  fler"'  —  raabte  han.  ,,Skal 
vi  prøve  omkap,  hvem  der  først  faar  tyve?  ...  Og 
det  blir  mig.  Du,"  —  fulgte  det  lige  efter,  idet  han 
strakte  Haanden  ud. 

,,Maa  jeg  faa  tælle,"  betvilte  hun,  —  ,,for  jeg 
har  bare  ni.   —  Fusk!" 

,,Saa  om  igjen!" 

,,Tak  nei.  Du  faar  mig  ikke  paa  din  Lim- 
stang." 

,,Man  har  ikke  Ryg  til  at  plukke  Bær,  nei,"  — 
sa  Bedstefar  og  støttede  sig  paa  Stokken.  ,, Sande- 
lig en  smuk  Udsigt,  —  værdt  at  betragte." 

,,Mærkelig  Udsigt,"  —  bedyrede  Paal,  —  ,,Fjor- 

den,  Skjærene  — .  Lidt  liøiere  dukker  vel  Toppen 
af  Fyret  op"  ... 

,,Jo — 0,  —  jo — 0,"  —  bekræftede  Bedstefar. 

,,Vi  kan  jo  sætte  os  her  under  Træet,"  mente 
Terna,  —  ,,saa  kommer  Paal  med  sin  Sødermannske 
Sag." 

,,Her,  midt  i  Bringebærbakken?  —  naar  én  ikke 
er  istand  til  at  tænke  paa  andet  end  det  ene  Bæret, 
som  er  bedre  end  det  andet!  Hvad  siger  Du  om 
denne  lille  Teiebærgrenen  til  at  ha  paa  Hatten  din, 
Terna?" 

Hun  fæstede  Grenen  saa  ligegyldigt  som  glemt 
lige  efter,  og  Paal  stod  og  grublede  og  saa  bort 
til  hendes  Hat,  som  dukkede  og  reiste  sig  mellem 
Buskene. 

...  ,, Sandelig  en  mærkelig  Udsigt"  —  gjentog 
Bedstefar.  Ansigtet  havde  en  stille  humoristisk 
Pliren,  medens  han  følelig  nød  Bærene,  som  Terna 
bragte  ham. 

,,En  Skogstjerne!"  ...  udbrød  Paal  —  ,,den  — 
den  vil  jeg.  Du  skal  ha,  Terna.  Og  véd  Du,  hvor- 
for? —  Fordi  den  er  unique,  —  den  eneste  Blomst 
af  sin  Art,  —  af  syvende  Orden,  —  der  findes  i 
Europa." 

,,Det  er  svært,  saa  Du  kan  din  Botanik,  hører 
jeg." 

,,Jeg  siger,  fordi  den  er  unique  og  Prinsessen 
for  alle  Skogens  Blomster,"  —  kom  det  varmt. 

,,Der  er  ingenting,  som  er  det  eneste  i  Verden!" 
—  udbrast  Terna  ganske  bleg.  —  ,,Du  skal  ikke 
sige  det,  Paal!  —  Det  er  de,  som  tror  sligt,  der 
blir  saa saa  ulykkelige"  ... 

Paals  Øine  fulgte  hende  forbauset,  medens  hun 
som  en  sky  Fugl  tyde  til  Bedstefars  Side  og  lang- 
somt gik  opover  med  ham. 

...  ,,Ja,  hvordan  var  det  saa  med  den  Søder- 
mannske Historie?"  yttrede  hun  siden  med  et  mat 
Forsøg  paa  at  faa  Stemningen  op  igjen. 


,,Ja,  det  er  jo  sandt"  —  han  rystede  sturen  paa 
Hodet  ...  ,,Jaha  ...  ja,  —  jeg  faar  gi  op  den,  som 
Tante  Lulla  siger.  —  Der  maa  være  noget  under- 
ligt,  som  støder,  ved  mig  ogsaa,"  —  ræsonnerede 
han  nedslagen.  —  ,,Jeg  har  jo  tre  Eksemplarer  af 
Tanter,"  —  slog  han  saa  over  i  Spas.  ,,Jeg  tror, 
det  er  dem,  som  har  git  mig  ind  Ormen  for  kuriøse 
Figurer." 

,, Lulla  Høeg  ja,  hvem  blev  hun  gift  med?" 
optog  Bedstefar  det,  rødende  i  sin  Hukommelses- 
kiste. 

,,Med  Konsul  og  Stadthauptmand  Brunnow  her 
af  Staden.  Hun  og  Tante  Rina  og  Tante  Lillen 
faar  nu  alle  Plads  for  alt  sit  i  den  store  gamle 
Apothekergaarden  vor.  Og  jeg,  Apothekets  Søn,  er 
ruget  ud  og  forkjælet  af  dem  samtlige  tilhobe." 

,,De  mistede  jo  tidlig  Deres  Mor?"  —  spurgte 
Bedstefar. 

,,Ja,  jeg  har  aldrig  set  nogen  Mor,  —  bare, 
bare  Tanter.  Min  Mor  døde  ved  min  Fødsel,  og 
da  rykkede  Fars  ældste  ugifte  Søster,  Tante  Rina,- 
op  fra  sin  Bopæl  paa  en  hel  anden  Kant  af  Lan- 
det for  at  ta  mig  i  sine  paalidelige  Høegske  Arme, 
—  og  i  dem  vuggedes  jeg,  til  Tante  Lulla  blev 
Enke  og  togede  ind  i  begge  Værelserne  ovenpaa 
mod  Haven  der,  hvor  Skjæreredet  hænger  under 
Tagskjægget;  de  er  hendes  tamme  Fugle  de.  Da 
var  jeg  alt  saa  stor,  at  jeg  kunde  ærgre  dem 
grønne  af  Jalusi  i  Anledning  af  min  Person.  Og 
saa  kom  endelig  Fars  yngste  Søster,  Lillen.  Hun 
er  "nu  over  de  femti;  men  har  beholdt  Kjælenavnet 
fra  hun  var  fire.  De  andre  spør  hinanden  om  Mor- 
genen: Har  Du  hørt,  hvordan  Lillen  har  sovet?" 

,,Saa  hun  blev  ikke  gift?"  —  spurgte  Bedstefar 
interesseret  og  satte  sig  magelig  ned  i  Skyggen. 

,,Hun  var  forlovet  trofast  gjennem  langsomme- 
lige Tider.  Men  vedkommende  skeiede  ud  og  dråk, 
blev  stadig  hjulpet  af  Familien  for  lige  saa  stadig 

at  dumpe,  indtil  Forholdet  endelig  maatte  brydes 
...  Saa  kom  Lillen  ogsaa  under  Fars  Tag.  Der  har 
de  alle  tre  sine  Krige  og  sine  Fredsslutninger.  Og 
i  den  store  gamle  Apothekerhave  regjerer  deres 
trende  Individualiteter  i  høist  forskjellig  Aand.  En 
vil  ha  Roser,  og  en  vil  dyrke  Lilier.  En  bare  Urter, 
Erter  og  Bønner.  En  Kløver  og  Vekselbrug  med  Vik- 
ker og  Thimothei  ...  Vekselbrug  gaar  nemlig  an  i 
Haven;  men  hos  Menneskene  der  maa  et  Apothek 
bare  føde  Apothekere"  — 

,,De  har  alle  tre  saadanne  store  gamle  Ansig- 
ter,"  —  sa  Terna.  ,,Jeg  synes  de  saa  saa  stive  og 
strænge  ud,  da  jeg  var  liden;  men  de  kan  le  saa 
græsselig,  naar  de  saadan  sidder  sammen." 

Paal  sad  og  tråk  i  Lyngen  ... 

,,Ja,"  —  sa  han  som  beklemt,  —  ,,saalunde  er 
man,  saa  at  sige,  gro't  op  i  sin  Faders  underlige 
Hauge.  —  Og  saalunde  er  man  vel  selv  ogsaa  biet 
et  Stykke  af  en  Raring,  som  altid  kommer  uden- 
for,  og  som  man  helst  vil  ta  lidt  Afstand  fra  — 
netop  der,  hvor  —  — " 

Han  rev  af  Lyngblomsten  og  sprang  op: 

,,Nei,  jeg  maa  jo  afsted!  —  har  tøvet  mig  bort 
her  i  Bærbakken  istedetfor  at  faa  Oplysninger  af 
Toldinspektøren  ...  Jeg  har  jo  bare  at  be  for  mig 
om  Undskyldning.  —  Og  lad  mig  ikke  ha  det  paa 
Samvittigheden,  at  jeg  hindrer  Dig  længere  i  Søm- 
men, Terna.  —  Jeg  ser  Røgen  af  et  af  Smaadamp- 
skibene  og  faar  saa  løbe"  — 

,,Du  kommer  nu  vel  snart  igjen,  Paal,  —  og 
faar  Oplysninger  af  Bedstefar?"  ...  bad  Terna  noget 
forknyt  og  uvis  i  Tonen. 

,,Tak,  saa  gjør  jeg  det  da,"  —  raabte  han 
tilbage  og  hilste  med  Hatten. 


Der  var  stor  Travlhed  ude  paa  Sollid.     Haven 
skulde  være  pudset  og  fint  istand,   til  Korpslægen 

iovermorgen  kom  hjem  fra  Eksersisen.  Kokkepigen 
og  Sørine  var  sat  i  Arbeide,  og  Terna  havde  været 
oppe  og  faat  Ingvald  med  til  at  hjælpe  dem  at 
skyfle  Gangene.  Kirstine  sad  flittig  som  en  Myre 
og  lugede  Blomsterkvartererne,  og  Terna  renskede 
Ertesenge  for  Riset  og  rykkede  op  og  bar  Erte- 
stengene  i  store  Fanger  ihob  udenfor  Havegjerdet. 

Oppe  i  Huset  havde  Vaskebøtten  vandret  rundt 
nedenunder  og  opad  de  gamle  ujevne  Trapper  til 
Gulve  og  Døre  ovenpaa.  Imorgen  skulde  Vinduerne 
tåges  for  at  være  friske  og  blanke  til  Ankomsten, 
og  Løvet  sættes  om  Kakkelovnen. 

Fru  Stefanie  vilde  ha  Huset  og  Haven  helt  over 
pudset,  pyntet  og  istand  til  Gunnar. 

Ingvald  havde  brugt  Skyflen  med  sand  rasende 
Ihærdighed.  Men  nu  var  han  ogsaa  færdig,  er- 
klærede  han.  —  ,,Se  her,  se  her  for  Vabler  i  Hæn- 
derne!"  —  Og  nu  vilde  han  gaa  sig  en  Tur  udover 
til  Laviken.  Han  havde  læst  siden  Klokken  seks 
imorges  og,  var  han  først  afbrudt,  saa  vilde  han 
ta  sig  en  Frieftermiddag. 

Fruen  ligesom  svælgede  i  Halsen   ... 

,,Det  er  et  nok  saa  underligt  Indfald  af  Dig, 
Ingvald,  at  ville  gaa  fra  Huset  netop  idag,  vi  kan 
ha  Brug  for  din  Hjælp  til  baade  det  ene  og  det 
andet." 

,,Saa?  —  maa  jeg  spørge,  til  hvad?" 

,,Jeg  véd  bestemt,  det  var  noget"  —  lød  det 
ærgerligt  og,  som  hun  ledte  i  Hodet.  —  ,,Aa  ja, 
nu  véd  jeg  det,  —  to  Flasker  god  Konjak  maa  vi 
ha  til  Far  kommer  hjem,  saa  han  og  Bedstefar 
kan  lave  sig  varm  Toddy  nu,  det  er  kjølige  Afte- 
ner. Du  maa  reise  ind  med  Dampskibet  Klokken 
tre,  saa  kommer  Du  hjem  med  det  sidste.  Imorgen 
kan  det  absolut  ikke  gjøres,  da  har  jeg  Brug  for 
Dig  her." 

Kaffen   bragtes    i    den   Anledning   ind    lidt   tid- 

ligere,  og  Fruen  mindede  ham  gjentagende  om  ikke 
at  komme  for  sent  til  Bryggen. 

Hun  stod  1  Vinduet  og  saa  efter  ham,  og  som 
han  blev  borte  nede  i  Veisvingen,  gik  hun  med  ét 
hastig  hen  og  greb  Kikkerten  fra  Væggen. 

Der  var  noget  uroligt  over  hende,  som  gjorde 
Bedstefar  opmærksom,  baade,  hvorledes  hun  tråk 
ud  Kikkerten  og  den  skyndsomme  Maade,  hvorpaa 
hun  slog  op  Vinduet. 

Hun  sad  stille  og  saa  og  saa  og  ligesom  ledte 
med  Kikkerten  — 

Det  maatte  være  Ingvald,  som  optog  hende,  om 
han  var  kommet  ombord,  for  derude  strøg  nu 
Dampskibet. 

Nei,  den  laa  udenfor  det  Sigte,  søgte  ligesom 
ude  over  eller  henimod  Brækkeskjærene   ... 

Med  ét  halvt  kastede  hun  Kikkerten  i  Sofaen 
og  strøg  ud. 

Lidt  efter  saa  Bedstefar  Stefanie  i  sin  bløde 
smukke  Spadseredragt  og  med  den  røde  Parasol  i 
Haanden  gaa  nedover  den  nyplantede  Allé  og  ta 
Veien  sydover  paa  sin  Eftermiddags-Spadseretur, 
som  hun  holdt  af  og  jevnlig  foretog.  Gunnar  havde 
raadet  hende  til  og  bedt  hende  om  at  røre  sig  og 
ta  lange  Spadsereture.  Og  ofte,  naar  det  var  godt 
Veir,   kom  hun  først  hjem  henimod  Aftenstid. 

Der  fo'r  noget  underligt  noget  i  Bedstefar.  Han 
saa  hen  paa  Kikkerten,  saa  hen  mod  Vinduet,  — 
greb  den  og  satte  den  paa  sit  eget  Mærke  med  en 
Mine,  hvori  laa  fortættet  hele  den  gamle,  bistert 
gløgge  Toldinspektør.  Et  Øieblik  efter  hvilte  den, 
støttet  til  Vinduets  Mellemsprosse,  i  hans  vante 
Haand  med  Sigte  hen  mod  Brækkeskjærene. 

Han  førte  den  sagte  nøiagtig  udover  og  ind- 
over  og  i  Bue  til  begge  Sider  ... 

Der  lod  ikke  til  at  være  noget  — 

Han  blev  staaende  urørlig  ... 

Der  gik  som  et  Ryk  i  ham,  og  Kikkerten  skalv 
i  hans  Haand. 

Akkurat  nu  gled  en  tomastet  Seilbaad  fra  Bag- 
siden af  det  sidste  Skjær  ind  i  Laviksbugten  — 

Han  slog  Kikkerten  voldsomt  sammen,  glemte 
at  lægge  den  op  paa  Hagerne,  —  —  havde  den 
endnu  i  Haanden,  da  han,  efterat  have  faret  op 
Trapperne,  satte  sig  pustende  paa  Sengen  oppe  i 
sit  lille  Kammer. 

Han  tog  ikke  feil,  —  det  var  Wingaards  Seil- 
baad, som  altsaa  nu  laa  blaffende  med  Fok  og 
Klyver  inde  ved  Laviksbryggen   ... 

Saa— saa,  —  det  var  Spadsereturene 

Stakkers  Dig  Gut,   stakkers  Dig,   Gunnar  —  — 


VIII. 

De  ny  Høstruter  indvarsledes  med  store  Bo*g- 
staver  i  Aviserne,  i  Dampskibsekspeditioner,  ved 
Brygger,  og  nu,  Landstederne  efterhaanden  tømtes 
for  Beboere,  var  Spørgsmaalet,  om  Dampskibene 
fremdeles  anløb  der  eller  der. 

Det  blev  saaledes  senere  paa  Dagen  end  ventet, 
at  Korpslægen  kom  ind  af  Stuedøren  hjemme  paa 
Sollid. 

Han  saa  lidt  anspændt  ud  og  stod  et  Øieblik 
med  Kappen  paa  Armen,  medens  Blikket  nervøst 
ligesom  fangede  og  udspurgte  Værelsets  Indhold. 

,,God  Dag,  Kirsten  min.  God  Dag,  Terna,  — 
hvor  har  I  Mor?"  —  lød  det,  medens  hans  Øine 
rettedes  henover  dem  mod  Pianoet,  hvor  der  laa 
henryddet  Bøger,  Aviser  og  Musiken  uvedkommende 
Sager. 

,,Mor,   Mor,   —  Far  er  her!"  —  raabte   de   ind- 

over.  Men  Korpslægen  forekom  dem  og  mødte  sin 
Hustru,   idet  hun  lukkede  op  Sovekammerdøren. 

Han  greb  heftig  begge  hendes  Hænder,  holdt 
hende  ud  for  sig  og  betragtede  og  mønstrede  hende. 
Hun  smilte  og  unddrog  sig  og  kastede  sig  om  hans 
Hals. 

,,Naar  Du  vidste,  hvad  for  Uro  jeg  har  gaat  i 
her,  siden  Du  ikke  l^om  i  Formiddag,   Gunnar!" 

,,Dampskibets  Skyld,  Stefanie.  —  —  Saa  Du 
har  ventet"  ...  der  kom  noget  lyst  i  hans  Øine.  — 
,,0g  saa  godt,  som  Du  ser  ud,  Fanie,  biet  ordent- 
lig tyk  og  fed  og  brun  med.  Har  Du  gaat  bra 
Turer?" 

,, Gjort  alt,  hvad  Du  har  sagt  mig,  Gunnar,  — 
jeg  har  jo  ikke  havt  andet  at  ta  mig  for  her  i  En- 
somheden, mens  Du  har  været  ude  og  turet  med 
alle  Officererne,"  —  lød  det  lidt  klagende. 

,,Saa  Du  beskylder  mig  for  at  ha  turet  og  moret 
mig!"  —  Minen  blev  mere  og  mere  lys.  ,,Det  er  det 
sidste,  jeg  har  gjort.  Du,"  —  sa  han  hedt  og  hev 
Kappen  hen  paa  Stolen.  —  ,,Der  Barn,  hæng  den 
væk.  —  Saa  jeg  har  moret  mig,"  —  gjentog  han 
med  inderlig  Fornøielse.  ,,Men  nu,  Stefanie,  morer 
jeg  mig,"  —  han  gik  pludselig  hen  og  kyssede  hende. 
—  ,,Saa  Du  tilgiver  din  forsvirede  og  forturede 
Mand"  — 

Nu  kom  ogsaa  Bedstefar  ind. 

,, Fruen  beskylder  mig  for  at  ha  været  ude  og 
turet  og  sviret  med  Officererne,"  —  meddelte  Korps- 
lægen ham  lunt. 

—  —  ,,Ja  Du  kan  tro,  liden  Kirsten  min,  det 
er  godt  at  være  kommet  hjem,"  —  lød  det,  idet 
han  satte  hende  paa  sit  Knæ,  —  ,,Du  blir  jo  ordent- 
lig stor  og  tung.  Unge!  —  —  Og  Du  da,  Ingvald, 
som  finder  paa  at  sende  mig  et  høitideligt  Brev 
om,  at  det  er  din  faste  Mening  at  gi  Dig  ind  paa 
den  tekniske  Skole  til  Vinteren.  Som  jeg  skulde 
nægte   Dig  Lov  til   det!   —   Og  at   Du   læser   her   i 

Ferierne  fra  Morgen  til  Kvæld.  Gud  véd,  hvor  Gut- 
ten har  faat  den  Drift  til  Studierne  fra,  Far.  Jeg 
har  ialfald  aldrig  aarket  at  læse  mere  end  høist 
nødvendig  — 

Og  Du,  Terna  ...  nu  er  Du  vel  snart  fuldlært 
Skrædderske.  Jaja,  Barn,  saa  har  Du  noget  at  re- 
pliere  paa,  som  de  siger  paa  Moen  ...  Tiderne  er 
slige ^ 

Man  har  altsaa  kjedet  sig,  Stefanie,"  —  tog  han 
det  saa  op  igjen,  —  ,,endda  man  har  havt  Musiken 
at  adsprede  sig  med,"  —  han  saa  eget  dvælende  hen 
mod  Pianoet. 

,,Jeg  har  saamæn  omtrent  ikke  aabnet  det  den 
hele  Tid,  siden  Du  reiste,  Gunnar,  —  undtagen 
den  ene  lille  Eftermiddagstime,  Wingaard  saa  her 
indom,  og  vi  spillede  lidt  Chopin,  før  han  maatte 
afsted  igjen  og  drog  Bedstefar  og  mig  med  sig 
ud  — " 

Bedstefar  røg  pludselig  op;  men  samlede  sig 
igjen  stilfærdig. 

,, Pianoet  er  rent  ud  biet  til  et  Bord  her  for  al- 
ting,"  —  vedblev  hun,  ,,det  mangler  bare  at  sætte 
Melkeringer  paa  det!" 

,,Naar  Du  vidste,  hvor  frisk  og  sund,  Du  ser 
ud,  og  hvor  ganske  anderledes.  Du  kommer  til  at 
spille  bagefter.  Jeg  har  ikke  set  Dig  saa  struttende 
af  Kraft  siden,  jeg  véd  ikke  naar,"  —  erklærede 
han  oprømt. 

,,Du  skulde  ikke  la  Børnene  høre,  Du  smigrer 
mig,  Gunnar,"  lo  hun  og  strøg  ud  for  at  rekvirere 
Aftensmad  til  sin  Mand. 

—  Det  var  blevet  høstkjøligt  og  mørkt  om 
Aftenerne  og,  efterat  de  havde  spist,  gjordes  der 
i  Anledning  af  Hjemkomsten  op  stort  Baal  paa 
Peisen. 

Korpslægen  og  Bedstefar  regaleredes  med  hver 
sit  Glas  varm  Toddy.     Stefanie  lavede  selv  til  for 

Gunnar;  hun  vidste,  hvormeget  baade  sødt  og 
stærkt,  han  vilde  ha  — 

Hun  nippede  med  ham  af  Glasset  og  placerede 
sig  ved  hans  Side  lænende  sig  til  ham. 

De  sad  der  om  Ilden  og  hørte  Korpslægen  for- 
tælle  om,  hvordan  de  havde  havt  det  paa  Moen  og 
Historier  derfra,  medens  det  spragede  og  knittrede 
af  og  til  som  Skud  af  Granveden. 

Korpslægens  Glas  stod  1  Skorstenen  ved  Ilden, 
saa  at  han  kunde  række  til  det,  og  Skjæret  lyste 
paa  hans  faste  Ansigt  med  de  levende  dybe  Øine 
og  af  og  til  hen  paa  Stefanies  Arm  og  Fang,  medens 
hun  ellers  ligesom  holdt  sig  ind  i  Skyggen  for 
Heden  eller  Blændingen. 

Væguhret  slog  ni,  og  det  slog  halv  ti  — 

Ilden  begyndte  at  tåge  af  og  blaffe  svagere  over 
Kullene;  det  blev  mere  og  mere  mørkt  indover 
Stuen,  og  Stefanies  Hoved  hvilte  mere  hyppig  paa 
Korpslægens  Skulder. 

Der  lød  pludselig  et  dybt,  tungt  Suk  inde  i 
Mørket  bag  dem. 

,,Bedstefar  blir  søvnig,"  —  sa  Stefanie  og  reiste 
sig. 

Saa  rykkedes  der  op. 


,,Nei,  hvor  doven  Du  er,  Stefanie,"  —  hørte 
Bedstefar  Sønnens  muntre  Stemme  ind  af  Stue- 
døren, —  ,,hvor  velsignet  lad!"  hun  laa  paa  ,,Løi- 
bænken"  med  Morgenavisen  i  Haanden.  ,, Kunde 
Du  ikke  finde  paa  at  umage  Dig  saa  langt  som 
ned  i  Haven  med  Far  og  mig  og  se  paa  Frugt- 
træerne,  jeg  har  sat.  Hvad?  —  naar  Du  betænker, 
at  de  engang  vil  række  Glasæbler  og  Moreller  til 
Fruen  paa  Sollid.  Kom  nu,  her  er  Kaaben  din 
og   Hajiten    ...    Ja    her    skal    bli    bra    herude,    Far, 

bare  det  faar  to,  tre  Aar  paa  sig.  —  Saa,  saa, 
kom  nu"  — 

Korpslægen  havde  været  hjemme  i  fire,  fem 
Dage  og  var  travlt  optaget  af  Stellet  og  de  alle- 
haande  Anlæg  og  Plantninger  for  næste  Aar. 

,,Jeg  véd  ikke  nogen  Aarstid  som  Høsten,  — 
klar,  ren  Luft,  —  Mad  i  hvert  Aandedrag,"  —  ved- 
blev han. 

,,Ja  men  kjøligt  Morgen  og  Aften,"  —  indvendte 
Stefanie,  hun  stod  paa  Trappen  og  trampede  og 
traakkede  med  Fødderne  som  for  at  varme  sig, 
,,En  begynder  virkelig  at  længes  efter  at  faa  det 
lunt   igjen  inde  i  Byen,   Du." 

,,Jeg  trænger  bare  en  fjorten  Dags  Tid  til  her- 
ude,"  —  underrettede  Doktoren  hende,  —  ,,for  at 
faa  alt  iorden.  Jeg  har  jo,  saa  at  sige,  ikke  været 
her  synderligt  endnu." 

,,For  mig  har  Sommeren  været  lang  og  ens- 
formig nok,"  —  lød  det  modvilligt.  ,,0g  nu  kunde 
jeg  vel  ønske  at  lukke  lidt  paa  Pianoet  igjen.  Her- 
ude  er  Musiken  umulig  —  som  den  svinder  ud  i 
Luften"  ... 

,,Ja,  stakkar,  jeg  forståar  det  jo;  men  nu  er 
det  da  bare  disse  fjorten  Dage,   Du"  — 

Stefanie  lagde  Armen  fortrolig  paa  hans 
Skulder: 

,,0g  naar  jeg  saa  endda  var  sikker  paa  at  ha 
Dig  hjemme  her;  men  Du  maa  jo  reise  naarsom- 
helst,  Du  blir  hentet,  og  kanske  ovenikjøbet  bli 
borte  om  Natten  ...  Og  saa  jeg  alene  i  ensomme 
Høstmørket,  —  jeg  som  er  saa  ræd"  — 

,,Ja  kjære;  men  Du  har  jo  Bedstefar  og  Ing- 
vald — .  Om  vi  nu  siger  en  otte,  ti  Dage,  Du.  Jeg 
maa  jo  ha  Tingene  her  nogenlunde  fra  Haanden 
først." 

,,Du  kunde  jo  ogsaa,  naar  Du  vilde,  Gunnar, 
reise  herud  paa  Godveirsdagene  og  plante  og  gjøre 

istand,  —  og  jeg  slippe  at  bli  siddende  herude 
alene  i  Regn,  og  hvad  Veir  der  kan  falde.  Saa 
skulde  Du  se,  det  var  nok  saa  lunt  at  komme  ind 
til  Byen  igjen  og  ha  alting  lorden.  —  —  Det 
kunde  jo  ogsaa  snart  være  paatide  at  tænke  lidt 
paa  mig,"  —  lød  det  furtent,  hun  fulgte  stum,  taus 
nedover. 

Bedstefar  smaamumlede  og  tog  mere  og  mere 
Afstand  fra  dem.  Han  kjendte  baade  de  tilslørede 
Øine  og  Villiejepet  ved  Underansigtet  — 

,,H(3h  —  høh"  —  udstødte  han,  da  han  hørte 
Sønnen  pludselig  af gjøre:  — 

,,Naa  ja.  Vennen  min!  —  saa  begynder  vi  at 
pakke  imorgen,  og  saa  bestiller  jeg  Flyttebaaden  til 
paa  Lørdag"  

Der  lød   Snak   og   Skøi,    da   Bedstefar  kom   op» 
mod  Gaardspladsen  ... 

Det  var  Paal  Høeg,  som  holdt  Leven  med  Kir- 
stine. Han  havde  været  ude  i  Skjærene  paa  Alke- 
jagt  fra  fire  imorges,  forklarede  han  Bedstefar,  og 
var  roet  indom  her  for  at  forevise  Doktoren  et 
uhyre  sjeldent  Eksemplar  af  en  Fugl,  som  han 
havde  skudt. 

Bedstefar  betragtede  den: 

,,Jeg  vilde  nærmest  sige,  det  er  en  Lom,"  — 
formente  han  lidt  kort.  Hans  Ansigt  bar  Præg  af 
et  noget  blandet  Humør. 

,,0g  hvordan  staar  til  med  Toldinspektøren?" 
forhørte  Paal  forsigtig,  han  frygtede  han  var  kom- 
met malapropos. 

,, Staar  til  —  staar  til  —  med  en  afmægtig,  af- 
fældig  Gubbe!"  udbrød  han.  ,,Har  De  læst  om 
sjelve  Løven,  naar  den  blir  gammel.  De  ...  Engang 
var  han  Kar  og  hug  Labben  bare  i  Bøfler  og  Ele- 
fanter og  alt  det,  som  stoltest  var.  Men,  da  saa 
Gigten  begyndte  i  Lænderne,  blev  det  mest  bare 
Kvæg  og  Zebraer  og  sligt  noget,  som  det  ikke  var 
noget  Basketag  med.    Han  fik  være  tilfreds  med  det 

ogsaa.  Men  saa  begyndte  Tænderne  at  løsne.  Og 
da  blev  det  smaat  med  Jagten,  saa  det  kanske 
mangen  Nat  peb  i  Tarmene  paa  ham,  og  han  var 
glad,  han  kunde  faa  hugget  sig  til  et  Faar  eller 
et  lidet  brægende  Spædlam,  naar  han  listede  om- 
kring Negerkraalen.  Og  endda  mere  nedover  gik 
det.  Han  kunde  ikke  engang  i  al  Ydmygelighed  ta 
Rotter  og  Mus  længere.  Tilslut  havde  han  ingen 
anden  Udvei  end  at  lægge  sig  som  død  i  Skogen, 
indtil  Dyrene  trode,  han  var  et  Aadsel,  saa  de 
turde  nærme  sig,  og  da  hug  han  til 

Jajaja,  det  var  nu  Løven  dette.  Far  ...  Tak 
Gud,  om  det  ikke  passer  paa  nogen  hver.  De  er 
nu  endnu  i  den  Alder,  da  man  slaar  Bøfler  og  Ele- 
fanter." 

,,Ja,  De  kan  tro,  Toldinspektør,  jeg  har  en 
artig  Bøffel  at  nedlægge.  Det  er  ikke  længere  en 
Kuriositetskrønike,  det  blir  en  hel  ordentlig  Per- 
sonalhistorie. —  —  Og  hvem  der  har  trukket  i 
Traadene?"  — 

,, Ugreie  og  Urenslighed  i  Familierne,  De"  ... 
brast  Bedstefar  ud  af  sit  Humør.  ,,Det  som  maa 
kaldes  det  høiere  Snavs  ...  Det  hjælper  ikke,  om 
Huset  er  vasket  fra  Tag  til  Kjælder"  ... 

Kirstine  havde  ropt  Terna  ud  for  at  se  den 
underlige  Fuglen  — 

,,Saa  Paal,"  sa  hun,  —  ,,skal  den  Lommen  være 
saa  mærkelig?"  —  lo  hun. 

,, Zoologisk,  —  forstaar  Du,  den  er  en  Afart," 
greiede  Paal  det. 

,, Lommen  er  en  Fugl,  som  skriger  uhyggelig 
fælt,  og  som  Sjøfolk  tror,  varsler  ondt!"  udbrød 
Bedstefar  og  gik  pludselig. 

Tema  saa  som  forvirret  efter  ham. 

,, Forstod  Du,  hvad  der  gik  af  ham,  Terna?" 
spurgte  Paal;  —  ,,han  var  hele  Tiden  saa  underlig 
og  ude  af  Humør.  —  Varsler?  —  onde  Varsler?  — 
Der  skulde  Pokker  kommet  med  det  stygge  Dyret. 

Jeg  trængte  heller  til  en  Kanarifugl,  som  kunde 
synge  vakkert  for  mig  — ." 

,,Du  Paal,"  —  forekom  hun  ham  befippet  hastig, 
—  ,,véd  Du,  hvad  jeg  nu  for  Alvor  har  bestemt 
mig  til  at  bli?  —  Gartner,  Gartnerske.  For  jeg 
vil  hele  mit  Liv  være  alene  og  for  mig  selv,  ser 
Du."  — 

,,Saa — e  — .  Saa — e  ..."  Paal  snappede,  efter 
Veiret  ...  ,, Pokker  til  Fugl!"  Han  slængte  den 
fra  sig. 

,, Terna!  —  vi  skal  pakke  ind  imorgen  og  flytte 
til  Byen  paa  Lørdag,  siger  de  nu  dernede,"  —  kom 
Kirstine  løbende. 

,,Det  var  endda  noget,"  mumlede  Paal  hen  for 
sig  -— 

Fra  Haven  hørtes  nu  Doktorens  og  Fruens 
Stemmer. 

,,Ja,  jeg  tar  min  Ulyksfugl  og  drager  jeg,"  op- 
gjorde  Paal.  —  ,,Men  ikke  skal  den  slippe  ind  til 
Byen  og  gjøre  Ugagn  der." 

Hans  Blik  hvilede  grundende  paa  Terna,  medens 
hun  undveg  det  ... 

,,Her  er  ...  her  er  etwas  i  Luften  idag  —  Be- 
synderligt  ...   som  her  spøger  noget   ... 

Ja,  saa  ses  vi  inde  paa  Brostenene,"  brød  han 
hastig  af  og  gik. 


Ud  paa  Lørdagen  laa  Sollid  saa  at  sige  færdig- 
rigget  for  Vinteren.  Kjælderlugerne  var  tilstoppede 
med  Halm  og  tilspigrede.  Kopper  og  Kar  var  ind- 
satte  i  Kjøkkenskabene,  og  Sengklæder,  som  ikke 
sl  ulde  føres  hjem  til  Byen,  nedpakket  i  Kister, 
diverse  Dækketøi  og  Lagener  indlaaset  i  Fruens 
Linnedskab. 

Man  havde  spist  en  letvindt  Middag  med  kold 
Høstmakrel  serveret  uden  videre  Opdækning,  og 
man  gik  nu  der  reiseklædt  for  aabne  Døre  mellem 

Jonas  Lie  :  Samlede  Værker.     XII.  "^ 


allehaande  Pakker  og  Emballager,  som  skulde  kjø- 
res ned  til  Flyttebaaden,  før  de  selv  en  Times  Tid 
efter  tog  ind  til  Byen  med  Dampskibet. 

Stuen  Vilde  Doktoren  ha  staaende  i  fuld  Orden 
med  Hynder  og  Puder  i  Sofaer  og  Stole,  og  Sørine 
blev  tilsat  at  bringe  ind  en  Beholdning  af  tør  Ved 
baade  i  Kjøkkenet  og  Stuen,  saa  han  kunde  gjøre 
op  Ild  paa  Peisen  og  ha  det  lunt,  naar  han  kom 
herud  igjen  for  at  fuldføre  det,  som  stod  igjen  af 
Plantningen,  og  kanske  ogsaa  tog  en  og  anden  Tur 
didud  i  vakkert  Vinterveir. 

Fru  Stefanie  havde  været  ivrig  paa  at  faa  syltet 
Bær  og  vrfd  Saft  derude,  hvad  der  nu  paraderede 
i  en  lang  Række  af  tilbundne  Krukker  foran  en 
Kasse  med  Hø,  hvor  hun  selv  paasaa,  at  de  for- 
sigtigen  nedsattes. 

En  Krukke  med  de  heleste,  bedste  Bringebær 
—  hun  var  en  Kjender  paa  det  Gebet,  —  vilde  hun 
lade  staa  igjen  i  Flueskabet  paa  Spiskammer- 
hylden,  —  meldte  hun,  som  hun  kom  ud  med  den 
i  Kjøkkenet,  hvor  Bedstefar  sad  og  varmede  sig 
ved  Resteme  af  Ilden.  —  ,,0g  saa  laaser  Du  det 
til  for  mig,  Gunnar,  og  hænger  Nøglen  paa  Spige- 
ren  her  bagom,  Du  véd  ...  Jeg  kunde  jo  komme 
hidud  ialfald  nogengang  til  Vaaren,  saa  havde  man 
lidt  godt  at  ta  til." 

Nu  var  Flyttelæsset  endelig  vel  afsted.  Korps- 
lægen  og  Ingvald  satte  Rammerne  ind  for  de  smaa- 
rudede  Vinduer  og  laasede  Dørene  til  Værelser  og 
Kamre  ovenpaa  og  nedenunder. 

Det  sidste  Smæld  af  Gangdøren  rungede,  og 
Korpslægen  tog  med  en  vis  Høitidelighed  Nøglen 
som  vanlig  i  sit  eget  Forvar.   — 

—  Ombord  paa  Dampskibet  gik  han  frem  og 
tilbage  i  sin  Militærkappe,  af  og  til  henvendende 
en  Yttring  til  Stefanie,  som  sad  paa  Dækket  og 
lunede  sig  i  sin  varme,  skindkantede  Reisekaabe. 
som.  det  syntes,   i  ydersie  Velvære, 

Korpslægens  Vendinger  blev  mere  og  mere 
korte,  og  Bedstefar  fik  Indtrykket  af,  at  Sønnens 
lette  fornøiede  Humør  ligesom  veg  efterhaanden, 
som  de  nærmede  sig  Byen.  Han  saa  fortænkt  og 
tung  ud  — 

Nu  dukkede  de  forskjellige  Villaer  og  Land- 
steder frem  ét  for  ét,  enkelte  med  Lysglimt  ud  af 
Vinduerne;  men  de  fleste  allerede  mørke  og  fra- 
flyttede. Der  kom  Kiønigs  ,,Friedheim"  og  Thorsens 
,,Sorgenfri"   fuldt   oplyst,    —   der   var   vist    Gjæster 

—  Selskab.     Og  der  steg  Wingaard  &  Komp.s  store, 
gamle  Landsted  med  Træeme  frem  ... 

Det  var,  som  Lysene,  der  nu  begyndte  at  skim- 
tes tæt  i  tæt  inde  fra  Byen,  satte  et  eget  Skjær 
over  Fruens  lukkede  Ansigt. 

,,Du  Stefanie,"  sa  Korpslægen,  han  stansede 
pludselig  foran  hende,  —  ,,det  kommer  saa  over 
mig  ikvæld,  —  hvor  mange  ulykkelige  Hjem  der 
findes  ved  de  Lysene  derinde.  Og  hvorfor.  Du?  — 
Det  er  egentlig  saa  ubegribeligt,  —  naar  de  har 
fuld  Frihed  og  Skilsmisse  hver  paa  sin  Side"  — 

Bedstefar  saa,  hvorledes  hun  skvat  til. 

,,Fy  for  fæle  triste  Tanker,  Du  gaar  i,  Gunnar," 

—  læspede  hun  bedreidende,   —   ,,og  nu,   vi  netop 
skal  ind  til  vort  lune,  hyggelige  Hjem!" 

,,Ja  det  er  just  i  saadanne,  at  den  mindste 
virkelige  Rift  er  det  dødelige  Saar,"  udbrød  han 
haardt. 

,,Nei,  nu  faar  Du  virkelig  ikke  gaa  der  og  filo- 
sofere," —  smilte  hun  op  til  ham  med  de  halvt  luk- 
kede Øine.  ,,Kom  og  sæt  Dig  her  ...  Huf,  Du  fryser 
jo  paa  Haanden,  —  læg  den  her  i  Kaaben"  ... 


100 


IX. 


staden  laa  i  stille  graa  Høsttaage.  Den  væltede 
ind  fra  Havet  og  slørede  Gaspælerne  tidlig  om 
Aftenerne,  medens  Solen  nærmest  såas  som  en  rød 
Kugle  over  Tågene  i  de  faa  Timer,  der  skulde  fore- 
stille Dag. 

Korpslægen  havde  for  tredie  og  sidste  Gang 
været  ude  og  stelt  og  ordnet  paa  Sollid,  som  nu 
var  endelig  stængt  af;  og  Huset  i  Byen  var  kommet 
i  de  vanlige  Folder  efter  Sommerens  Oprykning  og 
Uro. 

De  havde  alt  tændt  Lampen  i  Stuen,  og  Dok- 
toren var  nylig  kommet  hjem,  da  det  ringede  i 
Entreen,  og  Wingaard  traadte  ind,  strygende  den 
fugtige  Taage  af  Haaret,  idet  han  hilste  — 

,,Naa,  velkommen  tilbys  igjen.  —  Jeg  vidste 
ikke  før  i  Søndags,  at  I  var  hjemme  og  alt  har 
kamperet  her  en  fjorten  Dages  Tid  —  kanske?"  - 
henvendte  han  spørgende  til  Gunnar.  —  ,,Ja  iaar 
skal  jeg  ikke  plage  Dem,  Fru  Grunth,  med  nogen 
Konserteren  i  Foreningen,  —  det  vil  jeg  berolige 
Dem  med.  Jeg  gik  saamæn  saa  træt  af  alt  det 
utaknemmelige  Mas  ifjor  ...  Man  er  saa  galant  at 
be  mig  om  at  faa  noget  istand  og  smigrer  mig 
med,  at  uden  Konsul  Wingaard  blir  her  ingenting 
af  her  i  Staden.  Men  jeg  betakker  mig,  —  vil 
frelse  mine  Nerver.  —  Man  faar  lade  sig  nøie  med 
de  diverse  Ungdomsballer  i  Foreningen.  Og  saa, 
hvad  der  ellers  kan  falde  for  Præstationer  af  nogen 
reisende  Skuespillertrup.  —  De  forskjellige  Bazarer 
ufortalt,  Fru  Grunth!"  —  spøgte  han. 

,,Ja  Tak,  Wingaard,  det  skal  ikke  være  mig 
imod,  at  jeg  slipper  at  skjælve  for  nogen  Op- 
træden,"  —  lød  det  fra  Fruen,  som  havde  placeret 
sin  Lænestol  i  Skyggen  af  Lampeskjærmen. 

Bedstefar  sad  og  iagttog  og  studerede  hende,  -- 
det  Behag  og  den  oplivede  Stemning,  hun  søgte  at 

skjule.  Hans  Politiøine  vaagede  og  speidede.  — 
Disse  hendes  længere  Fravær  om  Eftermiddagene 
...  ,, Spillet  firhændig  med  Fru  Brandt."  —  ,,Gaat 
igjennem  ny  Musik  oppe  hos  Ellerhusens"  .  Hvad 
stak  der  under?  —  Hvad  skulde  nu  komme  for  Vin- 
teren?   

—  ,,Jeg  tænkte  egentlig  paa  at  be  Dig  gi'  mig 
et  Raad  for  disse  Fillenerverne  mine,  Grunth;  de 
duer  ikke,"  —  klagede  Wingaard. 

,,Aa,  véd  ikke  det!  —  Jeg  synes,  de  holder  ud 
adskilligt,  jeg.  Al  denne  Selskabelighed,  hvor  man 
er  Løve  etcetera"   ... 

,,Tak,  Moraliseringer  ...  Her  i  Staden  har  man 
da  sine  Interesser,  sin  daarlige  Forfængelighed 
kanske,  om  Du  vil.  Men  det  optager  én  ialfald,  — 
man  ærgrer  sig,  man  kjeder  sig,  man  faar  et  og 
andet  Indfald,  man  blir  sint  og  raser"  ' 

—  ,, Lever  og  trives  som  Karudsen  i  sin  egen 
kjendte  Dam,"  —  udbrød  Doktoren  med  en  egen 
Lystighed  —  ,,en  Staden  bevægende  Geist,"  — 
føiede  han  til. 

,, Akkurat,  hvad  jeg  saadan  i  al  Beskedenhed 
siger  mig  selv.  —  Du  har  ikke  nogen  af  de  sidste 
Dages  hypnotisk-magnetiske  Nervebehandlinger  at 
anbefale  mig  da,  lidt  Villieindgivelse  eller  sligt 
noget.  —  Man  faar  vel  engang  tænke  paa  en  Bade- 
kur  ...  Før  eller  senere  kommer  man  jo  til  den 
Station  — 

Nei  jeg  gik  jo  bare  indom  for  at  hilse,  da  jeg 
saa,  her  var  lyst  og  tænkte,  I  var  hjemme.  Og 
saa  blir  jeg  siddende  og  regalere  Jer  med  mine 
Svagheder  og  Elendigheder"  ...  Han  tog  op  sit  Uhr 
...  ,,Jeg  skal  spise  til  Aftens  hos  min  Bror,  —  maa 
skynde  mig,   ser  jeg.   — 

Huf,  —  mørkt  ude!"  —  lød  det  i  Gangdøren  til 
Gunnar. 

Bedstefar  og  Terna  var  ude  paa  en  Spadseretur. 
De  Vilde  hen  og  bese  Tronsens  store  Gartnerhave 
og  Drivhus. 

Bedstefar  havde  underveis  været  indom  hos  Op- 
tikus  Krogh  og  bestilt  sig  et  Par  Reservebriller;  — 
man  maatte  ialfald  være  tryg  for  ikke  at  staa  Bet 
for  det,  man  behøvede  til  at  se  med.  Bagefter  var 
de  i  en  Sidegade  med  to  Barberknive,  som  han 
Vilde  have  opsat.  Og  nu  stansede  de  foran  en 
Uldvarebutik,  hvor  han  stod  og  spekulerede  paa  at 
kjøbe  sig  et  Sæt  Underklæder,  da  Paal  Høeg 
skraaede  over  Gaden  til  dem. 

,, Velkommen  ind  fra  Sollid  igjen,"  —  hilsede 
han.  ,,Jeg  har  gaat  forbi  og  set  Rullegardineme 
komme  op  og  Blomsterne  efterhaanden  rykke  frem 
i  Vinduerne  igjen  hos  Doktorens;  men  har  ikke 
vovet  mig  ind,  —  været  bange  for  at  forstyrre." 

,,Naa,  min  Ven,  tænker  De  saa  paa  at  tilbringe 
Vinteren  hjemme?"  —  spurgte  Bedstefar. 

,,Jeg  gaar  her  egentlig  bare  og  venter  paa  en 
Bestemmelse  —  en  Livsbestemmelse,"  —  han  saa 
hastig  hen  paa  Terna.  —  ,,Er  som  et  Fartøi,  der 
naarsomhelst  maa  lette  Ankeret  og  staa  tilhavs." 

Terna  saa  ind  af  Butikvinduet. 

,,Har  Du  hørt,  Tema,  hvorledes  jeg  er  kommet 
i  Rigets  Akt  her  i  Staden?"  —  dreiede  han  af  med 
et  Forsøg  paa  at  drage  hende  ind  i  Samtalen. 

,, Hvorfor?  —  hvad?"  —  rykkede  hun  til  ...  ,,Naa 
ja,  for  Krønikerne  dine." 

,,Her  er  som  et  Hvepsebol.  Det  surrer  op  med 
Snak  for  hvert  Navn,  det  rygtes  ud,  at  jeg  rører 
ved  ...  De  gamle  Familier  er  hellige,  Toldinspektør, 
—  ikke  engang  deres  01de-  og  Tipoldefædre  tør  man 
pege  paa." 

,,Man  skal  aldrig  rode  forlangt  tilbage  i  Slæg- 
ten,  siger  Skotten,  for  det  ender  gjeme  i  en  eller 
anden  Grænserøver,"  bemærkede  Bedstefar. 

,,0g    her    ender    det    i    Kapergaster,    som    har 

slaaet  sig  op  i  Krigens  Tid  og  i  underlige  Eds-  og 
Arvehistorler,  før  Familierne  ordnede  sig  til  at  bli 
honorable  Firmaer,  som  sig  velstaaende  Slægter 
sømmer  ...  Men  indiskret  og  udelikat  og  ondskabs- 
fuldt  og  gravplyndrende  er  det  af  mig  at  sætte 
Lupen  over  disse  Ting." 

,,0g  saa  tænker  De  paa  at  reise  og  lade  Snak- 
ket surre?"  —  forhørte   Bedstefar. 

,,For  den  Sags  Skyld?  —  Nei  saamæn  ...  det 
skulde  saavist  bare  kryddret  mig  Arbeidet,  —  om 
—  om"  —  kom  det  usikkert,  idet  han  stod  og  saa 
ned  i  Brostenene  ...  ,,Men  saa  hyggeligt  er  det  nu 
hellerikke  derhjemme  at  høre  et  opgit:  ,,Haah  — 
haah  —  haah!"  fra  Fars  Lænestol  og  et  ,,ja,  — 
ja"  —  som  Ekko  fra  Sofaen,  —  et  Støn  der  og  et 
tungt  Pust  her.  —  Jeg  styrer  mere  og  mere  bort 
fra  min  Bestemmelse,  —  sukker  de,  stille  og  ulykke- 
lige. Det  er  jo  fornuftige  Mennesker,  naar  én  und- 
tager  den  fikse  Idé,  at  jeg  absolut  skal  vorde  Apo- 
theker,  —  og  ikke  er  de  almindelige  heller  ...  Saa- 
ledes  kan  én  jo  nok  komme  til  at  kjende  sig  lidt 
alene  og  forladt"  — 

Terna  rørte  Bedstefar  ved  Armen: 

,,Bare  det  ikke  blir  sent  og  mørkt  for  os.  Vi 
skal  ud  i  Gartner  Tronsens  Have,"  —  forklarede 
hun,  —  ,,og  se  paa  Drivhuset,  og  hvad  de  tar  ind 
der  til  Vinteren." 

,,Aa  haa,  —  aa  haa!"  han  saa  indigneret  paa 
hende,  —  ,, dette  med  Gartneriet  gav  Du  mig  sidst 
ogsaa.  Def  er  nok  en  Nykke,  Du  ynder  at  for- 
buske  Dig  i  det  ...  Du  vil  da  ikke  indbilde  mig,  at 
Du  agter  for  Alvor  at  bli  saadan  en  grøntskjærende, 
grøntsælgende  — " 

,,Sig  Du  ham  det,  Bedstefat,"  —  sa  hun  noget 
steilt  og  koldt,  —  ,,at  jeg  har  faat  Lov  af  Far  til 
at  komme  i  Gartnerlære  til  næste  Aar." 

,,Jo— o,  —  jo — 0,  hun  har  virkelig  — " 

,,0g  at  jeg  skal  bo  hos  Dig  og  begynde  i  din 

Have,    naar    Du    engang    kjøber    Hus,"    —    vedblev 
hun. 

Bedstefar  var  jo  ikke  fremmed  for  den  Idé;  han 
havde  hørt  den  adskillige  Gange  før  og  gaat  ind 
paa  den  ogsaa.  Men  det  følelig  overbærende  Smil, 
hvormed  han  vedkjendte  sig  den  for  Paal,  havde 
jo  sit  lidt  troløse,  som  pludselig  fangedes  af 
Paal. 

,, Svært  god  Idé  igrunden,"  —  fandt  han  nu  og 
stod  og  stirrede  i  den.  —  ,, Svært  god  Idé.  —  Vor 
Apothekerhave " 

,,Jeg  vil  aldrig  ha  andet  end  det,  jeg  kan  raade 
med  aldeles  alene,"  —  afskar  Terna  hans  Idéstrøm. 
—  ,,Men  maa  vi  nu  ikke  afsted,  Bedstefar,"  —  paa- 
skyndede  hun. 

,,Nei  nei,  lad  mig  ikke  opholde  Gartnersken," 
hilste  Paal. 

,,Hm  —  hm,  ja  —  ja  — ."     Bedstefar  ud- 

stødte  en  og  anden  Interj ektion,  medens  han  skrid- 
tede  afsted  og  ikke  saa  paa  hende 

,,Han  havde  Ret  i  det,  Paal,  Du,"  —  kom  det 
endelig,  —  ,,at  Du  bærer  Dig  ad  mod  ham,  som 
Du  var  fuld  af  Nykker.  Han  kommer  altid  saa 
tillidsfuld  og  meddelsom.  —  Men  Du,  —  bom  — 
bom  —  saa  stiv  og  stursk.  Du  skulde  vænne  Dig 
til  en  Smule  mere  Smidighed  i  Forhold  til  —  til  — . 
Det  er  jo  ikke  bare  Bedstefædre  heller  i  Verden. 
Og  nu  begynder  Du  at  bli  saavidt  voksen  — " 

—  ,,at  jeg  ikke  vil  ind  i  det,  som  altid  fører  til 
Ulykke,"  —  sa  hun  presset  grædefærdig. 

,,Naa,  naa,  Du  maa  tro,  det  er  langtfra  ens 
overalt  i  det  Kapitel,"  antydede  Bedstefar  forsig- 
tig.  —  ,,Hm,  —  ser  Du  det  vakkre  Hodet  hans, 
naar  han  hilsei*.  Det  er  af  disse  høie  Isser,  som 
véd,  hvad  de  vil.  Og  sligt  Liv,  som  der  spiller  ud 
af  de  Øinene." 

Terna    svarede    ikke.      Hun    var    nedslagen    og 

fortænkt,  medens  de  travede  i  Taushed  iidover  For- 
staden. 

—  Hele  denne  Ungens  Idé  om  Gartneriet  —  gik 
Bedstefars  Tanker,  —  var  jo  noget,  som  hun  lod 
til  at  forskanse  sig  bag.  —  Følgen  —  Følgen  ... 
af  et  ormædt  Hjem  ...  Ja,  —  de  unge  fik  betale  for 
Forældrenes  Skyld,  som  skrevet  staar!  Sammen- 
hæng  —  en  Neksus  i  alt  —  — .  Selv  gik  han 
egentlig  nu  her  og  stirrede  udover  den  Side  af 
Livet,  som  Folk  helst  vendte  Hodet  fra,  —  Livet, 
som  holdt  paa  at  komme  under  Hyssingen,  som 
Paal  sa  — 

—  Bedstefar  havde  paa  Turen  forsænket  sig  i 
sine  egne  Betragtninger,  og,  da  de  kom  hjem  i 
Skumringen,  gik  han  lige  ovenpaa  og  begyndte  at 
tåge  frem  og  ordne  sine  Brevskaber  og  gamle  Pa- 
piier. 

Lampen  stod  ved  Siden  af  ham  paa  Chiffoni- 
erens  Udfaldsklap  og  lyste  paa  gulnede  ombundne 
Papirer,  fra  de  mange  Skuffer  og  Rum.  De  løstes 
op  og  revideredes  og  lagdes  ind  igjen  efter  et  mere 
eller  mindre  hastigt  Gjennemsyn. 

I  den  Pakke  der  med  den  blegede  gamle  Silke- 
snor om  laa  Dokumenter  og  Verifikationer  for  hele 
hans  Karriere,  —  fra  Daabs-  og  Vakcinations- 
attester,  udstedte  af  længst  afdøde  Pastor  Hans 
Daa  her  ved  Stiftskirken  og  Statsfysikus  Wriedt, 
—  hvilke  beviste,  at  han  var  kommet  til  Verden 
og  hed  Kristen  Tønder  Grunth,  —  indtil  den  konge- 
lige naadige  Bevilgning  af  hans  Afsked  som  Told- 
inspektør  med  vanlig  Pension. 

De  laa  der  i  al  Tørhed,  den  ene  ovenpaa  den 
anden,  som  visnede  Blomster.  —  Naar  han  tænkte 
paa  al  den  Illusion,  der  i  sin  Tid  havde  omduftet 
dem,  —  alt  det  Arbeide,  alt  det,  han  havde  vovet 
og  sat  ind  paa  hver  enkelt  af  disse,  medens  de 
endnu  laa  og  skimrede  for  hans  Fantasi  som  Frem- 
tid,   Forfremmelse   og   Anledning   til   Anvendelse   af 


106 


sin  Handletrang  og  Handlekraft  Inden  det  ny 
videre  Omraade,  saa  at  Navnet  Kristen  Grunth 
skulde  høres  og  spørges  baade  i  Marinen  og  Lan- 
det. —  Naar  han  tænkte  paa  dette  og  lagde  Doku- 
ment for  Dokument  sammen  igjen  i  deres  halv- 
brustne  gamle  Brætter,  medens  Togter  og  Stræv 
og  de  allehaande  sangvinske  Planer  og  Haab,  han 
havde  gjort  sig  op,  gled  forbi  hans  indre  Øie,  — 
var  det  med  et  vist  resigneret  Vemod,  han  stuvede 
bort  og  lagde  hen  ligesom  afdøde  Dele  af  sig  selv, 
—  Ham  efter  Ham,  som  han  havde  skudt  af  sig 
helt  til  Toldinspektøren  ogsaa  gik. 

Vilde  han  tat  det  anderledes,  om  han  skulde 
begyndt  igjen?  —  Var  han  biet  klogere  af  det  hele? 
...  Havde  Livet  slaat  ham  koldt  Vand  over  Hovedet 
og  sagt  ham,  at  han  begyndte  som  en  Galning?  — 
Fandt  ikke  det  heller  —  — .     Ens  Natur  ... 

Her  holdt  han  Beviset  i  Haanden  for,  at  Aspi- 
ranten Kristen  Grunth,  efterat  have  bestaaet  Eks- 
amen med  bedste  Karakter  og  med  efterfølgende 
Prøvetogt  vist  sig  egnet  for  Søen,  var  optaget  i 
Søkadetakademiet. 

Naar  han  tænkte  paa,  med  hvilken  Følelse  han 
som  tretten  Aars  Gut  havde  staat  med  dette  Papir 
i  Haanden,  —  han  huskede  det  gjennem  Aarene  den 
Dag  idag!  ...  Han  smilte,  —  han  havde  lidt  som  en 
Hund  og  slaat  fra  sig  som  en  Kar  i  de  første  Aar, 
da  han  havde  saa  mange  flere  over  end  under  sig 
der  paa  Akademiet.  Og  idetheletaget,  —  han  havde 
aldrig  kunnet  med  overordnede.  Det  var  siden  gaat 
som  en  Traad  gjennem  hele  hans  Liv,  saa  det  altid 
blev  Opposition  ...  Kunde  være  noget  i  det,  at  det 
havde  været  et  Slags  medfødt  Disposition  ... 

Tja,  tja,  —  han  vuggede  en  stor  Pakke  med 
sammenrullede  Avisartikler  i  Haanden,  —  lagde 
den  bort  i  et  Rum  igjen  ...  Der  ligger  nu  Striden 
med  Marinekommandoen  og  alle  deres  Penne, 
hvori   Kapteinløitnant   Grunth   gav   dem    det   glatte 

Lag,  saa  de  tilslut  desarmerede  ham  og  gjorde  ham 
til  Toldinspektør.  —  —  Her  er  man  Løitnant  og 
her  Premierløitnant  og  Dampskibschef  ja  — 

Ja,  ja,  —  det  var  en  Tid,  —  en  daarlig  Tid  — 
hm  —  — 

Udnævnt  til  Medlem  af  Kommissionen  for  Kyst- 
fyrene. —  Ja,  da  var  man  endnu  i  Gunst  og  Naade, 
den  meget  ansete  Kapacitet,  som  siden  skulde  bli 
saa  sørgeligen  reduceret  -— 

...  Vielsesattesten,  —  han  aabnede  den  langsomt, 

—  med  Jomfru  Terna  Kirstine  Taarvig  — 

Han  blev  siddende  og  se  paa  den.  Der  steg  for 
hans  Syn  en  spæd  rank  Pige  med  dybe  blaa  Øine 
~  hvidt  ligetil  Skoene  og  Brudesløret  slaat  tilside, 
da  hun  traadte  Ind  i  Kirken.  —  Haandtrykket,  da 
Ordene  lød:  —  ,,Saa  erklærer  jeg  Eder  herved  for 
rette  Ægtefolk  at  være,"  —  hele  Høitiden   ... 

Tankerne  lagde  Bro,  og  han  kom  til  at  dvæle 
ved  Afskedsøieblikket  for  dette  Liv,  —  et  Udraab, 
en  Udtalelse,  han  aldrig  havde  faat  rigtig  Grund  i, 

—  ofte  tænkt  paa  — 

,,Jeg  tilgir  Dig.  Husk  at  jeg  tilgir  Dig  alt,  — 
alt  Kristen!" 

Han  lagde  pludselig  Vielsesattesten  sammen, 
tråk  ud  en  af  Skufferne  under  og  fandt  frem  sin 
Hustrus  efterladte  Breve.  De  laa  der  i  to  af  ham 
selv  forseglede  og  ombundne  Pakker. 

Han  besaa  og  overveiede  før  han  brød  Seglet 
paa  den  største  af  Pakkerne.  Det  var  hans  egne 
mange  Breve  til  hende  fra  mange  Steder  og  mange 
Lande,  som  hun  havde  forvaret  i  et  gammelt  Barn- 
doms Syskrin  af  Valnøddetræ  inderst  i  Komode- 
skuffen,  —  fra  de  første  med  gjemte  Blomster  og 
Firkløver  indeni  ... 

Han  læste,  ét  for  ét,  op  igjen  de  fra  Forlovelses- 
tiden — 

Der  stod  som  en  Aande  af  Andagt  ud  fra  dem, 
slig,  helligt,   som  hun    havde   bevaret  dem,   og  han 

sad  overvældet,  dybt  og  varmt  løftet  tilbage  i  sin 
Ungdoms  rige  Tid. 

Under  den  fortsatte  Gjennemgaaen  stansede  han 
ved  et  Brev,  hvori  Udtrykkene  blev  ham  noget 
svulmende  poetiske.  Han  gren  af  sig  selv  med  en 
Blanding  af  mild  Overbærenhed  og  af  at  være  ilde 
berørt,  —  og  tog  fat  paa  et  nyt.  —  Det  var  fra 
London,  da  hun  gik  paa  faldende  Fod  med  deres 
ældste  lille  Jon,  som  de  mistede. 

Ja,  det  var  den  Tid,  —  og  her  fra  Bar- 
cellona  ... 

Han  begyndte  løseligere  at  gjennemse  dem  og 
lægge  dem  tilside.  —  Og  La  Valette  under  Togtet 
som  Trediekommanderende  paa  Ørnen  —  og  — 

,,Jeg  skulde  be  Dig  komme  ned  og  spise  til- 
aftens,  Bedstefar,"  sa  Kirstine  i  Døren. 

Bedstefar  blev  siddende  og  snu  og  vende  og 
stirre  paa  den  -tildels  ubeskrevne  Bagside  af  en  af 
sine  Epistler. 

Det  lod  til  at  være  Udkast  til  noget,  som  et 
Brev,  hans  Hustru  havde  paabegyndt  til  ham  — 
nok,  medens  han  var  ude  og  fo'r  til  Koffardis,  — 
et  Koncept,  hun  havde  forladt  og  glemt  ...  Da- 
toen? —  han  snude  og  vendte  det  igjen,  —  ingen 
Dato  — 

,, Kjære  Kristen,"  —  læste  han,  og  saa  fulgte 
flere  Overstrygninger  eller  udslettede  Forsøg. 

,,Da  vi  tog  Farvel  med  hinanden,  mærkede  Du 
vel"  —  begyndte  det  to  Gange  og  igjen  over- 
strøget  — 

,, Kunde  jeg  sige  Dig,  hvorledes  jeg  har  ligget 
og  ruget  om  Nætterne  og  talt  og  talt  med  Dig." 
—  Ogsaa  den  Begyndelse  var  kasseret  med  en  vagt 
henstrøgen  Linie  af  Blæk. 

Noget  som:  —  ,,0m  Du  vilde  svare  mig,  Kristen, 
som  vi  stod  for  — "  var  udslettet  med  tætte  Tver- 
streger. 

Saa  fulgte  uudstrøget  henglemt: 

,,Uden  at  vi  er  aabne  mod  hinanden  —  helt  til- 
bunds,  —  føler  jeg,  at  jeg  ikke  udholder  Livet." 

Det  maatte  være  noget,  hun  havde  tåget  sig 
meget   nær  af.     Det   lignede   hende   slet   ikke    dette 

—  den    Slags    Udgydelser,    —    noget,    som    havde 
krænket  hende  —  dybt  — 

Han  forstod  slet  ikke  —  reiste  sig,  satte  Lampen 
bort  og  gik  ned,  medens  han  famlede  og  ledte  i 
sin  Hukommelse  — 

Dernede  sad  de  ved  Aftensbordet  og  ventede 
paa  ham.  Terna  forsynede  ham  med  The,  og 
Korpslægen  gjorde  lunt  opmærksom  paa  noget  op- 
skaaret  koldt,  som  Bedstefar  distræt  holdt  paa  at 
lade  passere  forbi  sig. 

Stefanie  havde  i  Ettermiddag  prøvet  et  nyt 
Piano,  som  var  kommet  til  Anthonisens  Musik- 
handel,  berettede  hun,  og  bagetter  været  oppe  hos 
Søstrene  Jensen  i  Anledning  af  sin  Kjole,  som  det 
nu  endelig  var  lykkedes  at  faa  et  Slags  Snit  paa, 

—  saa  det  var  biet  rent  sent  og  mørkt  for  hende, 
før  hun  naade  hjem  — 

,,Her  staar  lidt  Kalvekjød  med  Gelée  igjen  paa 
Asjetten,  tag  det,  Gunnar,"  bød  hun  og  sendte  det 
op  til  ham  ...  ,,Du  ser  træt  ud,  —  har  du  været 
langt  idag?" 

,,Nei  saamæn,  —  bare  min  vanlige  Eftermid- 
dagsrunde." 

,,Siddet  inde  hos  din  Veninde,  Fru  Jordan,  og 
pratet?"  spøgte  hun.  ,, Eller  været  over  Broen  paa 
den  anden  Side,  hos  dine  Patienter?"  —  der  skjød 
et  undersøgende  Blik  hen  paa  ham. 

,,Nei  hør,"  lo  han,  —  ,,blir  nu  Du  ogsaa  en 
saadan  Doktorfrue,  som  skal  ha  Rapporter!  —  Jeg 
har  saamæn  trasket  oppe  i  Smaagaderne  ved 
Skansebakken,  —  og  det  er  godt  at  komme  hjem, 
om  jeg  bare  faar  Aftenen  i  Fred." 

Fruen  begyndte  pludselig  i  Ro  og  Mag  at  for- 
syne sit  Smørrebrød  med  et  godt  Kjødbelæg. 

Bedstefar  havde  opgjort  sit;  han  fulgte  ikke 
med  længere.  Kirstines  Prat  om,  at  Fru  Direktør 
Brunnick  havde  været  der  i  Visit  og  ikke  truffet 
nogen  hjemme  og  Ingvalds  Opregning  af  de  Bøger, 
han  maatte  kjøbe,  naar  han  kom  paa  den  tekniske 
Skole,  gled  alt  kun  halvt  opfanget  forbi  hans 
Øre. 

Han  sad  aandsfraværende  rykket  tilbage  i  For- 
tiden, medens  Tanken  opjaget  ledte  og  søgte  uden 
Resultat.  De  skrevne  Stumper  kom  og  vekslede  for 
ham  ...  ,,Uden  at  vi  er  aabne  mod  hinanden"  — 
,,0m  Du  Vilde  svare  mig,  som  Du  stod  for"  —  — 

Da  de  reiste  sig  fra  Aftensbordet,  begav  han 
sig  straks  ovenpaa  overhørende  Doktorens  for- 
undrede Spørgsmaal  efter  ham  i  Døren: 

„Men  Far,  vil  Du  ikke  bli  og  ta  din  vanlige 
Aftenpibe?" 

Som  han  tog  Lampen  fra  Bordet  for  at  sætte 
den  hen  paa  Chiffonierklaffen  igjen,  skimtede  han 
et  sammenlagt  Papir  nede  paa  Gulvet.  Han  tog  det 
op  og  holdt  det  frem  i  Lysskjæret. 

Det  var  Udkastet,  som  det  syntes,  til  et  paa- 
tænkt  helt  Brev  fra  hende  —  rettet  og  overstreget 
og  slutteligen  opgivet: 

Kjære  Kristen! 

Jeg  formaar'  ikke  at  tænke  paa  eller  skrive  om 
noget  andet,  før  Du  har  svaret  mig,  —  bare  for- 
klaret mig  det,  jeg  har  saa  tungt,  tungt  paa  Hjerte. 
Det  er  saa  mørkt  for  mig.  Jeg  vil  ikke,  l3u  skal 
,, berolige  mig"  —  men  sige  mig,  som  det  er.  Kri- 
sten, saa  har  vi  det  rent  og  klart  mellem  os  for 
Gud  og  Mennesker  som  Ægtefolk  og  alle,  som  elsker 
hinanden,  maa  ha  det,  skal  det  ikke  være  som  at 
stirre  ned  i  en  Grav  og  ønske  sig  død  og  borte.  Svar 
mig,  hører  Du,  sandfærdig,  hvad  jeg  skal  tro.  Du 
elskede  Ven,  som  jeg  taler  til  langt  borte. 

Aa,  jeg  har  tænkt  og  grublet.  Ofte  skjønner 
jeg  selv,   at  det  vokser  op  for  stort  for  mig.     Helt 

fra  i  Sommer,  da  jeg  var  hjemme,  Du  véd,  og  saa 
til  Far,  som  var  saa  syg,  —  og  jeg  fik  Brevet  fra 
Dig  fra  Lissabon,  —  Tak  for  det  —  har  jeg  ikke 
sovet  en  rolig  Nat,  —  ligget  og  tænkt  og  tænkt  paa 
dette  stygge  Menneske  og  saa  set  Dig  i  Ansigtet  og 
udtalt:  „Malla  Sannem"  for  at  se,  om  Du  blev  bleg 
og  uvis  eller,  om  Du,  Gudvelsigne  Dig,  bare  jepede 
saa  stygt  vakkert,  som  kun  Du,  Du  kan,  og  haa- 
nende  lo  mig  ud.  Og  saa  længe  holder  jeg  paa 
om  Nætterne  og  siger  det,  ser  paa  Dig  og  faar 
Angst  og  ber  for  Dig,  til  Jepet  kommer,  jeg  faar 
ikke  sove  før. 

Dette  Menneske  kom  en  Dag  f  or  jasket  og 
slusket;  men  havde  vist  været  vakker,  ind  i  Fars 
Kjøkken  og  vilde  tale  med  Fru  Grunth  —  i  Ene- 
rum.  —  Og  saa  kom  det  da,  at  hun  var  gift  og  i 
stor  Nød  og  Fattigdom  nu,  Manden  havde  forladt 
hende,  og  hun  vidste  ingen  anden  end  mig  at  ty 
til,  siden  hun  havde  hørt,  at  jeg  var  Kaptein 
Grunths  Frue.  For  med  ham  havde  hun  faret  som 
Dampskibspige  en  hel  Sommer,  —  og,  havde  han 
nu  været  der,  vilde  hun  biet  vel  hjulpen,  det  kunde 
hun  sige  mig  saa  sikkert,  ,,som  hun  stod  paa  denne 
Pletten".  Det  var  Udtrykket,  —  og  jeg  husker,  hvor 
raat  hun  stødte  Foden  i  Gulvet.  Men,  da  hun  saa 
forstod,  at  jeg  mente  kun  kort  at  afvise  hende, 
blinkede  hun  mig  dristig  i  Øinene  og  sa  saa  under- 
lig spodsk  og,  som  hun  mente  at  true:  —  ,,For  han 
var  nu  et  Mandfolk,  han  ogsaa,  Frue."  De  Ord 
glemmer  jeg  aldrig.  Kristen!  Jeg  gav  hende  skynd- 
somt, hvad  jeg  kunde,  to  Tyvekroner,  og  haaber 
aldrig  at  se  hende  mere. 

Men  siden  —  siden  — .  Jeg  tør  ikke  se  ind  i 
det" 

Her  var  Skrivelsen  ladet  ufuldendt. 

Nedenfor  stod,  som  en  Bemærkning  for  hende 
selv: 

,,Har  der  været  noget  der,  saa,  hvorfor  skulde 
det  ikke  ha  været  saa  meget  andet?  — 

Det  blir  til  en  hel  Lavine  for  mig.     Jeg  vover 

—  nei,  jeg  vover  aldrig  at  spørge  ham  — " 

Han  sad  med  Papiret  glemt  i  Haanden  — 

—  Saa,  dette  havde  hun  gaat  og  baaret  paa 
gjennem  Aarene  —  de  mange  — .  Det  var  det, 
som  voldte  dette  sky,  ubeherskelige,  pludselige, 
naar  hun  saadan  med  ét  stødte  ham  fra  sig,  ofte 
i  Hjemkomstens  Stund  netop,  som  de  kunde  være 
hinanden  varmest  og  inderligst  nær  ...  Her  —  her 
var  Forklaringen  ..» 

Malla  Sannem  —  ja,  hun  hed  det,  —  vel  en 
tredive  Aar  siden  nu  ... 

Han  havde  saavist  selv  sørget  for  at  glemme 
baade  Navnet  og  den  fordømt  uheldige  Affære  — 

Fuld  efter  et  Drikkelag  nord  ved  Bejan.  —  — 
Det  havde  været  hans  Princip,  at  en,  der  vilde 
frem,  maatte  ha  ren  Vest  for  pletfrit  Familieliv. 
Han  fik  hende  da  ogsaa  straks  besørget  vel  fra- 
borde  —  og  ud  af  Erindringen  som  andet  Smuds, 
én  spulte  af  sit  Dæk. 

Han  stirrede  og  saa  tilbage  ind  i  sit  Ægteskabs 
vekslende   Begivenheder  og   Gang  gjennem  Aarene: 

—  Bristen  i  deres  Forhold,  Revnen,  som  var  gaat 
igjennem  det,  —  alle  de  Tvil,  hun  med  sin  dybe 
Natur  havde  slæbt  sin  Kjærlighed  frem  over,  — 
den  gjemte  bævende  Uro  og  Angst,  naar  han  kom 
stormglad  hjem  fra  Togt  eller  Reise,  —  de  lønlige 
Spørgsmaal  i  hendes  Øine  — 

Som  han  sad  hensunket,  blev  det  ham,  som 
Fuglen  kredsede  nær  ham  med  Saaret  i  Brystet  og 
det  klagende  Skrig  — 

,,Husk  at  jeg  tilgir  Dig  alt  —  alt"  —  mumlede 
han  med  bævrende  Læber  og  brast  i  Graad  — 

Han,  —  den  gamle  Mand,  —  havde  ikke  før 
nu  vidst,  hvad  et  saadant  Forhold,  —  hvad  Kjær- 
lighed var! 

Midt  i  Høstmørket  og  Graataagen  under  Jul 
var  Nysneen  pludselig  faldt  over  By  og  Land,  — 
Luften  saa  blank  mellem  drivende  Skyer,  Aaser  og 
Hustagene  saa  blændende  nyhvide. 

Korpslægen  var  tåget  ind  til  Hovedstaden  for 
en  Uges  Tid  som  Medlem  af  en  nedsat  Kommission 
i  det  militære  Sanitetsvæsen.  Samtidig  agtede  han 
at  gjøre  forskjellige  Indkjøb  i  Anledning  af  Ing- 
valds  nær  forestaaende  Reise  til  det  tekniske  In- 
stitut  ... 

—  Bedstefar  kom  hjem  fra  sin  Formiddagstur. 
Han   gik   gjeme    alene    og   vandrede    i    den    sidste 

Tid. Huh,  —  bare  han  saa  Messingknappen 

i  Gadedøren,  det  var  som  at  gaa  ind  i  Hulen 
igjen! 

Han  blev  staaende  ude  paa  Trappen  og  nød 
Vintersolen,  der  næsten  varmede  mod  Husvæggen. 
Sneen  begyndte  nu  saa  langt  ud  paa  Formiddagen 
at  smelte  af  igjen  i  Gaden,  saa  det  vaade  sorte 
stak  op  — 

Det,  som  er  gjemt  i  Sne  ja,  dukker  op  i  Tø! 
...  Han  tråk  Pusten  betynget.  —  Her  kommer  vel 
en  Dommens  Dag  til  dette  Hus  ogsaa  ...  Hun  be- 
sørger isandhed  sin  Ægteherre  med  mange  Løgne, 
—  har  indrettet  sig  lunt  ...  Ude  om  Eftermiddagene 
og  saare  sød  mod  ham,  naar  hun  kommer  hjem  ~ 
helt  distræt  og  optaget,  nu  han  er  borte  ... 

Adam  og  Eva  de  var  to  og  ikke  ti  ~.  Ja,  Gud 
véd,  det  er  ikke  værd  at  fordybe  sig  der  ...  Det 
er  ialfald  greit,  at  de  ikke  snød  hinanden,  saalænge 
der  ingen  flere  var.  —  Men  saa  sad  der  tilslut  en 
Wingaard  oppe  i  Træet  der  ogsaa  ... 

Bedstefar  stod  betænkt  og  strøg  Sne  af  Gelæn- 
deret  med  Stokken: 

At  én  og  én  er  to,  det  skulde  være  den  simplest 

Jonas  Lie  :  Samlede  Værker.     XII.  8 

mulige  Sætning,  —  og,  at  det  ikke  bare  er  et  dødt 
Stråa  lagt  til  et  andet  Stråa,  men  to  levende  Frø- 
korn med  Fremtidsmuligheder,  der  kan  velsignes 
saa  rigt,  som  der  er  Stjerner  paa  Himlen  ... 

Men  saa  lidt  begriber  man  sin  Natur  og  sin 
Interesse  — 

Ja,  —  den,  som  kunde  begyndt  dette  Liv  for- 
fra igjen  med  det  Vet,  man  har,  naar  man  slutter 
det  og  endelig  begriber,  at  det  maa  tåges  helt 
indvendig  fra  —  fra  Kjernen,  om  man  ikke  til- 
slut skal  staa  igjen  med  Tallerkenen  fuld  af  bare 
Skaller 

Som  Bedstefar  lukkede  sig  ind  i  Entreen,  kom 
Terna  pludselig  fra  Stuedøren.  Hun  var  forgrædt 
og  maatte  have  ventet  paa  ham. 

,, Bedstefar,"  hviskede  hun,  —  ,,jeg  vil  fortælle 
Dig  noget.    Paal  er  reist!" 

Hun  fulgte  ham  undertrykkende  sin  Graad  opad 
Trappen;  men  der  ovenpaa  kastede  hun  sig  i  Sofaen 
og  brast  i  en  fortvilet  Hulken. 

,, Stakkar,  ja  —  saa  han  er  reist?"  —  lød  det 
fra  Bedstefar. 

,,Ja  —  nu  imorges,"  —  hun  vred  Hænderne 
krampagtigt. 

,,0g  uden  at  ha  —  ha  —  sagt  Dig  nogenting?" 
—  prøvede  han. 

Terna  hulkede  ustanselig,  og  Bedstefar  gik  frem 
og  tilbage.  Det  var  med  en  vis  Bebreidelse,  at  han 
saa  pludselig  stansede  og  sagde: 

,,Men  kunde  Du  nu  egentlig  ventet  Dig  andet, 
Terna,  —  saadan,  som  Du  stadig  har  stødt  ham 
tilbage  og  afvist  ham  alle  hans  sandelig  ikke  dulgte 
Tilnærmelser." 

,,Men  Bedstefar,  han  har  jo  skrevet  til  mig  — 
det  —  der,"  —  hun  rakte  op  Brevet. 

,,Saa  det  der"  ... 

„0g  jeg  har  svaret  ham,  at  jeg  ikke  ku— unde" 

—   forsvandt   Stemmen   ned    i    Sofaen.    —   —    ,,Jeg 
turde  aldrig"  —  brød  hun  ud  —  ,, aldrig"  — 
,,Naa  saa  ..."     Bedstefar  læste  Brevet: 

,, Kjære  Tema! 

Hvor  Du  har  faat  det  Fuglenavnet  fra,  véd  ikke 
jeg;  men  det  véd  jeg,  at,  fra  Du  var  Skolepige  af, 
saa  har  jeg  altid  set  og  undret  mig  over  Dig,  — 
og  drømt  om,  at  naar  jeg  først  blev  noget,  saa 
skulde  jeg  ha  en  Kone,  som  hed  Terna,  og  som 
var  saa  sandfærdig  og  dyb  i  Øinene  og  saa  fin  og 
hel  som  Du.  —  Men  det  faldt  mig  rigtignok  ikke 
ind,  at  hun  sl^ulde  faa  en  saa  nydelig  slank,  spæd 
Vækst  og  Gang  eller,  at  hun  skulde  bli,  for  mig 
ialfald,  endda  vakkrere  end  det,  som  vor  gamle 
Pige  altid  sa  var  det  vakkreste  i  Verden,  nemlig 
Rosen  i  Zaron  — 

Kjære  Terna,  jeg  kunde  ikke  ta  nogen  i  Verden 
uden  Dig,  og  svarer  Du  mig  ja,  —  at  Fuglen  er 
min,  saa  slaar  jeg  ned  i  Stuen  hos  Jer,  gjennem 
Vindu  eller  Dør  lige  fedt,  —  for  aldrig  at  slippe 
Dig  mere.  Men  siger  Du  nei,  saa  gaar  jeg  imorgen- 
tidlig  ombord  paa  Dampskibet  Hertha,  som  skal  til 
Messina,  og  blir  borte,  —  til  jeg  synes,  det  kan 
være  lidt  Moro  at  drive  paa  med  noget  igjen  — 
eller,  til  Du  kanske  kommer  til  at  tænke,  at  der 
var  en  Ven  i  Verden,  som  elskede  Dig  og  som  Du 
lod  drive  afsted  for  Veir  og  Vind,  —  og  som  endda 
har  det  Vanvid  at  gaa  og  vente  paa  Dig. 

Paal  Høeg." 

,,0g  Du  svarede  nei.  Terna,"  —  sa  Bedstefar 
grublende  hen  i  sine  Tanker.  —  ,,Ja,  —  hm,  —  jeg 
siger  ikke,  at  der  ikke  skulde  være  noget  at  over- 
veie. —  Jeg  siger  det  slet  ikke  —  slet  ikke.  Der 
er  mange  brændte  Fingre  i  de  Forhold  ...  mange 
Gange  de  bedste  Mennesker  ellers,  som  ikke  vilde 
tilføiet  hinanden  ondt  for  aldrig  det!     Man  slipper 

Lykken  ud  af  Huset  saa  let  som  Skorstensrøg,  — 
der  er  som  en  Blindrude  ud  til  den  Kant"  ... 

Han  drev  lidt  paa  Gulvet  og  stansede  igjen 
foran  hende: 

,,Men  Verden  maa  jo  gifte  sig,  begriber  Du. 
Gaar  ikke  an  bare  at  springe  sky  bort  og  sige  nei. 
Du  kan  tro,  Terna,  der  er  ogsaa  bra  Folk,  som 
ikke  svigter  —  særlig,  hvis  man  itide  gav  dem  lidt 
Forstaaelse  af  —  hm — m — " 

,,Nei,  nei,  Bedstefar,  —  paa  Paal  aarkede  jeg 
aldrig  at  tabe  Troen!  —  Han  er  reist"  —  brød  hun 
igjen  ud  i  voldsom  Graad  —  ,,og  med  bare  de  kolde 
Ord  ...  Det  er  saa  sørgeligt,  saa  sørgeligt"  ... 


Det  snede  igjen  den  Nat  og  det  næste  Døgn, 
medens  Luften  var  et  hængende,  dryssende  Sne- 
mørke.  Først  den  tredie  Dag  klarnede  det  op  over 
en  By  og  et  Landskab,  som  laa  foddybt  i  hvidt. 
Der  var  pludselig  kommet  frisk  Kulde,  —  en  ny- 
skabt  Verden  om  én  saa  ren  og  uberørt,  som  i 
Paradis  ... 

Sneen  skuffedes  af  Tage  og  Fortoge,  Gange  og 
Stier  maagedes  fri  og  den  brede  Færdselsbane  op- 
kjørtes  i  Kongeveien  med  Sneplog.  Al  Trafik  var 
med  et  Slag  forandret,  —  faldt  ned  fra  at  slæbe  i 
Smuds  og  dyb  Høstsole  og  senere  at  dure  og  larme 
paa  Hjul  over  den  knudrede  Barfrost  til  at  glide 
fint  og  let  og  muntert  paa  lave  Slædemeier. 

Der  var  Vinterhumør  i  Luften  — 

Slæder  med  Vedlæs,  Slagt  og  Føringer  til  Tor- 
vet begyndte  alt  Morgenen  efter  at  fare  ind  til 
Byen  for  ved  Aftenstide  at  slingre  tomme,  bjelde- 
klingrende  hjemover  igjen  paa  de  alt  opkjørte 
Landeveie.  Inde  i  Byen  føg  Snebolderne  og  lave- 
des  Mænd  og  Fæstninger  i  Haver  og  paa  Pladse. 
Allehaande  Kjøreredskaber  for  Vinteren  droges  frem 

fra  Skjulene.  Og  gjennem  Gaderne  fo'r  mere  eller 
mindre  luksuriøst  udstyrede  Slæder,  —  man  vidste, 
hvis  de  var,  —  klingrende  i  de  forskjellige  Retnin- 
ger for  at  prøve  Føret,  medens  det  endnu  laa,  thi 
før  Jul  var  det  i  Regelen  usikkert  ... 

Man  maatte  i  Visiter  til  hinanden  i  de  med 
dobbelte  Vinduer  stængte,  lune  Hjem,  —  udtale  sig 
om  den  pludselige  overraskende  Vinter  og  med 
det  samme  faa  forevist  en  ny  Boa,  en  Ilderskinds 
Muffe  med  Besætning  eller  en  kostbar  Foerværks 
Kaabe 

—  Stefanie  var  engageret  her  og  der  nu,  medens 
Doktoren  var  borte,  —  baade  optaget  og  opstemt, 
fandt  Bedstefar. 

laften  kom  hun  først  hjem,  medens  de  sad  ved 
Spisebordet,  ophedet  og  rød  i  Huden  af  Luften. 

Hun  løsnede  Pelskaaben  for  den  lumrende 
Varme  i  Stuen,  —  vilde  ikke  ha  Mad,  —  gaa  lige 
tilsengs..  Det  havde  været  en  lang  Eftermiddag 
derude  hos  Enkefru  Wiborg  paa  Stranden,  og  hun 
var  træt. 

Ja,  en  dryg  Kaffesladder  det  ...  gik  det  i  Bedste- 
far. Han  saa,  hvorledes  Ingvald  sad  og  svælgede 
og  svælgede  og  undgik  at  se  paa  hende,  og  Terna 
satte  Øinene  stivt  ned  i  Tallerkenen. 

Det  blev  trykkende  stille,  da  hun  var  gaat,  og 
de  reiste  sig  snart  fra  Bordet. 

,,For  et  Helvede!"  —  hviskede  Ingvald,  idet  han 
strøg  forbi  Terna.  —  ,,Det  skal  bli  godt  at  komme 
fra  Huset."  — 

Han  fo'r  ud  og  op  paa  sit  Værelse. 


Det  var  med  en  vis  Selvfølelse,  at  Korpslægen 
kom  tilbage  fra  sit  Ophold  i  Hovedstaden;  hans 
Anskuelser  havde   seiret  —  faat   alle   Meninger  for 

sig  i  Kommissionen.  —  Al  Udsigt  til  at  blive  Bri- 
gadelæge  ved  næste  Vakance! 

Han  havde  havt  travelt;  men  set  og  tåget  Ind- 
tryk  af  adskilligt,  truffet  Ungdomsvenner  o,  s.  v., 
hvorom  alt  han  fortalte  og  underholdt  Stefanie. 

Han  havde  en  lang,  prægtig  Boa  med  til  hende; 
og  hun  maatte  følge  ham,  med  den  paa,  under 
hans  første  Hjemkomstvisit  i  Praksis  til  deres  gamle 
Venner,  Direktør  Bodoms.  Der  slåp  han  hende,  — 
havde  ikke  Tid  til  at  drikke  Chokolade,  —  maatte 
ud  og  se,  hvorledes  Vikaren  havde  stelt  med  hans 
Patienter  — 

Hans  spænstige  Skikkelse  forsvandt  henad  For- 
toget,  lunt  hilsende  en  og  anden  bekjendt.  — 

—  Det  blev  stille  Juledage  iaar  hos  Korpslægens, 
da  Ingvald  skulde  reise  lige  efter  Nytaar,  og  Tema 
undslog  sig  for  at  deltage  i  Ungdomsballet  i  For- 
eningen. Det  saa  ellers  ud,  som  Byens  Selskabe- 
lighed  først  skulde  komme  senere  iaar.       ♦ 

Helligdage  gjaldt  ikke  for  Korpslægen;  ret  som 
det  var,  gled  han  for  dinglende  Dombjelder  ogsaa 
i  Bakkerne  ude^paa  Landsbygden. 

laften,  da  han  kom  hjem  fra  et  Sygebesøg  hos 
gamle  Venner  paa  Reistad,  var  han  træt  og  bleg 
og  begav  sig  straks  ind  paa  Kontoret  uden  at  se 
indom  Stuen. 

Han  sad '  der  uden  at  have  tændt  Lampen,  da 
Kirstine  for  anden  Gang  mindede  ham  om  Aftens- 
maden. 

Ved  Bordet  var  han  taus  distræt  og  svarede  kun 
med  Enstavelsesord  paa  Ingvalds  Snak  og  forskjel- 
lige Spørgsmaal  om  sin  Reise,  der  nu  var  fastsat 
til  tredie  Januar. 

,,Er  Barnet  ude  paa  Reistad  meget  sygt?"  for- 
hørte Stefanie  deltagende. 

,, Intet  af  Betydning,"  lød  det  kort.  Bedstefar 
syntes  at  se  et  hastigt  indbrændt  Blik  hen  paa 
hende  opskydende  som  fra  hans  Uros  Dyb  — 

,,0g  ikke  mere  Hensyn  til  Dig  end,  at  de  umager 
Dig  saa  langt  ud  nu  i  Juledagene"  —  klagede  hun 
indsmigrende. 

—  „Et  vakkert  Hjem  der,  Stefanie,"  —  sa  han 
med  Øinene  aandsf  råvær  ende  i  Luften.  —  ,,Som  en 
Fest  derinde   ...   Som  en  Fest  derinde   ..." 

,,Jaha,  det  er  ikke  mere  end  disse  fem  Dage, 
til  Du  skal  reise,  Ingvald!"  —  vak  han  pludselig  op 
som  greben  af  en  Tanke  —  —  ,,Jeg  tænker  nær- 
mest paa  Kuffert.  Du  maa  ha  en  solid  og  rumme- 
lig, saa  Du  kan  faa  Plads  til  Bøgerne  og  ikke  be- 
høve at  kjøbe  nogen  saasnart  igjen.  —  Ja  ha,  ja 
ha,"  —  han  kneb  sammen  Øinene,  som  han  stir- 
rede helt  optaget  ind  i  noget.  —  ,,Du  skal,  saa  at 
sige,  ta  Farvel  med  denne  By  nu,  —  begynde  et 
nyt  Afsnit  af  dit  Liv,   synes  Du  vel?  —  — 

Jo,  —  Barnet  var  bedre,  Stefanie,"  —  sa  han 
med  ét  blødt  og  mildt  og  nikkede  op  til  hende.  — 

—  Bedstefar  havde  feiret  de  senere  Dage  i 
Julehelgen  med  et  Par  hyggelige  og  livligere  Kort- 
aftener  nede  i  Klubben.  De  tyde  did,  ligesom 
han,  adskillige  af  Stadens  paa  ensom  Fod  levende 
ældre  Herrer  for  ikke  at  tale  om  yngre,  mere  frisk- 
fyragtige  Størrelser,  der  nu  ikke  hørte  til  hans 
Kategori. 

Ikvæld  var  han  træt,  havde  gaat  tidlig  op  paa 
sit  Værelse  og  indrettet  sig  paa  at  faa  gjort  op  sit 
lille  Aarsbudget,  som  han  altid  pleiede  før  Nytaar. 
Det  var  jo  nu  blot  Smaabeløb,  noterede  i  Ører  ofte, 
nøiagtig  Aaret  rundt.  Han  havde  det  Haab  at 
kunne  afslutte  Regnskabet  til  sin  Tilfredshed,  det 
Vilde  sige,  at  Resultatet  viste,  at  han  var  kommet 
ud  af  det  med  sin  Pension  uden  at  behøve  at  ty 
til  Renterne  af  to,  tre  Gasaktier  eller  de  nogle 
tusind  Kroner,  han  eiede  i  Banken. 

Han  sad  nu  —  efter  Afslutningen  —  og  dam- 
pede ved  Piben  og  ræsonnerede  over  de  ikke  netop 

ganske  som  forhaabet  ballancerende  Tal;  —  det  var 
gaat  adskillig  ind  paa  Renterne.  Han  havde  be- 
varet  sin  gamle  flotte  rundhaandede   Tilbøielighed, 

—  hvad  der  ikke  netop  var  saa  heldigt  for  en  Pen- 
sionist.  Men,  Summa  Summarum,  det  gled  jo,  — 
og  lidt  Bedstefar  fik  man  da  være  ... 

Saadan  Dagen  eller  et  Par  Dage  før  Nytaar 
havde  han  altid  siddet  med  Aarsregnskaberne,  — 
og  saa  ind  til  sin  Hustru  i  de  forskjelligste  Hu- 
møreT  ... 

Her  var  ingen  mere  at  buldre  for  nu.  — 

Tanken  gik  tilbage  henover  de  mange  forskjel- 
lige Aar. 

Ja — a,  —  da  var  det  altid  han,  som  stod  med 
Regnskabet  og  Opgjøret  for  hende,  —  der  var 
brugt  formeget,  —  der  det  og  der  det.     Og  nu,  — 

nu er  det  hun,   som  kommer  med  det  store 

Hovedopgjør  for  alle  Nytaarene  tilhobe! 

Du  har  skrevet  kvit  under  det.  Terna  —  sagt, 
lovet  mig  kvit.-  —  Kunde  jeg  saavist  ogsaa  kvitte 
mig  det  selv.  Du  holdt  den  store  Lykke  for  mine 
blinde  Øine,   og  jeg  laa  for  lavt,   for  verdsligt  til, 

—  forstod  ikke  vort  Samlivs  fulde  Høitid  —  — 

Det  bankede  paa.  Bedstefar  tog  hastig  den  ned- 
faldne  Pibe  op,  og  Korpslægen  kom  ind: 

,,Du  har  ikke  lagt  Dig  endnu.  Far,  —  jeg 
Vilde  gjerne  talt  med  Dig  lidt,  —  om  jeg  ikke  for- 
styrrer." 

,,Naa?  — "  rettede  Bedstefar  sig  pludselig  i 
Stolen  stærkt  spændt. 

,,Ser  Du,"  —  Sønnen  satte  sig  hen  i  Sofahjørnet. 
,,Det  er  om  Ingvald." 

,,0m  Ingvald?"  —  Bedstefar  gløttede  hen  paa 
ham. 

„Ja,  Far,  —  Du,  som  gaar  saadan  ind  og  ud 
til  alle  Tider,  kunde  jo  altid  se  et  og  andet.  Du 
skulde  vel  ikke  ha  mærket  noget  til,  om  han  har 
gjort  sig  nogetslags  Forberedelser,  som  kunde  tyde 

paa  en  Tur  ud  til  Sollid?  —  været  inde  i  Kontor- 
skabet  og  forsynet  sig  med  Nøgien  for  Eksempel 
—  eller  mærket  noget  Indkjøb  til  at  holde  Kalas 
med?"  — 

Bedstefar  rystede  benægtende  paa  Hodet. 

,,Jeg  Vilde  gjerne  komme  efter  den  Ting,  — 
vide,  hvor  jeg  har  Gutten.  Jeg  skal  sige  Dig,  jeg 
havde  tat  med  mig  Nøgien  og  bestemt  mig  til  at 
lægge  Turen  indom  Løkken  idag,  naar  jeg  kjørte 
tilbage  fra  Reistad.  Jeg  saa  straks  i  Veien,  at  der 
havde  været  Folk;  der  var  overføgne  Spor  af  Kjør- 
sel. Og  inde  i  Stuen  var  ikke  alt  længere  i  den 
gamle  Orden;  —  Puderne  i  Sofaen  var  omlagte, 
og  paa  Skorstenen  havde  der  været  gjort  op  Ild, 
siden  sidst,  jeg  var  der.  Men  det,  der  gav  mig 
Vished,  var  Stykkerne  af  en  Champagneflaske,  som 
var  slængt  hen  paa  Affaldsbingen  og  stak  op  af 
Sneen"  ... 

Bedstefar  greb  pludselig  om  Stolearmene:  — 
,,Hum  —  hum  — .  Ja,  det  kan  jo  være,  Du,  —  at 
Ingvald"  — 

,,Har  Du  git  ham  nogen  Penge  i  den  sidste 
Tid,  Far?  —  Han  er  jo  en  saa  ordentlig  og  bra 
Gut.  Men  han  kunde  jo  ha  fundet  paa  at  holde 
et  Afskedskalas  sammen  med  Kammeraterne  —  og 
tét  sig  spendabel"  — 

,,Jo— 0,  jovist,  jeg  har  jo  furneret  ham  med 
lidt  af  og  til  nu  i  Anledning  af  Reisen  ...  Havde 
jo  ikke  netop  tænkt  til  Champagne"  ... 

,,Saa  saa,"  —  udbrød  Korpslægen  livligt,  — 
,,jeg  skal  saamæn  ikke  dømme  ham,  om  han  har 
fundet  paa  at  gjøre  et  knasende  Afskedslag.  —  Saa 
saa,  —  det  er  ikke  uden  Sandsynlighed  for  sig  — 
kan  godt  være  ...  Et  nok  saa  fornuftigt  valgt  Sted 
til  at  indrette  sig  ubemærket"  — 

Han  funderede  og  snakkede  ned  i  Gulvet  — 

...  ,,Jeg  Vilde  aldrig  spørge  ham,  —  ikke  lægge 


122 


nogen  Pine  paa  Gutten  eller  lade  ham  ane,  at  jeg 
har  opdaget  det" 

Han  sad  med  Bedstefars  Pen  og  saa  og  stregede 
paa  Papirunderlaget. 

,,Men  sig  mig,  Far,"  —  udbrast  han  pludselig 
som  grebet  af  en  Angst,  —  ,,dengang  vi  flyttede  fra 
Sollid,  —  var  ikke  Du  i  Kjøkkenet,  da  vi  satte 
ind  en  af  Syltekrukkerne  i  Flueskabet?  Kan  Du 
erindre,  om  Ingvald  var  tilstede  da?"  —  hans 
Øine  faldt  skarpt  paa  Faderen,  som  om  han  vilde 
drive  det  frem  af  hans  Hukommelse. 

,,Ja,  det  erindrer  jeg  bestemt,"  —  udtalte  Bedste- 
far.  ,,Jeg  sad  ved  Ilden  og  varmede  mig  og  saa 
gjennem  Vinduet,  at  Ingvald  strævede  med  at  snøre 
en  Regnkappe  over  Kjørelæsset,  medens  I  satte 
Krukken  ind." 

Doktoren  stregede  ikke  mere.  Haanden  blev 
liggende  paa  Underlaget.  Der  lød  et  halvt  Støn,  — 
hans  Hode  ligesom  sank  for  et  Knæk  i  Nakken,  og 
han  sad  der  graableg. 

,,0g  om  han  nu  ogsaa  havde  forgrebet  sig  paa 
det!"  —  mente  Bedstefar  undskyldende;  han  ledte 
i  Tanken  efter,  hvad  der  saa  pludselig  var  gaat  op 
for  Sønnen  og  satte  ham  i  saadant  Oprør. 

,,Jah,  —  slig  en  Gut  kunde  ...  kunde  jo  nok 
ha  rumsteret  og  fundet  det  ...  Snoren  om  Kruk- 
ken var  tat  op,  og  der  var  spist  af  det.  —  Han 
kunde  jo  nok,  —  det  er  ikke  umuligt.  —  Ja— a, 
—  ja — a  — 

—  Ja,  jeg  vil  sige  Dig  Godnat  jeg.  Far,"  — 
brød  han  pludselig  op.  ,,Undskyld,  at  jeg  har  for- 
styrret Dig  med  en  —  en  —  Bagatel  igrunden"  — 

—  Nei  det  var  ingen  ,, Bagatel",  nei,  —  svarede 
Bedstefar  paa  sin  egen  Tanke,  da  han  var  biet 
alene.  Læberne  tråk  sig  tæt  til,  og "  han  tog  sig 
skarpt  sammen.  Han  var  vant  til  at  eftergaa  en 
Sag  ... 

—  Stefanie  selvfølgelig  og  Wingaard,  som  har 
tat  sig  deres  Promenade  derud  —  —  Den  Aften, 
hun  kom  saa  echaufferet  hjem  i  sin  Pelskaabe  na- 
turligvis —  fra  Enkefru  Wiborg? 

Og  Gunnar  har  lagt  sammen  det  ene  til  det 
andet;  —  men  ræddes  for  at  se  det  i  Øinene  og 
leder  nu  frem  alle  andre  Muligheder  og  Umulig- 
heder  — 

Han  faldt  tilbage  til  at  tåge  op  igjen  Sønnens 
forskjellige  forsigtige,  forblommede  Spørgsmaal,  — 
hele  hans  Manøvreren  om  Sagen,  og  blev  siddende 
med  en  egen  Mine  af  Selvbebreidelse  — 

Han  kunde  jo  bøiet  Sagen  hen  til  noget 
mindre  af  gjørende,  —  ikke  netop  svaret  saa  bestemt 
paa  Spørgsmaalet,  om  Ingvald  havde  været  i  Kjøk- 
kenet, da  Syltetøiet  blev  indsat  ...  Han  følte,  at  en 
Djævel  havde  stukket  ham,  —  lidt  af  hans  ophobede 
Hævntørst  mod  Stefanie  —  en  bitter  Lyst  saadan  i 
Øieblikket  ... 

Ja,  Mennesket  er  uudgrundeligt,  —  —  hugger 
sig  selv  som  Skorpionen  med  Halen  ...  Burde  været 
varsom,  set,  hvor  man  rammede. 

Han  hørte  Sønnen  gaa  ind  af  Kontordøren,  — 
vidste,  at  han  nu  sad  dernede  hvileløs  og  rugede. 

,,Ulyksaligt  —  Ulyksaligt"  ... 


XI. 

Korpslægen  var  optaget  med  Kommissions- 
arbeide,  tog  sin  Aftenpibe  inde  paa  Kontoret  og 
såas  kun  i  Stuen  den  korte  Tid  ved  Maaltiderne; 
han  havde  da  faat  istand  et  Slags  harcellistisk 
lystig  Jargon  med  Stefanie,  som  hun  lod  til  at 
goutere.     Der  var  kommet   en   vis   nervøs   Fart   og 


124 


Uro  i  hans  Væsen,  han  satte  sig  hastig,  reiste  sig 
hastig. 

Ikvæld,  efterat  Ingvald  var  reist,  kom  han  oven- 
paa  til  Bedstefar  med  sin  Pibe  og  laa  og  dampede 
paa  Sofaen     ... 

,,Det  er  et  Spørgsmaal  det,"  ræsonnerede  han, 
,,om  en  Familiefar  egentlig  har  Ret  til  at  ta  Hen- 
syn til  sig  selv,  —  om  han  ikke  i  og  med  det  at 
være  gift  har  overtal  en  Forpligtelse  til  at  staa 
som  en  Støttestolpe  for  Familien,  om  han  saa  selv 
indvendig  kreperer.  Overhodet,  hele  Omfanget  af, 
hvad  det  vil  si  at  gifte  sig  —  Opgir  man  sig  selv 
for  at  sluges  af  Afkommet?  —  Saa  gjør  jo  Dyrene 
—  Bierne  —  Døgnfluerne 

Man  skulde  kunne  snydes  og  bedrages,  — 
fodres  med  Løgne  som  en  Idiot!  —  og,  jo  flere 
Børn,  der  kom  1  Reden,  desto  fastere  sad  han  i 
Snaren  ...  Noksaa  høikomisk,"  —  udbrast  han, 
medens  han  laa  der  urolig  og  heftig  som  en  Staal- 
fjær,  færdig  til  at  springe  op. 

—  ,,Saadan  en  from  Sjæl  med  et  Gevir  som  et 
stadig  voksende  Træ  skyggende  over  sit  Hode.  — 
Han  er  vel  reist  i  denne  Verden!   ... 

—  Me — n,  det  kunde  jo  ogsaa  falde  Dyret  ind, 
at  det  Gevir  havde  han  faat  af  Verdensstyrelsen 
for  at  stange  med,  —  for  at  straffe  og  ta  Hævn  og 
faa  sat  Tingen,  indvendig  ialfald,  lorden.  Det  er 
kun  Forurettelsens  Lov  det,  at  den  vokser  og 
vokser,  til  den  eksploderer  i  Hævn  og  gir  Bal- 
lance  — 

Tænker  mig  en  saadan  troende  Fyr,  som  pludse- 
lig  skjønner,  at  han  har  faat  alt,  hvad  han  eier  af 
Følelsesliv,  forsmudset  og  misbrugt  og  forhaanet  og 
bespyttet,  saa  Hjertet  hans  ligger  som  en  udkastet 
blodig  Kjødklat  paa  Affaldsdyngen  — " 

,,Var  jeg  Dig,  Gunnar,"  —  afbrød  Bedstefar 
ham,  ,,saa  vogtede  jeg  mine  Nerver  lidt,  —  Du  har 
alt  for  anstrengende  Arbeide  om  Dagene." 

,, Siger  Du  det,  Far?  —  Ja  ja,  —  kan  nok  være 

det naar  man  filosoferer  for  hart,  mener  Du. 

Skal  prøve  at  ta  lidt  Kloral  til  Natten,  —  én  faar 
visselig  sørge  for  at  faa  Søvn." 

Bedstefar  sov  urolig  den  Nat,  —  drømte, 

at  han  holdt  paa  at  rette  og  rette  paa  nogle  gale 
Uhre,  som  aldrig  vilde  komme  iorden   ... 


Terna  stak  hastig  befippet  Hodet  ind  af  Døren 
til  Bedstefar: 

,,Wingaard  er  nede  i  Nytaarsvisit,"  meldte  hun 
og  forsvandt  igjen. 

Bedstefar  reiste  sig  og  byttede  Frak.  —  Vel 
Ungens  Mening,  at  man  burde  komme  ned,  —  saa- 
dant  et  lidet  fordækt  Nødraab  ...  Opbyggeligt  ... 

Først  nu  Nytaarsvisiten,  —  og  netop  idag,  Gun- 
nar er  kjørt  ud  i  Distriktet.  Det  stemmer  i  alle 
Maader  — .  Altid  kun  korte  Besøg  paa  det  sidste, 
—  saa  at  sige,  kun  en  Ordveksel  paa  Faldrebet,  — 
spør  efter  Gunnar.  Høist  klogt  og  forsigtigt.  Som 
gammel  Husven  tør  man  ikke  gi  sig  til  at  forsvinde 
af  Horisonten  heller  — 

Bedstefar  steg  besindig  ned  ad  Trappen. 

Inde  i  Stuen  sad  Wingaard  med  Tulupen  kastet 
af  paa  Stolen  ved  Siden  af  sig,  færdig  til  at  fare 
afsted  igjen,  —  hans  Slæde  ventede  udenfor. 

,,Altsaa  ingen  Doktor  hjemme  idag  heller," 
hilste  han  Bedstefar  og  glippede  nervøst  med  Øi- 
nene,  —  ,,man  skulde  jo  aflægge  sin  Nytaarsvisit. 
Ellers  en  stor  Uting;  man  opponerer  da  ogsaa  imod 
den,  klarer  det  med  Nytaarskort  ... 

Naa  altsaa,"  —  gjenoptog  han  sin  afbrudte 
Samtale  med  Stefanie  ...  ,,Jeg  har  anskaffet  mig 
et  nyt  Sæt  Dombjelder,  —  bruger  dem  for  første 
Gang  idag,  —  og  saa  er  de  for  tunge  og  raa  i 
Klangen  —  ustemte  og  disharmoniske,  skikket  til  at 

gjøre  én  gal  —  larmer  langt  ind  i  Sjælen,  øresønder- 
rivende,  som  én  skulde  ha  dem  selv  paa  Nakken. 
—  Og  saa  Solskjæret  paa  Sneen!" 

,,Jeg  kan  høre,  De  er  i  slet  Humør,"  —  sa  Ste- 
fanie  grættent,  —  ,,vi  andre  faar  saamæn  sidde 
herhjemme  uden  Dombjelder  og  fornøie  os  med  at 
se  paa  Føret  ud  af  Rudeme." 

Der  drog  sig  et  Par  Trækninger  i  Wingaards 
Ansigt,  som  tilbageholdt  han  et  irriteret  Svar. 
,,Jeg  bekjender,"  —  sa  han,  —  ,,jeg  mente  virkelig 
at  laane  lidt  Humør  hos  gamle  Venner.  Men  — 
det  synes  ikke  — " 

Hm  ...  man  er  alt  kommet  saavidt  som  til  hus- 
lig Trætte  —  opgjorde  Bedstefar  sig.  Han  satte  sig 
ved  Vinduet  og  keg  ud  af  Ruden,  hvergang  der  lød 
Dombjelder,  urolig  for,  at  det  kunde  være  Gunnar, 
som  kom  hjem. 

,,Et  lidet  Glas  Vin  tør  jeg  vel  byde  Dem  sam- 
men med  Bedstefar,"  sa  Stefanie,  —  ,,det  turde  om- 
stemme Dombjelderne." 

,,Nei  Tak  —  nei  Tak,  —  det  bare  forværrer,  — 
gaar  mig  lige  i  Blodet  om  Formiddagen  ...  Fruen 
har  faaet  et  prægtigt  Gaupeskind,  ser  jeg,  foran 
Deres  Lænestol,  —  Julepresent  fra  Ægteherren?"  — 
henkastede  han  med  et  Skjær  af  Spot. 

,,Huf  ja,"  —  hun  stødte  lidt  til  det  udstoppede 
Gaupehode  med  Fodspidsen,  —  ,,de  Glasøinene  gjør 
mig  rent  bange,  hvergang  jeg  sætter  mig  ned." 

,, Kattens  Fjed  og  Kvindens  Veie!"  ...  knurrede 
"Wingaard.  —  Og  Bedstefar  maatte  give  ham  Rei 
Det  var  hendes  mindste  Kunst  at  spille  paa  to 
Strænge,  —  lige  mystisk  i  Øinene  og  lige  øm,  enten 
hun  haandterede  den  ene  eller  den  anden  ... 

,,Man  har  nu  engang  den  Ulykke  at  eie  en 
høiere  Trang  til  Luksus  og  Komfort,"  klagede  hun 
...  ,, Ingen  Forstaaelse  af  mig  —  her"  — 

Larmen  og  Trafiken  i  Gaden  lod   Bedstefar  af 


127 


og  til  overhøre  Samtalen,  der  undertiden  faldt  ned 
til  at  blive  smaasnakkende  og  dæmpet. 

,, Kjøretur Fru  Wiborg"  ...  opf angede 

han  af  en  indtrængende  Hvisken  fra  Stefanie. 

,,Vi  har  Maaneskin  i  næste  Uge,"  bemærkede 
Wingaard  høit  gelassent.  —  —  —  ,5Nei  min  Hest 
staar  jo  derude  og  fryser."  Han  sprang  op  og  hev 
Tulupen  paa  ... 


—  Korpslægen  kom  først  sent  hjem.  De  var 
udbudne  for  Aftenen  og  Stefanie  alt  gaat;  men 
han  gjorde  ingen  Mine  til  at  ville  klæde  sig  og 
følge  efter. 

Han  satte  sig  distræt  med  en  Avis;  men  kastede 
den  igjen,  —  saa  bleg  og  oprevet  ud  ... 

,,Hekseprocesserne  var  ikke  saa  dumme  endda!" 

—  udbrød  han  pludselig  og  begyndte  heftigt  at  gaa 
op  og  ned  paa  Gulvet  af  og  til  stansende  halvt, 
som  han  snakkede  halvt  ud  til  Væggen,  halvt  til 
Bedstefar  ... 

,,Naar  de  kom  itvil,  om  de  havde  at  gjøre  med 
en  Heks  eller  et  Menneske,  saa  anstillede  de  Prø- 
ver, —  og  saa,  enten  var  hun  Heks  eller  ikke.  Var 
hun  en  Heks,  saa  kreperede  hun.  —  De  kaldte  det 
Guds  Dom,  —  og  det  var  ikke  taabeligt  tænkt  af 
Menneskene  det.  De  manglede  bare  Midlerne,  saa 
de  slog  ihjel  feil.  Men  sæt,  at  de  havde  havt  et 
ufeilbarligt  Remedium,  saa  det  stod  greit  som 
Mathematik:  —  er  Du  et  Trold,  som  rider  til  Bloks- 
bjerg  paa  Kosteskaft,  naar  din  Mand  sover,  —  er 
Du  en  Menneskelivets  Forræder,  saa  kommer  Du 
ved  dette  Middel  visselig  til  at  dø  — . 

Det  er  et  Spørgsmaal  det,  som  jeg  lader  aabent, 
om  der  ikke  gives  saadanne  Umennesker  nu  ogsaa, 

—  Naturer,  som  har  Afinitet  til  alle  Sider,  —  for- 
dulgte Huldrer,  som  drager  og  fanger  Mænd,  — 
forraader  og  hærjer  .., 

Og  sæt,  at  der  nu  gaves  slige,  og,  at  en  Mand 
gik  tungt  itvil,  —  kunde  han  da  gjøre  noget  rig- 
tigere,  —  for  sig  og  sin  Familie  forstandigere  end 
at  ty  til  slig  en  ufeilbar  Guds  Dom,  —  holde  Hekse- 
prøven,  —  hvad?" 

Han  rettede  sig  som  en  F j eder  og  fortsatte 
voldsomt: 

,,Nei,  nei,  —  forudsat,  at  der  virkelig  gives  sligt 
ufysligt  Tøi  i  Menneskeham,  —  jeg  véd,  jeg  skulde 
holde  Dommen  med  hel  Sindsro.  —  Dræbte  den, 
jeg  skulde  være  saa  lettet,  —  det  skulde  ikke 
koste  mig  mere  end  at  udrydde  en  Rotte.  Dræbte 
den  ikke,  —  jeg  skulde  være  saa  glad  som  efter 
at  ha  faat  Vished  igjennem  selve  min  Herre  og 
Skaber!" 

,, Gunnar,  Gunnar,"  —  advarede  Bedstefar 
hovedrystende,  —  ,, spiller  Du  Dig  ikke  op  for 
stærkt  nu?" 

,,Aa,  jeg  har  tat  mig  en  underlig  Lysttur  ud  til 
Sollid  idag,  —  faat  frisk  Luft  og  styrket  Nerverne," 
—  sa  han  koldt  skjærende. 


Korpslægen  havde  været  som  snarest  inde  i 
Stuen  efter  Middagen  med  Aviser  og  Post  og  givet 
den  Besked,  at  man  ikke  maatte  vente  ham  hjem 
til  Aftens.  Han  var  overhovedet  meget  borte  i 
denne  Tid,  saa  at  sige,  helt  optaget  af  sine  Gjøre- 
maal. 

,, Bedstefar,"  —  begyndte  Tema  uvis,  da  de  sad 
igjen  alene  i  Stuen  ...  ,, Synes  Du  ikke,  der  er  noget 
underligt  ved  Far  om  Dagen?  —  Aa  Gud,  —  aa 
Gud,  jeg  er  saa  angst.  —  Naar  han  slaar  sig  slig 
halvlystig,  staar  det  saa  koldt  af  ham,  —  er  han 
saa  haard  i  Øinene"  — 

,,Hu— um   ...   Jeg  tør  ikke  benægte,   at  han  og- 

saa  forekommer  mig  en  Smule  nervøs  paa  det 
sidste.  Men  vi  faar  haabe,  Terna  mi',  at  det  retter 
sig  igjen.     Han  er  visselig  overanstrengt." 

,,Det  er  noget  med  Mor"  —  vovede  Terna,  — 
,,noget,  som  er  galt!"  —  udbrast  hun  fortvilet. 

,,Hør  nu.  Terna,  Ungen  min,  —  nu  er  Du 
voksen  —  har  selv  havt  Sorg  ...  Vi  bør  ta  det  for- 
nuftigt,  —  hvad  det  nu  er,  —  jeg  ønsker  ikke  at 
trænge  dybere  ind  i  det,  —  og  Du  skal  heller  ikke 
grunde  mere  over  det,  end  Du  visseligen  allerede 
har  gjort.  —  Det  er  en  Sag  kun  mellem  de  to,  som 
ingen  jordisk  Magt  kan  gribe  ind  i  eller  hjælpe. 
Du  maa  forståa,  Terna,  at  vi  er  aldeles  raadløse, 
—  det  briste  nu  eller  bære." 

,,Det  er  saa  skrækkeligt  —  saa  skrækkeligt"  — 
brød  det  igjen  ud  ... 

,,Hør  nu,  Barn!  —  Jeg  anser  det  for  heldigt, 
at  Ingvald  ikke  længere  er  hjemme.  Gutten  gik 
her  og  blev  bitter  og  oprevet.  —  Og  kanske  ikke 
saa  godt  for  din  Far  heller,  som  ser,  at  der  lides 
...Jo  færre  kjærlige  Øine  paa  det  kanske  des  bedre 
...  Vor  Tanke  om  at  kjøbe  Huset  paa  Stranden,  og 
Du  styre  og  stelle  derude  ...  Burde  kanske  være 
gjort  for  længe  siden.  —  Men,  naar  man  er  gam- 
mel. Du,  saa  blir  det  længere  og  længere  fra  at 
tænke  til  at  handle;  man  har  bedrøvelig  ondt  for 
at  beslutte  sig  ...  Der  blir  vistnok  Overtalelser  og 
kanske  nei  og  nei  fra  din  Far;  men  jeg  skal  staa 
halsstarrig.  Ingen  Grunde  —  ingen  Grunde,  skjøn- 
ner Du,  uden  at  Bedstefar  er  halsstarrig,  --  den 
formaledidede  Bedstefar  ... 

Sæt  bare  Staal  i  mig.  Terna.  Gamle  Folk,  ser 
Du,  blusser  op  og  falder  ned  igjen,  ~  faar  Tvil  og 
hører  paa  Grunde,  hvor  de  ikke  skal,  og  er  stok- 
døve  for  dem  der,  hvor  de  skal" 

—  Barnet  gaar  her  og  blir  fortvilet  —  op- 
gjorde  han  sig  bekymringsfuldt,  —  taaler  det  endnu 

mindre  end  Ingvald.     Hun  maa  ha  Luft  og  Udvei 
i  noget. 


Korpslægen  kom  hjem  før  ventet,  allerede  i 
Skumringen  om  Eftermiddagen. 

Han  havde  faat  Tulupen  af  og  stod  og  varmede 
sig  ved  Ovnen. 

...  ,, Forunderlig  Far,  saa  det  brillante  Føre  hol- 
der sig  ...  Prægtig  Tur  ...  Deilig  Tur,  —  glidende 
Føre,"  lød  det  oprømt.  ,,Man  gaar  her  i  Møllen  og 
faar  Nerverne  opslidte.  Naar  det  endda  ikke  var 
det,  at  Dømmekraften  sad  1  dem  —  — 

—  Vakkert  derude  ved  Sollid  idag,  —  laa  der 
altsammen  saa  uberørt  og  nedsnet 

Ja  ja  Far,  vi  kan  faa  en  god  Sommer  der  igjen 
vi!"  —  passiarede  og  snakkede  han,  medens  han 
lunede  sig  ved  Kakkelovnen   ... 

,,Nei,  er  vi  der!"  —  modtog  han  Stefanie,  som 
hun  kom  ind.  ,,Jeg  synes  formelig,  jeg  ikke  har 
set  Dig  paa  længe  for  al  denne  Travlheden  min!" 
—  Han  tog  hende  ved  begge  Hænderne.  —  ,,t>er 
er  ikke  Nerver  der." 

,,Men  man  kunde  jo  faa  dem,  Gunnar,"  —  læs- 
pede  hun,  ,,naar  man  har  en  saadan  Mand,  som 
jeg.  Idag  skulde  han  ikke  komme  hjem  til  Aftens 
heller,  Bedstefar!  —  og  her  staar  han,"  —  sa  hun 
ømt  og  lagde  Armen  om  hans  Skulder.  ,, Ellers 
lar  han  mig  gaa  her  alene,  —  Sygebesøg  og  Syge- 
besøg,  Kommissioner  —  sørge  for  Familien  ...  Naar 
Du  ikke  var  saa  altfor  omhyggelig  og  betænksom 
for  os,  Gunnar,  saa  tror  jeg,  jeg  skulde  bli  meget 
gladere  — 

—  Og  nu,"  —  afbrød  hun,  —  ,,skal  vi  ogsaa 
ha  den  ferske  Torsken  til  Aftens!  —  Den  skulde 
været  til  imorgen  Middag.  Men,  naar  Du  kommer 
hjem  og  overrasker  mig,  saa  — " 

Hun  forsvandt  ud  i  Kjøkkenet  for  at  gi 
Besked. 

Korpslægen  gik  hen  til  Vinduet  og  blev  staaende 
der  betænkt  og  se  ud  i  Vinterluften  ... 

,,Er  alt  iorden  til  Vaaren,  saa  kan  jeg  bli  en 
lykkelig  Mand,  jeg"  ...  undslap  det  ham,  som  ud 
af  hans  inderste  Tanke. 


Doktoren  skruede  og  rettede  paa  Lampen,  som 
Sørine  havde  sat  nytændt  ind.  Han  havde  et  Par 
Gange  keget  ind  i  Stuen,  om  Stefanie  skulde 
være  kommet  hjem  fra  Enkefru  Wiborg  ude  paa 
Stranden. 

,,Maanen  skal  endnu  være  halvtredie  Time 
oppe,  —  og  Flodtid  Klokken  elleve"  ...  bemærkede 
Bedstefar,  han  stod  ved  Vinduet  paa  Kontoret  og 
saa  op  mod  de  drivende  Skyer,  før  han  firede  Rulle- 
gardinet ned;  han  havde  sine  interesserede  Bereg- 
ninger efter  Almanakken. 

—  ,,Hun  blir  altid  saa  længe  der  hos  denne  Fru 
Wiborg,"  —  gav  Doktoren  lidt  utaalmodig  af  sig. 
,,Naa,  det  er  jo  lang  Vei"  — 

Han  vandrede  lidt  om  paa  Gulvet  og  satte  sig 
saa  i  Gyngestolen  ...  ,,Hun  maa  komme  nu.  —  Hun 
maa  jo  være  her  nu,"  -—  gjentog  han  og  saa  op 

i  Lampen. ,,Der  er  det  igjen!  ...  Hører  Du 

ikke  den  uhyggelige  Lyd,  Far,  —  som  om  nogen 
uler  langt,  helt  til  han  strypes?  Det  har  plaget 
mig  nu  hele  Mørkningen." 

,,En  Kran  eller  en  Pakhusdør  nede  paa 
Bryggen,  som  skriger  paa  Hængslerne,"  —  mente 
Bedstefar. 

,,Naar  man  først  er  biet  ømfindtlig,  er  man  saa 
let  tilgjængelig  for  fiktive  Fornemmelser,"  —  mum- 
lede Doktoren.  —  ,,Hør,  nu  hviner  og  stry— per  det 

igjen,  —  rent,  som  én  i  yderste  Nød  ...  Puh,  —  et 
saadant  Omslag  til  Leveir  gjør  én  nervøs." 

Bedstefar  gik  ud  i  Gangdøren  — 

,,Det  er  Hunden  derover  i  Schumachers  Gaard, 
som  sidder  og  uler  mod  Maanen,"  —  oplyste  han, 
da  han  igjen  kom  ind  ...  ,,Rent  mild  Luft  ude 
iaften" 

De  sad  der  tavse  og  ventede  og  lyttede 

Pludselig  lød  der  Dombjelder  i  Gaden,  som  fra 
en  Slæde,  der  nærmede  sig  i  voldsom  Fart  ... 

Den  stansede  med  ét  foran  Trappen  — 

Doktoren  havde  alt  tat  Lampen  og  lukket  op, 
før  der  blev  Tid  til  at  ringe  paa. 

Det  var  Wingaard,  som  ligbleg  fulgte  ham  ind 
paa  Kontoret. 

,,Ta  paa  Dig,  Grunth!  —  Det  gjælder  din  Kone. 
Hun  er  syg.  —  Ta  paa  Dig  — 

Jeg  mødte  hende  her  udenfor  tidlig  i  Eftermid- 
dag,"  berettede  han  dirrende  med  glippende  under- 
lig vagtsomme  Øine.  —  ,,Hun  skulde  ud  til  Wiborgs, 
og  jeg  bød  hende  op  i  min  Slæde  for  at  ta  en 
Kjøretur  — 

,,Over  til  Sollid  i  det  milde  Veir,"  —  foreslog 
hun  og  gik  ind  og  hentede  Nøglen  — 

Ta  paa  Dig  —  ta  paa  Dig  — 

Ikke  før  kommet  ind  i  Stuen  der,  overfaldtes 
hun  pludselig  af  noget  Slags  Smerter  —  nogle  for- 
færdelige  Smerter  —  rædsomme  Smerter."  —  Han 
gyste  og  snappede  efter  Veiret  — 

,,Ta  paa  Dig,  —  ta  paa  Dig,  —  vi  maa  være 
derude  som  Lynet."  — 

Han  dirrede  og  skjalv.  — 

,,Aa,  —  naar  det  er  saa  heftigt,  saa  er  det  vel 
snart  over,"  lød  det  isnende  roligt  fra  Korps- 
lægen  ... 

,,Sig  mig.  Far,"  sa  han  med  Vægt  og  saa  paa 
ham,  —  ,, mener  Du,   at  Du  taaler  at  gjøre   denne 

Turen  med  mig.  —  Jeg  vilde  det  gjerne,  forstaar 
Du"  — 

,,Ja,  —  ja,  Gutten  min."  —  Bedstefar  fo'r  op. 

,,Du  tar  min  Tulup  og  mine  Reisestøvler"  ... 
Doktoren  var  ude  efter  dem  i  Gangen  og  tråk  paa 
ham. 

Selv  kastede  han  Militærkappen  over  sig. 

Man  hørte  ham  ude  i  Kjøkkendøren  gi  Besked, 
klart  og  høit: 

,,Sig  Terna,  at  vi  alle  har  tat  en  Tur  i  Maane- 
skinnet  ud  til  Sollid  sammen  med  Wingaard.  Hun 
skal  lægge  sig,  —  ikke  vente  os  før  sent. 

Behag  saa  at  kjøre,"  —  henvendte  han  til  Win- 
gaard uden  at  se  paa  ham,  idet  han  gik  ned  af 
Trappen  med  Medicinskrinet  i  Haanden. 

Wingaard  satte  sig  bag  paa  Hundsvotten, 
Pisken  snerted  den  prægtige  Hest,  og  for  hans 
kjørevante  Haand  fo'r  Bredslæden  om  Gadehjør- 
net  og  nok  et  Hjørne,  langs  Havnen  og  udover 
Stranden. 

Master  og  Ræer  tegnede  sig  imod  den  drivende 
Luft,  som  dunkle  Skygger  i  Maaneskjæret,  medens 
de  allehaande  mørke  Skibsskrog  snart  forsvandt 
bag  dem.  Smaa  hvasse  Snert  af  Pisken  vedlige- 
holdt  stadig  den  yderste  Fart. 

Blinkfyret  ude  i  Skjærene  dukkede  op  som  et 
levende  gl0den.de  Øie  og  blev  borte  igjen. 

Der  veksledes  ikke  et  Ord  underveis.  De  tog 
op  til  Sollid  og  svingede  ind  gjennem  Gaardsgrin- 
den  i  de  samme  Spor,  som  Hest  og  Slæde  havde 
efterladt  før  paa  Dagen. 

Som  Slæden  stansede  op  foran  Trappen,  kastede 
Wingaard  Tømmen  og  fulgte  Doktoren  og  Bedstefar 
ind  af  Døren. 

Der  var  dunkelt  i  Stuen,  et  enkelt  efterladt  Lys 
stod  og  brændte  paa  Bordet,  og  endnu  ulmede  ud- 
gaaende  Emner  paa  Kaminen  — 

Paa  Dyreskindet  foran  Sofaen  skimledes  noget 
ubestemt  mørkt. 

Bedstefar  fulgte  Sønnen  ængstelig  med  Øinene, 
som  han  greb  Stagen  og  stilede  hen  mod  det;  han 
bgmærkede  idetsamme,  at  Wingaard  hastig  og  for- 
sigtig  skjød  med  Foden  til  noget,  der  rullede  ind- 
under  Blomsterbordet. 

Korpslægen  stod  et  Øieblik  foran  Løibænken, 
før  han  bøiede  sig  og  holdt  Lyset  ned  — 

Der  laa  Stefanie  krampagtig  bøiet  tilbage,  med 
kolde,  stive,  fordreiede  Træk,  Kjolen  opknappet  og 
det  sorte  Silkes  Korset  med  gule  Kanter  løsnet  og 
forrevet  — 

Han  blev  liggende  paa  Knæ  og  se  og  stirre  paa 

hende.    Det  skjalv  og  dirrede  i  Ansigtet, kom 

et  Udtryk  af  Haan.  Minen  blev  haardere  og  haar- 
dere  og  ligesom  lukkede  sig. 

Han  undersøgte  koldblodig  hendes  Puls  og 
Hjerteslag  og  reiste  sig  braat  — 

,,Hun  er  død,  —  antagelig  af  Hjerteslag,"  — 
udtalte  han  med  isnende  Ro. 

,,En  allersidste  Tjeneste,  Hr.  Wingaard,"  —  sa 
han  skarpt  tørt.  —  ,,Vil  De  hurtigst  mulig  besørge 
et  Par  Vaagekoner  herud  fra  Byen. 

•  ••  Og  jeg  tænker,  vi  er  enige  om  den  lille  For- 
andring i  Bulletinen,"  —  tilføiede  han  formelt,  han 
saa  ham  ind  i  Øinene,  —  ,,at  vi  tilstedeværende 
var  herude,  og  hun  pludselig  rammedes  af  Hjerte- 
slag og  døde." 

Wingaard  gjorde  uvilkaarlig  en  Hilsen  med  den 
vante  Haandbevægelse  op  mod  Haaret,  der  havde 
skudt  klamme  svedige  Totter  frem  i  det  gusten- 
blege  Ansigt.  Og  lidt  efter  lød  Dombjelder  fjernende 
sig  henad  Veien. 

Korpslægen  stod  stiv  ubevægelig  foran  Vinduet, 
til  den  sidste  Lyd  var  hendøet  — 

„Det  er  en  død  Ting  —  det,  som  ligger  der. 
Far!  —  jeg  har  ikke  mistet  noget,"  udtalte   han 

som  en  Besværgelse  ved  Liget.  —  ,,En  Vampyr 
selvfalden  under  Dommen"  —  lød  det  koldt  eks- 
tatisk.   

,,Det  er  nødvendigt,  at  ét  og  andet  arrangeres, 
til  her  kommer  nogen,"  sagde  han  saa  forretnings-, 
mæssigt  ...  „Vi  maa  ha  Lys  her,  noget  at  se  med." 

Medens  han  var  ude  i  Kjøkkenet  og  fandt  frem 
en  Lampe,  gled  Bedstefars  Skygge  hen  over  Gulvet. 
Han  lagde  et  Dække  over  Liget. 

Den  lille  Lampe,  Korpslægen  havde  faat  tændt, 
stod  henne  paa  Bordet,  og  Bedstefar  sad  i  Tulup 
og  Yderstøvler  og  fulgte  stum  Sønnen  med  Øinene, 
medens  han  med  Lyset  i  Haanden  søgte  og  ledte 
og  granskede  og  undersøgte  omkring  i  den  skumre 
Stue. 

Det  blussede  pludselig  op  paa  Kaminen.  Det 
var  en  liden  Laagekurv,  der  i  Hasten  var  kilet  ind 
bag  Vedrummet,  som  Korpslægen  havde  kastet  paa 
Gløderne. 

Levningerne  af  nogle  nedfaldne  Delikatesser  laa 
paa  en  Stol  fra  en  væltet  Assiette.  Han  samlede 
det  omhyggelig  op  og  slængte  det  hen  paa  Ilden, 
som  det  nu  var  lykkedes  Bedstefar  at  faa  opfrisket, 
og  hvorfra  Luerne  alt  begyndte  at  slikke  og  kaste 
et  underligt  Skjær  ud  i  Værelset. 

Doktoren  var  igjen  henne  og  lyste  og  under- 
søgte, —  fandt  et  Champagneglas  og  nok  ét  knæk- 
ket  henslægt  mellem  nogle  afvisnede  Planter  paa 
Blomsterbordet.  Med  dette  og  en  tømt  Champagne- 
flaske, som  Bedstefar  havde  søgt  frem  inderst  fra 
Krogen,  begav  han  sig  udenfor,  knuste  det  og 
spredte  Stykkerne  paa  Affaldsdyngen. 

Bedstefar  iagttog  og  bemærkede,  hvor  koldt  og 
klogt  og  nøiagtigt  Sønnen  udslettede  og  tilintet- 
gjorde ethvert  Spor  af  det  her  passerede. 

Han  saa  ham,  da  han  kom  ind,  staa  og  lyse 
paa  det  halvaabne  Flueskab  i  Spisekammeret.     Der 

laa  i  Øieblikket  noget  spændt  uroligt  over  ham,  og 
han  undersøgte  overalt  derude  i  Kjøkkenet. 

Saa  tog  han  igjen  med  en  egen  langsom  Grun- 
dighed  en  Runde  omkring  i  Stuen,  saa  og  besaa 
^alle  Gjenstande. 

Han  blev  staaende,  som  han  et  Øieblik  be- 
tænkte  sig  paa  at  nærme  sig  det  mørke  foran  So- 
faen ... 

Agtpaagivende  og  opmærksomt  førte  han  saa 
Lyset  henover  Løibænken  og  Puderne,  da  Skjæret 
faldt  paa  noget  blankt  nede  mellem  dem.  Det  var 
en  Ske.  Hastig  tog  han  den  op  og  gav  sig  til  at 
lyse  omkring  i  Hjørnet  bag  Sofaen.  — 

Pludselig  strakte  han  sig  og  greb  en  Krukke, 
som  var  skudt  hen  paa  Gulvet  dernede. 

Han  fik  et  Drag  ved  Læberne,  —  næsten  som 
Begyndelsen  til  en  Haanlatter,  medens  han  stod 
med  den  i  Haanden  og  ligesom  overskuede  Om- 
givelseme  ... 

Besindig  gik  han  saa  hen  og  tømte  Indholdet, 
lidt  efter  lidt,  ud  i  Ilden.  Der  laa  det  og  sved  og 
suste,  indtil  Gløderne  var  tørre,  og  han  heldte  en 
ny  Portion  ud. 

Da  han  havde  forvisset  sig  om,  at  alt  var  for- 
brændt,  satte  han  Krukken  omvendt  ind  mellem 
Kullene  og  knækkede  og  knuste  den. 

Bedstefar  sad  og  stirrede  som  størknet  i  en 
ond  Drøm,  —  det  var  gaat  op  for  ham,  at  her 
havde  Sønnen  selv  holdt  Dom,  —  vovet  Prøven,  — 
lagt  Døden  i  hendes  Yndlingsslikkeri  — 

Han  følte,  at,  om  hans  Haar  kunde  blive  hvi- 
dere,  saa  blev  det  de't  i  denne  Nat  ... 

Doktoren  gik  nu  om  i  det  halvskumre  Værelse, 
ordnede  et  og  andet,  lukkede  op  Linnedskabet  og 
fandt  frem  Ting,  som  der  efter  Omstændighederne 
var  Brug  for  ... 

Omsider  hørtes  Slæden  at  kjøre   op  — 

Han  tog  imod  de  to  Vaagekoner  ude  i  Gangen 

og  gav  dem  lavmælt  nogle  korte  Forklaringer  om 
det  pludselige  Tilfælde,  før  de  traadte  ind  i  Stuen. 
Den  afdøde  skulde  lægges  paa  Sengen  i  Soveværel- 
set, indtil  hun  herfra  kunde  brmges  til  Gravkapellet. 
Tidlig  næste  Morgen  vilde  alt  nødvendigt  blive  be- 
sørget derud  ... 

—  De  kjendte  jo  Doktoren,  baade  Gurine  og 
Olea  Nervig,  fra  mange  Aars  Vaagen  ved  Syge- 
leierne;  men  aldrig  havde  de  set  ham  slig.  Han 
holdt  sig  ligesom  borte,  rørte  ikke,  saa  ikke  en- 
gang paa  den  døde,  da  de  havde  bragt  hende 
paa  Sengen.  —  Han  maatte  være  rent  slagen  af 
Sorgen  ... 

—  Sennattes  kjørte  Bedstefar  og  Korpslægen  i 
Slud  og  Mørke  tilbage  i  den  samme  Slæde,  som 
havde  bragt  Vaagekonerne. 

Da  Kjøregutten  var  betalt,  og  de  gik  op  af 
Trappen  hjemme,   brød  Doktoren  Tausheden:  — 

,,Jeg  vil  be  Dig,  Far,  gi  din  Søn  endnu  en 
Hjælp,  —  underrette  Terna  og  Kirstine  om  det 
forefaldne  og  melde  det  i  Brev  til  Ingvald." 


XII. 

Byen  havde  nok  at  tale  om  denne  Vinter  — 
Først  var  nu  Fru  Grunth  gaat  bort.  Dette 
pludselige  sørgelige  Dødsfald,  —  som  om  Lynet  var 
slaat  ned  midt  i  Familieglæden,  —  under  en  Slæde- 
tur,  som  Doktorens  havde  foretaget  sammen  med 
Konsul  Wingaard  ud  til  deres  Landsted. 

Der  gik  nu  Børnene  uden  Mor  og  Korpslægen 
alene  igjen.  Det  var  ikke  underligt,  om  han  var 
som  knust  af  det,  sky'de  at  være  sammen  med  Folk 
og  knapt  endnu   aarkede   at  tilse   Patienterne,    saa 

pludselig    og    uforberedt,    som    Slaget    havde    ramt 
ham!  — 

Og  saa  havde  Konsul  Anders  Wingaard  gjort 
Alvor  af  sin  længst  paatænkte  Udenlandsreise.  Og 
dermed  var  den  offentlige  Selskabelighed  i  Byen 
for  iaar  at  betragte  som  nul  og  nichts  ... 


—  Bedstefar  var  blevet  strængere  i  Ansigtet  og 
ligesom  mere  direkte  myndig  i  alt.  Han  tiltalte 
ikke  mere  Folk  eller  løb  paa  dem  under  et  Ind- 
fald  for  at  faa  sig  en  Passiar,  og  noterede  ud- 
trykkelig  alt,  hvad  han  havde  at  udrette  paa  sine 
Ture,  for  at  det,  og  intet  andet  end  det  skulde 
blive  gjort. 

Han  havde  faat  en  voksende  ængstelig  Følelse 
af,  at  Ansvaret  for  Familien  nu  igjen  holdt  paa  at 
falde  tilbage  paa  hans  gamle  Skuldre;  —  han 
havde  jo  haabet,  at  han  skulde  havt  Fred  paa  sin 
Alderdom;  —  men,  det  tegnede  ikke  til  det.  Sol- 
nedgangen saa  noksaa  skyfuld  ud,  —  gik  det  tungt 
i  ham  ... 

Det  var  forresten  underligt  med  de  Dele,  Men- 
neskets Elasticitet  eller,  hvad  det  nu  var.  En  Nat 
som  hin  i  Rædsel,  havde  han  ikke  taalt  eller  ud- 
holdt,  medens  han  endnu  var  ung  eller  yngre 
Mand,  —  ikke  uden  en  Knæk.  Og  nu  —  alligevel, 
—  det  maatte  ha  sin  Grund  i  noget  iboende  Instinkt 
om  en  Fortsættelse,  —  at  alt  ikke  var  færdigt  og 
endt  her,  —  alt  ikke  tabt  ved  en  Sammenstyrten 
i  dette  endelige 

—  Han  hørte  Sønnen  ved  vanlig  Tid  komme 
hjem  fra  Brigadekontoret  og  hænge  Kappen  fra  sig 
i  Entreen  ... 

—  ,,Din  Fødselsdag  idag,  Kirstine  min!"  gratu- 
lerede  han  og  klappede  hende,  da  han  kom  ind. 
,, Terna  skal  faa  Penge  til  at  kjøbe  Dig  noget  for. 

Ah,  —  ah,"  —  han  tråk  Aanden  med  et  vist 
Behag,  medens  han  gik  omkring  i  Hjørne  værelset, 
—  ,,her  er  saa  rent!  —  her  er  saa  luftigt  —  Ah! 
...  Og  Du,  Terna  og  Du,  Kirstine  saa  nydelige  og 
nette,  ikke  en  Plet  paa  jers  sorte  Kjoler  — 

Kjære  Børn,  naar  I  vidste,  hvor  vakkre  I  staar 
for  jers  Far,  og,  hvor  her  er  godt  og  trygt!"  — 

Han  satte  sig  ned  med  Albuen  mod  Bordet  ... 
,,Saa  velsignet  rent  og  blankt,  hvor  én  ser,"  —  kom 
det  igjen.  ,,At  Du  er  lidt  blaa  paa  Fingrene  af 
Sømmen,  Terna,  og  Du  blækket  i  Munden,  —  Du 
er  rigtig  en  Gris,  Kirstine,  som  slikker  Pennen!  — 
Men  I  er  lige  rene  for  det  ..." 

Han  faldt  hen  i  Tanker,  og  Bedstefar  læste  og 
vendte  Aviserne. 

,,Der  er  Bud  fra  Konsul  Johnsen,  om  Doktoren 
vil  komme  did,"  meldte  den  ny  Stuepige. 

,,Saa,  —  saa,"  —  han  stirrede  ften  for  sig  med 
en  Mine  af  voksende  Tvilraadighed.  ,,Nei,  nei,  — 
jeg  føler  mig  ikke  vel,  —  ikke  rigtig  skikket  idag. 
Sig,  at  jeg  er  forhindret,  og,  at  man  maa  hen- 
vende sig  til  Doktor  Bøckmann,  som  har  paataget 
sig  at  vikariere  for  mig  i  denne  Tid." 

Bedstefar  saa  hastig  ængstelig  over  Avisen  hen 
paa  Sønnen  ...  Det  begyndte  at  bli  noksaa  hyppig 
nu,  at  han  undslog  sig. 

,,Du  er  ikke  bra.  Far,"  —  sa  Terna  og  gik  hen 
og  lagde  Haanden  paa  hans  Arm,  —  ,,blir  saa 
mager.  Kan  vi  ikke  faa  skaffe  Dig  en  Kop  Bouillon 
om  Formiddagene?" 

,,Det  forekommer  mig,  som  Du  selv  er  mager 
og  medtaget.  Terna,  det  er  et  altfor  udpræget  og 
blegt  Ansigt  dette  for  en  ung  Pige  paa  nitten,  tyve 
Aar  ..." 

Han  sad  og  strøg  hendes  Haand  og  betragtede 
hende  — 

,,Du  har  ikke  havt  det  godt,  nei,  —  har  havt 
en  kold  Opvækst  —  og  andre   Ting  ogsaa  kanske, 

som  jeg  ikke  har  eiet  Tid  og  Opmærksomhed  for, 
I  skulde  jo  nu  ha  en  Far  at  betro  Jer  til.  Det  er 
nyt  som  saameget  andet.  Men  det  kan  komme,  — 
kan  komme  —  forhaabentlig! 

Nei  Tak,  Barn,  jeg  skal  ikke  ha  Bouillon.  Men 
Du  maa  ud  i  Luften,  —  hen  og  kjøbe  Presenter  til 
Kirstine  idag  ..." 

Han  fulgte  Døttrene  kjærlig  med  Øinene,  da  de 
gik  ud  af  Døren. 

,,Man  er  ikke  vant  til  det  ...  man  er  ikke 
vant  til  det  ...  Det  er  som  nyt  blot  at  sætte  sig 
paa  en  ærlig  Stol  i  sit  eget  Hjem,"  —  mumlede 
han.  ,,0g  rent  nyt  virkelig  at  ha  Døttre  og  Søn 
at  leve  for. 

—  Nu  sælger  jeg  kanske  Landstedet,  Far,"  — 
sa  han  pludselig.  ,,Det  er  som  en  Klamp,  jeg  har 
om  Benene.  Jeg  aarker  saa  lidet  udrette  noget, 
før  jeg  er  kvit  det,  —  faar  lever  et  fra  mig  Nøglen 
og  overantvordet  det  til  Forglemmelsen.  Jeg  kjen- 
der  saa  godt,  at  det  er  det,  som  er  iveien  og  ligger 
og  trykker." 

...  Nei,  nei,  —  tænkte  Bedstefar,  da  Sønnen  var 
gaat.  Salget  af  Sollid  var  nok  ikke  det  Plaster, 
som  han  haabede  paa!  ... 

Her  kunde  intet  ydre  hjælpe,  —  ingen  Filosofi, 
—  intet  Forstandens  Opgjør,  endog  for  hans  klare 
Hode.  Han  havde  ræsonneret  sig  løs  fra  Love,  som 
laa  og  sov  dybt  i  Blodet,  —  og  knugedes  nu  af  dem 
ned  i  Tungsindets  Mørke. 

,, Livsanskuelser" kommer  med  Hjernen  og 

gaar  med  Hjernen,  —  er  nu  engang  bare  Menneske- 
værk,  trøster  ikke  min  Søn  nu!  —  Alle  disse 
moralfilosofiske  Tankebygninger  er  gode  nok,  naar 
man  bare  vil  slaa  et  Gjerde  om  dem  og  ikke  kalde 
dem  Religion!  —  Dens  Ord  om  Tilgivelse  og  Barm- 
hjertighed  er  fra  en  Verden,  der  ligger  over  vor 
Logik  ... 

XIII. 


Man  var  i  Begyndelsen  af  Mai  Maaned.  Aasene 
havde  alt  lysegrønne  Strøg  af  nyudsprunget  Løv, 
Bækkene  fossede  og  susede  hvide  nedover,  og  Løve- 
tanden  skinnede  i  Bakken.  Det  var  Vaar,  skarp 
Luft,  blændende  og  blinkende  Dag. 

Vinteren  laa  bag  én,  som  noget  overstaaet,  for- 
gangent mørkt  — 

Terna  var  ude  paa  Sollid  idag.  Hun  havde 
Stuepigen  med  for  at  besørge  Indpakningen  af  alle 
de  Sager,  som  skulde  føres  hjem  nu,  efterat  Land- 
stedet var  solgt. 

Hun  havde  set  sig  om  nede  i  Haven  —  paa 
Rabatterne  og  Blomsterbedene,  hvor  hun  selv  var 
vant  til  at  plante  og  stelle. 

Der  piblede  frem  grønne  Øine  paa  Frugttræerne 
og  Buskene,  dem  Faderen  med  saa  megen  Omhu 
og  Glæde  havde  plantet. 

Det  var  saa  saart,  saa  saart.  Det  skulde  nu 
over  i  fremmede  Hænder  ... 

Og  alligevel,   her  var  noget   slukt  og   endt,   — 
en  Gru,  som  hun  ikke  for  al  Verdens  Pris  vilde  til- 
bage  til! 

Bedst  at  faa  pakket  og  arrangeret  skyndsomst 
mulig. 

—  Henimod  Middag  var  hun  færdig  og  saa  sig 
lettet  om  ... 

Nu  var  det  da  forbi  alt  her  paa  Sollid!  —  Pint 
og  i  Ængstelse  havde  hun  gaat  her,  —  værre  og 
værre,   eftersom  hun  voksede  til  — 

Med  ét  Slag  var  alt  forandret,  —  og  nu 
vilde  hun  ligesom  have  det  begravet  for  sin 
Tanke  

En  sidste  Gang  maatte  hun  hen  til  Grinden, 
kaste  et  Øie  paa  alle  de  kjendte  Steder  ... 

Der  gik  den  stenede  Vei  op  til  Skogen.     Bækken 

suste  nu  nedover  den  fra  det  gamle  Kværnhus  der- 
oppe  ... 

—  Bærbakken  —  Udsigten  — 

Minderne  steg  og  greb  og  pressede,  saa  hun 
næsten   halvhøit   i   Ensomheden   udstødte: 

,,Paal,  kommer  Du  ikke!" 

Hun  blev  forskrækket  over  sig  selv,  kj endte, 
hun  maatte  kvæle  en  opstigende  Følelsesbølge,  som 
holdt  paa  at  rive  hende  med  — 

Hastig  brød  hun  af  og  skyndte  sig  nedover 
mod  Bryggen,  hvor  Pigen  stod  færdig  og  ven- 
tede.   

—  Saa  vant,  hun  var  til  at  fare  med  Damp- 
skibene  mellem  Sollid  og  Byen,  —  idag  paa  Til- 
bageveien  var  alting  alligevel  som  saa  nyt,  — 
næsten  som  en  første  Gangs  Færd! 

Sjøen  glittrede  om  Øeme  og  Holmerne,  Maa- 
gerne  kredsede  og  skreg,  ligesom  med  Sol  i 
Vingerne,  medens  Våndet  krusedes  af  Brisling- 
stimer  ... 

Uro,  Udfærder,  ny  Begyndelser  overalt! 

Hun  var  saa  underlig  tilmode,  —  som  noget 
skulde  blive  til  og  sættes  igang  og  springe  ud, 
hvor  hun  saa! 

Rent  som  Begivenheder  havde  det  været  for 
hende,  at  Tante  Rina  forleden  havde  vendt  sig  og 
set  efter  hende  paa  Gaden.  Og  Apotheker  Høeg 
igaar  hilst  saa  eget  venligt  betydende  paa  hende 
fra  Trappen  ... 

Hun  havde  jo  nu  ivaar  tåget  Veien  forbi  Post- 
huset og  set,  hvorledes  Skjærerne  iaar  igjen  havde 
bygget  under  Brandstigen  og  over  det  ene  Vindu 
hos  Tante  Lulla,  og  havde  ogLaa  fanget  sine  Glimt 
af,  hvad  de  holdt  paa  med  i  Ai.othekerhaven  — 

Hun  stod  drømmende  paa  Dækket  og  saa  ud- 
over  i  Fjernet,  hvor  der  seiledes  og  roedes  ind  og 
ud  — 

„Konsul    Røsts    „Victoria"    —    fra    Middelhavet 

med  Appelsiner vel  en  af  de  sidste  Frugtfarere 

iaar"  —  hørte  Terna  pludselig  nogen  yttre. 

Hun  vak  op. 

Det  gik  saa  eget  i  hende.  Blodet  begyndte  at 
banke  ... 

Røgen  af  et  stort  Dampskib  spandt  sig  henover 
i  Luften  der  langt  ude  bag  Holmene. 

Fra  Middelhavet  ... 

Hun  gik  hen  til  Rælingen,  —  stod  og  saa  og 
saa,  medens  Fartøiet  af  og  til  blev  synligt  mellem 
Udskj  ærene. 

Fra  Middelhavet  —  suste  det  i  hende. 

Det  var,  som  nogenslags  mildere,  lykkeligere 
Luftning  blaff  rede  under  Seilene   ... 

Fra  Middelhavet 

Hun  vidste  ikke  af,  før  de  alt  var  lige  inde  paa 
Havnen. 

Der  stod  Bedstefar  paa  Bryggen  og  ventede  paa 
hende.     De  kastede  Landtouget  og  lagde  til. 

Det  var  varmt  og  et  skjærende  Lys  derinde 
mellem  de  hvide  Pakboder. 

,, Stegende  hedt,"  pustede  Bedstefar  —  ,,rent 
troiJisk!" 

Det  var  som  det  skulde  ligge  i  Luften  idag  ... 

Maatte  komme  af,  at  det  nu  var  saa  længe 
siden  hun  havde  tat  sig  nogen  ordentlig  Tur,  — 
hun  havde  jo  Huset  hjemme  at  styre,  —  at  hun 
kunde  gaa  saadan  og  drømme  sig  op  blaat  Middel- 
hav med  baade  Solsteg  og  Appelsiner! 

—  —  Det  havde  trukket  ud  med  Middagen  1 
Anledning  af  Ternas  sene  Hjemkomst. 

Kaffen  var  drukket. 

Bedstefar  sad  henne  i  Sofahjørnet.  Vaarluften 
havde  tat  paa,  han  var  træt,  og  Tankerne  blev  mere 
og  mere  svævende  ... 

Han  nikkede  og  smaablundede,  medens  Terna 
stak  mekanisk  i  noget  Sytøi. 

Han  hørte  gjennem  Halvdrømmen,  at  der  rin- 
gedes  i  Entreen  —  og  vaagnede  ved,  at  nogen  ban- 
kede først  paa  Spisestudøren,  og  saa  én  Gang  og 
to  Gange,  hvorefter  der  forsigtig  lukkedes  paa 
Døren. 

,,Paal!"  ...  skreg  Terna  og  fo'r  blindt  vildt  imod 
ham. 

Han  slog  begge  Arme  om  hende: 

,,Har  jeg  Dig.   —  Er  det  sandt?" 

Der  blev  stumt  og  stille  ... 

Pludselig  skjød  han  hende  fra  sig  —  tvilende 
angst: 

,,Du  kommer  nu  vel  ikke  med  noget  om  Gart- 
nersken  igjen?"  —  udbrast  han. 

,,Jeg  kommer  med  ingen  —  ingenting,  Paal!  — 
uden,  at  hos  Dig  vil  jeg  være!  ...  Du  maa  aldrig, 
aldrig  spørge  mig;  men  jeg  har  været  saa  vanvittig 
angst,  —  ikke  tro't  Dig  engang!" 

,,Jeg  har  Dig  altsaa  nu,  Terna!  Jeg  begriber 
det  ikke  endnu  rigtig  ...  De  underlige  Øine  der,  — 
den  unge  Pige,  som  heder  Tema  Grunth  —  og 
gaar  saa  eget  let  —  —  Ja  saa,  min  Sjæl  tror 
jeg  ikke  tilslut,  det  er  sandt.  Hun  er  min,  hun, 
Bedstefar!" 

Bedstefar  holdt  paa  at  komme  med  noget  pas- 
sende humoristisk  om,  at  Gartnersken  havde  gaat 
ind  paa  Paals  Tilbud  af  Apothekerhaven.  Men 
Følelsen  overvældede  ham  — 

,, Terna!  —  Terna!  ..."  kaldte  han  hvast,  som 
han  vilde  gjort  i  sin  Hustrus  Tid  ved  en  rigtig 
lykkelig  Begivenhed. 

,,Hm — m,  ja,"  tog  han  sig,  og  der  gik  noget  i 
ham.  Han  lagde  begge  Hænder  paa  Paals  Skuldre 
og  sa  med  bævende  Læber: 

,, Hende  der  maa  Du  ikke  svigte,  aldrig!  —  hun 
er  af  dem,  som  dør  af  det  ..." 

Korpslægen  var  blevet  dybt  bevæget,  da  de  kom 
og  meldte  ham  Forlovelsen. 

Han  havde  set  saa  eget  tungsindig  paa  Paal 
og  Terna  og  yttret: 

,,Jeg  tror,  I  begge  er  Børn  af  Aand,  og  det  dei- 
ligste paa  Jorden  er,  naar  to  finder  hinanden.  — 
Men  Ægteskabet  er  ikke  for  lavere  Naturer." 

Siden,  da  Terna  maatte  ind  for  at  kaste  sig 
op  til  ham  paa  ny  igjen,  fandt  hun  ham  siddende 
med  Haanden  for  Øinene,  som  om  han  havde 
grædt  ... 

„Det  er  saa  længe,  siden  jeg  har  været  glad, 
Barn,"  —  kom  det  undertrykt. 

Og,  brydende  med  sin  Vane  ikke  at  gaa  ud, 
Vilde  han  straks  følge  dem  hen  til  sin  gamle  Ven 
Apothekeren.  — 


XIV. 

Paal  kom  ind  til  Korpslægens  om  Formiddagen 
og  kastede  Hatten  hen  i  Sofaen:  — 

,,Idag  har  jeg  danset  Krigsdans  for  Tanterne, 
Bedstefar! det  vil  sige  Oprør  — 

Jo— o,  —  de  trode  naturligvis,  at  nu  havde  de 
mig  endelig  fast  og  fangen  hjemme  1  Apotheker- 
krukkerne,  —  sikkert  som  under  Salomos  Segl!  — 
De  kviddrede  som  Lærker  og  tjattede  som  Skjærer, 
for  nu  vilde  jeg  gifte  mig  ...  De  Værelser  og  d  e  n 
Udsigt  skulde  jeg  ha,  —  og  det  Udstyr  af  hende, 
og  det  Udstyr  af  hende.  Det  holdt  rent  paa  at 
trække  op  til  Krig  om,  hvad  hver  af  dem  skulde 
faa  overta'.  —  Men,  da  jeg  saa  regalerede  dem 
med,  at  jeg  havde  ganske  andre  Planer,  —  at  jeg 
nok  agtede  at  gifte  mig;  men  — " 

,,Hvad  siger  Du,   Paal?     Har  Du  alt  sagt   dem 

Jonas  Lie  :  Samlede  Værker.     XII.  1^ 

det,  —  tat  hele  Dysten?"  ~  raabte  Terna,  som  nu 
kom  ind. 

,,Jaha  ...  men,  at  jeg  dermed  ogsaa  forsvandt 
fra  Scenen!  —  Da  skulde  Du  set  Næbbene,  —  ned- 
over Hagen  sturende  alle  tre.  — 

Joho,  —  utroligt,  —  utænkeligt,  —  umuligt!  — 
at  jeg  skulde  ville  fortsætte  med  disse  ,,Bykrøni- 
kerne"  mine  nu  ogsaa,  —  jeg  tillader  mig  for- 
resten at  kalde  det  for  Personalhistorie,  —  og  ikke 
engang  opgav  den  Grille,  naar  jeg  skulde  gifte 
mig. 

Nu  havde  jeg  dem  der,  hvor  jeg  vilde  ha 
dem,  —  sukkende  og  ydmyge  og  følelige  som 
Lam! 

Og,  da  jeg  saa  slåp  løs  over  dem  min  Plan, 
at  bo  mig  frem,  —  Terna  og  jeg,  —  i  forskjellige 
Byer  de  første  fem,  seks  Aar  for  at  studere  Ar- 
kiver, Slægtsforhold  og  saa  videre;  men,  ta  Bopæl 
herhjemme  om  Vintrene,  —  saa  jublede  de  og 
græd  og  faldt  de  den  velsignede  Paal  om  Halsen. 
Det  vil  sige,  de  trykkedes  lidt  voldsomt  om  Plad- 
sen,  og  Lillen  fik  bare  grebet  om  Nakken,  —  et 
Garottag,  Du,  jeg  kjender  det  endnu  her  i  Struben; 
—  men  det  var  lige  velment  for  det  ...  Bagefter 
tog  de  Nafta. 

Og  nu  er  det  i  fuld  Triumf  og  Seir,  Du  skal 
følge  mig  hjem.  Terna,  og  vælge  Værelser  —  Have- 
plads  —  og,  hvad  Du  vil!  De  kappes  bare  om, 
hvad  de  skal  faa  afievere" 


—  Korpslægen  havde  været  oplivet  baade  i  to 
Dage  og  tre  Dage  efter  Ternas  Forlovelse.  Han 
interesserede  sig  og  satte  sig  ind  i  Paals  Ideer  og 
Planer  og  snakkede  og  pratede  med  Terna.  Det 
syntes  alt  velgjørende  at  adsprede  hans  Tanker. 

Men    Fjeren    slappedes    snart    igjen.      Han    gik 

atter  ordknap  og  fortænkt,  enstirrende  i  sit,  —  und- 
gik  med  et  størknet  Smil  eller  Nik  at  indlade  sig  med 
nogen,  og  gled  helst  ud  af  Stuen,  naar  der  snak- 
kedes  om  Ternas  Glftermaal  og  allehaande  Arran- 
gements for  Fremtiden. 

Han  syntes  mere  og  mere  at  ville  unddrage  sig 
sin  private  Praksis  og  indskrænke  sig  til  Embeds- 
forretninger.  Man  blev  derhjemme  vant  til  at 
henvise  Patienterne  til  Vikarius  uden  at  forhøre 
sig  hver  Gang.  De  saa,  han  led  ved  at  for- 
styrres   

—  Bedstefar  stak  af  og  til  ind  paa  Kontoret 
med  sin  Pibe  for  at  prøve  en  liden  Passiar  med 
Sønnen.  Men  det  var  rigtignok  sjelden,  det  førte 
synderlig  videre  end  til  halvt  distræte  afklippende 
Svar. 

,,...  Havt  en  prægtig  Tur  idag,''  —  begyndte 
han,  medens  han  strøg  Fyrstikken,  —  ,,rent  Som- 
merveir.  —  Mærkelig,   hvor  det  opkvikker." 

Korpslægen  svarede  ikke,  —  han  sad  som  van- 
lig med  Papirer  og  Regnskabsopgjør  foran  sig. 

,,Der  er  kommet  et  stort  Krigsskib  paa  Havnen. 
Du  hørte,  det  skjød,"  —  blev  Bedstefar  ved  — 

„Ja,  Far,"  —  afbrød  Korpslægen  ham  pludselig 
og  rettede  sig,  —  ,,jeg  har  opgjort  mig  alt.  Mit 
første  Skridt  blir  naturligvis  det  reglementerede  at 
søge  et  halvt  Aars  Permission  af  Helbredshensyn," 

—  fulgte  det  saa  som  Slutning  paa  hans  egen 
Tankegang. 

Bedstefar  lod  Piben  synke  — 

,,Jo,  Far,  —  jeg  har  opgjort  mig  alt,"  —  gjen- 
tog  han  med  et  dybt  Suk  og  sad  mørk  og  vuggende 
med  Hodet  ... 

,,Jeg  har  været  paa  det  dybe  og  er  gaat  under, 

—  saa  at  sige  været  uheldig  paa  denne  Jord  ... 
Jeg  kan  ikke  begynde  Livet  forfra  igjen,  —  for- 
m  aar  det  ikke  ... 

-.   Det   er   en    Sygdom    det    ikke    at   aarke,    ser 

1-0* 

Du,  —  at  synke  ned  i  Tungsindighed.  Der  mangler 
mig  intet  paa  Forstanden,  den  er  normal.  Jeg  er 
bare  træt,  —  træt.  Jeg  maa  søge  hen  nogetsteds 
for  at  hvile  ... 

Det  blir  til  en  Anstalt  for  nervelidende,"  — 
kom  det  kort  fast,  —  ,,og  jeg  har  ordnet  mig  paa 
det:  — 

Naar  Tema  blir  gift,  bør  Kirstine  sendes  til  en 
Pension  i  Schweitz  for  at  opdrages  og  være  der,  til 
hun  blir  voksen.  Af,  hvad  jeg  faar  for  Sollid  og 
ellers  har  tilgode,  vil  jeg  kunne  holde  hende  der 
og  Ingvald  paa  den  tekniske  Skole  i  tre  Aar,  indtil 
han  er  færdig  ...  Deres  Sorger  og  Glæder  faar  jeg 
ikke  dele 

Men  Skam  eller  formørkende  Skygge  paa  Fa- 
milien er  dog  undgaat."  —  Der  skjød  noget  som  et 
voldsomt  Glimt  op  i  hans  Øine  ... 

Han  blev  siddende  og  grunde  og  saa  af  og  til 
uvis  op  paa  Bedstefar  — 

,,Saa  faar  vi  se  Tiden  an  da.  Far,"  —  sa  han 
endelig  varsomt,  —  ,,om  jeg  skulde  bli  nødt  til  at 
søge  Afsked  med  Pension.  —  —  Noget  som  et 
Munkekloster  var  det,  jeg  trængte"  —  tilføiede  han 
lavt. 

Bedstefars  Ansigt  opretholdt  sit  trøstefulde  Ud- 
tryk;  men  Øinene  overskuede  i  kold  Smerte  Stil- 
lingen, —  den  han  i  sit  Hjerte  længe  havde  anet 
...   en  Sygs  Hvile  i  Ensformigheden. 


XV. 

Korpslægen  havde  villet  se  Terna  gift,  inden 
han  tog  hen  til  den  paatænkte  Kuranstalt  for 
nervelidende. 

Brudeparret  befandt  sig  nu  paa  en  Reise  op 
igjennem  Landet,  før  de  tog  Ophold  i  den  for  Paals 
næste  Bykrønike  udsete  Stad.  De  var  først  hen- 
imod  Jul  at  vente  tilbage  til  deres  egentlige  Hjem 
og  Leilighed  i  Apothekergaarden. 

Bedstefar  havde  leiet  sig  ind  i  to  hyggelige 
Værelser  ovenpaa  hos  Enkefru  Søberg.  Derfra 
havde  han  endelig  igjen  Udsigt  til  Søen  og  Hav- 
nen, som  han  nu  engang  omtrent  gjennem  hele 
Livet  var  vant  til  og  længe  havde  savnet.  Fra 
Hjørnevinduet  hos  Sønnen  havde  han  kun  set  den 
eneste  øverste  Top  af  en  Kran,  der  stak  op  mel- 
lem  to  Hustage.  Og  til  den  anden  Side  saa  han 
nu  over  til  det  gammeldags  Skraatag  i  Apotheker- 
gaarden og  et  Stykke  af  Haven,  der  endte  i  en 
Bakke  med  Grøntsenge  og  en  liden  Lund  af 
Popler. 

Af  og  til  syslede  og  stellede  nogen  af  Tanteme 
der  i  Kyser  eller  store  Halmhatte,  Tante  Rina  eller 
Lulla  eller  Lillen;  hver  holdt  sig  tydeligvis  nøi- 
agtig  i  sine  Strøg.  Det  var  jo  en  Adspredelse  for 
ham  i  en  og  anden  Stund  at  staa  og  følge  dem  — 
og  saa  at  se  Skjærerne  vippe  paa  Brandstigen. 

Han  tog  sig  ogsaa  jevnlig  et  lidet  Trip  indom 
der.  Apothekeren  var  jo  egentlig  ikke  noget  for 
ham.  Men  disse  tre  Tanterne  var  morsomme  og 
lune  —  og  høist  forskjelligartede  —  at  prate  med, 
naar  de  bare  ikke  vilde  paadutte  ham  de  Pokkers 
,,Midlerne"  sine  for  allehaande,  —  ja,  undtagen  en 
aromatisk  Urtebitter,  som  sandelig  maatte  erkj endes 
at  være  sammensat  af  en  Mangfoldighed  af  Na- 
turens Kræfter. 

—  Bedstefar  var  ude  paa  sin  vanlige  Spadsere- 
tur,  —  traskede  i  de  patent  Støvler  med  dobbelte 
Saaler  henover  Fortoget.  Nakken  var  blevet  en 
Kjende  mere  ludende,  Ansigtsudtrykket  ligesom  mil- 
dere, og  hans  Væsen  havde  mindre  af  det  gamle 
braa  urolige. 

Han  var  kommet  i  godt  Humør  idag,  —  havde 
faat  Brev  fra  Ingvald,  som  skrev,  at  han  nu  havde 
bestemt  sig  til  at  bli  i  Norge.  Han  udtalte  sig  med 
Begeistring  om  alt,  hvad  her  var  at  gjøre,  de  utal- 
lige ubrugte  Vandfald  med  Anledning  til  Kraft- 
anvendelser,  —  og  Plads  for  en  Tekniker  ved  saa- 
godtsom  hvert  evige  et! 

Naturligvis  ...  Gutten  følte,  at  han  havde  faat 
en  anden  Grund  under  Fødderne,  —  pintes  ikke 
længere  af  den  gamle  Hjemmets  Uhygge,  —  op- 
gjorde  Bedstefar  sine  Betragtninger  i  den  Anled- 
ning — 

...  Nede  ved  Børsen  mødte  han  Mægler  Knoff, 
som  syntes  at  staa  og  holde  Udkig  efter  nogen. 

,, Stadig  lige  rask  og  rørig.  Hr.  Toldinspektør!" 
hilste  Mægleren  —  „klarer  Dem  med  Stokken." 

,,Bruger  den  som  Følehorn,  —  bruger  den  som 
Følehorn,"  —  lød  det  jovialt  ...  ,,Ja— a,  man  har 
Alderen  at  drages  med.  De,  —  er  som  et  trækfuldt 
Skur,  —  ser  mindre;  men  hører  godt,  —  hører  godt. 

—  Hvad,  —  hvad  sa  De,  Mægler?"  ... 

,,Jeg  siger,  at  det  er  heldigt  for  Toldinspektøren. 
Det  er  ikke  alle,  som  har  det  saa  vel"  — 

—  ,,Som  sagt,  et  trækfuldt  Skur.  —  Men 
saa  ser  man  af  og  til  Stjerner  igjennem  Spræk- 
kerne"  — 

,,Ja— a  den,  som  kunde  ha  Tid  til  at  kige  Stjer- 
ner og  sligt,"  —  Knoff  pustede  betænkt  Cigarrøgen 
ud  i  en  fin  lang  Kile,  —  ,, slippe  alt  Staaket,  komme 
paa  Pension  og  saa  videre  ..." 

,,0g  saa  videre  ja,  —  og  saa  videre,"  —  hug 
Bedstefar  i.   —  „Ja,   —  vær  saa  snil  at  fortsætte, 

—  hvad  saa  —  saa  videre? Det  er  et  mørkt, 

sort  Hul,  —  De"  — 

,,Pu — uf  ..."    Knoff  dampede. 

,,Det  bærer  henimod  en  Flytning,  ja.  Og  saa 
spør  man  sig,  hvad  man  kan  have  at  ta  med  sig 
af  Livsværdier." 

Knoff  drog  et  Par  andægtige  Røgpust. 

,,Bare  en  anden  Myntsort,  Mægler;  man  kan 
ikke  bruge  den  gamle  med  Kongens  Stempel  læn- 
gere.    Det  blir  et  andet  Bogholderi,  De"  — 

,, Rønneberg!  Rønneberg!"  vinkede  Knoff  pludse- 
lig  travlt  ud  med  Haanden. 

,,Naar  Surren  og  Støien  ophører,  og  der  blir 
stilt " 

,,Undskyld,  jeg  maa  afsted,  kjære  Hr.  Told- 
inspektør!  —  Haft  —  Forretninger  med  Rønneberg 
...  God  Ettermiddag  —  god  Ettermiddag " 

Bedstefar  saa  lunt  plirende  paa  det  travle  Fod- 
lag,  medens  Mægleren  med  sin  verdsliggodslige 
Mine  pilede  hen  til  Rønneberg  for  at  faa  Under- 
retning om  Kursen  eller  en  eller  anden  Notering 
paa  Fisken  — 

—  Da  han  kom  hjem,  laa  der  Brev  fra  Terna 
paa  Bordet. 

Han  besaa  det,  lagde  det  hen  igjen,  rullede  det 
ene  Gardin  ned  for  Solen  og  gjorde  sig  det  hygge- 
ligt  i  Gyngestolen. 

Han  læste  og  mumlede: 

,,Ja,  ja,  —  de  begynder.  —  Og  andre  slutter"  ... 

Og  saa  sidder  man  der  graa  mod  Skumringen 
og  den  store  Stilhed,  medens  éns  Sol  gaar  ned,  og 
ser  tilbage  paa,  hvor  lidt  man  har  levet,  —  alle 
de  mange  travle  Aar,  som  kun  har  git  en  Røg  i 
Haanden  — .  Aandens  Krise  har  man  nærmest  tat 
paa  sin  sene  Alders  Dag  gjennem  Barn  og  Barne- 
barn ... 

Han  sad  og  snude  og  vendte  paa  Brevet. 

„Forundrer  mig  ihjel  over  hende,  fra  vi  staar 
op,  til  vi  lægger  os,"  —  opdagede  han  henslængt  i 
Margen  fra  Paal. 

...  Ser  ud,  som  de  passer  ...  Ser  ud,  som  de 
kunde  leve  Livet  sammen,  disse  to  ...  Ser  virkelig 
saa  ud  ... 

Terna  har  arvet  sin  Bedstemors  dybe  Trang  til 


152 


hel,  uaf kortet  Kjærlighed,  gik  det  i  Bedstefars  Tan- 
ker ...  I  det  længste  havde  han  jo  søgt  at  forklare 
det  med,  at  saadant  nærmest  maatte  anskues  som 
en  Særlighed  for  eget  idealt  anlagte  Naturer.     Men 

—  men,  —  jo  mere  han  saa  i  det,  desto  klarere  gik 
det  op  for  ham,  at  det,  naar  alt  kom  til  alt,  dog 
var  der,  —  i  Kjærligheden  —  og  mærkelig  nok 
ikke  1  hans  Embedskarriere  eller  stolte  Opposition, 

—  at  han  havde  levet  sit  egentlige  inderste,  dybeste 
Liv  gjennem  Sorg  og  Glæde  ... 

Han,  —  den  gamle  Mand,  —  syntes,  han  paa 
det  sidste  havde  gjort  den  ene  Opdagelse,  vundet 
det  ene  Syn  efter  det  andet  i  dette 

—  —  I  Rullegardinet  gulnede  endnu  et  sluk- 
nende sidste  Solskjær,  og  Bedstefars  Øienlaag  holdt 
paa  at  glippe  og  falde  til  ... 

De  skimrede  frem  disse  dybe,  kjærlige  Øine, 
som  saa  ofte  havde  hvilt  tungsindig  paa  ham  med 
de  forgjemte  bævende  Spørgsmaal;  —  de  var  nu 
trygge,  rolige,  fortrolige  ... 

Der  svævede  som  en  Fugl  nær  over  ham  med 
Vingen  — 


DYRE  REIN 

EN  HISTORIE   FRA  OLDEFARS   HUS 

(1896) 


I. 

STILLEBEN. 


Den  mægtige  Elv,  der  til  andre  Aarstider  svul- 
mede og  susede  alt  dominerende  gjennem  Skog- 
distriktet  —  blinkende  som  et  endnu  ubrugt  Sag- 
blad under  tætte  Stammer,  —  flød  nu  efter  den 
lange  Sommertørke  indsvundet  mellem  høie  Sand- 
banker. Furu  og  Gran  lumrede  og  svedte  Kvae  i 
Heden,  og  ikke  et  Blad  rørte  sig  i  Løvtræerne. 
Den  støvede  Kongevei  med  Kong  Christian  den  Vte 
paa  Milestenene  hentaagede  som  en  solgul  Stribe 
mellem  Skigaardene   ... 

Med  det  svære  røde  Skraatag  stikkende  op  mel- 
lem høie  Løn-  og  Poppeltræer  tronede  i  Sommer- 
disen  den  gamle  Sorenskrivergaard  opimod  Aas- 
siden. 

Der  var  som  uddød  derinde  paa  Vangen  nu  i 
Middagstiden,  —  ødt  og  stilt  — 

Nede  ved  Laavebroen  stod  et  Par  fraspændte 
Stolkjærrer  med  Hestene  i  Tjor  græssende  ved 
Siden  af.  I  Skyggen  af  Hundehuset  laa  Ajax  i 
sin  prægtige  Pels  pæsende  og  pustende.  Af  og  til 
søgte  den  at  interessere  sig  for  et  Par  Høns,  som 
noget  dristigt  syntes  at  nærme  sig  Nelderne  ved 
den  forbudte  Haveport,  men  begrov  saa  søvnigkjed 
og  med  et  inderligt  Gisp  sit  store  Hode  mellem 
Labberne  ... 

Ud  af  et  Vindu  ovenpaa  i  den  rødmalede  Kon- 
torbygning, der  indrammede  den  vidtløftige  Gaards- 
plads  til  den  ene  Side,  hang  Overdelen  af  en  Kon- 
torist, som  i  Skjorteærmerne  kontemplativt  røg  sin 
Pibe.  Han  syntes  et  Øieblik  at  finde  en  Gjenstand, 
hvortil  han  kunde  knytte  sin  ledige  Interesse: 

,, Skynd  Dig,  Malene!  Ungerne  dine  venter," 
—  raabte  han  efter  Kokkepigen,  der,  barbenet  og 
skjæv,  haltede  afsted  fra  Kjøkkenet  med  en  over- 
fyldt  Skulibøtte  til  Grisene. 

,,Kanske  han  vil  staa  Fadder?"  slængte  hun 
tilbage,  som  hun  forsvandt  nede  ved  Ildhusene  ... 

Solen  stegte  paa  den  brede  Hovedtrappe  med 
det  svingede  Gelænder. 

Derinde  i  den  rummelige  Bygning  hørtes  i  Mid- 
dagsstilheden  kun  en  og  anden  Lyd  af  en  Dør,  som 
sagte  lukkedes,  og  fra  Kjøkkensiden  snurrede  den 
enstonende  Lyd  af  en  Rok. 

Ud  fra  et  aabent  Kvistkammervindu  lød  et  Par 
undertrykt  lystige   Ungpigestemmer   ... 

Merete,  den  yngste  af  Husets  Døttre,  holdt  noget 
Lintøi  paa  Armen,  som  den  nogle  Aar  ældre  Søster, 
Alida,  tog  imod  og  bredte  paa  en  Seng,  der  skulde 
redes. 

,,Hjælp  mig  at  faa  Varet  over  Puden,  Merete! 
Han  kunde  komme  idag,  og  jeg  vilde  ikke  for  alt 
i  Verden,  at  han  skulde  se,  det  er  os,  som  reder 
og  steder  til  hans  høitærede  Person." 

,,Du  Alida,"  —  betroede  Merete  hende,  — 
,,Femia  bad  Marianne  bytte  Uge  med  sig.  Hvorfor 
tror  Du,  hun  gjorde  det?"  Øinene  sprudede  af 
Lystighed,  medens  hun  paa  sin  Kant  tråk  i  Pude- 
varet.  ,,Femia  vil  præsentere  sig  overlegent,  — 
imponere  Fuldmægtigen  de  første  Dage,  han  er  her. 
Aa,  det  skal  bli  kostelig  at  se  paa!  ...  Hun  gaar 
og  spiller  høitidelig  og  kiger  hen  til  Langspeilet! 
„,,Han  er  af  gammel  Æt  med  Konnektioner" ",  — 

udtaler  hun  i  stor  Stil  og  blir  saa  sint,  bare  jeg 
jeper  lidt  til  hende  ... 

Tror  Du,  han  er  høi  og  mørk  Du,  —  saadan 
interessant?  —  Eller  kanske  det  bare  er  en  liden 
Pusselad,  —  da  skulde  Femia  bli  flau!"  ...  Hun 
kastede  overgiven  Puden,  hvis  Baand  hun  nu  havde 
knyttet,  hen  paa  Hovedgjærdet. 

Alida  rettede  sin  slanke  smallivede  Skikkelse. 
Det  var  et  sikkert  Karakteransigt,  der  viste  stærkt 
udover  hendes  neppe  fem  og  tyve  Aar,  —  en  gam- 
mel Families  faste,  skarpe  Træk. 

,,Det  er  Navnet,"  —  yttrede  hun,  —  ,,Dyre 
Rein  ...  Det  dufter  af  nogetslags  gammelt  Herre- 
sæde.  Og,  da  Claes  skrev,  at  han  vistnok  engang 
blir  Arving  til  de  Moldev^^igske  Godser  dernord,  og 
at  det  var  de  store  Skove  og  Jagten  heroppe,  som 
egentlig  var  Grunden  til,  at  han  søgte  Fuldmægtig- 
posten  hos  Far  nu  efter  Arentz,  saa  syntes  Femia, 
det  tog  sig  ud  som  noget  rigtig  nobelt  og  af 
,,  ,,Extraction!"" 

,,Han  har  reist  Du,  været  i  Frankrige  og  Dan- 
mark," —  faldt  Merete  ind. 

,,Pyt,  det  har  Far  ogsaa,  —  saa  vi  behøver  slet 
ikke  at  gjøre  os  beskedne  for  det.  Vi  kan  saamæn 
modta  ham  paa  fransk,  om  det  kniber;  han  faar 
undskylde,  at  vi  ikke  kan  spansk." 

,,Du  Alida,"  —  hviskede  Søsteren  hemmelig- 
hedsfuldt,  —  ,,tror  Du,  Arentz  havde  faat  nei  af 
Marianne,  at  det  var  derfor  han  reiste  saa  pludse- 
lig?  Jeg  tænkte  nu,  hun  vilde  havt  ham  jeg.  De 
var  ligesom  slige  Venner  bestandig;  men  det  er  saa 
uudgrundeligt  alt  med  Marianne   ..." 

Alida  tråk  blot  lidt  spodsk  paa  Læben. 

,,Nu  siger  Du  ingenting  igjen,  Alida!  Hun  kan 
da  saamæn  ikke  for,  at  nogen  liker  hende,"  fo'r 
Merete  op. 

,,Hm — m  — " 

...  ,,0g  at  hun  saa  siger  nei,  maa  hun  da  faa 
Lov  til,  véd  jeg." 

,,Ja  saa  ja  — " 

,,Hvad  saa  da,  hvad  saa  da,  værs' god  si'  det 
...  Du  er  altid  paa  Nakken  af  Marianne!" 

,,Aa — aa,  —  der  fri'r  saamæn  ingen  til  én,  uden 
én  selv  har  gjort  lidt  for  det  ...  hvis  ikke  andre 
velvillige  Sjæle  arrangerer  da,"  —  føiede  hun  til 
næsten  uhørligt. 

„Fy  Dig,  —  fy,  siger  jeg." 

,, Frier  nogen  til  mig?" 

,,Nei,  for  Du  er  alt  forlovet,  Du." 

,,Ja  men  fride  nogen  til  mig,  før  —  før  —  dette 
kom  paa  med  Groth?" 

Merete  saa  uvis  raadvild  paa  sin  ældre  Søster. 

...  ,, Eller  var  jeg  kanske  styggere  end  Marianne? 
Du  vil  da  vel  ikke  sige  det  ...  Nei,  ser  Du;  men 
de  vidste  altid,  hvor  de  havde  mig." 

,, Dragkisten  staar  skjævt  under  Speilet,"  afbrød 
Merete.     ,,Jeg  skyver  og  Du  trækker  ..." 

De  greb,  én  hver,  i  de  svære  Sidehanker  paa 
det  gammeldags  Møbel  med  de  hugede  Skuffer. 

,,Hu— ip  ...  Det  var  for  meget  ...  Huip  ...  Saa!" 

Alida  kløv  op  paa  Dragkisten,  pudsede  om- 
hyggelig af  det  gamle  Speil  med  det  lidt  brustne 
tykke,  slebne  Glas  og  rettede  det  til  paa  den  vand- 
blaa  Panelvæg  ... 

,, Hammeren,  Merete!  ...  Paa  den  ene  Side  skal 
han  faa  Marskalk  Ney  —  og  paa  den  anden  Litho- 
grafiet  af  Murat." 

,,Hvad  ...  nei,  —  vil  Mor  ud  med  det?" 

,,Aa,  saadan  en  Hr.  Dyre,  Dyre  Rein,"  —  tråk 
Alida  paa  det.  ,,Mor  sa,  at  han  skulde  faa  et  af 
de  store  Klædesskabene  udenfor  Døren  ogsaa.  Han 
kunde  ha  Geværer  og  Jagtredskaber  og  sligt  at  for- 
vare ..." 

,,Jeg  synes,  I  har  faat  det  ganske  pent  til  her 
jeg,"  lød  pludselig  en  tredie  Søsters   Stemme- 

,,Nei,  er  Du  der  ..."  vak  Merete  til.  —  ,,Du  rent 
skræmte  mig,  Marianne!  Du  gaar,  saa  én  aldrig 
mærker  Dig." 

,,Jeg  tænker  rigtig  paa  det  lille  Tobaksbordet, 
Du  véd,  som  staar  inde  i  Kottet  ved  Rulleboden 
mellem  de  gamle  Rokkerne,  —  om  det  ikke  kunde 
fiffe  lidt  her?"  bemærkede  Marianne  efter  at  ha  set 
sig  om. 

,,Naar  han  slet  ikke  røger  Tobak,"  afviste 
Merete. 

„Hvor  véd  Du  det?" 

,,Af  hans  Breve  til  Far  vel.  Jeg  kjender  altid 
Tobaksbreve  paa  Lugten." 

,,Naa!  —  Du  har  nok  været  tilgavns  nysgjer- 
rig," —  fandt  Marianne  og  saa  forskende  paa 
hende,  medens  Øinene  i  det  eget  farveløse,  kop- 
arrede  Ansigt  ligesom  svandt  ind  til  smaa  Ridser. 
—  ,,Naar  der  engang  kommer  Vet  i  denne  Næsen 
hendes,  som  skal  snuse  op  i  al  Ting,  saa  kan  Ungen 
bli  rent  farlig,  Du  Alida!" spasede  hun. 

,,Men  saa  véd  jeg  noget  andet,  vi  kunde  finde 
paa  at  sætte  ind  her,"  triumferede  Merete  pludselig 
og  var  idetsamme  ude  af  Døren. 

Hun  strøg  hastig  indover  Midtgangen  til  det 
lummerhede  vidtløftige  Mørkloft,  fra  hvis  høie 
Skraatag  en  og  anden  Glugge  sendte  en  blændende 
Solstrime  ned  i  Gulvets  Halvmørke.  Ved  de  mæg- 
tige  Tvær-  og  Støttebjelker  og  opad  et  Par  Skor- 
stensmure  var  stablet  defekte  Møbler,  gamle 
Skjærmbræt  og  Reoler  med  sprukne  Læderbind  og 
Hauger  af  beskrevet  Papir. 

Der  skimtedes  i  Damesadler  med  Rygstole,  Por- 
trætrammer  og  henslængte  snablede  Skøiter,  medens 
alskens  over  Snorene  ophængte  Tepper  og  Reisetøi 
hist  og  her  afdelte  Rummet. 

En  i  Halsen  knækket  Violoncel  og  nogle  RuUe- 
gardinstokke  kjørte  indover  Loftets  Mysterier  i  Fa- 

dingen  af  en  rødmalet  forgyldt,  kuriøst  udskaaret 
Kirkeslæde  fra  Bygdens  ,, gamle  Tid". 

Merete  samlede  Kjolen  op  og  krøb  over  et  Par 
Bjelker  forbi  en  Rad  opreiste  Barnesenge  hen  til 
en  lang  haarslidt  Kuffert  inde  ved  Tagskjægget, 
hvis  søndrede  Laag  glisede  aabent. 

Det  knirkede  i  det  gamle  Læder  og  jamrede  i 
de  rustne  modvillige  Hængsler,  da  hun  aabnede 
Kufferten  efter  at  ha  trukket  den  lidt  frem.  Der 
kom  under  Anstrengelsen  noget  eget  klækt  eller 
svagt  frem  ved  hendes  fine  lette  Skikkelse.  Den 
svære  cendréfarvede  Haarfylde  lagde  sig  som  lidt 
skjævt  til  Skulderen. 

Hun  rodede  ivrig  op  i  det  mangeartede  Indhold. 
Der  var  gamle  sylspidse  Balsko,  et  Par  Epauletter 
med  irrede  Guldfrynser,  et  beslagent  Pistolskæfte 
med  Flintelaaset  hængende  ved  og  et,  nu  henlagt, 
gammelt  sammenbundet  Dannebrogsfiag. 

Saa  fandt  hun,  hvad  hun  søgte,  pakkede  alt 
ned  igjen  og  slog  Kufferten  til. 

,,Ser  I  her,  hvad  jeg  har  fundet?"  lød  det  saa 
lidt  efter  inde  paa  Kvistværelset.  Hun  viste  frem  et 
Mahogniinstrument  med  Messingledder,  —  ,,Bedste- 
far  Reichweins  Støvleknægt  ...  Skruer  til  at  rette 
den  ud  og  ind,  eftersom  Foden  er  stor  til.  Den  er 
egentlig  til  Rytterstøvler,  for,  se  her!  hvor  bred  den 
kan  skrues  i  Hælen." 

,,Aa,  tror  Du,  det  er  noget  at  ha  herinde,"  be- 
tvilte Alida  —  ,,sligt  gammelt  Snurrepiberi." 

,,Sæt  den  bare  ved  Sengen.  Det  smigrer  at  bli 
behandlet  som  Kavaler,"  mente  Marianne  lunt. 

Merete  lagde  sig  saa  lang,  hun  var,  op  i  den 
magre,  slidte  Skindsofa.  Hun  havde  i  Opvæksten 
havt  en  liden  Tendens  til  Skjævhed,  og  det  gjorde 
saa  godt  at  hvile  Ryggen.  Hun  besaa  sine  Ben  i 
de  blaa  Bomuldsstrømper  og  Sommerskoene  og 
løftede  og  vrikkede  paa  dem;  det  var  nok  Støvle- 
knægten    som  gik  i  hende   ... 

Hun  lo  pludselig  ...  ,,Jeg  tænker  paa,  om  Femia 
kommer  til  at  lægge  salt  Kjød  og  Rui  paa  Smørre- 
brødene  til  ham  i  sin  Uge  eller,  om  det  bare  blir 
Nøgelost  og  Myseost  — " 

,,Hvad  vil  Du  gi  ham  da,  Merete?"  spurgte 
Marianne. 

,,Jeg    skal    se    paa    ham,    —    det    kommer    an 
paa  ..." 

Hun  laa  og  saa  op  i  Tåget  — 

,,Du  Alida,  véd  Du,  hvormange  Gange  jeg  har 
været  forlibt  Du?  —  To  Gange  — .  Den  første  var 
i  Præsten  Bunge,  dengang  jeg  blev  konfirmeret. 
Det  blev  saa  vakkert  alt  det,  han  sa,  og  saa  var 
han  saa  blid  i  Øinene  og,  naar  han  messede  med 
sin  svære  Bas,  rungede  det  gjennem  hele  Kirken! 
...  Jeg  drømte  tilslut,  at  han  stod  i  hvid  skinnende 
Messehagel  nede  ved  Æbletræet  i  Haven  med  et  af 
Glasæblerne  løftet  i  Haanden  og  sa,  at  Kvinden 
ikke  maatte  æde  af  det!  Det  var  et  saadant  dei- 
ligt  voksgult  et,  han  holdt.  Og  saa  syntes  jeg 
næsten,  han  selv  bed  af  det,  da  han  forsvandt  op- 
over  langs  Havestakittet." 

,,Det  vil  sige,  at  Du  havde  stjaalet  Glasæbler 
og  havde  ond  Samvittighed,"  mente  Alida. 

,,Nei,  om  jeg  havde  Du  —  dengang!  ...  Men 
saa  kom  jeg  til  at  tænke  paa,  at  der  kanske  kunde 
være  faldt  ned  noget  dernede,  siden  jeg  drømte  om 
det,  —  og,  ganske  rigtig,  jeg  fandt  to  Stykker  lig- 
gende. Og  slige  forslaaede  Glasæbler,  véd  Du,  er 
ikke  noget  at  gjemme  ... 

Men  Forelskelsen  i  Bunge  —  —  ja,  Du  skulde 
vidst,  hvorledes  jeg  gik  om  og  var  Himmelbrud. 
Men,  da  han  saa  om  Høsten  i  det  store  Selskab 
paa  Fars  Navnedag  viste  mig  Trinene  i  Menuet. 
—  Aa,  for  en  forfærdelig  Skuffelse,  —  hele  For- 
elskelsen over!  ..." 

,,0g  den  anden?"  spurgte  Alida. 

Jouas  Lie:  Samlede  Værker.     XII.  H 

,,Den  —  aa  den!  ...  Det  var  i  Major  Witte  nede 
paa  Eksercerpladsen.  Han  havde  saadanne  store 
graa  Knebelsbarter  og  var  saa  mandig  og  vakker 
...  Og  saa  denne  Skulderen  med  Kuglen  i,  som  han 
havde  faat  ved  Onstadsund!  ...  Det  var  især  en 
Dag,  da  han  ved  Opvisningen  nede  paa  Moen  red 
med  fire  Tamburer  foran  sig.  Jeg  syntes,  han  var 
Verdens  største  Helt,  og  da  fik  jeg  ham  efter 
Officersmiddagen  herhjemme  til  at  love  mig  at  redde 
Polen,  som  Du  véd  Sankowitz  altid  snakker  saa 
om.  Han  var  saa  snil  og  dyregod,  at  jeg  altid 
syntes,  han  næsten  maatte  kunne  prate  med 
Hestene  sine.  Da  han  blev  forflyttet,  f  or  ærede  jeg 
ham  Buret  med  Fuglen  min  i,  —  som  jeg  nok  ikke 
Vilde  ha  betroet  til  noget  andet  Menneske  i  Verden 
end  ham!  Og  han  lovede  mig  at  skrive  til  mig  om 
den;  men  det  har  han  glemt.  Og  nu  husker  jeg 
egentlig  bare  paa  Peter,   Spurven." 

,,Aa  jeg  tænker  nok,  Du  har  været  flere  Gange 
forelsket  jeg,"  —  sa  Marianne. 

,,Nei  saamæn  ...  Hvergang  her  er  kommet 
nogen,  som  jeg  har  syntes  lidt  om,  saa  har  altid 
én  af  Jer  andre  gaat  der  saa  stille  henrykte.  Og 
tak,  da,  —  saa  er  jeg  færdig  ..." 

,,  ,,Kjærlighed  er  en  Passion,  som  overgaar  alle 
andre  Passioner"",  —  laa  hun  og  ramsede  op  efter 
Faderens  Yndlingsforfatter,  Holberg. 

„Næbbet!  ..." 

,,Min  Datter  havde  Bryllup  og  jeg  var  ikke 
buden,"  —  spasede  hun  væk  — 

,,Men  se,  —  se  bare  Femia"  ...  raabte  hun  nu 
pludselig  henne  fra  Kvistvinduet.  —  ,,Der  kommer 
hun  ud  fra  Lysthuset  med  de  lange  Nankins 
Hansker  over  Armen.  Hun  har  siddet  der  og  syd 
dem  færdige.  Nu  skal  hun  spasere  med  Hansker, 
naar  ,, Dyret"  kommer." 

,, Femia  burde  faa  Lov  til  at  komme  ind  til 
Kristiania  ivinter,   synes  jeg,  —  til  Oberst  Gjeddes 

og   se   lidt   af   Verden,"    mente    Marianne    paa    sin 
rolige  overbærende  Maade. 

,,Nu?  —  nu  netop,"  —  udbrast  Merete,  ,,naar 
...  Naa,  hun  vilde  sætte  op  et  Ansigt,  om  hun 
hørte,  hun  nu  skulde  afsted!" 

,,Der  begynder  saamæn  Maren  at  skure  nede 
i  Trappen,"  —  afbrød  Marianne.  ,,Saa  er  Far  og 
Mor  vaagne." 

Hun  begav  sig  ned  for  at  fuldføre  den  halve 
Alen  paa  Dreielsvæven,  der  paalaa  hende  for  Dagen, 
og  Merete  skyndte  sig  til  sin  franske  Stil. 

Slibestenen,  hvorpaa  Folkene  hvæssede  Ljaaer 
til  Eftermiddagsslaatten,  sendte  pludselig  en  hvi- 
nende skurende  Lyd  udover  Gaardspladsen.  Nu 
blev  der  Liv  dernede. 

Med  de  vanlige  staselige  lette  Skridt  saa's 
Sorenskriveren  i  sin  langskjødede  Frak  med  op- 
staaende  Krave  og  høiskaftede  Støvler  at  stile  over 
til  Kontorbygningen,  svingende  sin  beslagne  Mer- 
skumspibe.  Et  Par  Skikkelser,  —  Almuesfolk,  — 
der  havde  ligget  og  sovet  i  Græsset  i  Paavente  af 
Kontortiden,  reiste  sig  og  fulgte  i  passende  Afstand 
med  Huerne   i  Haanden. 

Lidt  efter  viste  Fruen  sig  paa  Trappen  i  høi 
Havehat  og  Nankins  Halvhansker. 

Hun  gik  ned  i  Haven  fulgt  af  Alida. 

,,Jeg  synes,  I  har  faat  det  bra  til  deroppe  paa 
Værelset,  —  hvad  Slags  Menneske  det  nu  kan  bli, 
vi  faar  i  Huset  igjen,"  —  henkastede  hun.  ,,En 
dannet  Mand  maa  det  jo  være  ...  Han  har  reist  i 
Udlandet,  kanske  kan  han  komme  til  at  tale  fransk 
med  Dere,  Du.     Det  kunde  jo  være  et  Held." 

,,Aa,  men  Mor,  hvad  vilde  Kaptein  Buchwald 
sige  til  at  bli  stukket  ud;  han  anser  sig  for  en  saa 
ufeilbar  Franskmand." 

„Der  blir  intet  Hensyn  til  det.  Vi  kan,  saa- 
mæn, ikke  lade  Kapteinen  forpagte  os,"  —  lød  det, 
som  hun  stod  og  bandt  op  en  Busk  ... 

,,Nellikerne  er  rent  pragtfulde  iaar  efter  al  Var- 
men ...  Og  se  de  Convolvlerne,  som  har  lukket  sig 
op  imorges  ... 

Bare  han  ikke  er  noget  forvænnet  noget,  Du," 

—  kom  det  saa  efter  lidt  hen  i  den  anden  Tanke- 
gang ...  ,, Dette  med  Jagten!  ...  Det  var  nu  saa  rent 
ugenert  med  stakkels  Arentz.  Ikke  et  Spørgsmaals- 
tegn  ved  ham  i  de  to  Aar,  han  var  her.  Men  han 
forsvandt  sandelig  som  en  Gaade,  —  saa  pludselig 

—  og  med  én  forskjellig  Grund  for  hver  Dag,  hvil- 
ket er  det  samme  som  ingen  Grund  ...  Han  var 
ikke  meget  interessant  nei;  —  men  en  Arbeidshest. 
Maatte  nu  bare  Far  bli  vel  hjulpen  med  denne 
ny!"  ... 

De  kom  ned  imod  et  mosgroet,  forfaldent 
Springvand  med  en  Trætop  midt  i,  hvoraf  Straalen 
sagte  silede.  Træstaverne  om  Basinet  var  slimede 
af  Grønske. 

Fruen  stansede  uden  at  gaa  nærmere  for  Jord- 
fugtigheden: 

,,Ja,  her  kunde  jo  dannes  noget,  naar  man 
ikke  var  bange  for  at  spendere  lidt"  ...  funderede 
hun. 

Med  det  massive  graa  Hoved  bøiet  tilbage  og  et 
mønstrende  Blik  nedover  Bakkeskraaningen,  fulgte 
det  saa,  idet  hun  gjorde  tegnende  Bevægelser  med 
Haanden  ...  ,, Grønne  Plæner  med  Blomsterbed  og 
smaa  Buskadser,  og  der  i  Hældingen  et  Anlæg  i 
Form  af  et  mægtigt  Overfiødighedshorn  ...  Saa 
Hækker  med  røde  og  hvide  Roser  i  Flugt  med 
Alleen  helt  ned  til  Indkjørselen.  Planteskolen  min 
strutter  og  forgror  rent  dernede  i  Hjørnet.  Der  er 
nok  at  ta  af  ...  Stikkelsbær,  Ribs,  Solbær  og  hvide 
Bringebær  til  Hækker  ...  Og  Frugttræer,"  —  grub- 
lede hun,  —  ,,hvor  man  bare  kan  placere  dem  ... 
Jeg  lever  ordentlig  i  Tanken  paa  den  Tid,  naar  de 
vokser  til,  og  jeg  kan  gaa  og  pode  dem  og  se  dem 
i  Frugt"  ... 

,,Nei,  at  Du  endnu  gaar  og  tænker  paa  det 
Haveanlægget,  Mor,  naar  Far  siger,  at  det  er  saa 
rent  umulig  kostbart!" 

,,Aa,  er  den  først  anlagt  og  færdig,  saa  blir 
han  nok  glad  i  den.  Mandfolkene  taaler  aldrig  at 
tænke  paa,  at  noget  skal  gjøres  eller,  at  der  skal 
Penge  ud.  Gaarden  vilde  faa  et  helt  andet  Ud- 
seende.  Det  skulde  ende  som  en  Park  dernede  ved 
Lunden  og  Løvskoven  og  strække  sig  helt  ned  til 
Elven.  Tegning  og  Plan  længst  færdig,"  —  op- 
gjorde  hun  med  et  stormægtigt  Nik. 

Alida  smaalo  — .     Dette  blev  større  og  større  ... 
Fruen  stod  og  tyggede  lidt  distræt: 
,,0m  fjorten  Dage  har  vi  Høstthingene  ...  Bare 
nu  Folkene  faar  Kornet  ind  til  den  Tid!     Jeg  har 
Brug  for  alle   Kræfter   i   de   tre   fire   Uger,    Mand- 
folkene er  borte  paa  Thingene  ... 

Gaa  hen  i  Lysthuset  efter  Maalesnoren,  Du 
Alida,"  —  vedblev  hun  stigende  optaget.  —  ,,Lad  os 
se,  hvor  langt  Aspargessengene  kunde  række,  naar 
vi  regner  fra  Bjerken  derhenne.  Skal  Huset  først 
præstere  Asparges,  saa  faar  det  være  rummeligt  ... 
fem  Senge  med  to  Rader  i  hver  ...  Og  hele  den 
lærde  Kompost,  som  er  bestemt  for  Rugageren,  den, 
—  ja  den"  —  lo  hun,  —  ,,den  kommer  nu  ikke  did 
laarl"  ... 

,, Husker  Du  ifjor  —  og  iforfjor  —  og  alle  de 
Gange  før,  vi  har  maalt.  Mor!  —  da  tog  vi  det  bare 
fra  Havestolpen  her,"  mindede  Alida  noget  under- 
fundig lystig  i  Minen. 

,,Nu  derhen,"  —  fortsattes  der  uforstyrret,  — 
,,saa  skal  vi  se,  om  Stykket  her  svarer  til  det  paa 
den  anden  Side.    Var  det  fjorten  Alen,  Du  sa"  ... 

,,Aah,  I  maaler  til  Mors  vordende  Have?"  ... 
kom  Marianne  godslig  spøgende  til.  ,,Her  er  Brev 
til  Dig,  Alida!  fra  Tante  Ra  ..." 

Hun  leverede  hende  en  liden  trekantet  Billet 
med  Oblat  for. 

Merete  var  lige  efter  hende  ilfærdig  sprin- 
gende: 

,,Hvad  er  det,  Jens  Visergut  kom  med  for 
Brev?" 

Femia  figurerede  med  mindre  Hast  nedover  for 
at  høre,  hvad  der  stod  paa  over  paa  Rafos. 

,, Tante  Ra  inviterer  os  Smaapigerne  til  Eftas- 
væl  paa  Søndag,  Mor,"  —  forklarede  Alida  ...  ,,Ny- 
bagte  Flødekager"  ...  læste  hun  ... 

Fruen  tog  Brevet  og  holdt  det  lidt  langsynt  ud 
fra  sig  ...  ,,Aha  Postskriptum  ...  Humlen  ...  Den 
ny  Fuldmægtig  er  inderlig  velkommen,  om  han 
skulde  ha  Lyst  til  at  hilse  paa  en  gammel  ensom 
Dame   og  se  vor  Naturmærkværdighed,    Rafossen," 

—  læste  hun. 

,,Aa,  hun  taaler  ikke  at  vente  længere  end  til 
Søndag!"  brast  Merete  ud.  ,,Du  kan  tro,  hun  er 
spændt  paa  ham,  —  og  hvem  af  Jer  hun  skal  be- 
stemme ham  for,  —  som  bedst  ,,ainer  sig"  for 
ham,"  —  hermede  hun.  ,,Arentz  ,,ainede"  sig  ikke 
for  no'en  af  Jer,"  —  kom  det  med  et  Sideblik  paa 
Marianne,  —  ,, andre  end  for  Barbara,  og  hende 
Vilde  han  ikke  ha." 

,, Tante  Ra  har  sin  egen  Maade  at  lyksaliggjøre 
Familien  paa!"  —  mumlede  Alida. 

,,Ja  ja,"  —  afbrød  Fruen,  —  ,, Tante  Ra  kan 
være  storslagen  trods  alle  sine  Villier  og  Særheder. 
Hun  leverede  da  sine  tusind  Specier  for  at  faa 
Marianne  de  tre  Aar  til  Kristiansfeldt  efter  den 
svære  Koppesygdom  ...  Men  skynd  Dig  og  lad  Jens 
Visergut  faa  Svaret,  Alida!  I  gaar  naturligvis  alle- 
sammen. Og  skriv,  at  der  er  ingen  Tvil  om,  at  Hr. 
Dyre  med  Glæde  vil  benytte  sig  af  hendes  Elskvær- 
dighed  til  at  faa  hilse  paa  den  kjære  Tante  Ra.  — 
Fortæl,  at  vi  har  sat  istand  Jesses  Værelse  til  ham, 

—  og  fortæl,  —  Du  véd  jo,   hun  vil  høre   om  alt, 

—  at  Rødsi  har  kalvet"  — 

,,Kan  jeg  ikke   faa   sende   et   Stykke   Kalvedans 

til  hende,"  foreslog  Marianne,  —  ,,i  et  Laagefad, 
færdigt  med  Kanel  og  Sukker  paa?  —  Der  blir  nok 
igjen  til  imorgen  Middag." 

,,Ja,  sig,  at  det  er  Marianne,  som  har  Ugen 
og  sender  det.  Du  Alida,"  —  samtykkéde  Fruen  ... 
,, Merete,  Merete,"  raabte  hun  saa,  ,,se  der  er  et 
Par  af  Hønsene  kommet  ind  i  Haven.  Skyds  dem 
fort  ud  Du!"  —  Hun  gik  nedover  mod  Lunden,  op- 
tagende  sine  afbrudte  Haveplaner. 

—  Madklokken  paa  Staburstaget  kimede  og  rin- 
gede  til  Eftasvæl,  sat  igang  af  Kokkepigens  ufor- 
trødne Anstrengelse,  og  Lyden  fortsattes  af  lignende 
fjerne  nede  fra  Gaardene  ved  Elven  ... 

Folkene  drev  hjem  fra  Slaatten  for  at  bænke  sig 
om  det  lange  Kjøkkenbord,  og  Fruen  kom  opover 
fra  Haven,  af  og  til  stansende  med  Haanden  1 
Hoften  og  støttende  sig  til  en  let,  fin  violetmalet 
Rive,  hun  gik  med  i  Haanden. 

Sorenskriveren  var  alt  i  Stuen.  Han  gik  noget 
hektisk  rød  i  Kinderne  op  og  ned  af  Gulvet. 

,,Lad  Kvigstads  Eftasvæl  bringes  over  paa  Kon- 
toret!" —  brast  det  ud  af  Lummerheden,  da  Mari- 
anne viste  sig  med  Theen.  ,,Jeg  ønsker  ikke  at  se 
ham  hemede  i  Stuen." 

Fruen  fulgte  ham  med  Øinene,  før  hun  udfol- 
dede  sin  solide  Skikkelse  i  Skindlænestolen: 

,,Hvad  er  det,  Orning,  —  hvad  er  paafærde?" 

,, Bagateller  ...  Bagateller  ...  bare  saadan  endel 
Skandale." 

,,Kvigstad  igjen?"  —  forhørte  Fruen  med  et 
Nik. 

,,En  samvittighedsløs  Funkel  ...  En  samvittig- 
hedsløs  Funkel  ...  Der  sidder  han  bleg  og  forsuset 
og  snører  op  en  Dokumentpakke,  han  skal  gribe 
an,   saa  tyk  som  saa  — " 

Sorenskriveren  viste  med  Gabet  af  Tommel-  og 
Pegefinger,  hostende  haabløst. 

...  ,, Protokollen  blank,  medens  jeg  tror  alt  fær- 
digt  og  lorden!" 

,,Hvad  Kvigstad  kan  udrette  paa  én  Na,t,  naar 
han  tar  sig  sammen,"  —  trøstede  Fruen. 

,,Han  har  nu  produceret  sig  i  to  forud,"  —  af- 
brød  Sorenskriveren  grætten,  —  ,,sviret,  danset  og 
turet  Bryllup  paa  Nordsæt." 

,, Simpel  Smag!"  ...  mumlede  Eufemia  med  et 
Drag  paa  Læben  og  nippede  til  sin  The. 

,,Der  ligger  det  vidtløftige  Bo  efter  Martin  Haug 
berammet  til  Afslutning  imorgen  Eftermiddag  Klok- 
ken tre,  bekjendtgjort  fra  Kirkebakkerne  og  prokla- 
meret  —  Arvingerne  kommer  langveisfra"  — 

Sorenskriveren  skjød  Thekoppen  heftig  fra  sig 
ind  paa  Bordet  ...  ,,Skoldende  hed!" 

Marianne  heldte  lunt  Theen  over  i  en  anden  og 
derpaa  tilbage  i  hans  store  forgyldte  Kontorkop. 

,,Det  vil  ialfald  ikke  være  første  Gang,  han  præ- 
sterer  Mirakler,  Orning,"  —  vedblev  Fruen,  rolig 
fortærende  sit  Smørrebrød. 

Sorenskriveren  kræmtede  en  og  anden  Gang 
mørk,  taus,  medens  Familien  lydløst  varsomt  tog 
til  Thekoppeme. 

...  ,,0g  ovenikjøbet  i  en  Tid,  da 'jeg  staar  uden 
Fuldmægtig!"  — 

,, Kvigstad  vil  ha  tat  igjen  det  forsømte  til 
imorgen,  skal  Du  se,"  —  forsøgte  Fruen  igjen,  idet 
hun  satte  hen  sin  tømte  Thekop. 

,,Men  Far,  Du  har  jo  ikke  spist  noget  ...  End 
disse  Smørrebrød  —  med  Rui  paa"  ...  prøvede  Mari- 
anne, som  hun  ordnede  sammen  paa  Bordet. 

Sorenskriveren  slog  afværgende  ud  med  Haan- 
den  ... 

,, Denne  Gang  er  jeg  bange  for,  at  Strengen 
brister,  min  kjære  Kvigstad!"  —  mumlede  han  dumpt 
og  reiste  sig  for  at  gaa  op  paa  Kontoret. 

,,Hvad  er  det,  Alida  ...  Hvad  Fanden  er  det?" 
-  vendte  han  sig  saa  pludselig.  —  ,,Den  har  jeg 


169 


da  ikke  hørt  paa  tyve  Aar  ...  Den  deilige  lille  Me- 
nuet  af  Haydn  ..." 

,,Ja  det  var  just  det,  jeg  vilde  spørge  Dig  om, 
Far,"  —  forhørte  Alida  sig,  hun  stod  og  greb  nogle 
Toner  efter  et  gammelt  Nodeblad,  —  ,,hvad  kommer 
saa?  ...  Her  er  revet  væk  et  helt  Hjørne." 

,,Jo  da"  —  Sorenskriveren  satte  sig  hen  til  Kla- 
veret og  klimprede  og  ledte.  —  ,, Deilig •  gud- 
dommelig deilig"   ... 

Han  spillede  og  fordybede  sig  mere  og  mere  i 
det,  medens  Alida  og  Merete  stod  over  ham. 

,,Ja,  saadan  er  det!"  sa  Alida.  ,,Jeg  synes,  jeg 
kjender  den  saa  godt,  —  maa  ha  hørt  den  som 
ganske  liden." 

„Ja,  det  har  Du  nok,  —  det  var  i  Falbes  Tid, 
da  vi  havde  Kvartetten.  Vi  skal  ta  den  iaften  for 
Fiolin  og  Klaver,  Du  og  jeg  — " 

Han  klimprede  endnu  igjennem  det  bortrevne 
Sted  — 

,, Saadan  Du!  —  saadan  —  Der  er  det  —  den 
lille  nydelige  Vending  der  ..." 

Han  vendte  Hodet  med  lysende  Mine  ...  ,,Naa 
Marianne,  Du  har  da  ikke  tat  ud  Smørrebrødene 
mine 

Javist  klarer  han  det  til  imorgen,"  —  forlød 
det  saa,  da  han  reiste  sig.  ,,Jeg  vil  gaa  op  paa 
Kontoret  og  opmuntre  ham  lidt,  —  faa  ham  i  Iver 
og  Stemning.  Man  gjør  s'gu  intet  uden  Humør  og 
Lyst  ...  Han  har  selvfølgelig  det  ganske  Bo  i  Hodet, 
han,  —  en  Dygtighed  uden  Grænser!  Og  det  er  «u 
egentlig  noget  rigorøst  at  forlange,  at  et  ungt  Men- 
neske af  det  Blod  skal  sidde  muret  paa  en  Kontor- 
stol det  hele  Aar  uden  at  svinge  udenom  engang 
imellem" 

Fruen  stod  i  Vinduet  og  saa  efter  ham,  medens 
han  elastisk  springende  skyndte  sig  over  til  Kontor- 
bygningen.    Hun  rystede  paa  sit  Kappehode: 

,,Du   Orning,   Du   Orning,"  —  mumlede  hun   ... 

,, Hvordan  hittede  Du  nu   den  gamle  Visestum- 

pen,"   —   vendte   hun   sig   pludselig   speidende   hen 

paa  Alida. 

,,Men  det  er  jo  en  Menuet  af  Haydn  da,  Mor?" 
,,Ja,  hvad  véd  jeg,  hvad  det  er.  Barn.  —  Naa, 

lad  os  nu  gaa  ud  og  se,  hvordan  Mønstret  tar  sig 

ud  i  Væven  din,   Eufemia   ..." 


Det  sidste  Solskjær  var  sluknet  oppe  i  et  øverste 
Vindu  i  den  store  graa  Sorenskriverbygning.  Aften- 
skyggerne  laa  sorte  og  langstrakte  fra  Husene  og 
Saateme  nedover  Volden,  medens  Slaattefolkene 
kom  ud  fra  Kvældsverden  i  Kjøkkenet  og  tråk  sig 
bort  ad  de  forskjellige  Stier,  hver  hjem  til  sine 
Husmandspladse. 

Et  Par  Jenter  vindede  op  Vand  fra  Brønden  og 
heldte  det  Bøtte  for  Bøtte  i  Saaen,  som  de  bar  paa 
Stangen  mellem  sig  ind  til  Vandkarret  i  Kjøkken 
og  Fjøs;  og  fra  Skjulet  begyndte  en  ufortrøden 
Huggen  og  Kløven  af  Ved  til  Morgendagen. 

Et  Par  af  Kontorpersonalet  drev  i  Halvskumrin- 
gen  nedover  Veien  med  sine  Piber  ... 

Ud  af  Gangdøren  kom  Alida  og  Merete  skyn- 
dende nedad  Trappen,  den  ene  lige  efter  den  anden. 
De  havde  fra  hver  sit  Hold  inde  ved  Vinduerne 
opdaget  Pleiesøsteren  Barbara  i  Bakken  ovenfor 
Færgestuen.  Hun  havde  været  over  paa  Opsæt  i 
et  Ærende. 

Alida  naade  hende  først,  eftersom  hun  resol- 
verede  at  ta  Benveien  tvertover  Slaattevolden;  men 
et  Øieblik  efter  hang  Merete  ved  Pleiesøsterens 
anden  Arm. 

,,Naa,  hvordan  gaar  det  med  Randi?"  tråk  Alida 
ivrig  i  hende. 

,,Naa?  —  faar  vi  Ribs,  Barbara?"  —  rykkede 
Merete  hende  i  sin  Arm. 

Barbara  vendte  sig  under  Presset  af  de  sam- 
tidige Spørgsmaal  raadvild  fra  den  ene  til  den 
anden.  Hun  var  tyk,  fed  og  rundladen,  af  en  hel 
anden  Familietype,  et  godmodigt  stærkt  praktisk 
Ansigt  med  et  Par  smaa  blaa  rappe  Øine. 

,,Ja  da,  —  jo  da,  et  Bismerpund,  som  Mor  vilde 
ha,  —  og  endda  mere,  om  hun  vilde!  Det  var 
rimeligt,  at  alle  de  fremmede  i  Ferierne  havde 
tømt  vor  Have,  mente  Mor  Opsæt  ...  Men  betale 
for  dem  faar  vi  slet  ikke.  Saa  det  blir  naturligvis 
til,  at  Mor  maa  gi  hende  en  Present  igjen,  —  endel 
Flasker  Bærvin  eller  noget  sligt.  —  Jeg  blev  trak- 
teret  med  Kaffe  til  Eftasvæl  og  fine  Kager,  som 
endnu  var  igjen  efter  Bryllupet." 

,,0g  Randi?  —  hvordan  havde  hun  det,  —  var 
hun  fomøiet?"  —  forhørte  Alida. 

,,Jeg  spurgte  hende  jeg,"  —  betrode  Barbara 
dem  —  ,,da  Mor  Opsæt  var  gaat  ud  for  at  koge 
Rømmegrøden  tilaftens,  hvordan  Torsten  hendes 
var,  om  han  var  snil?"  —  ,,Aa  han  som  de  andre" 
svarede  Randi,  —  ,, Karene  er  vel  ikke  likere""  ... 
refererede  Barbara  skøieragtig. 

,,Sa  hun  det  Du?"  udbrød  Alida  høit  optaget, 
—  ,,slig,  som  hun  blev  perset  og  tvunget  til  at  ta 
denne  Kaksen.  —  Jeg  véd  nu,  at  hun  har  været 
glad  i  Knut  Raalien  helt,  siden  vi  gik  til  Konfir- 
mation  sammen  ...  Men  disse  Pengene!"  —  udstødte 
hun  med  undertrykt  Heftighed. 

,,0g  saa  maa  I  tro,  de  var  nysgjerrige  efter  den 
ny  Fuldmægtigen,  —  hvem  han  skal  ha,  —  Mari- 
anne eller  Femia  ..." 

,,Eu— femia,"  —  faldt  denne  ind  fra  Trappe- 
bænken,  hvor  hun  sad  hyllet  i  sit  Sjal.  „Du  véd, 
jeg  vil  ikke  kaldes  Femia!" 

,,Er  han  som  Major  Howard  i  Mohikaneren  med 
Rifle  ved  Siden  og  det  truende  Blik,  saa  skal  han 
ha  Eu— Femia,"  —  travesterede  Merete.  —  ,,0g,  er 
han    en    af    disse,    som    vandrer    stille    omkring    i 

Maaneskin  og  møder  en  Ungmø  i  Lunden,  saa  blir 
det  naturligvis  Marianne  ...  Men,  er  det  en  koslig 
og  snil  Tykkert,  som  vil  ha  god  Mad,  saa  skal 
han  ha  Dig,  Barbara  ...  Hys,  hys,"  —  afbrød  hun 
sig,  —  ,,Far  stemmer  Fiolinen.  Skynd  Dig  ind, 
Alida  ..." 

Lidt  efter  hørtes  Haydns  Menuet  derindefra 
under  Gjentagelse  af  forskjellige   Satser. 

Eufemia  forblev  siddende  ude  paa  Trappen  ind- 
hyllet  i  sit  Sjal,  overgivende  sig  i  den  skumrende 
Aften  til  forskjellige  høie  Drømmerier,  medens  Mari- 
anne skimtedes  at  vandre  op  og  ned  paa  Gaards- 
pladsen  i  lun  Samtale  med  Kontoristerne  Schmidt 
og  Augustinusen,  som  var  kommet  tilbage  fra 
Turen. 

Henne  paa  Staburstrappen  sad  gamle  Hen- 
schien.  Kontorets  mangeaarige  enebetroede  Bestyrer 
af  Overformynderivæsenet,  og  nød  sin  Aftenpibe 
med  Overfrak  over  den  dukkede  Skulder. 

Derinde  i  den  store,  halvmørke  Dagligstue  strik- 
kede Fruen  søvnig  tilbagelænet  i  Sofaen,  medens 
Merete  havde  stukket  sig  hen  med  sit  Sytøi  til  et 
af  de  to  Talglys,  der  var  tændt  i  Messinglysesta- 
geme  paa  Klaveret,  og  Barbara  sad  med  Garnvin- 
den og  nøstede  henne  i  Vin duskj æret. 

Sorenskriveren  gik  op  og  ned  paa  Gulvet  med 
Fiolinen  hængende  i  Haanden,  en  og  anden  Gang 
kneppende  betænkt  over  Strengene,  medens  Alida 
gjennemgik  Menuetten  paa  Klaveret. 

,,Nu  gaar  den!  —  nu  tar  vi  den  sammen  — 
for  sidste  Gang  ..." 

Han  trykkede  Fiolinen  op  til  det  høie,  stive 
Halsbind  og  Hagen  ned  i  Flipperne,  og  fyrig  lagde 
han  ud  med  Buen,  vuggende  sig  og  nydende,  helt 
revet  ind  i   Stemningen. 

,,Herligt  Du 

—  Og  nu  tar  vi  den  anden  ...  laften  vil  vi  bare 
spille  Haydn   ...   Uforligneligt   ..." 

Medens  de  foredrog  og  spillede,  —  Sorenskrive- 
ren siddende  ved  Klaveret  hos  Alida,  —  faldt  Fruen 
hen  i  forskjellige  Dup.  Ved  et  dybere  et  greb  hun 
resolut  Strikketøiet,  som  var  gledet  ned  paa  Skjø- 
det, hægtede  Nøstet  ud  af  Sølvklypen  og  lagde  sam- 
men. Og  med  kun  et  Nik  hen  til  Barbara  for  ikke 
at  forstyrre,  gik  hun  ovenpaa. ■ 

—  Merete  havde  lagt  bort  Sømmen  og  flyttet 
hen  i  det  Sofahjørne,  hvor  Moderen  havde  siddet, 
og  Eufemia  og  Marianne  var,  den  ene  efter  den 
anden,   gledet  ind  i  Stuens  Dunkelhed   ... 

Viserne  paa  Slaguhret  skimtedes  saavidt  at  staa 
paa  nogle  Minuter  før  halv  elleve  —  Familiens  reg- 
lementerede  Sengetid. 

De  var  ude  i  Symphoniens  sidste  Afdeling,  hvor- 
under Melodien  dukkede  op,  atter  og  atter,  som  al- 
tid  dybere  fra  en  uendelig  Havsens  Bund  ... 

Det  faldt  just  Merete  ind  at  bøie  sig  hen  og 
hviske  til  Marianne:  —  ,,Tænk  imorgenaften  sidder 
han  kanske  her  og  hører  paa!"  —  da  hun  stansede 
midt  i  Bøiningen  og  stirrede  ... 

Paa  Stolen  mellem  Stueuhret  og  Ovnen  sad  en 
Mand  med  Hænderne  over  det  ene  Knæ  og  saa  paa 
hende.  Han  havde  en  saa  vakker  Pande  og  op- 
strøget  Haar.  Det  var,  som  han  vidste  alt  det 
hun  tænkte  og  saa  smaat  smilte  og  havde  hende 
tilbedste  ... 

Saa  svandt  Skikkelsen  med  en  langsom  Hoved- 
bevægelse,  og  der  kom  i  det  samme  et  saa  smerte- 
fuldt  lidende  Udtryk  over  ham   ... 

Hun  sad  stum  bunden,  forfærdet,  medens  To- 
nerne  fyldte  Rummet  og  døde  hen  i  Slutnings- 
akkorder. 

Uhret  slog  det  halve   Slag. 

Klaveret  blev  lukket,  og  hver  ryddede  i  Stilhed 
sit  hen  ... 

Sorenskriveren  lagde  Fiolinen  1  Kassen,  tændte 
Lyset,  som  stod  færdigt  til  ham  paa  Bordet  i  Blak- 

kerten,  og  gik  smaanynnende  paa  Melodien  med  et: 
,,Godnat  Bøm!"  op  paa  Soveværelset  ... 

—  Augustmaanen  stak  op  over  Skogtoppene, 
kastende  skarpe  sorte  Skygger  mellem  Husene,  og, 
som  Marianne  og  Merete  kom  ud  for  at  laase 
Gangdøren,  saa  de  gamle  Henschien  staa  nedenfor 
Trappen. 

,,Hyss— s  ..."  vårede  han  sagte  med  Haanden 
imod  dem,  —  ,,var  det  ikke  som  Ekko  af  et  Vald- 
horn deroppe  bagom  Aasen?  ...  Som  nogen  blæste 
todt?"  —  mumlede  han. 

De  stod  og  lyttede 

Der  falt  som  et  pludsellgt  Sus  af  Rafossen  ind 
i  Stilheden  ... 

,,Der  var  noget  ...  Der  var  noget"  ...  grub- 
lede han  hen  for  sig,  idet  han  gik. 

,,Godnat,  Jomfru  Marianne.  Godnat,  Jomfru 
Merete  ..." 

Merete  blev  staaende  som  fastnaglet,  indtil 
Marianne  utaalmodig  raabte  hende  ind,  og  hun 
gik  op  ad  Trappen  efter  Søsteren  som  fanget  i 
en  underlig  uhyggelig  Drøm,  —  noget  oplevet,  hun 
ikke  kunde  meddele  ... 


II. 

DYRE   AAKISEN   REIN. 


Fruen  og  et  Par  af  Døttrene  stod  ude  i  Stryge- 
værelset  og  besaa  og  maalte  op  en  Rulle  med  Ul d- 
tøi,  som  netop  nu  kom  fra  Farveren  paa  Smaa- 
stedet  søndenfor.  Men  Alida  fik  ikke  ud  af  det 
mere   end   fire   og   tyve   en   balv   Alen   for   fem   og 

tyve  en  Kvart,  der  var  leveret.  Det  var  forfærde- 
lig  krympet  ... 

,,Nu  begynder  de  at  komme  til  Skiftesamlin- 
gen," yttrede  Marianne  henne  fra  Vinduet. 

,,Det  er  Ole  Nordsæthagen  —  den  unge  Gutten, 
kan  én  gjerne  kalde  ham,  —  han  med  Sølvknap- 
perne  i  Trøien,  som  drager  Hesten  efter  sig  hen 
til  Staldvæggen,"  —  lød  gamle  Randi  Budeies  Pas- 
siar med  Kokkepigen  didind  fra  Kjøkkenet.  — 
,,Æsch  —  hæsch,  —  Penge  som  Græs;  han  véd  ikke 
selv,  hvor  rig  han  er,  siger  de,  —  kan  gaa  milevis 
uden  at  komme  ud  af  sin  egen  Skog.  Og  nu  skal 
han  giftes  paa  Haug." 

,,Tænk  Dig,  Alida,"  vedblev  Marianne,  —  ,,det 
er  Sønnen  af  den  gamle  rare  Lars  Aaserud  Du, 
som  buldrede,  saa  vi  aldrig  forstod  ham." 

,,Aa  han!  —  som  tråk  Tegnebogen  op  af  Reise- 
støvlerne  og  rullede  ud  af  Papir  og  gav  os  hver 
vor  blanke  Sølvdaler,   da  vi  var  smaa." 

...  ,,0g  han  der  i  Karjol,  —  den  store  høie,  det 
er  Anders  Aarlid,  som  vil  ta  Gaarden  med  Odel  fra 
Enken  paa  Haug,"  —  hørtes  Randi  at  præke. 

...  ,,De  derhenne.  Mor,  —  som  stiger  ud  af 
Stolkjærren,"  —  de  var  nu  alle  kommet  til  Vin- 
duet —  ,,det  er  vist  Folk  helt  oppe  fra  Aardal  ... 
Man  kan  se  det  paa  Dragterne  —  gammeldags 
rare  —  og  Kirkesæler  med  udskaarne  Bogtrær.  Se 
bare,  hvor  høitideligt  de  trækker  sig  op  ad  Kontor- 
trappen." 

,,Saamæn  ogsaa  Hr.  Tron  Hersæt,"  —  udbrød 
Fruen,  —  ,,  Uro  stifteren  og  Procesmageren  ...  Hu 
da,  —  spankulerer  op  mod  Kontoret  med  Hælene 
i  Bakken  og  Hatten  frem  i  Fanden,  som  han  skal 
lige  op  og  protestere!  Og  bagefter  klager  han  til 
Kongen  ... 

Og  der  kommer  selve  Gudbjør,  Enken  paa  Haug, 
—  alene  i  Kjærren  ...  kjører  selv  Hesten. Ja, 

rul  Du  sammen  Uldtøiet,  Alida.  Far  sender  hende 
vist  hidned  i  Stuen  ..." 

En  Stund  efter  kom  Fruen  ud  i  Kjøkkendøren 
og  gav  Marianne  Ordre  til  at  sætte  paa  Kaffe  og 
gjøre  istand  Bræt  med  Jødekager  og  Sandbakkelse 
...  ,,Send  saa  Smaapigerne  ind  for  at  hjælpe  mig 
med  Underholdningen,  hun  maa  ha  en  Præk  med 
hver  af  Jer  ..." 

Enken  paa  Haug  blev  vist  om  i  Haven.  De 
besaa  Blomsterbed,  Bærhækker  og  Frugttræer  og 
stansede  nede  ved  Næperne  og  Kaalen,  enige  om, 
at  de  havde  havt  et  rigtigt  Uaar  med  Tørken  den 
hele  Sommer  ...  Og  alt  det  Utøi  paa  Bladene!  ... 

Ja,  Jomfru  Alida  havde  nok  mere  end  Ret  i 
det,  for  paa  Haug  var  Ribs  og  Stikkelsbærløvet  op- 
ædt  helt  til  Stilkene  og  næsten  ikke  grønt  at  se 
over  Kaalsengene.  Men  saa  havde  de  jo  ikke  Lei- 
lighed  til  at  passe  og  vande  og  luge  i  Havestykket 
saa  fint  som  hos  Skriverens,  nei  ... 

Bagefter  maatte  Gudbjør  ind  og  se  paa  Mari- 
annes  Væv  og  faa  forklaret  og  beundret  Mønstret, 
hvori  Bunden  var  slaat  efter  Tegning  forestillende 
en  Frugtkurv. 

Og  selvfølgelig  blev  ogsaa  Aarets  øvrige  Arbei- 
der til  Linnedskabet  tåget  i  kyndigt  Øiesyn.  Som 
det  laa  der  —  det  endnu  ublegede  i  det  nederste 
Rum,  —  paa  Hylder  med  alt  det  Malurt-  og  La- 
vendelduftende  skinnende  hvide  Dreil  og  Lagentøi, 
var  Linet  dertil  saat  og  høstet  og  hæklet  paa  selve 
Sorenskrivergaarden  og  spundet  og  tvundet  og 
vævet,  hver  Trevl  og  Traad,  af  Husets  Døttre. 

Runden  endte  ikke  med  det,  for  der  kom  Bar- 
bara trækkende  med  Konen  paa  Taugbøl,  som  og- 
saa var  skikket  ovre  fra  Kontoret.  Saa  maatte 
Nøgleknippet  frem  ogsaa  til  det  halvmørke  Rum 
bag  Fadeburet,  hvor  Resultatet  af  Husets  stadig 
snurrende  Rokke  kunde  beses.  Der  hang  Uldgarns- 
spindingen     om     paa     Væggene     i     sammenbundne 

Hæspler,  og  Lintraaden  til  Sygarn  for  Aaret,  fin 
og  grov,  hvid  som  sortfarvet,  endnu  uopnøstet, 
medens  forskjellige  Rokker,  Garnvinder  og  Kurve, 
fulde  af  endnu  ukardet  Uld  efter  Faareklipningen, 
stod  indover  Gulvet. 

Og  nu  sad  Gudbjør  og  Mor  Langset  og  Mor 
Taugbøl  med  de  staselige  Silkes  Hodetørklæder, 
der  løb  op  i  en  høi  Top  over  Issen,  ved  Kaffebor- 
det i  Stuen.  De  ihærdige  Opfordringer  til  at  for- 
syne sig  efterkom  de  kun  lidt  efter  lidt,  saa  at 
sige  tommevis  og  stadig  dækket  af  beskedne  og 
prisende  Talemaader.  Der  svævede  som  en  Hede 
over  Ansigterne  fra  Skiftesamlingen,  og  der  slåp 
efterhaanden  Ymt  paa  Ymt  fra  Gudbjør  om  Sviger- 
sønnens, Nordsettens  Nærighed,  —  Antydninger, 
som  de  to  andre  optog  med  lukkede  Ansigter  og 
dulgt  Nysgjerrighed.  Hun  holdt  just  paa  at  ud- 
støde  et  dybt  mystisk  Suk  om  den  ,,Arvegriskheden", 
da  de  igjen  hørte  Lyden  af  Kjøretøi  ... 

,,Det  er  ikke  nogen,  som  skal  til  Skiftesamlin- 
gen det!"  —  yttrede  Marianne,  hun  saa  mønstrende 
opmærksomt  ned  mod  Porten,  medens  Øinene  kneb 
sig  til  som  to  lysskjære  Ridser. 

,,En  Straahat  i  Karjol  —  med  Støvf rakke  og 
en  stor  Reisekuffert  snøret  bagpaa"  ...  forlød  det 
nu  yderligere  fra  Barbara. 

Eufemia  rettede  sig  pludselig  fra  den  elskvær- 
dig  nedladende  Stilling,  hvori  hun  havde  fundet  for 
godt  at  beundre  Mor  Langsets  gammeldags  tykke 
durable  Silkeforklæde.  Hun  strøg  Kjolen  ned,  ord- 
nede hurtig  paa  sin  Dragt  og  keg  —  med  et  lidet 
Ryk  op  af  Stolen  —  over  i  Speilet  paa  den  øverste 
Halvdel  af  sin  Person.  Hun  belavede  sig  tilbage- 
lænet  med  en  fornem  kjølig  Mine  ... 

,,Han  viger  Hesten  ind  mod  Trappen.  I  skal 
se,  det  er  Fuldmægtigen,  —  Rein!"  udstødte  Bar- 
bara. 

Der    blev    et    Øiebliks    gjensidig    noget    raadløs 

Jonas  Lie  :  Samlede  Værker.     XII.  1^ 

Vekslen  af  Blikke  mellem  Mor  og  Døttre.  Her  sad 
de  jo  med  disse  Konerne  fra  Skiftesamlingen,  — 
og  Far  paa  Kontoret!  ... 

Idetsamme  udstødte  Ajax  et  vildt  Hyl  og  sled 
larmende  i  Lænken.  Det  fortsatte  sig  i  en  styg 
langtrukken  Tuden  med  bidske  Glæfs  imellem. 

,,Uf  da,  —  saa  kjedeligt  —  saa  næsten  uhygge- 
ligt"  ...  mente  Barbara.  —  ,,Der  stiger  han  saamæn 
af  og  gaar  hen  og  snakker  til  den  —  klapper  og 
stryger  den  over  Hodet,  —  lar  ham  snuse  paa 
Haanden  ...  Og  jamæn  kryber  ikke  Ajax  helt  ind  i 
Huset  sit  rent,  som  han  er  skamfuld  over  sin  slette 
Opførsel  ...  Skulde  én  ha  set  sligt!" 

Fruen  reiste  sig  fra  Sofaen: 

,,Kald  paa  Inger  Stuepige,  Barbara,  saa  hun 
kan  vise  ham  op  paa  sit  Værelse.  Jeg  gaar  ud 
og  tar  imod  ham.  —  Sørg  for  Kaffekopperne,  Du 
Marianne  — 

Men,  hvad  feiler  Dig,  Merete!"  —  stansede  hun 
studsende.  Datteren  stod  og  holdt  sig  ved  Stolen 
bleg  og  stærkt  aandende  — 

,,Du  har  drukket  for  stærk  Kaffe,  Barn,"  —  tog 
hun  sig  og  strøg  hende  over  Haaret.  ,,Gaa  straks 
ud  og  faa  Dig  lidt  koldt  Vand." 

Hun  skjød  hende  mod  Døren  til  Kjøkkenet, 
medens  hun  selv  tog  Veien  ud  til  Gangen  ... 

Der  stod  han  alt  paa  Trappen,  da  hun  kom, 
og  tørrede  Sveden  af  Panden.  Han  saa  helt  aands- 
fraværende  ud,  —  som  han  kunde  ha  siddet  og  sovet 
i  Karjolen,  —  medens  hun  sa  ham  de  Par  Ord  til 
velkommen  og  fortalte,  at  Sorenskriveren  var  optat 
af  vigtige  Forretninger.  Og  til  hendes  forekom- 
mende Spørgsmaal  om  hans  Reise  brast  han  saa 
høist  utøilet  ud: 

,,Seks  Timers  Kjørsel  langs  Elven  i  Solsteg,  — 
Forfærdeligt!"  — 

Han  stod  der  med  Hatten  i  Haanden,  tæthaaret 
og  mørk  i  Brynene  med  et  hvast  Rovfugleansigt  og 

sa  det  saa  rydt,  —  syntes  saamæn  alt  andet  end 
generet  for  at  gi'  sit  Humør  Luft,  den  unge  Herre! 
...  Han  tænkte  maaske,  han  var  kommet  saa  langt 
ud  paa  Landsbygden,  at  saadant  kunde  man  tillade 
sig  ... 

Som  han  skulde  følge  Stuepigen  og  Gaards- 
gutten,  der  bar  hans  Kuffert,  Vadsække  og  to  Ge- 
værer op  paa  Værelset,  bad  han  —  nu  ganske  tække- 
lig,  —  om  at  faa  Lov  til  at  komme  ned  i  Stuen 
og  præsentere  sig  senere. 

Imidlertid  ...  Imidlertid  ...  gik  det  i  Fruen.  Det 
skadede  ikke  at  bryde  Spidsen  straks,  om  her  var 
noget  utilbørlig  prætentiøst  ...  Der  havde  været 
noget  ved  ham,  som  irriterede  hendes  Selvfølelse. 
Lidt  behersker  dog  en  ung  Mand  sig  første  Gang, 
han  hilser  paa  Husets  Frue! 

,,Grød  med  lidt  bagefter,"  —  meddelte  hun 
sig  senere  til  Marianne,  —  ,, ganske  som  alminde- 
hg"  ...  -. 

—  Det  syntes  at  drage  ud  med  Skiftesamlingen 
og  det  i  Stuen  stærkt  efterlængtede  Forløsningens 
Klokkeslet.  Tiden  udfyldtes,  saavidt  gjørligt,  med 
at  diskutere  forskjellige  Emner  —  Giftermaal  i  Let- 
sindighed  og  sørgelige  Uskikke,  —  støttet  med  nye 
Nødninger  og  Forsyninger  med  Kaffe  ... 

Enkelte  af  Boets  Vedkommende  drev  kjede  om 
derude  paa  Gaardspladsen,  og  et  Par  spændte  alt 
Hestene  for. 

Saa  det  saa  jo  nu  ud,  som  ogsaa  dette  kunde 
tåge  en  Ende! 

Omsider  stod  da  Kontorist  Schmidt  i  Døren  og 
meldte  fra  Sorenskriveren,  at  nu  var  det  Tiden  for 
de  tre  Husets  Gjæster  at  være  tilstede  paa  Kon- 
toret og  overvære  Oplæsning  og  Afslutning  af 
Boet. 

—  — Den  urolige  Eftermiddag  var  larmet 

af,  og  den  sidste  Kjærre  forsvundet  ud  af  Porten. 

Sorenskriveren    kom    over   fra    Kontoret   i    rask 

Fart,  saa  Frakkeskjøderne  flagrede  ham  om  Benene. 
Han  gned  sig  tilfreds  i  Hænderne  som  efter  et  over- 
staat  svært  Pust  ... 

,, Pokkers  Menneske  ...  Pokker  til  Fyr  den  Kvig- 
stad!  ...  Laa  ikke  hele  Vidtløftigheden  der  ekspe- 
deret  og  færdig  og  i  en  Orden,  som  — .  Han  har 
saamæn  turet  sin  tredie  Nat  i  Boet,  gaat  mindst 
lige  hidsig  paa  Tømmen  der  ...  De  bruger  det  Ud- 
tryk,  Du  Bolette,"  —  forklarede  han  sin  Hustru, 
—  ,,om  Hestene,  naar  de  skarptraver,  —  ganske  be- 
tegnende! ...  Og  saa  kniber  jeg  ham  undertiden  i 
et  snart  Øiekast  hen  paa  mig,  som  om  han  vil  for- 
visse sig,  om  jeg  ogsaa  helt  begriber  hans  Mester- 
lighed  ...  Jah,  —  ja,  jeg  tilstaar,  det  er  mig  en 
Gaade,  hvorledes  et  Menneske  saadan  kan  opta  og 
beholde  alle  disse  kjedsommelige  Detailler  og  Sam- 
menhænge  med  Næstens  Gods  —  formelig  bevare 
dem  i  sit  Hjerte   ..." 

,,Men  saa  er  det  ikke  det,  vi  har  at  tænke  paa 
nu,  Orning,"  —  afbrød  Fruen  ham,  —  ,,Din  ny 
Fuldmægtig  er  kommet." 

,,Hvad?  —  Hvad  siger  Du,   Bolette?" 

,,Han  er  tat  lige  op  paa  sit  Værelse  med  hele 
sin  ganske  Bagage  og  sine  allehaande  Jagteffekter 
...  Gjør  mig  den  Tjeneste,  Orning,  ikke  at  spørge 
ham  for  ivrig  ud  om  hans  musikalske  Kapaciteter, 
naar  han  nu  kommer  ned,  eller  falde  i  straks  med 
høiere  Materier.  Han  synes  mig  en,  som  vi  skal 
se  lidt  an.  Der  afhænger  saameget  af  første  Ind- 
tryk  — ." 

Sorenskriveren  harkede  lidt  og  drev  paa  Gulvet 
med  Hænderne  bagpaa  den  lange  spidsskjødede 
Frakke. 

,,Hvad  Sort  Fuldmægtig,  Skjæbnen  beskikker 
én,  det  er  sandelig  saa  tilfældigt,  som  Veiret  det!" 
gav  han  sig  Luft. 

,,Den  bedste  er  vist  den,   som  er  mindst  musi- 

kalsk,  Du!"  henkastede  Fruen,  idet  hun  forlod 
Stuen. 

Sorenskriveren  fortsatte  smaaplystrende  at 
slentre  paa  Gulvet,  medens  han  lo  for  sig  selv  og 
saa  efter  hende  ...  ,,Næsten  vittigt!  ...  Bare  —  bare 
lidt  udelikat  ...  hrrr"  ...  ' 

Han  studsede  noget  ved  at  se  Femia  aabne 
Døren,  men  efter  et  hastigt  Overblik  igjen  trække 
sig  tilbage.  Hun  kom  i  Straahat  og  lange  Nankins 
Hansker  og  havde  en  Kurv  paa  Armen. 

—  Lidt  efter  var  Fuldmægtigen,  Dyre  Rein, 
placeret  ved  Aftensbordet  mellem  Alida  og  Hen- 
schien,  der  netop  var  blevet  præsenteret.  Den 
gamle  Kontorist  sad  duknakket  og  forbeholden  blin- 
kende med  de  smaa  runde  Fugleøine  og  et  og  andet 
mistroisk  Glyt  hen  paa  den  ny  foresatte,  som  paa 
Post  mod  mulige  Indgreb  i  sin  Magtsfære. 

Nedenfor  ham  sad  Kvigstad,  hvis  skarpe  graa 
Øine  fangede  alt,  vagtsomt  loddende  den  ny  Fuld- 
mægtigs  Dybder  i  Ord  og  Adfærd.  Han  havde  sit 
eget  optagne  Ansigtsudtryk  iaften  —  efter  alt  det 
passerede,  —  og  legte  saa  smaat  med  Jomfru  Alidas 
perlestukne  Servietring,  der  tilfældig  var  rullet  hen- 
over Dugen. 

Og  nedenfor  ham  lille  Schmidt  med  Øinene  nede 
i  Grøden  og  Opmærksomheden  underfundig  delt 
mellem  sine  to  Idealer,  Sorenskriveren  og  Kvig- 
stad — ,  hvordan  den  nyankomne  slog  an  paa  den 
første,  og,  hvad  den  sidste  vel  mente.  Yderligere 
var  den  unge  Kontorist  dybt  forelsket  i  den  otte 
og  tyveaarige  Marianne  lige  overfor  ham  ved  Bor- 
det, og  fortiden  forfærdelig  jaloux  paa  hendes  Side- 
mand  Augustinusen,  hvem  hun  havde  beæret  med 
en  Spaseretur  nu  to  Aftener  efter  hinanden.  Hun 
var  ikke  netop  vakker.  Men  saadan  en  Figur!  — 
og  saa  yndig  en  Gang,  —  saa  mild  og  deltagende 
og  interesseret  ... 

Barbara    var    stum    optaget    af    Fuldmægtigen. 

Hun  bespeidede  ham  nysgjerrig  med  de  gløgge 
praktiske  Øine  og  tog  sine  Mærker  ...  Han  havde 
saadanne  store  rare  Hornknapper  i  den  tætlukkede 
Frakke  —  og  det  svære  Silketørklæde  knyttet  frit 
under  Skjortekraven.  De  sorte  Øienbrynene  gik 
skraat  nedover  Næsen  ...  Han  havde  ingen  Ring 
paa  Fingeren,  —  var  vist  ikke  forlovet.  De,  som 
har  sligt  ekstra  Dyretække,  pleier  ikke  at  bli  gifte, 
siger  Tante  Ra   ... 

Nu  satte  han  Smørøie  i  Grøden,  før  nogen  bød 
ham!  ... 

—  ,,0g  der  har  vi  vor  yngste  Datter  ..."  sa 
Fruen,  som  Merete  kom  ind  og  skyndsomt  bøiende 
sig  tog  sin  Plads  hos  Moderen  nede  ved  Bord- 
enden. 

,,Du  kommer  sent,  Barn!" 

,,Jeg  maatte  bli  færdig  med  at  rense  Bærene," 
—  undskyldte  hun  sig  uden  ret  at  faa  Lyden 
frem. 

,,Ja,  nu  faar  Du  se  til  at  indhente  os  andre  ... 
Der,  min  Pige,"  —  Fruen  rakte  hende  Tallerkenen 
med  kun  en  ganske  liden  Forsyning;  hun  havde 
opfanget,  hvor  bleg  og  betaget  Datteren  var. 

,,0g  paa  vor  Kant  af  Landet  har  De  altsaa  al- 
drig været  før?"  —  henvendte  hun  saa  afledende  til 
Rein. 

,,Nei,  mit  Hjem  ligger  ved  Sjøen,  —  næsten  helt 
ude  ved  Havet  ...  Men  vil  Fruen  unde  mig  en  Por- 
tion Grød  til?"  afbrød  han;  han  havde  forunderlig 
hastig  klaret  sin  Tallerken. 

,,Naa,  det  glæder  mig,  at  De  har  saadanne 
gode,  huslige  Egenskaber.  De  liker  Grød?"  smilte 
hun. 

,,Ja,  Frue,  —  næst  al  anden  Mad,"  forsikkrede 
han  lunt.  ,,0g,  naar  man  ikke  har  spist  siden  tid- 
lig imorges,  saa  sættes  jo  Tingen  i  sit  Skjær." 

Merete  slog  pludselig  Øinene  op,  og  der  und- 
slap  hende  et  næsten  hørligt  Lettelsens  Pust. 

Under  sin  Overraskelse  brød  hun  ud  i  en 
pludselig  ubehersket  Latter.  Ne— e— i,  —  gik  det 
overvældet  i  hende,  —  dette  var  ingen  at  skue  i 
Syner!  ... 

Fruen  saa  forbauset  paa  hende.  Hvad  gik  der 
af  Pigebarnet  med  sit  ellers  saa  naturlige  gode 
jevne  Væsen?  ... 

,,Ja,  Du  Merete,"  —  faldt  Sorenskriveren  ind, 
—  ,,Mor  begyndte  alt  at  glæde  sig  til  en  vældig 
Abonnent  paa  Grødterrinen." 

Merete  kunde  ikke  dy  sig,  der  skingrede  endnu 
halv  svimmelt  nok  et  Latterudbrud:  —  et  skarpt 
krumnæset  Ansigt!  og  en  spottende  Klang  i  Stem- 
men ...  Nu  tog  han  rask  med  Appetit  ufortrøden 
fat  paa  den  anden  Grødportion  ... 

Aa — h,  —  som  han  havde  taarnet  sig  op  rent 
til   en   Forfærdelsens  Aand   for   hende!    ... 

Men  hun  maatte  jo  den  ene  Gang  efter  den 
anden  stjæle  sig  til  at  se  paa  ham,  som  han  sad 
der  og  dyppede  i  Melken  og  svælgede,  —  haaret 
helt  ud  paa  Haandbagen,  naar  han  førte  Skeen  ... 
Han  kastede  hver  Gang  det  runde  sorte  Hode  saa 
braat  mod  den,  han  talte  til,  og  hun  greb  ham  i 
et  pludselig  gløgt  Blik  hen  paa  Eufemia,  som  havde 
fundet  paa  den  Manér  at  henkaste  et  og  andet  Ord 
i  Samtalen,  medens  hun  lænede  sig  skjødesløst  til- 
bage  mod  Stoleryggen. 

Og  to,  tre  Gange  mindst  var  hans  Øine,  som 
med  et  lyst  Skimt  op  af  Brynene,  paa  Marianne, 
efterat  hun  datterlig  spasende  havde  været  henne 
og  underrettet  Faderen  om,  at  der  dog  vankede  lidt 
bagefter  Grøden  ogsaa.  Det  var  som  han  studsede 
over  hendes  Udseende  ... 

Smaa  Asjetter  med  opskaaret  Kjød,  Rui  og 
røget  Ørret  sendtes  nu  rundt,  og  lille  Schmidt 
vidste,  at  Fruens  Øine  vaagede  paa  ham,  om  han 
glemte  at  benytte  Smør-  eller  Ostekniven,  som  laa 
ved. 

For  ny  Kontorister  var  Fruens  delikate  Opdra- 
gelseskursus  en  nok  saa  hed  Skjærsild,  og  han  saa 
med  en  vis  Beklemmelse,  hvorledes  Fuldmægtigen, 
som  om  ingen  Frue  var  til,  forsynte  sig  med  det 
salte  Kjød,  saa  Asjetten  blev  halv  tom,  og  bagefter 
gjorde  vældige  Indhug  i  Myseosten,  som  endnu  var 
aldeles  urørt. 

Inger  Stupige  kom  ind  af  Døren,  og  Ajax 
trængte  sig,  som  den  var  vant  til,  naar  den  var 
løst,  ind  bag  efter  hende.  Den  gik  lige  hen  til 
Rein  og  snusede  og  slikkede  hans  Haand,  den  han 
lod  hænge  ned  til  den,  medens  han  snakkede,  uden 
at  værdige  Hunden  videre  Opmærksomhed. 

Lidt  efter  lidt  begyndte  han  at  smaasmile  til 
Barbara,  hvis  grundende  og  undrende  Blik  hang 
uafbrudt  ved  ham.  Dette  med  Ajax  havde  dybt 
interesseret  hende  helt  fra  Ankomsten  af. 

Eufemia  henkastede  fra  sin  Tilbagelænethed 
noget  om  Ajaxes  uhøflige  Modtagelse  ... 

,,Men,  at  De  turde  gaa  hen  til  ham!"  —  faldt 
Barbara  ivrig  ind.  ,,Den  har  virkelig  bidt  engang. 
Vi  sætter  den  altid  i  Lænke  i  Hundedagene." 

,,Ajax  er  en  ærlig  Hund,  det  saa  jeg  straks. 
Jeg  løste  Lænken  af  ham,  det  var  det,  han  blev 
skamfuld  over,"  forklarede  Rein.  ,, Deres  Søn, 
Claes,  Søofficeren,  viste  mig  en  prægtig  Jagthund 
herovenifra,"  —  henvendte  han  saa  til  Sorenskrive- 
ren, —  ,,Finnerace?"  ... 

,,Saa  De  kjender  Claes?"  faldt  Fruen  ind. 

,,Vi  har  f  ær  dets  sammen  paa  en  Opmaalings- 
reise  nord  i  Fjordene  paa  vore  Kanter." 

,, Havde  han  Fiolinen  med?"  forhørte  Soren- 
skriveren. 

,, Javist,  javist,  spillede  langt  udover  lyse  Nat- 
ten. Musiken  er  mig  et  behageligt  Sprog,  som  jeg 
rigtignok  kun  fatter  et  og  andet  Ord  af.  Men,  hvad 
h  a  n  sa  paa  Fiolinen,   det  forstod  jeg!" 

,,Saa,    —    saa    De?"    ...    Sorenskriveren    strakte 

Hodet  levende  interesseret  frem  af  den  stive  Hals- 
krave. 

,,Det  klagede  og  skreg  fi^a  Strengene  over,  at 
han  skulde  opsætte  Karter  og  maale  og  lodde  i 
Kongens  Tjeneste  istedetfor  at  faa  slaa  som  Lærken 
og  spille  og  musicere  paa  denne  Klode." 

Sorenskriveren  lænede  sig  betænkt  tilbage  i 
Stolen  ... 

,,Ja  —  jah!  man  maa  jo  noget  være  her  i 
denne  Verden,"  kom  det  trist.  —  ,,Det  er  den  pure 
haarde  Nødvendighed!" 

,,Man  kan  da  virkelig  ikke  slaa  sig  paa  at  være 
Bierfiedler,"  —  supplerede  Fruen.  ,,Se  nu  stakkels 
Sankowitz,  som  drager  omkring  og  informerer  i 
Bygderne  og  faar  sit  kummerlige  Ophold  og  nogle 
Marks  Penge  paa  hvert  Sted." 

,,Hys,  hys,  Bolette,"  afbrød  Sorenskriveren 
hende  tvert,  —  ,,ham  fik  man  hverken  til  at  lodde 
eller  maale  ...  Det  er  en  fordreven  Kunstner sjæl, 
som  kunde  blevet  noget  betydeligt  i  sit  store  Hjem- 
land." 

Han  skjød  noget  hastig  Stolen  tilbage,  af  slut- 
tende Maaltidet  med  et:  ,, Velbekomme!"  —  Og  Me- 
rete iagttog,  hvorledes  Fuldmægtigens  Øine  gled  fra 
Moderen  hen  paa  hendes  Far  og  saa  tilbage  igjen, 
som  om  han  havde  faat  Tæften  af  to  Slags  Veir  i 
Huset. 

Døttrene  fik  en  vis  stille  Hast  med  at  tåge  hver 
sin  Part  af  den  Husgjerning  at  afdække  Bordet, 
efterat  Fruen  først  langsomt  og  mageligt  havde  reist 
sig  med  et  Par  Ord  til  Marianne.  Hun  gik  paa 
sin  afgjorte  værdige  Vis  med  det  graa  Kappehode 
bagover  hen  og  talte  til  Sorenskriveren,  der  hørte 
til  halv  distræt  med  Levningen  af  et  irriteret 
Humør. 

,,Jeg  synes  slet  ikke,  det  vil  passe,  at  I  musi- 
cerer  den  første  Aften,  din  Fuldmægtlg  er  her, 
Oming,"  —  meddelte   hun  sig.    —   ,,Tror   Du   ikke. 

det  Vilde  være  bedst  at  ta  ham  med  Dig  og  vise 
ham  om  paa  Kontoret  nu  straks,  mens  det  er 
lyst,  saa  véd  han,  hvor  han  skal  anbringe  sig 
imorgen." 

Sorenskriveren  rev  Snusdaasen  op  af  Vestelom- 
men  og  smekkede  et  Par  Gange  heftig  paa  Laaget. 
Han  syntes  alt  andet  end  tiltalt  ved  Tanken  om 
atter  at  skulle  gjæste  sit  Kontor  efter  den  ganske 
strævsomme  Dag  og  faa  den  ,,gode  Aften",  som 
han  havde  havt  i  Baghaand,   spoleret. 

Det  gav  sig  Luft  i  det:  ,,Hm — rrrr  — ,"  hvormed 
han  pludselig  afbrød  hende  og  med  en  let  Opfor- 
dring  indbød  Rein  til  at  følge  sig  over  og  bese 
Kontoret. 

—  Der  gik  Augustinusen,  og  der  var  Schmidt 
ude  paa  Gaardspladsen.  Den  første  slentrede  øverst 
i  Veien  i  korte  Repriser  op  og  ned  imod  Porten, 
den  anden  havde  mere  beskedent  valgt  sig  Regi- 
onen ved  Laavebroen  og  Høvognen,  i  hvis  Dyb 
Kvigstad  havde  fundet  for  godt  efter  tre  høitspændte 
Døgn  at  begrave  sine  trætte  Lemmer  og  bie  paa 
Stjernerne. 

Der  var  en  Følelse  af  Kjede  og  Tomhed  over 
dem  begge.  Jomfru  Marianne,  vidste  de,  havde 
overtaget  Ugen  inde  i  Husholdningen,  og  det  lod 
aldeles  ikke  til,  at  hun  vilde  komme  ud  iaften. 
Ved  en  underlig  Sjælens  Magnetisme,  maaske  en 
Henførelse  af  den  samme  Tanke,  nærmede  de  to 
Rivaler  sig  hinanden  mere  og  mere,  eftersom  Haa- 
bet  udslukkedes  ... 

Der  sad  Eufemia  i  Sjalet  paa  Trappen  og  vip- 
pede med  Fjerbolden,  kastede  den  af  og  til  op  i 
Luften  og  tog  den  igjen  paa  Buen  eller  med 
Haanden. 

Nedenfor  paa  Trappen  snakkede  og  apede  Bar- 
bara med  gamle  Henschien,  der  havde  sat  sig  til- 
mags  paa  et  Trin  i  Brandstigen,  medens  Merete  fo'r 
travl  ind  og  ud  af  Haveporten  med  stadig  paa  ny 

fyldt  Vandsprøite  ned  til  Moderen,  som  våndede 
Blomsterbedene. 

I  Gangvinduet  oppe  i  anden  Etage  såas  Alida 
grublende  over  et  Brev  fra  sin  Forlovede,  Groth  ... 

...  Der  passiaredes  livligt  i  Kontortrappen  og, 
fulgt  af  Rein,  kom  Sorenskriveren  nu  som  lettet  og 
befriet  ud  paa   Gaardspladsen. 

Han  stansede  og  syntes  at  sunde  sig,  —  saa  sig 
om,  som  dråk  han  Høduften  ind  med  stigende  Vel- 
behag ... 

,,Lars!"  —  raabte  han  saa  nedover  mod  Stal- 
den,  hvor  han  saa  Gaardsgutten  Ifærd  med  at 
hænge  ind  Sæletøi,  —  ,,Figaro  har  vel  faat  sine 
seks  Potter  Havre  idag?  ...  Tag  den  frem  og  lad  os 
se  lidt  paa  den  ..." 

,,Spræk,  —  kjipen"  ...  kom  det,  som  Lars  efter 
Grimen  førte  ud  det  livlige  Dyr,  der  pludselig  knæg- 
gede  ved  Lysningen. 

Sorenskriveren  gik  rundt  Brunen,  klappede  og 
besaa  den  og  strøg  den  nedover  langs  Ryggen,  saa 
den  humrede  ...  ,, Dette  fede  Voldhø  skal  Du  ikke 
lade  den  faa  formeget  af,  det  er  Foder  for  Kjør  og 
ikke  for  Rideheste  ... 

Vi  har  ikke  faat  vort  Morgenridt  idag,"  —  god- 
snakkede  han  med  Dyret  ... 

,,Rør  lidt  paa  den,  Lars,  saa  den  faar  myget 
Benene  en  Smule,"  bød  han  og  fulgte  fordybet, 
hvorledes  Brunen,  ført  ved  Grimen,  smaadiltede  og 
dråk  ved  Brønden. 

,, Vakkert  Dyr!  ... 

Lad  os  ligesaa  godt  motionere  den,  saa  det  for- 
slaar,"  lød  det  saa  ivrig  passioneret. 

Og  snart  stod  han  med  Piben  tændt  og  saa  til 
og  dreiede  sig,  eftersom  Lars  lod  Figaro  løbe  ved 
Snoren  rundt  Gaardspladsen  ... 

Rein  havde  imidlertid  begivet  sig  hen  til  Trap- 
pen, hvor  Eufemia  sad  og  legte  og  smaakastede  med 
Fjerbolden. 

Han  fulgte  den  opmærksomt  i  Luften  uden  en 
Mine  af,  at  han  la  Mærke  til  det  Menneske,  som 
var  Ophavet. 

Fjerbolden  faldt  ned  paa  Trappen,  og  han  tog 
den  op  og  leverede  hende  den. 

,,Fjerbold  har  jeg  aldrig  spillet,"  yttrede  han 
og  greb  den  anden  Raket,  som  laa  paa  Bænken. 

Han  mødte  Eufemias  lindt  anslagne  Bold  med 
et  Slag   af  sin  Bue. 

Nonchalant  tog  hun  imod  den  og  gav  den  et 
ligegyldigt  Vip  henimod  ham  igjen. 

Efter  et  Par  Forsøg  lykkedes  det  ham  dernede- 
fra  at  give  Raketten  en  saa  passende  Fart,  at 
Eufemia  fra  sin  Plads  paa  Bænken  kunde  opfange 
og  med  en  halv  smilende  overlegen  Mine  sende 
den  til  ham  længere  og  længere  henover  Gaards- 
pladsen. 

Under  Held  og  Uheld  udviklede  Fjerboldveks- 
lingen  sig  i  Taushed  —  fra  Reins  Side  med  en  hid- 
sig  Optagethed  af  at  lære  den  ny  Kunst.  Hans 
F j erhold  vippede  stedse  mere  vovet  høit  og  dalede 
stedse  sikkrere  ned  ligeoverfor  Eufemias  Ansigt  og 
Fang.  Ved  et  velført  Slag  fra  hendes  Side  fiøi 
Fjerbolden  helt  henimod  Brønden,  hvor  Merete  just 
kom  farende  med  Havesprøiten. 

,,Aa,  De  ,, Yngste"  ...  De  leende  ...  kast  hid 
Fjerbolden!"  —  raabte  han  i  Farten. 

Merete  tog  den  uvilkaarlig  rask  op  og  sendte 
den  imod  ham.  Men  pludselig  blussende  rød 
vendte  hun  sig  til  Kokkepigen,  som  stod  og  heisede 
Vand: 

,,Fyld  Havesprøiten,  Malene,  og  bær  den  ned 
til  Mor!" 

Hun  slog  noget  Vandskvæt  af  sit  Forklæde,  og 
med  en  vis  Air  gik  hun  over  Gaardspladsen  hen 
til  Trappen,  hvor  Rein  stod  og  tørrede  Fanden  efter 
Anstrengelsen,   og  sa  næsten  nedladende: 

,,Mit  Navn  er  Merete,  —  Merete  Orning,  — 
Jomfru  Merete!" 

,,Bevars  Merete!  ...  Der  var  en  Dronning,  som 
hed  Merete,"  —  bukkede  han  —  ,,et  sjeldent  Navn 
...  et,  man  ikke  glemmer.  Det  maa  bæres  med 
Høitidelighed!"  ... 

,,Nu  har  vi  våndet  alle  Blomsterrabatterne, 
Eufemia,"  —  afbrød  hun  og  viste  paa  sit  vaade 
Forklæde  ... 

„Sidder  I  her?"  kom  Marianne  saa  ud  fra  Gan- 
gen med  hele  Nøgleknippet  i  Haanden. 

Hun  satte  sig  ned  paa  Bænken  — 

,,Det  er  min  Uge,  Hr.  Rein,  og  jeg  maa  faa 
sætte  Dem  lidt  ind  i  Husets  Skik,"  sa  hun  koselig. 
,,Jeg  sender  op  Frokosten  Klokken  syv  imorgen  — 
eller  er  det  kanske  lidt  tidlig  for  Dem  nu  efter 
Reisen?  —  Kaffe  og  Smørrebrød  ...  Huset  har  jo  sin 
faste  Orden;  men  saa  kan  det  tillempes  en  Smule 
efter  hvers  Smag  og  Behag,"  smaasmilede  hun  lunt 
lovende. 

,,Tak  Jomfru,  —  ja,  var  det  ikke  Jomfru  Mari- 
anne De  hed,  —  la  mig  nu  ikke  ta  feil,  —  jeg  har 
faat  en  hel  Forfærdelse  i  Blodet!" 

...  ,,0g  ønsker  De  Melk,  saa  ...  Jeg  skal  sige 
Dem,  her  er  lidt  magert  nu  paa  Melkeboden.  De 
ser  vist,  at  der  er  som  uddøet  nede  ved  Fjøset. 
Næ<iten  alle  Kjørene  —  og  Budeierne  og  en  af 
Gaardsgutterne  er  paa  Sæteren." 

,,Vi  har  nitten  Melkekjør,"  —  faldt  Barbara 
ivrig  ind  henne  fra  Brandstigen. 

,, Hvorfor  ikke  tyve?"  spøgte  Rein. 

,,Nei,  Svartsi  brækkede  Benet  akkurat  St.  Hans- 
aften; den  havde  gaat  sig  fast  i  Myren." 

,, Dette  er  altsaa  Sorenskriverens  Eiendoms- 
gaard?"  forhørte  Rein  sig  ... 

Sluttende  sig  til  Passiaren  kom  Barbara  inter- 
esseret  hen  og  satte  sig  paa  Trappetrinet.  Merete 
hørte  til  halv  hængende  ved  Gelænderet. 

,,Aa  Augustinusen!"  —  tilraabte  Marianne  ham 
med  et  udover  Rækværket,  —  ,,følg  mig  hen  og 
laas  Staburet.  De  kan  Knebet.  Nøglen  lader  sig 
næsten  ikke  vride  om,  vi  maa  snart  ha  Smed  paa 
den  ..." 

Augustinusen  fulgte  lykkelig  og  høist  smigret 
over  at  være  den  udvalgte  trods  den  ny  Fuldmæg- 
tig  og  Aftenens  mørke  Chancer. 

Henne  paa  Gaardspladsen  huschede  Sorenskrive- 
ren og  klappede  i  Hænderne  nu,  Figaro  igjen  joges 
ind  i  Stalden. 

Han  kom  fornøiet  og  oplivet  henimod  Trappen, 
medens  Fruen  fra  sin  Kant  stilede  opover  med  Ma- 
lene i  Hælene,  bærende  de  to  tømte  Havesprøiter. 

,,Ja  nu  er  det  vel  Sengetid,  Bøm,"  —  sa  hun; 
hun  tog  Kysen  af  og  hængte  den  i  Gangen.  ,,God- 
nat  allesammen!  ...  Og  nu  maa  De  huske  at  tælle 
Vindusruderne  paa  Deres  Kammer,  Rein,  og  lægge 
Mærke  til,  hvad  De  drømmer  den  første  Nat.  Det 
skal  sande  sig,  véd  De  nok,"  spøgte  hun  ... 

Man  skiltes,  og  hver  begav  sig  til  sit  — 

Schmidt  var  henne  og  ruskede  i  Kvigstad,  som 
nok  i  den  skumre  Aften  havde  faat  sig  en  fore- 
løbig  Lur  i  Høvognens  Dyb.  Og  Marianne  og  Au- 
gustinusen vendte  lunt  smaasnakkende  tilbage  fra 
Kunststykket  med  Stabursnøglen  ... 


Oppe  paa  de  to  Jomfruværelser,  der  laa  ved 
Siden  af  hinanden,  holdtes  nu  Lov  og  Dom  — 

Merete  og  Barbara  havde  nedladt  sig  paa  hver 
sin  Sengekant,  medens  de  andre  gik  og  tog  ned 
Haaret  og  syslede  med  Nattoilettet. 

,,Naa?"  —  spurgte  Barbara  forventningsfuldt. 

,,Naa?"  —  forlød  det  fra  Eufemia. 

,,Ja,  hvad  synes  Du,  Marianne?  —  nu  kan  Du 
engang  sige  først,"  mente  Merete. 

,,Aa— aa,  saa  ,, temmelig"  ...  heller  opimod 
,,godt'V'  —  dømte  Marianne.  Det  var  gammel 
Hævd  at  benytte  Kaptein  Buchwaldts  Gradestok  i 
Karakterbogen  til  Kritiken  — 

,, Hvorfor  ikke  tyve  Kjør  istedetfor  nitten!"  je- 
pede  Eufemia,  medens  hun  med  Haarnaalen  i  Mun- 
den  holdt  paa  at  sætte  op  Haaret  til  Natten  ... 
,,Smager  lidt  af  Hverdagsmad  ..." 

,,Henschien  mente  nu,  at  nogen  Kontormand 
var  han  ikke,"  tog  Barbara  i.  ,,Han  spurgte  ikke 
engang  efter  Forretningeme  —  bare  efter  Hunde- 
racer  og  sligt!" 

,,Han  ser  ikke  netop  ud  som  et  studeret  Men- 
neske," mente  Alida.  ,,Men  selvsikkre  Manérer. 
Det  er  Godseiersønnen  det  ...  Man  hører  det  og- 
saa  paa  Stemmen  —  saadant  triumferende  rul- 
lende R—" 

,,Ja,  nogen  overdreven  fin  Opdragelse  skal  én 
ikke  beskylde  ham  for  at  ha!"  hug  Eufemia  hævn- 
lysten  i.  Han  havde  ikke  tåget  tilstrækkelig  Notis 
af  hende  under  Fjerboldspillet. 

,,Han  blir  vist  ingen  ætherisk-romantisk  Ridder 
for  Dig,  Femia,"  forlystede  Merete  sig.  ,,Grød- 
ædende  —  og  saa  svart,  som  han  skulde  være 
dyppet  i  Blækhuset  af  ,,den  store  Bastian",  da  han 
var  liden." 

,,En  skulde  næsten  tro,  at  han  ikke  har  havt 
nogen  egentlig  Omgang  med  Damer  før!"  —  udtalte 
Marianne  grublende. 

Det  var,  som  den  Bemærkning  pludselig  optog 
dem  alle,  og  der  opstod  en  Pause,  hvori  det  nye 
Synspunkt  svælgedes  ... 

Virkelig  havde  ingen  af  dem  mødt  saameget 
som  en  Forstaaelsens  Mine  af  ham  eller  Tilløb  til 
en  Høflighed  eller  Kompliment,  —  ikke  et  Øieblink, 
ikke  et  Smil  til  dem  anderledes  end  til  Sorenskrive- 
ren og  Kontoristerne. 

„Naturligvis  opdraget  i  Ensomhed  der  nord  af 

en  Huslærer  paa  Godset,"  —  fandt  Eufemia  ivrig 
ud,  ,,og  saa  som  voksen  og  færdig  sendt  ind  til 
sine  Eksamener.  Han  har  ikke  kunnet  faa  nogen 
Verden  paa  den  Maade." 

,,Altsaa,  saadan  rent  som  nyfødt  til  den 
Side  — " 

Man  stirrede  i  det  ... 

,,Hys  da,  Merete!" 

Merete  fo'r  der  omkring  og  nynnede  en  Menuet, 
medens  hun  holdt  i  det  lange  Natlinned  og  svin- 
gede og  hævede  sig  paa  Hæl  og  Taa  ... 

,,Han  har  ellers  en  vakker  Bøining  med  Nak- 
ken og  Hodet,  naar  han  vender  sig  til  nogen,"  — 
afbrød  hun  sig. 

,,La  Du  ogsaa  Mærke  til  det,"  slåp  det  ud  af 
Marianne. 


Selskabet  fra  Sorenskrivergaarden  —  de  fem 
Vangenske  Jomfruer,  Kvigstad  og  Rein  —  havde  alt 
travet  en  Timestid  i  Søndags  Ettermiddagen  paa 
Turen  til  Tante  Ra— 

Nogen  særlig  Underholdning  var  Søstrene  paa 
det  rene  med,  der  ikke  var  at  vente  af  den  nye 
Fuldmægtig. 

Efter  de  faste  Kontortider,  For-  og  Ettermiddag, 
havde  han  streifet  om,  —  befaret  Egnen  baade  vidt 
og  bredt.  Anders  Husmand  havde  mødt  ham  helt 
inde  ved  Tømmerlændseme,  og  ved  Aftensbordet 
sad  han  der  træt  og  faamælt  og  slugte  Maden.  Og 
lige  efter  op  paa  Værelset  og  tilsengs! 

Den  ene  Aften  havde  han  sat  sig  ind  en  Stund 
og  hørt  paa  Musiken.  Men  enten  var  han  falden 
udi  Melankoli  eller  Søvn.  For  pludselig  vak  han 
op,  tog  sig  til  Hodet  med  begge  Hænder  og  fo'r 
ud  af  Døren  uden  saa  meget  som  at  sige  Godnat. 
Musiken  var  ham  nok  den  Aften  ikke  ,,det  behage- 
lige Sprog",  som  han  havde  udtrykt  sig. 

Nu  paa  Turen  havde  han  snart  gaat  ved  Siden 
af  den  ene,  snart  af  den  anden  af  Søstrene,  medens 
de  smaasnakkede  og  paaviste  de  forskjellige  Veie 
og  Udsigtssteder. 

Det  havde  virket  næsten  forbausende,  —  hvad 
Søstrenes  Blikke  sig  imellem  betydede  med  en  vis 
Lystighed,  —  da  den  stumme  mørke  Ridder  pludse- 
lig  galant  tilbød  sig  at  bære  Mariannes  Kurv,  der 
var  fyldt  med  nymodne  Frugter,  som  Smag  fra  de 
forskjellige  Trær  i  Sorenskriverhaven  ... 

Og  Marianne  var  virkelig  en  distingveret  Skik- 
kelse, som  hun  gik  der  i  den  vide  Virrehat,  der 
sluttedes  sammen  af  en  Sløife  under  Hagen,  i  det 
korte  Liv  med  Spændebeltet  næsten  opunder  Bry- 
stet og  det  blødt  faldende  Kjoleskjørt,  der  lod  til- 
syne hendes  udsøgte  Fodsætning  og  høie  Vrister. 
Hun  havde  ikke  mindre  fuldendt  Figur  end  Alida 
og  derhos  noget  stille,  smidigt  over  sig,  der  lige- 
som  mere  passede  til  det  venlige,  ganske  vist  mindre 
smukke  Ansigt. 

De  var  naat  hen  til  Udkanten  af  Rafosskogen, 
hvor  der  kunde  skydes  Gjenvei,  da  Rein  med  ét 
rettede  sig  og  saa  sig  om.  Han  dråk  Luften,  som 
han  veirede  noget  nyt  ... 

,,For  en  storartet  Ensomhed!"  brast  han  ud. 
,,Bare  Solsteg  og  Kvae  og  Sus  ..." 

I  Dalføret  der  indenfor  laa  Rafos  med  sin  tætte 
Granskog  og  vildt  tordnende  Fos. 

Rein  vedblev  at  trække  Aanden  i  dybe  Drag  ... 
,, deilig  Tur!  ..." 

,,Er  det  nu  først.  De  opdager  det?"  —  spurgte 
Alida  muntert. 

...  ,,0g  her  bor  altsaa  ,, Tante  Ra"?  ...  Navnet 
høres  saa  underligt,  som  ægyptisk  eller  indisk  ... 
Som  nogetslags  ensomt  Rovfugleskrig  fra  Luften." 

Der  var  noget  i  det,  som  slog,  saa  de  maatte 
drage  paa  Smilebaandet  ... 

Jonas  Lie  :  Samlede  Værker.     XII.  13 

,, Mangler  bare,  at  han  afleverer  den  Bemærk- 
ning  oppe  paa  Rafos,  —  smigrer  Gamlefruen  med, 
at  hun  er  en  Hauk  eller  Ørn,"  rev  Kvigstad  af  sig 
halvhøit. 

,,Hys,  hys,"  —  sa  Rein  og  vårede  med  Haan- 
den,  medens  han  strakte  sig  mere  og  mere  ivrig 
udover  og  speidede  opmærksomt  ned  ad  den  skog- 
besatte  Skraaning. 

Han  præsterede  en  fin  fløitende  Lyd  og  lidt 
efter  nogle  smaa  korte,  skrattende  Skrig. 

,,Ser  I  der,"  hviskede  han  og  greb  uden  at  se 
sig  om  den  nærmeste  af  Damerne  bag  sig  ved  Ar- 
men og  tråk  hende  frem  udover  Veikanten  — 

,,Ser  De,  —  et  Par  graa  Øren  bag  Stenen  ved 
Træet  dernede.  Det  er  Haren,  som  er  biet  nysgjer- 
rig ...  Der  smat  den  væk!" 

Han  lo  ...  ,,Der  vogter  mange  Øine  paa  os  i 
Skoven,   som  vi  ikke  ser. 

Ho— ho— ho— o!"  —  satte  han  i,  saa  det  gav 
Ekko,  og  klappede  i  Hænderne,  som  han  vilde 
skræmme  en  hel  Dyreverden  ...  ,,Her  sidder  vist 
nok  baade  af  Tiur  og  Røi  omkring  i  Trær  og 
Busker, 

Halloh — halloh-ho!  —  For  en  Los  det  kunde  bli 
henover  i  Aasene!  Den,  som  nu  havde  havt  Ge- 
været med!" 

Han  tog  sig  med  ét  ...  ,,Hu— u,  —  er  det  ikke 
mærkværdigt,  at  én  skal  overfaldes  af  en  Lyst  til 
at  myrde  og  drikke  Blod  just,  naar  én  kommer 
ind  i  en  saadan  velsignet  Stilhed.  —  Denne  fæle 
Menneskenatur,  én  stadig  drager  paa!   ... 

Véd  De,  naar  Haren  smager  bedst.  Jomfru?" 
vendte  han  sig  til  Alida.  ,,Det  er,  naar  den  er 
jaget  saa  haardt,  at  Angsten  har  sprengt  Blodet, 
helt  udimod  Skindet  paa  den." 

,,Aa  fy!"  afviste  Alida  ham  uvillig. 

,,Ganske  rigtig!  —  Vi  faar  den  ind  Kjøkken- 
veien, ribber  og  flaar  den  saavel  for  dens  alle  seks 

Skind  som  for  dens  Forhistorie  —  og  spiser  og 
nyder  den  ..." 

Det  lød  saa  stødende  rydt,  og  det  var  under 
Indtrykket  af  noget  ubehageligt  ved  ham,  at  de 
skyndte  paa  indover  Skogstien. 

Den  førte  langs  steile  Skrænter  med  Elven 
nedenunder,  helt  til  Skogen  pludselig  aabnede  sig 
for  Rafos  Gaard  med  dens  Indhegninger  og  lille 
Have  op  ved  den  rødmalede  Hovedbygning. 

Som  de  bøiede  ind  forbi  de  halvgule  Rugagre, 
saa  de  Jomfru  Bie,  Tante  Ras  mangeaarige  Sel- 
skabsdame,  skynde  sig  ind  fra  Trappen  for  at 
melde  deres  Ankomst,  og  paa  Gaardspladsen  hil- 
sedes  de  af  en  langthvæsende  Gasse  akkompagneret 
af  snaddrende  Gjæs. 

Inde  i  den  med  store,  solide  Møbler  udstyrede 
Dagligstue  sad  Tante  Ra  i  Armstolen  i  blomstret 
Silkekjole  med  Fiskebenskorset  og  Kniplingsman- 
chetter  for  Hænderne  midt  i  et  Parti  Piquet  med 
Husets  Ven  og  Nabo  gamle  Oppen,  Kandidat  med 
non  contemnendus  fra  Kjøbenhavns  Universitet  og 
Medeier  i  Oppidals  Sagbrug  ovenfor  i  Dalen. 

,,Det  er  Deres  Spil,  Oppen,"  —  mlndede  hun 
og  skjød  Kortene  tilside. 

,,God  Dag,  kjære  Bøm,"  —  lød  det  saa,  medens 
et  hvast,  lynsnart  Blik  fo'r  hen  paa  Rein,  der 
viste  sig  i  Døren  bag  Damerne.  —  ,,Staar  det  bra 
til  hjemme?  — 

Ja  saa,  —  alt  vel!" 

Den  gjæstmilde  Mine  strammedes,  og  hun  trom- 
mede lidt  i  Spillebordet  med  de  af  blinkende  Stene 
ringbesatte  tynde  gule  Fingre. 

,,Det  var  jo  snilt  af  Far  og  Mor,  at  I  fik  Lov 
til  at  besøge  gamle  Tante,"  —  fulgte  det  saa. 
,,Det  er  saamæn  saa  længe  siden  sidst,  at  jeg 
kunde  været  baade  død  og  udbaaret  for  den  Sags 
Skyld!" 

,,Det  er  jo  bare  tre  Søndage  siden,  Tante," 
indvendte  Merete. 

,,0g  Far?  —  nævnte  han  ikke  noget  om  at 
se  hid  ...  Han  har  vel  Forhindringer,"  —  lød  det 
spydig. 

,,Han  talte  noget  om  at  ta  sig  en  Ridetur  hid 
idag  udpaa  Eftermiddagen,"  —  oplyste  Alida;  — 
,,men  jeg  véd  ikke  vist"  — 

,,Naa  saa,  —  véd  det  ikke  vist  nei  ..."  lød  det 
spydig.  —  ,,0g  Groth  ...  har  Du  hørt  fra  ham  ... 
Stræver  med  at  overta  Værket  vel?  Og  Tiden  for 
Brylluppet  endnu  ikke  fatsat?  —  Saa!  ...  Den  gamle 
trækker  det  i  Langdrag  det,  han  kan,  med  at  gi 
fra  sig  Magten,"  —  nikkede  hun. 

,,0g  det  er  den  ny  Fuldmægtig,  Hr.  Rein,"  — 
afbrød  hun  sig,  idet  hun  reiste  sig  halvt  i  Stolen 
og  rakte  Haanden  ud  — 

,,Ja  tag  nu  Plads  ...  Der  i  Sofaen,  Marianne!" 

—  pegte  hun  myndig  ordnende,  —  ,,og  Du,  Alida, 
i  det  andet  Hjørne  ...  Eufemia  her  i  Lænestolen. 
Og  De,  Kvigstad,  flytter  nok  den  Stol  hen  til  Bor- 
det ...  Den  Plads  der  er  for  Dem,  Hr.  Rein  — 
saa  véd  jeg,  hvor  jeg  har  Jer  allesammen,"  —  lo 
hun  ...  ,,Ja  lille  Merete  nytter  det  ikke  at  holde 
fast,  hun  maa  jo  løbe  om  og  bese  sig  overalt  og 
saa  være  Tantes  Ærendsvend." 

,,Tak  Frue,"  sa  Rein;  —  ,,men  faar  jeg  Lov  til 
at   sidde   her  ved  Vinduet." 

,,Jo  saamæn  maa  De  det!  Tro  dog  ikke,  De 
er  kommet  ud  for  nogetslags  herskesygt  Skovtrold," 
lød  det  jovialt. 

,,De  har  foretrukket  Ensomheden,  Frue,  og  bo- 
sat  Dem  i  Naturen,"  yttrede  Rein,  —  ,,Skog,  hvor 
én  ser  — " 

,,Næ,  —  jeg  har  ingen  Sans  for  Naturen,  bryr 
mig  bare  om  Menneskene.  —  Vi  er  dog  inte  Trær, 

—  heller  inte  skabt  til  at  begrave  os  blandt  Kat- 
ugler  og  alskens  Uhu,"  —  kom  det  bistert  med  en 

noget  dansk  Akcent  ...  ,,Men  man  leirer  sig  jo 
blandt  sine  egne,   enten  det  smager  eller  ikke." 

,,For  en  smuk  tung  gammeldags  Stol,"  bemær- 
kede  Rein,  idet  han  tog  og  tråk  den  hen  til  Vin- 
duet. 

Han  saa  sig  interesseret  om  i  Stuen  ...  ,,Det 
underlig  forsirede  Slaguhr!  ...  Og  Skatollet  der  ... 
det  ser  saa  dystert  familiemystisk  ud,  som  det 
kunde  sidde  inde  med  en  hemmelig  uopdaget  Skuffe 
...  Arvestykker,  Frue?"  —  spurgte  han. 

,,Ja,  —  de  er  ikke  forarbeidet  her  i  Bøiden," 
lo  hun.  ,,Jeg  kan  endnu  erindre  som  liden  Pige, 
da  Fragteskuden  fra  Aalborg  endelig  arriverede 
med  Møblementet  til  min  Far,  som  var  forflyttet  til 
det  Kristiansandske.  Fartøiet  havde  lidt  Havari, 
og  Møblerne  blev  indsat  paa  en  Bod  for  at 
tørres  — " 

,,Ja,"  udbrød  Oppen,  overvældet  af  gamle  Erin- 
dringer, —  ,,hvad  man  kan  lide  paa  en  Fragte- 
skude!  ...  Vi  tumlede  i  seks  Uger,  —  laa  veirfast 
i  alskens  Havne,  inden  vi  naade  Kjøbenhavn;  — 
jeg  blev  næsten  Sømand  paa  det,"  lo  han. 

,,Det  vårede  saamæn  hele  Vaaren,"  gjenoptog 
Fruen  det,  —  ,,og  langt  ud  paa  Sommeren  med, 
før  vi  fik  den  Kunstsnedker  fra  Odense,  som  kunde 
reparere  dem  ...  Og  siden  har  de  gjort  adskillige 
dyre  Reiseerfaringer  baade  i  min  Fars  og  min  salig 
Mand,  Præsidentens,  Tid,  naar  vi  blev  forflyttede. 
Enten  fragtedes  de  langs  Kysten  eller  skumpedes 
og  stødtes  de.  Stykke  for  Stykke,  pakket  paa  Kjær- 
rer,  henad  alskens  daarlige  stenede  Landeveie.  — 
Det  bedste  Middel  mod  Gebræklighed  er  en  stærk 
Helbred,  —  ikke  sandt,  Oppen!" 

,, Visselig,  visselig,"  —  gryntede  Kandidaten  over 
Piben,  —  ,,det  er  en  Fædrenearv,  man  burde  fødes 
med." 

,,Aa  ja,  —  og  saa  sørge  for  at  bevare,  Oppen!" 
hug  hun  betydende  i. 

„Men  tag  for  Jer  af  Eftasvælen,"  opfordrede 
hun,  nu  Theanretningen  med  det  smukke  forgyldte 
gammeldags  Porcelæn  var  kommet  paa  Bordet,  og 
Jomfru  Bie  traktede  over  Theblade  og  Kanelbark 
paa  den  surrende  Maskine. 

,, Ferskt  Brød,  Smaapiger  ..."  hun  vendte  paa 
en  opskaaret  Skive  i  Kurven.  —  ,,Det  har  hævet 
sig  godt  denne  Gang,  Bie!  —  ikke  Spor  af  raa- 
berget  ...  Æggene  nylagte  —  fra  idag,  om  De  ikke 
anser  det  for  Helligbrøde  at  spise  Æg,  som  er 
værpet  paa  en  Søndag.  Jeg  skal  sige  Dem,  Hønen 
kan  inte  for  det!"  spasede  hun  ublut,  saa  Jom- 
fruerne  fandt  at  maatte   se  ned   ... 

,,0g  Du,  Marianne,  laver  med  din  lykkelige 
Haand  Kandidatens  Thevandsknægt.  Rhummen 
finder  Du  i  Skjænken  der  ... 

De  maa  ogsaa  smage  hendes  Bryg,  Rein,"  nik- 
kede hun  saa.  ,,De  kan  tro,  hun  forstaar  det,  den 
Pige!" 

,,Er  det  ikke  bare  at  helde  i  lidet  The  og 
meget  Rhum,  Oppen?"  sa  Marianne  bredt  godslig. 

,,0g  saa  leveret  af  Jomfru  Mariannes  Haand!" 
—  udfyldte  Kandidaten  opstemt. 

...  ,,Men  De,  Rein,  tror  jeg,  helst  vil  ha  Theen 
ublandet,"  yttrede  hun,  idet  hun  spørgende  holdt 
Karaffen  mod  ham.  ,,For  jeg  har  lagt  Mærke  til, 
at  De  er  .glad  i  Melk,  og  da  faar  man  gjerne  saa- 
dan  ren  Smag." 

,,Der  har  De  set  rigtig.  Jomfru,  jeg  drikker 
nødig   stærkt,"   bekræftede   Rein. 

,,Ja,  den  Pige,"  —  udbrød  Tante  Ra,  —  ,,hvad 
er  det,  hun  ikke  ser,  og  hun  ikke  passer  paa!  ... 

Og  Bies  Flødekager,  Marianne!  dem  maa  Du 
smage  paa.  De  er  næsten  lige  saa  lette  denne 
Gang,   som  om  Du  selv  skulde  ha  stegt  dem." 

...  ,,Jo  da,  det  var  for  Marianne,  han  ,,ainede 
sig","  —  puffede  Merete  betydende  til  Alida  ... 

Eufemia,  der  var  kommet  sig  i  Attitude  i  Læne- 

stolen  og  sad  og  viste  sit  Profil,  tråk  kjed  i  de 
lange  Nankins  Halvhansker  og  strammede  dem  op- 
over  Albuen. 

...  ,,0g  saa  byder  Du  vel  ogsaa  Kvigstad  af 
din  Karaffe,  Marianne,"  vedblev  Tante  Ra,  —  ,,saa 
faar  han  Munden  paa  Gled  og  gir  os,  hvad  han 
kan  ha  i  Randselen  af  Bøidens  Nyheder." 

„Der  gives  ikke  Nyheder  mere,"  murrede  Kvig- 
stad, —  ,,der  er  tærsket  Langhalm  paa  alt  —  Lad 
se  ...  Der  har  ingen  tat  Livet  af  sig,  siden  de 
fandt  Anders  Sæter  paa  Staburet  hængende  fra 
Bjelken  jevnsides  med  sine  gamle  Fleskeskinker. 
Og  jo,  —  bi  lidt,  —  den  gamle  rige  Knasten,  Land- 
handler Simonsen  har  Dilirium  igjen.  Der  har 
været  baade  Doktor  og  Præst  paa  ham.  Han  sid- 
der i  bare  —  om  Forladelse  —  Skjorten  paa  Penge- 
kisten  sin  og  maa  forsvare  den  mod  Fanden,  paa- 
staar  han,  eftersom  det  er  uretfærdigt  Gods  ... 
Ellers  saa  spilles  der  Kort  i  Eftermiddag  hos  Ma- 
jorens. Jeg  har  alt  set  to  Karjoler  kjøre  nede  i 
Landeveien  didopover  —  Doktorens  og  Prokurator 
Poppes  — " 

,,Aha,"  —  veirede  Jomfru  Bie,  —  ,,Stegegrisen 
igaar!  ...  Kristian  Dale  var  først  her  i  Kjøkkenet 
og  bød  den  frem,  og,  da  Fruen  ikke  vilde  ha  den, 
gik  han  til  Majorens." 

,,Ja  den  var  saamæn  for  dyr  for  mig,"  bekræf- 
tede  Tante  Ra,  —  ,,men  over  hos  Majorens  har  de 
Raad  til  alting,  naar  de  kan  faa  noget  lækkert." 

,,Der  har  vi  Far  ridende  ind  paa  Gaarden,"  — 
varskuede  Merete  ivrig  henne  fra  Vinduet  og  fløi 
ud  imod  ham. 

Tante  Ras  rynkede  Ansigt  kneb  sig  sammen  ved 
Læberne,  og  de  smaa  stærke  Øienprikker  fæstede 
sig  hidsig  spændt  mod  Døren. 

,, Faster  ser  frisk  ud,"  —  hilsede  Sorenskriveren 
og  kastede  Ridehanskeme.  —  ,,Midt  i  lystigt  Lag, 
ser  jeg." 

,,Aa  ja— a,  —  endda  holder  jeg  ud,  Thomas,  — 
forglemt  og  alene,  som  jeg  sidder  her  i  mit  Rede 
...  Med  alle  dine  Forretninger  er  det  jo  heller- 
ikke at  vente,  at  Du  skal  ihukomme  en  gammel 
Faster,  som  det  desuden  ikke  er  noget  interessant 
ved  — " 

,,Da  synes  jeg  s'gu.  Du  er  morsom  nok,"  bed 
han  til,  —  ,,det  feiler  ikke  paa  det  ...  Men  nu  skal 
en  Kop  The  smage!"  udbrød  han  og  kastede  sig  i 
Stolen.  —  ,,En  deilig  Eftermiddag  —  lidt  varmt. 
Og  Figaro  bærer  saa  let  som  en  F  jer  — " 

,, Vegetere  og  musicere  —  lade  Fiolen  sørge"  ... 
mumlede  hun  arrig. 

,,Naa  naa.  Faster,"  dæmpede  han  godmodig,  — 
,,vi  er  ikke  alle  benaadet  med  samme  Natur  ... 
Tak,  Jomfru  Bie,  Theen  gjerne  lidt  stærkere.  —  Og 
saa  lidt  af  den  deilige  Oksetungen  der  — " 

,, Natur,  Natur"  —  oprippede  Tante  Ra  irriteret, 
—  ,,fik  Menneskene  følge  sin  Natur,  skulde  én  faa 
se  artige  Sager!" 

,, Javist,  —  vi  skal  passe  til  Støvlerne  og  ikke 
Støvlerne  til  os,  —  og  saa  fryde  os  med  Ligtorne 
og  en  god  Samvittighed,"  —  yttrede  Sorenskrive- 
ren, medens  han  sad  og  gjorde  sig  istand  et  delikat 
Smørrebrød.  ,,Men  det  er  let  for  Faster  at  snakke," 
blinkede  han,  —  ,,som  altid  har  forstaat  at  tæmme 
sin  Natur." 

Tante  Ra  tog  sig  en  djærv  Pris  Snus: 

,,Din  Søn,  Jess,  lader  Du  fremdeles  faa  følge 
sin,"  brast  det  saa  ud,  —  ,, dirigere  i  det  dra- 
matiske Selskab  ogsaa  denne  Vinter  istedetfor  en- 
gang at  ta  sin  Eksamen!" 

Det  begyndte  at  føles  lummert,  og  Marianne 
reiste  sig  fra  Sofaen: 

,,Træeme  dernede  i  Haven  staar  endnu  ganske 
sorte  af  Kirsebær,"  sa  hun  henne  ved  Vinduet. 
,,Faar  vi  Lov  til  at  plyndre  dem  lidt.  Tante?  Kom 
Eufemia   ...   Kom  Alida!   —   Er   der  nogen   af   Her- 

rerne,  som  vil  ha  Dessert?"  indbød  hun  lunt  med 
sit  tækkelige  Smil.  ,,Jeg  skal  plukke  til  Dem, 
Oppen!"  ... 

Sorenskriveren  blev  siddende  alene  igjen  i 
Stuen  med  Thekoppen  i  Haanden.  Han  vidste  jo, 
at  Orkanen  skulde  komme  i  Anledning  af  Jesses 
sidste  Brev  og  havde  i  det  længste  kviet  sig  for 
Besøget. 

Jomfru  Bie  gik  og  tog  af  Bordet  og,  som  van- 
lig,  hverken  hørte   eller  saa. 

Gjøken  paa  Slaguhret  kom  frem  og  sang  sine 
seks  Kukuk  — 

,,Hvergang  det  Uhr  slaar,  tænker  jeg  paa,  at 
det  har  staat  i  Stuen  hos  Stiftamtmand  og  Etats- 
raad  Orning,"  —  mindede  Tante  Ba  stramt.  —  ,,0g 
her  sidder  man  i  Sumpen  paa  sine  gamle  Dage,  og, 
jo  længere  én  sidder,  des  dybere  én  synker  ..." 

,, Lykken  ligger  ikke  altid  paa  de  høieste  Tin- 
der, Faster!  —  Nei,  den  gjør  ikke,"  lød  det  med  et 
vist  Vemod  ...  ,,Jeg  har  nu  forlængst  sat  mig  ind 
i  den  Stilling,  jeg  har.  Den  er  selvstændig  og  uaf- 
hængig  —  forholdsvis,  som  Menneskene  nu  engang 
maa  tækkes  med  det  ..." 

,, Lykken,  —  Lykken!"  ...  dunkede  hun  hidsig 
i  Gulvet  med  Stokken.  ,,Man  har  dog  Blod  i  Aa- 
rerne,  —  vil  frem  baade  for  sig  og  sin  Familie! 
Med  dine  Forbindelser  og  Konnaissancer  kunde  Du 
været  høit  oppe  i  en  af  Landets  første  Stillinger. 
Dine  Døttre  havde  blot  behovet  at  række  Haanden 
ud  til  hvilket  Parti,  de  maatte  ønske.  Og  nu  skal 
Jess  ogsaa  begynde  sin  Fars  Bane  op  igjen." 

,,En  underlig  Verden  ...  en  underlig  Verden," 
grublede  Sorenskriveren  hensunken  i  sit,  —  ,,fuld 
af  Klattrestænger,  hvor  man  som  Abekatte  kappes 
om  at  naa  tiltops  ..." 

,,Hvad  —  hvad,"  —  hven  Tante  Ra. 

,,Hm,  —  hm,"  —  tog  han  sig.     ,,Jeg  siger  bare. 


at  Faster  sidder   inde   med   hele   Familieærgjerrig- 
heden." 

,,Ja,  hvad  kærer  man  sig  om  sin  Familie,  naar 
man  blot  faar  spille  sin  Fiolin  ...  Fiolin,  —  Musik 
—  Natur!"  drev  hun  forarget  paa.  ,,Man  har 
strandsat  sig  herude  paa  Landet  med  fem  ufor- 
sørgede Døttre,  som  ikke  levnes  anden  Udsigt  end 
at  falde  i  Hænderne  paa  en  eller  anden  Bygde- 
kapacitet!" 

Sorenskriveren  lod  et  halvfærdigt  Smørrebrød 
ligge  og  skjød  trist  Kniven  fra  sig. 

,,Ja,  jah,  —  Du  har  saavist  Ret,  Faster,  —  hvad 
skal  der  bli  af  dem  alle!"  —  henfaldt  han  i  Trau- 
righed. 

,,Du  skal  gi  Jess  et  pebret  Brev,  det  er  det,  jeg 
vil  —  —  — .  Se  naa,  se  naa  >  —  spiser  han  ikke 
mere    ...    Bie,    Bie!    —   kom   med   mere    The   —    og 

Flødekagerne Vi  finder  saamæn  nok  et  Raad 

for  Døttrene!  —  Se  nu  —  se  nu  — " 

,,Nei  nei.  Du  ...  Livet  er  ikke  saa  let,"  sa 
Sorenskriveren;  han  saa  op  i  Loftet  og  studerede  de 
hvide  Bjelker  ... 

,,De  stakkels  Pigebørn,  som  kanske  venter  hver 
sin  Prins!"  udstødte  han  med  et  Suk. 

,,Aa  nei,  Du  Thomas,  de  er  s'gu  for  forstandige 
til  det.  Det  skulde  da  være  lille  Merete  endnu.  — 
Spis  nu  —  spis  nu  ..." 

Sorenskriveren  tømte  i  Tanker  sin  The  og  spiste 
sin  Flødekage. 

,,Ja,  lad  mig  nu  komme  afsted!"  afbrød  han  sin 
Distraktion  og  reiste  sig  — 

,,Du  har  altid  været  som  et  raaddent  Æg, 
Thomas,"  —  mumlede  Tante  Ra.  —  ,,Ja  hils  nu 
Bolette,  Du  ...  Og  pas  paa  Figaro.  Du  véd,  den 
er  vilter!"  — 

Sorenskriveren  nikkede.  Han  var  jo  forfaren 
i  Situationen,  —  hvorlunde  hans  Viv  og  Tante  Ra 
paa  den  delikateste,   mest  udsøgte   Vis  holdt  sig  i 

Afstand  fra  hinanden  under  alle  optænkelige  Op- 
mærksomheder.  De  følte  begge,  at  deres  Hjul  vllde 
hage  i  hinanden,  saa  saare  de  befandt  sig  i  samme 
Stue,  Tante  Ra  var  jo  nu  allerede  i  flere  Aar  af 
sin  høie  Alder  hindret  i  at  gjøre  Reisen  ned  til 
Vangen,  medens  Bolette  aflagde  sit  faste  Aarsbesøg 
for  at  hilse  paa  Tante  Ra  og  afhandle  Familiens 
forskjellige  Anliggender  paa  hendes  Navnedag  ud 
paa  Vaarsiden. 

—  Gaardsgutten  ledede  Figaro  hen  for  Trappen, 
og  Sorenskriveren  lettede  paa  Sadlen  og  forsikkrede 
sig  om,  at  Buggjorden  sad  passe  stramt  — 

,,Phy — y— yh— h"  ...  pustede  han  ud,  da  han  var 
kommet  vel  op  ...  ,,Her  sidder  vi  rigtig  godt! 

Naa  naa  naa,  Figaro,  —  har  man  endnu  ikke 
faat  Kjipenheden  af  sig!"  —  lød  det,  da  han  med 
et  ildet  Piskesnert  tumlede  Hesten  ud  gjennem 
Porten,  nikkende  over  Gjærdet  til  Selskabet  i  Ha- 
ven ... 

Merete  vidste,  at  der  var  modne  Teie- 
bær at  finde  oppe  i  Uren  ovenfor  Indmarksgjærdet, 
og  havde  fundet  for  godt  at  streife  om  paa  egen 
Haand. 

De  stod  i  Revner  og  Sprækker  og  fristede.  Og 
flere  og  flere  blev  der  at  faa  Tag  i,  eftersom  hun 
arbeidede  sig  frem  blandt  Fjeldknausens  allehaande 
Forsænkninger. 

Hun  var  kommet  over  paa  den  anden  Side, 
hvor  Rafossen  pludselig  dundrede  øredøvende,  da 
hun  fik  Øie  paa  Rein: 

„Feil  Vei  ...  Feil  Vei!"  ...  raabte  hun  rystende 
paa  Hodet  og  med  Haanden  for  Munden  for  at  bli 
hørt  gjennem  Dunderet  og  Duret.  —  ,,Den  stanser 
i  Stenraset  derborte,  —  fører  ikke  længere  ...  Hører 
De,  —  fø— rer  ikke  længere!"  raabte  og  vinkede 
hun. 

Hun  fandt  nedover  til  Stien  og  stod  der  og 
ventede  ... 

,,Det  er  om  Fjeldknarten,  De  maa  gaa,"  — 
forklarede  hun  og  skyndte  sig  foran  for  at  vise 
Veien. 

Lidt  efter  aabnede  der  sig  et  mægtigt,  vildt 
Syn!  ... 

Næret  af  Indvande,  Myrer  og  Tilløb  milevis 
inde  fra  Fjeldmarkernes  Vidder  og  Ødestrækninger, 
forsvandt  Raelven  her  glasklar  med  Skumstriber  af 
Strømmen  med  ét  ret  ned  mellem  vaade  Graastens- 
vægge.  Den  brødes  nede  i  Faldet  af  en  Tvermur 
af  Klippestykker,  der  bragte  al  dens  Urkraft  til  at 
udfolde  sig  i  vældig  hvid  majestætisk  Skjønhed, 
medens  Røgen  drev  og  steg  opad  Kløften. 

Aftensolen  faldt  gjennem  Bjerkeløvet  med  en 
Rad  røde  Flekker  nedover  ...-  ' 

,,Ser  det  ikke  ud,  som  det  kunde  være  Blodet 
af  noget  levende,  som  er  slængt  ned  her  og  drattet 
fra  Fjeldknart  til  Fjeldknart!"  yttrede  Rein  rydt. 

,,Dun  ...  Dun  —  ja  —  Punktum  og  Slut!  ... 
Punktum  og  Slut!"  ...  stod  han  og  stirrede  ned  i 
det  gabende  Dyb.  —  ,,Bagefter  skal  man  ligge 
smertefrit  paa  Dyner  ..." 

,,De  burde  helst  passe  Dem  og  gaa  et  Par  Skridt 
tilbage,"  vårede  Merete  gysende,  han  stod  næsten 
ængstelig  yderlig. 

,,Saadanne  nyudsprungne  Jomfruer,"  —  vendte 
han  sig  pludselig  til  hende,  —  ,,ser  paa  Skummet 

og  Sæbeboblerne Brudedragt  og  Kniplijigslør 

...  i  den  fine  hvide  Fosserøg  der?  —  ikke  sandt,  — 

...  Og  saa  troskyldig  i  Brudeseng  ..."  mumlede 
han. 

,,Jeg  maa  skynde  mig  tilbage,"  udbrød  Merete, 
—  ,,det  begynder  at  skumre.  —  Huf  for  en  uhygge- 
lig én!  ..." 

,,De  har  da  ikke  Hjerte  til  at  la  mig  bli  igjen 
her  i  Mørket,  Jomfru  Merete,  —  la  mig  klare  den 
krangelagtige  Vei  tilbage  alene,"  sa  han  nu  saa  lige- 
til  og  jevnt,  at  hun  maatte  se  tilbage  paa  ham. 

Det  var  med  ét,  som  hun  kunde  udstødt  et 
Skrig  ved  at  skimte  hans  Ansigtsudtryk  ...  Det 
samme  tungsindig  smertefyldte  Blik,  som  hun  havde 
set  for  sig  i  Stuen  hin  Aften! 

Hun  samlede  sig  med  Anstrengelse  og  ilede 
foran,  —  vidste  ikke,  hvorledes  hun  havde  tilbage- 
lagt  Veien,  da  de  kom  til  Trappen  hos  Tante  Ra, 
hvor  de  andre  nu  stod  færdige  til  Hjemturen  — 


ni. 

HØST. 


De  gik  med  betænkte  urolige  Ansigter,  Jom- 
fruerne  paa  Vangen  nu,  de  ventede  Faderen  og 
Kontoristerne  hjem. 

Sorenskriveren,  Fuldmægtigen  og  Kontorets 
ganske  Besætning  havde  været  paa  Høstthingene, 
der  holdtes  opover  Dalens  ni  forskjellige  Thinglage 
flere  Dage  paa  hvert  Sted. 

Gjennem  disse  henved  fire  Uger  havde  kun 
Spindesiden  været  hjemme;  men  Tiden  dennegang 
blev  ikke  som  ellers  nyttet  til  huslige  Arbeider  ... 
Der  blev  ikke  holdt  nogen  Fjerrensning  oppe  paa 
Blaakammeret  med  Lagener  om  sig,  og  Mund  og 
Næse  fulde  af  Dunfnug  til  langt  ned  i  Halsen. 
Aarets  samlede  Fjer  og  Dun  til  Puder  og  Dyner 
forblev  i  deres  Sække  og  Kurve  ... 

Vævstoler  fik  staa  med  Lærred,  Dreiler  og  Uld- 
tøi  ufærdige.  Reparationer  af  Overtøi  og  Pelsværk 
for  Vinteren  var  udsat,  og  alskens  Maling  og 
Hvidten  af  Døre  og  Lofter  rent  ud  opgit  for  iaar. 
Alt  det  udvendige  Stel  med  Gaarden  og  alt  fra 
Sæteren    hjemkommet    fik    Marianne    ta    helt    om 

Haand,  styre  paa  bedste  Maade  med  Regnskab  og 
Tal,  —  bare  spørge  Fruen  saa  lidt  som  muligt! 

Fru  Oming  havde  havt  sin  og  Døttrenes  Tid 
og  Omsorg  helt  og  til  Overmaal  optaget. 

Alt,  hvad  Vangen  Gaard  og  Husmandspladse 
eiede  af  mandlig  og  kvindelig  Arbeidskraft  og  der- 
til saa  mange  Leiefolk,  som  blot  kunde  overkom- 
mes, var  samme  Dag,  Sorenskriveren  reiste,  op- 
budt  for  at  faa  anlagt  den  saalænge  paatænkte  ny 
Have  med  Park,  saa  det  hele  kunde  være  fuldendt 
og  færdigt,  til  de  kom  hjem  fra  Thingreisen. 

Fra  den  tidlige  Morgen,  til  Mørket  faldt  paa, 
havde  Fruen  staat  med  Maalestang  og  Snor,  varm 
og  hed  i  Solen  og  dyngsidvaad  i  Regn,  og  stukket 
ud  og  maalet  og  ført  Tilsyn,  medens  Jorden  blev 
opbrudt  med  Hakke  og  Spade  og  tillagt  med  Gjød- 
ning. 

Der  grundlagdes  vidtløftige  Græsplæner  med 
Klynger  af  Trær,  sat  ud  fra  Planteskolen  og  her 
og  der  indlagte  Blomsterbeder. 

Rabatter  med  Buskvækster  og  Roser  kantede 
med  Aurikler  og  Perleblomster  radede  sig  nedefter 
Anlægget.  Stiklinger  til  Bærhækker  og  Frugttræer 
i  tilvokset  Størrelse  var  sat  ud  i  rigelige  Mængder, 
Planteskolen  —  Fruens  store,  mangeaarige  Reserve 
—  tømt  til  sidste  Spire! 

Den  gamle  Dam,  som  havde  ligget  tilgroet  med 
Grønske,  blev  helt  oprenset;  det  lille  Springvand 
med  Tappen  i  sat  igang,  og  Veien  om  det  skyflet 
og  paafyldt  med  Grus. 

Nede  ved  Lunden  og  Elven  havde  Økserne  ryd- 
det til  Park,  idet  der  arrangeredes  Lysthuse  og  op- 
sattes  Bænke  her  og  der  imellem  Trægrupperne. 

Alt  fra  første  Dag  havde  to  af  Bygdens  Snek- 
kere været  sat  i  Arbeide  med  at  tilskjære  og  fæstne 
de  høie  Lægter,  som  skulde  danne  Stakittet,  og  som 
blev  kjørt.  Læs  paa  Læs,  ind  paa  Gaarden  fra  det 
privilegerede  Sagbrug  søndenfor. 

—  Idag,  Sorenskriveren  ventedes  hjem,  var 
snart  den  ene,  snart  den  anden  af  Søstrene  oppe 
paa  Udkig  i  noget  af  Salsvinduerne  og  speidede 
ud  i  den  taagede  Ettermiddag  ... 

De  saa  betænkelige  paa  hinanden  ...  Hvordan 
vilde  Far  ta  dette?  —  Saa  af  gjort,  som  han  altid 
havde  været  mod  den  Haven! 

Nedenfra  gjenlød  Luften  af  idelige  korte,  rappe 
Hammerslag.  De  spigrede  Spilre  efter  Spilre  ind 
i  det  store  Havegjærde,  der  strakte  sig  nedover  — 
et  Stykke  endnu  ufærdigt  og  med  bare  Stolper,  — 
helt,  til  det  forsvandt  under  Bakken  ... 

Der  kom  alt  gamle  Henschien  med  Blakken  for 
Karjolen  og  Overformynderiet  i  Kisten,  der  var 
snøret  bagpaa  — 

Og  saa  Augustinusen,  Schmidt  og  Kvigstad  i 
en  dobbeltsædet  Skydskjærre  ... 

De  forsvandt  med  Vædsker  og  Oppakning  i 
Kontorbygningen  ... 

Noget  efter,  halvt  i  Skumringen,  rullede  Soren- 
skriveren ind  paa  Gaarden  med  Fuldmægtig  Rein. 
Han  havde  ladet  sig  hente  fra  sidste  Thingsted  i 
egen  Vogn. 

Som  han  steg  ud,  blev  han  staaende  en  Stund 
med  Kavaien  opbrættet  og  stirre  nedover  det  af 
Nyved  skinnende  Stakitværk. 

Munden  pressede  sig  mere  og  mere  sammen  ... 
Han  fattede  straks  det  myndige  Tiltag,  her  var 
gjort,  —  hvad  der  var  sat  igang  og  fuldført  under 
hans  Fravær! 

Rød  i  Ansigtet  og  uvillig  vendte  han  sig  braat 
og  gik  lige  op  paa  sit  Værelse.   — 

—  Han  viste  sig  ikke  før  ved  Aftensbordet. 
Fruen   trakterede    med   fersk   Fisk    ...    Lidt   let 

Mad  kunde  smage  ovenpaa  alle  Gjødkalvene  og 
Grisestegene,  som  det  nu  gjennem  en  hel  Maaned 
var  regaleret  med  paa  alle  Thingstederne,  mente 
hun. 


Husets  Damer  bød  og  sendte  om  i  en  vis  nervøs 
Spænding. 

,,Tag  ikke  Hodet,  Rein,"  —  vovede  Marianne 
spøgende  —  ,,lad  det  ligge  til  Fars  anden  For- 
syning. Fiskehoderne  er  hans  Privilegium,  maa  De 
vide." 

Sorenskriveren  sad  stram  i  Ansigtet  og  smaa- 
plukkede  i  Fisken. 

,,0g  hvordan  har  I  havt  det  paa  Thingene. 
Kortborde  med  Fogden  og  Prokuratoren  og  Præ- 
sterne  oppe  i  Bygderne  hver  Aften  vel?"  ...  hen- 
vendte Fruen  opover  Bordet,  medens  hun  opmærk- 
somt  valgte  mellem  Fiskestykkerne. 

,,De  maa  ta  Sagen  om  den  ulovlige  Tømmer- 
hugst oppe  i  Almenningen  for  Dem  imorgen  den 
Dag,  Rein!"  udtalte  Sorenskriveren  tvert  over 
Fruens  Spørgsmaal.  —  ,,Den  er  anmeldt  fra  Lens- 
manden  alt,  før  vi  reiste  paa  Thingene." 

,,Ja— a,"  —  sa  Henschien  betænkt,  —  ,,for  det 
Fald,  der  blir  Mulkt  eller  Bøder  for  Sønnen  paa 
Graaberget,  maa  der  passes  paa,  at  han  ikke  faar 
sin  Morsarv  tåget  ud  af  Overformynderiet.  Han  er 
total  udeksekveret." 

,,Det  er  nemlig  han,  Synderen,  som  er  biet  hæn- 
gende  i  Snaren!"  —  lagde  Kvigstad  ud.  ,,Det  er 
en  vitterlig  Sag,  at  der  hugges  og  plyndres  af  hele 
Bygden  oppe  i  Statsalmenningen." 

,,Det  kan  komme  til  at  skaffe  meget  Arbeide 
med  Forhører  og  Vidneførsel,"  bemærkede  Soren- 
skriveren. 

,,Her  har  vi  ogsaa  havt  stort  og  vidtløftigt  Ar- 
beide for  os,"  faldt  Fruen  ind,  som  hun  pudsede 
og  rippede  op  Tanden  i  et  af  de  to  Talglys,  der 
paraderede  paa  Bordet,  —  ,,opspadet  og  anlagt  og 
faat  færdig  den  saalænge  paatænkte  Have  ...  Saa 
nu  skal  I  bli  fri  for  Plagen  af  Arbeidsfolk  paa 
Gaarden  med  den  Ting,"  spøgte  hun. 

,,Kald  ind  Vidner  imorgen  den  Dag!  —  Sæt  det 

igang,"  vedblev  Sorenskriveren  iltert,  total  over- 
hørende Nyheden  om   Haven. 

,,Jeg  har  indøvet  et  Par  af  Mozarts  Sonater  for 
Klaver  og  Fiolin,  medens  Du  har  været  borte," 
prøvede  saa  Alida  efter  lidt  at  bryde  den  Pause, 
som  var  opstaat. 

Sorenskriveren  kastede  et  snart  halvt  Blik  hen- 
imod  Døren  til  Stuen,   hvor  Klaveret  stod: 

,,Nei  nei.  Barn,  —  jeg  er  træt,  gaar  lige  til- 
sengs!" ...  De  var  s'gu  i  Ledtog  allesammen   ... 

Idet  han  kom  forbi  Merete,  som  saa  forpint 
paa  ham,  strøg  han  hende  let  over  Haaret  og  gik 
med  en  af  Krænkelse  lukket  Mine  oveApaa  — 

—  —  I  den  kjølige  halvmørke  Høstaften  tog 
de  hjemkomne,  efterat  have  været  oppe  og  hentet 
sine  Piber,  hver  sine  forskjellige  Rekognoscerings- 
ture  inden  og  udenfor  det  høie  lysende  Havegjærde, 
for,  saavidt  gjørligt,  at  indhente  en  Forestilling  om 
Husets  saa  brat  tilkomne  store  Nyhed. 

Da  Damerne  efterhaanden  kom  ud  med  S jåler 
og  Tørklæder  om  sig,  blev  der  Forespørgen  og  deli- 
kat Udfritten. 

—  ,,Det  maatte  være  snurrigt  at  komme  til  sit 
Hjem  og  saa  for  Eksempel  finde  et  nyt  Hus  istedet- 
for  det  gamle!"  —  gav  Rein  noget  spydig  af  sig. 

,,Ja,  tror  De,  det  vilde  være  en  behagelig  eller 
en  ubehagelig  Overraskelse?"  indlod  Marianne  sig 
godslig  paa  Spøgen.  ,,Jeg  skal  sige  Dem,  Rein,  — 
Kvindenaturen  er  som  en  Silketraad.  Det  kommer 
bare  an  paa,  om  en  Mand  forstaar  at  vikle  den 
om  sin  Finger.  En  som  De,  som  vist  bestandig 
véd,  hvad  De  vil"  ...  fortsatte  hun  sagtere  fortrolig, 
idet  de  spadserede  hen  mod  Havegjærdet   ... 

Dernede  stod  Barbara  og  beskrev  ivrig,  hvor- 
dan Anders  Husmand  og  Lars  havde  spadet  op  til 
Aspargessenge,  —  saa  og  saa  mange  Fod  dybt,  — 
og,  hvor  fedt  de  var  gjødet  —  Lagvis  med  Jord  og 

Jonas  Lie:  Samlede  Værker.     XII.  1-4 


210 


Gjødning.  Der  vilde  bli  en  Mængde  Asparges!  Men 
først  om  tre  Aar  kunde  de  stikkes  og  spises  ... 

Eufemia  drog  paa  Næsen  af  Barbaras  Gjødsels- 
snak  og  isolerede  sig  trækkende  Sjalet  tæt  om 
sig  —  — .  Det  var  naturligvis  Parkanlægget,  som 
gjorde,  at  det  hele  kom  op  i  en  større  Stil!  hen- 
kastede hun  stramt. 

Stedt  i  Tvilens  Vaande  nærmede  gamle  Hen- 
schien  sig  Klyngen  og  rørte  sagte  og  forsigtig  ved 
Alidas  Arm  ... 

,, Dette  store  Værk  er  dog  vel  ikke  sket  helt  og 
ganske  uden  Sorenskriverens  Befaling,  Jomfru?" 
forhørte  han  med  den  mangeaarige  Ansattes  ængste- 
lige  Fortrolighed. 

,,Kolde  ere  Kvinderaad!  mener  De  Henschien?" 
faldt  Rein  pludselig  overlydt  ind  fra  sin  Passiar 
med  Marianne  ...  ,,En  Ægteherre  er  selvfølgelig 
lykkelig  ved  at  vandre  i  den  Paradisets  Have,  som 
hans  Kvinde  lager  til  for  ham,  —  spise  af  dens 
Frugter  og  Næper  og  Kaalrabi,  som  det  kan  falde  ... 

Pigens  Kind  er  rød  og  rund, 
og  Røsten  er  saa  linde. 
Æblet  vinker  sødt  en  Stund; 
men  Ormen  bor  derinde!  — " 

deklamerede  han  halv  vendt  mod  Marianne. 

De  unge  Damer  tråk  sig  sagtelig  undaf.  — 
En  ondskabsfuld  Grobian,  som  man  fik  vogte  sig 
for!  ... 

De  tog  sig  sine  smaa  Aftenrunder,  —  Barbara 
berettende  og  orienterende  Henschien  om  det 
ganske  Haveværk.  Og  Marianne  lod  sig  indhente 
af  Augustinusen  og  Schmidt,  der  med  stigende  Iver- 
syge  havde  vogtet  paa  hendes  Fortrolighed  mod 
Rein. 

Koselig  lyttede  hun  nu  til  og  gik  ind  paa  saa, 
hvad  den  ene  og  saa,  hvad  den  anden  havde  paa 
Hjertet  fra  Reisen,  medens  Øinene  grundende  fulgte 
Rein  og  mere  og  mere  blev  til  tynde  Ridser  — 

Kvigstad  havde  den  Lykke  iaften  at  opnaa 
Alidas  Øre.  Han  skildrede  hende  vittigt  fira,Ugers 
Helvede  paa  Thingene  med  Drik,  daarlig  Nattesøvn 
og  rasende  Arbeide.  —  Og  nu,  herhjemme  paa 
Vangen!  —  det  var  som  at  komme  i  Kirkens  Skjød 
igjen. 

,,Naar  nu  bare  Far  kunde  forsone  sig  med 
Haven,  Kvigstad!"  udøste  hun  pludselig  sit  Hjertes 
Bekymring  for  ham.  ,,Det  er  saa  ondt,  naar  han 
tar  sig  noget  nær  ...  Det  er  rentud,  som  han  ikke 
har  Natur  til  det,  —  han,  som  kan  glæde  sig 
i  alt." 

,,Ja,  stod  det  til  mig  at  lette  Dem  for  nogen 
Bekymring,  Jomfru  Alida,   saa!"   ... 

Han  følte  det  svinglede  helt  ud  af  Tonen  for 
ham  og  sa  pludselig  Godnat. 

Dette  Udbrud  af  Fortrolighed  fra  hendes 
Side 

Jomfru  Alida  var  Indbegrebet  af  hans  kvinde- 
lige Renheds-  og  Fuldkommenhedsideal,  —  i  alle 
Maader  uopnaalig  for  en  Kontorist;  —  og  stængt 
med  en  Bom  for  alle  hans  Ærgjerrigheds  Luft- 
kasteller  nu,  Tante  Ra  havde  faat  sveiset  hende 
sammen  med  Groth,  den  rige,  men  hende  i  alle 
Maader  underordnede  Værkseiersøn  ... 

—  Merete  havde  forarget  gaat  der,  indtil  hun 
med  ét  udbrast  til  Rein: 

,,Fy,  —  De  er  et  ondt  Menneske  ...  Jeg  vil 
ikke  gaa  og  lægge  mig,  før  jeg  har  faat  sagt  Dem 
det! 

Fy"  ...  lød  det  oprørt,  som  hun  forsvandt  ind 
af  Gangdøren. 


Sorenskriveren  stod  den  næste  Morgen  tvilraa- 
dig  ude  paa  Trappen  ... 

,,Lars,  hvor  er  Lars,"  —  lød  det  grættent,  — 
,,Slalddøren  staar  paa  vid  Væg  dernede  ... 

Lars,  Lars,"  —  raabte  han,  ,,før  Figaro  hidop." 

Han  vil  vel  ta  sin  vanlige  Morgentur,  tænkte 
Merete,  der  stod  hos. 

,,Du  har  nu  vel  ladet  den  faa  Letarbeide, 
medens  jeg  har  været  borte,  Lars,  —  kjørt  Kom- 
posten ud  paa  Rugageren?"  —  forhørte  Sorenskrive- 
ren sig  og  besaa  sit  Yndlingsdyr. 

,,Ja  da;  —  men  det  bar  nok  ikke  til  Rugageren. 
Frua  befalte,  at  jeg  skulde  kjøre  det  alt  bort  i  den 
ny  Haven." 

,,Paa  Aspargessengene"  —  oplyste  Merete  for- 
sagt. 

,,Kor6posten?  ...  min  Kompost!"  udbrast  Soren- 
skriveren ildrød  i  Ansigtet. 

Rein,  som  var  kommet  til,  stod  bøiet  og  følte 
med  Haanden  nedover  Figaros  ene  Bagben.  —  ,,Her 
kj endes  noget  blødt,  som  en  Aareknude  ovenfor 
Haserne,"  formente  han.  ,,Jeg  saa,  den  stod  og 
lettede  paa  Foden.  Dyret  er  brugt  forlidet  —  har 
staat  forlænge  stille." 

Sorenskriveren  dukkede  ned  og  følte   efter. 

,,Det  vil  gaa  over,  naar  den  faar  ordentlig  Mo- 
tion," mente  Rein.  ,, Sorenskriveren  faar  ride  bra 
paa  den  ...  Et  vakkert  Dyr  ellers;  lidt  bratlændt, 
som  de  er  alle  ovenfra  Fjeldbeiterne." 

,,Den  er  saamæn  ogsaa  kommet  derfra  ...  De 
forstaar  Dem  paa  Heste,  hører  jeg,"  erkjendte  Soren- 
skriveren. 

,,Jeg  begriber  dem  ialfald  bedre  end  Menne- 
skene," henkastede  Rein  lidt  kort.  —  ,,Men  se  bare, 
hvorledes  den  lægger  Ørespidserne  bagover,  som  for 
at  høre  efter,  hvad  vi  snakker.  Den  er  utryg  ... 
Det  kan  bli  til  en  Uvane  det,  —  føre  til,  at  den 
blir  baade  skvætten  og  sky.  Dyret  staar  for  mørkt 
i  Stalden  med  Hodet  ind  i  Væggekrogen." 

,, Javist  bør  det  rettes  paa  —  Hesten  faa  en 
anden  Plads  ...  Men  kan  De  nu  sige  mig,  hvorfor 
man    saadan    har   indrettet    sig   just   paa    det   bag- 

vendte:  —  alle  Halerne  imod  Lyset  istedetfor  Ko- 
derne! ...  Er  det  ikke,  som  Verden  først  er  biet 
til  paa  Vrangsiden?"  gav  Skriveren  grætten  af  sig, 
og  skjød  pilret  over  til  Kontordøren  med  Nakken 
decideret  mod  det  ny  Havestakit.  — 

—  ,,Ja,  tak  for  Lektionen,  De  gav  mig  igaar- 
aftes.  Jomfru  Merete,"  sa  Rein,  idet  han  ogsaa 
skulde  svinge  op  til  Kontoret.  ,,De  kan  ikke  tro, 
hvor  det  gjorde  godt  at  faa  Skrub  af  et  Medmen- 
neske ...  At  nogen  gad  bry  sig  saavidt  med  én!" 

Saa?  —  han  takkede  ...  gik  det  i  Merete. 

Skulde  det  betyde  at  gjøre  Nar  af  hende?  — 

Men  nu  saa  han  jo  rent  snil  og  —  ja  rent 
vakker  ud  i  Øinene  ...  Ne — i,  —  hun  forstod  sig 
ikke  paa  det  Menneske   ... 


,,Alida!  —  Femia!  —  Marianne!  —  Barbara!"  — 
lød  Meretes  Stemme  om  Aftenen  fra  Dagligstuvin- 
duet.  —  ,,Hold  for  Øinene  og  gjæt!  ...  Hvem  kommer 
op  af  Bakken?" 

,, Groth  naturligvis"  ...  sa  Alida  lakonisk. 

,,Nei  Tak,  se  ud  — " 

,,Sankowitz!"  —  skreg  de  alle  i  Munden  paa 
hverandre. 

,,Nei  men  kan  I  tænke  Jer  noget  saa  heldigt, 
—  tænk  for  Far!"  ... 

De  fo'r  alle  ud. 

Helt  overstøvet  af  Landeveien  og  med  Vild- 
mandsskjæget  saa  Sankov^itz  træt  og  medtaget  ud, 
medens  han  i  Solnedgangen  svingede  sin  bløde 
Hat  — 

,,Der  staar  de  paa  Trappen  alle  de  Vangenske 
Jomfruer!"  hilsede  han  glad  opstemt. 

De  stimlede  alle  om  ham  — 

,,0g  hvor  kommer  De  fra  nu  da,  Sankowitz?" 
indledede  Marianne. 

,,Fra  den  Futen  sin  Frue  ja!"  Han  udstødte 
et  Pust  og  lod  sig  udmattet  falde  ned  paa  Bænken. 
—  ,,0g  jeg  har  faret  om  i  Dalene  i  fem  Præste- 
gjeld  og  stemmet  i  alle  Kanter.  Men  den  Futen 
sin  Frue  hun  er  saa  umusikalisch  som  en  Kuh  ... 
og  vil,  sine  Døttre  skal  spille  alligevel  de  schwerste, 
Sachen.  En  furchterlich  Pine  i  det  Hus!  —  Och 
saa  gik  jeg  min  Vei  idag,  straks  jeg  havde  stemmet 
Klaveret." 

Han  tørrede  Panden  med  et  blaatæmet  Lomme- 
tørklæde. 

,,Ach  ja!  —  jeg  siker  Dem,  Vangenske  Jom- 
fruer, jeg  er  bedrevet.  —  Paalerne  har  et  stort 
Schlag  verloren  ved  Ostrolenka  ...  Och  mit  Hjerte 
er  i  Paalen  ...  Og  gid  ogsaa  min  Krop  var  der. 
Og  gid  jeg  havde  Kaane  og  Sønner  og  Døttre  og 
bitte  Barn,  och  de  skulde  alle  blive  slachtede  for 
Paalen,  —  til  det  blev  saa  høit  af  Ansichter,  som 
ferklagede,  at  de  naade  op  til  den  Gott  im  Himmel 
og  krævede  sin  Frihed!" 

,,Men  hvor  véd  De  alt  dette  fra  da,  Sankowitz!" 
udbrød  Alida. 

Han  tråk  et  Brev  op  af  sin  Vestelomme: 

,,Jeg  bekom  det  paa  Postaabneriet  fra  en  Freund 
von  mir  in  Danzig.  Her  staar  det  alt.  Och  nu 
har  de  grebet  til  Senser  og  Ljåer!"  ... 

Han  henfaldt  traurig  fortænkt  ... 

,,Men  nu  maa  De  komme  ind,  Sankov^itz!"  ind- 
bød  Alida.  ,,De  kan  vel  trænge  at  hvile  Dem  efter 
den  lange  Vei." 

,,Ja  ja,  —  to  Mile  ...  Jeg  har  ikke  mærket  Veien 
under  min  Fod  for  den  Bref  om  Paalen  —  al  den 
Menschennoth  ..." 

—  Det  var  altid  som  en  Festtid  i  den  musi- 
kalske Sorenskriverfamilie  de  to  Gange  om  Aaret, 
naar  den  halv  landfiygtige  Tysker  kom  og  opholdt 
sig  der  nogle   Uger  paa  sin  Rundreise   om  i   Byg- 

derne,  hvor  han  levede  af  at  stemme  Klaverene  og 
tildels  give  Musik-  og  Sanginformationer. 

Da  Sorenskriveren  kom  ned  i  Stuen,  havde 
Sankowitz  allerede  slaat  op  Klaveret  og  løftet  Træ- 
bunden  af. 

,,Det  er  en  braf  Natur  i  den  Klavier,"  —  hilsede 
han  Sorenskriveren.  —  ,, Holder  sig  godt  ...  Den  faar 
vel  ikke  hvile  uden  om  Natten  i  dette  Hus." 

Han  lod  Fingrene  løbe  over  Tangenterne  med 
en  Læges  erfarne  Sans,  rettede  med  Stemmenøglen 
foreløbig  et  Par  Toner  og  blev  saa  siddende  og 
stemme  og  klimpre,  indtil  de  bødes  til  Aftens- 
bordet. — 

—  —  Efter  det  i  trykket  Ordknaphed  noget 
skyndsomt  affærdigede  Maaltid,  stak  Søstrene  Ho- 
derne  sammen,  medens  de  bar  ud  fra  Bordet  ... 

...  ,,Jeg  har  aldrig  set  Mor  saa  galant  mod 
Sankovv^itz,  Du  Alida,"  hviskede  Merete.  ,,Hun  bød 
ham  og  nødte  ham  og  bad  Inger  gjøre  istand  paa 
Gulkvisten  istedetfor  at  lade  ham  ligge  paa  Værel- 
set oppe  hos  Schmidt  og  Augustinusen,  som  han 
pleier.  Far  dreiede  og  vendte  sig,  og  saa  bort;  han 
forstod,  det  skulde  gjøres  vel  nu  ...  Men,  da  han 
saa  pludselig  tog  sig  til  at  invitere  Sankowitz  til 
at  bli  her  helt  til  Julen  over,  saa  jamæn  snudde 
og  dreiede  ogsaa  Mor  sig,"  —  lo  Merete,  —  ,,og  saa 
noksaa  forbløffet  ud.  —  Saadant  har  jo  Far  aldrig 
gjort  før  uden  at  snakke  med  hende  om  det  — " 

,,0g  saa  at  Kontoristerne  skal  sidde  der  ved 
Bordet  og  føle,  at  her  er  noget  iveien,"  kom  Eu- 
femia  til,  —  ,,og  denne  ufordragelige  Rein  driste 
sig  til  at  gjøre  sine  uforskammede  spydige  Bemærk- 
ninger  ...  Jeg  agter  ikke  at  se  til  den  Kant,  han 
gaar,  —  fuldstændig  overhøre,  hvad  han  siger!"  gav 
hun  sit  Humør  Luft. 

,,Naa,  der  blir  rigtig  hyggeligt  Hus  her  da," 
mente  Merete.  ,,Far  hører  ikke,  hvad  Mor  siger, 
og   vi   hører   ikke,    hvad    de    andre    siger,    —    hver 

snakker  ud  i  Luften!  —  Engang  rørte  Far  ikke  ved 
Fiolinen  paa  seks  Uger,  husker  I,  hvor  forfærde- 
ligt  her  var  —  rent  stumt." 

„Dernede  staar  Mor  lige  trøstig  hun  og  beser 
Havegjærdet,  hvorlangt  det  er  kommet  idag," 
smaalo  Marianne.  ,,Hun  vil  nu  ikke  ha  det  ugjort 
alligevel   ..." 

Inde  fra  Stuen  hørte  de  alt  Sankov^itz  gjøre 
nogle  Løb  henover  Klaveret  og  begynde  at  fanta- 
sere ... 

De  listede  didind  den  ene  efter  den  anden. 

Sorenskriveren  havde  trukket  Lænestolen  hen  i 
den  dunkleste  Krog,  og  det  lyste  engang  imellem 
nede  ved  Gulvet  fra  den  lange  Merskumspibe,  naar 
han,  efter  at  være  hensunket  i  Forglemmelsens  Nir- 
wana,  atter  med  nogle  dybe  Drag  livede  den  op. 

Sankov^itz  var  mærkelig  iaften! 

Der  gik  underlige  Ting  og  Fantasier  over  Kla- 
veret. Det  var  ikke  til  at  forglemme,  naar  han 
saadan  sad  og  nynnede  saagodtsom  uden  Stemme 
og  akkompagnerede  til 

Sorgfulde,  slavisk  stemte  Naturtoner,  —  kla- 
gende —  længtende  ... 

Det  steg  og  faldt,  —  snart  usigelig  blødt  og 
lindt,  —  snart  som  Vinden  suste  og  sukkede  og 
stønnede  med  Regn  af  Graad  over  endeløse  vide 
Sletter  ... 

Sankov^itz's  indre  legte  i  hans  Hjemlands  Stem- 
ninger ...  Der  taltes  som  med  fremmede  Tunger  ... 

Han  sad  nu  bagoverlænet  paa  Stolen,  som  han 
fortsatte  at  se  ind  i  noget,  og  der  blev  stille  i 
Stuen. 

Marianne  var  henne  ved  Bordet  og  pudsede 
Lysene,  der  havde  faat  lange  Tander.  Og  man  be- 
gyndte  at  meddele  sig  og  smaasnakke  omkring  i 
Stuen  ... 

—  ,, Lykkelig  en  saadan  Musiker,  som  kan  tale 
ud  og  meddele  sig  til  hele  Verden;  han  maa  altid 

bli  som  en  luftet  Stue  indvendlg!"  —  undslap  det 
Rein  halvt  hen  til  Merete.  Hun  sad  der  paa  en 
Barneskammel  og  krammede  op  Papir  til  Lyse- 
manchetter  med  en  Kniv. 

Han  smilte  til  hendes  forundrede  Mine  ...  Igjen 
noget  uforstaaeligt  Tøv,  han  kom  med! 

,,Kan  De  tænke  Dem  én,  som  aldrig  har  havt 
nogen  at  snakke  med  og  aldrig  kan  faa  nogen 
heller?"  spurgte  han  pludselig  dystert. 

,,De  ser  saa  forskrækket  ud?  Ne— i,  jeg  har 
ikke  stjaalet  eller  stukket  Ild  paa  noget  Hus  eller 
myrdet  heller,"  lo  han. 

,,Jeg  skal  engang  ha  havt  en  liden  Søster"  ... 
yttrede  han  hensunken,  —  ,,og  jeg  har  altid  tænkt 
mig,  at,  om  jeg  havde  havt  hende  at  snakke  til, 
saa  — .  En  slig  unbef angen  én,  —  som  sa  ,,Fy!" 
til  én  og  fik  saadanne  retfærdige,  strenge  Øine,  — 
og  kunde  true  Vilddyret  1  én  ...  Det  sker  ikke  med 
Visdom  og  smukke  Argumenter  det,  skal  jeg  sige 
Dem,  Jomfru  Merete   ..." 

Merete  vidste  ikke  hvorledes  ...  Men  det  var, 
som  om  hun  mildt  og  uden  Skræmsel  var  ført  hen 
til  at  sidde  og  samtale  med  den  stille  sorgfulde 
Mand,  hun  havde  set  for  sig  just  der  paa  Stolen 
den  Aften  ... 

Det  var  nu  som  da,  at  han  ligesom  forstod, 
hvad  hun  tænkte  — 


Blev  Sankov^itz  end  selv  af  og  til  noget  ,,schrech- 
lich"  med  sine  ingen  Anledning  eller  Ikke-Anled- 
ning  forsmaaende  Udbrud  og  Gjentagelser  om  Paa- 
len,  —  saa  var  han  dog  en  velsignet  beleilig  Mand 
at  have  i  Huset  just  nu  i  denne  Misstemningens 
Tid. 

I  de  Klavertimer,  han  gav  Døttrene  om  For- 
middagen,  vidste   de   saa   sikkert,    som   at  Klokken 

slog  elleve,  at  nu  kom  Sorenskriveren  ind  af  Dø- 
ren og  blev  staaende  lidt  ved  Klaveret,  før  han 
forhørte  sig  om,  hvad  de  spillede.  Og  saa  var  der 
gjerne  noget  Musik,  han  var  kommet  til  at  tænke 
eller  huske  paa,  som  han  maatte  antyde  lidt  over 
Tasteme.  Paa  Halvtimeslaget  sprat  han  op,  som 
om  alt  blev  kuttet  af  med  en  Kniv,  og  steg  med 
Lædergaloscherne  paa  forsigtig  prøvende  over 
Gaardspladsens  Pytter  og  sleipe  Lersøle. 

Det  var  raat  og  vaadt,  evigt  Høstregn,  —  silede 
og  dryppede  uafladelig.  Tønderne  med  Regnvand 
stod  overfyldte  under  Tagrenderne,  og  Væden  steg 
høit  i  Grøfterne.  Bækkene  flommede  og  fossede, 
saa  Kværnhush julene  kom  igang  og  grov  sig  ned  i 
hvidt  Skum. 

Vedlæs  efter  Vedlæs  fra  Skogen  humpede  og 
dumpede  ind  paa  Gaarden  i  den  korte,  mørke  Dag 
for  stramme  Dragreb,  og  Stablerne  voksede  i  Skju- 
let til  Behov  for  Vinteren.  Graat  overstænkede  af 
Veibløden  stansede  Kjøretøier  foran  Kontordøren, 
og  Fødderne  drog  Sølen  videre  op  ad  Trappen. 

Sorenskriveren  holdt  i  det  længste  ud  med  sine 
Morgenpromenader  paa  Figaro,  —  nu  i  tyk  Vams 
med  Overslag  og  lange  Ridestøvler.  Havegjærdet 
var  fremdeles  Luft  for  ham,  som  hans  Øre  til 
Fruens  Bemærkninger  og  Udtalelser  var  døvt.  For- 
saavidt  der  nødvendig  maatte  rede  Penge  ud,  fik 
den  af  Døttrene,  som  havde  Ugen,  gaa  op  til  ham 
paa  Kontoret  med  Anmodningen. 

'I  denne  Flommens  Tid  kom  Rein,  ret  som  det 
var,  skjortevaad  hjem  sent  paa  Nætterne  Klokken 
to,  tre  med  Høstørret,  som  han  havde  lagt  og 
lystret  pokkerivold  borte  i  nogen  Skogselv,  og 
andre  Morgener  før  Kontortiden  leverede  han  Stor- 
fugl eller  Hare  ind  i  Kjøkkenet. 

Det  gik  nok  da,  hu  og  hei,  med  Bøsse  og 
Hund  over  alle  Bakker  og  Aaser.     Saa,   naar  han 

egentlig  sov,   det  — .     Og  for  Krop  han  maatte  ha 
at  disponere  over!  ... 

Men  Kontortiden  holdt  han  pedantisk,  omkap 
med  Henschien.  Og  dog,  —  Henschien  blev  ved 
sit:  —  Rein  var  ikke  Forretningsmand,  —  det  var 
en  Følelsessag  at  være  det!  Men  vistnok  var  han 
et  saa  godt  Hode,  at  han  kunde  klare  ogsaa  den 
Side,  saa  han  af  og  til  endog  hidsede  Kvigstads 
Ærgjerrighed  til  at  opvise  Mirakler.  Men  hans 
egentlige  Tanke  var  ikke  der,  var  borte  i  baade 
Skog  og  Elv.  Saa,  naar  han  sad  og  grublede,  saa 
var  det  nok  mest  paa  Tiur  og  Ørreten  og  ikke  paa 
Lovbogen,  —  paa,  hvor  han  skulde  ta  Veien,  naar 
han  om  Kvælden  istedetfor  at  komme  til  Aftens- 
bordet gik  i  Spiskammeret  og  fik  de  sammenlagte 
Smørrebrød  med  sig. 


—  I  denne  Senhøstens  Tid  havde  Fruen  og 
Døttrene  alle  Hænder  fulde  med  det,  som  skulde 
bestrides  og  ordnes  og  betænkes,  før  Vinteren  og 
al  Julestudsen  kom  paa. 

Det  lange  rødmalede  Kjøkkenbord  var  tæt  besat 
til  alle  de  mange  Maaltider  af  Gaardens  Husmands- 
folk,  store  og  smaa. 

Linet  var  tørret  og  hæklet.  Kornet  tærskedes 
paa  Laaven.  Og  nu  ramlede  det  Dagen  lang  af, 
at  Potetesen  kjørtes  ind  og  styrtedes  ned  i  Kjæl- 
deren. 

Medens  en  af  Døttrene  havde  Husholdnings- 
ugen,  sad  to  vekselvis  ved  Væven  for  at  faa  det 
ny  rudede  vakkre  Hverken  til  Kjoler  færdig  til 
Vinteren.  De  andres  Sag  blev  alle  Husets  ydre 
Arbeider  samt  at  faa  istand  Vægerne  —  tykke  for 
det  indvendige  Brug  og  tynde  for  Lygter  og  det 
udvendige  —  til  den  forestaaende  vidtløftige  Lyse- 
støbning. 

I  de  lange  mørke  Eftermiddage,  medens  kun 
Tyristikken  lyste  fra  Skorstensmuren  i  Kjøkkenet 
paa  Folkenes  Arbeider,  sad  Fruen  og  Døttrene  om 
et  Talglys  inde  i  Stuen  og  sømmede  og  nøstede 
Garn  og  spandt.  Man  overlagde  derunder,  hvad  og 
hvormeget  der  skulde  slagtes,  hvad  bages,  hvad 
brygges  under  Jul. 

Og  saa  kom  jo  Kapitlet  om  Julegjæsterne,  — 
hvilke  Venner,  Jess  skulde  tilskrives  om  at  invitere 
...  Kanske  fik  ogsaa  Christiane  Gjedde  Lov  til  at 
komme  op  i  Julebesøg,  naar  Mor  lod  Jess  udtrykke- 
lig  gaa  op  til  Oberstens  med  en  egenhændig  Ind- 
bydelse   ...    Groth   var  naturligvis  Julegjæst.   —  — 


—  En  af  de  raakolde  Morgener  kom  Rein  ned 
fra  Smaaskogen  ovenfor  Huset.  Han  svingede  med 
en  Rognbærdusk  og  holdt  et  Knippe  Kramsfugl  op 
for  Merete,  som  var  paa  Vei  til  Rulleboden. 

,,3e  her,  hvad  jeg  har  udrettet  paa  Morgen- 
stunden," raabte  han,  —  ,,før  jeg  nu  skal  kjøre  ud 
i  videre  onde  Forretninger  mellem  Menneskene." 

,,Se  her"  ...  han  holdt  Rognbærbusken  op  imod 
hende,  —  ,,den  der  —  og  to,  tre  slige  røde  Duske 
til  —  har  fristet  disse  stakkars  syv  Fugle  ...  Jeg 
stod  og  saa  paa  og  iagttog,  da  den  sidste  her  kom 
i  Donen.  Den  hoppede  først  til  og  flyttede  sig  saa 
fra  udover  paa  Grenen,  —  fløi  saa  en  Sving  bort 
og  tittede  paa  det  fugtige  røde.  Den  formelig  stred 
med  sig  selv,  —  led  tilslut,  saa  Øinene  blev  smaa 
og  Gabet  hæsede  aabent,  indtil  den  med  ét  blind- 
lings  styrtede  sig  igjennem  Hestehaarsløkken,  — 
akkurat  som  vi  Mennesker!  ...  Det  er  lidt  af  Natur- 
forskeren i  mig,  ser  De!" 

,,Afskyeligt"  —  skjændte  Merete.  ,, Bring  dem 
straks  ind  i  Kjøkkenet,  hører  De.  Det  er  bare  ondt 
at  se  paa  de  stakkars  smaa  Dyrene,  som  endnu 
er  ganske  varme." 

,,Bare  afveien  med  dem,  ja!"  —  hermede  Rein, 
—  ,,saa  kan  vi  knaske  og  spise  dem  —  godt  bru- 
nede ... 

Er  det  bedre,  at  jeg  nu  skal  ud  og  friste  en 
stakkars  Fyr,  som  for  Kone  og  Barns  Skyld  har 
hjulpet  sig  med  at  skrive  lidt  falsk,  til  at  bekjende 
sig  ind  paa  Slaveriet,"  sa  han,  som  Giggen,  hvor- 
med han  og  Augustinusen  skulde  paa  Forretnings- 

turen,  kjørte  op  til  Trappen. ,,Jeg  maa  holde 

ganske  anderledes  Rognbær  for  ham  ...  spørge,  saa 
jeg  fanger,  —  anlægge  Fælder  saa  fijie,  som  nogen 
Jægers  ...  Tænk  Dem  nu,  Merete,"  sa  han  i  en 
pludselig  braa  Tone  nær  til  hende,  —  ,,at  jeg  har 
ondt  for  at  aarke  det,  —  at  jeg  har  staat  og  øvet 
og  hærdet  mig  til  den  Ugjerning  i  hele  den  vaade 
Morgenstund  — " 

Da  Giggen  rullede  ud  af  Gaarden,  stod  Merete 
ved  Rulleboden  og  saa  efter  ham  ... 

Det  ene  Øieblik  kunde  hun  bli  saa  oprørt  og 
rasende  paa  ham,  at  — .     Og  i  det  næste,  saa 

Efter  Aftensmaden  var  Familien  og  Kon- 
toristerne samlede  i  Spisestuen,  medens  Sorenskrive- 
ren og  Sankowitz  hørtes  dybt  optagne  at  spille 
vidtløftige  Sonater  for  Fiolin  og  Klaver  i  Daglig- 
stuen. Man  havde  begyndt  at  lægge  i  Kakkelovnen, 
og  det  føltes  lunt  og  koseligt  nu  efter  al  Høstdagens 
raakolde  Huttring. 

Fruen  havde  iaften  ladet  sætte  ind  Nødder  og 
Æbler,  hvoraf  der  iaar  var  høstet  og  indsamlet  i 
Overflødighed.  Efter  at  ha  skrællet  og  prøvet  et 
Par  forskjellige  Sorter,  gik  hun  op  og  ned  paa  Gul- 
vet med  sit  Strikketøi,  inden  hun  træt  og  mødig 
efter  Dagens  mange  Gjøremaal  begav  sig  ovenpaa 
til  sit  Soveværelse. 

Ungdommen  placerede  sig  om  det  store  Spise- 
bord, og  snart  gik  Svarteperen  lystig.  Mandfolkene 
sad  med  Barter  og  Ansigterne  sirede  med  alskens 
sorte   Streger,   paaførte   med   brændt   Kork,    medens 

Damerne  kun  fik  undgjelde  med  Antydninger  og 
lette  Skjønhedspletter  ... 

Kvigstad  havde  faat  sine  Øienbryn  omgjorte  til 
vældige  Knebelsbarter,  og  den  lille  rødmussede 
Schmidt  sad  snart  hel  frygtelig  med  baade  Hage- 
skjæg  og  vilde  Mustacher. 

Det  fornøielige  mystiske  Stikord  var,  at  Svarte- 
per selv,  —  Rein,  —  ikke  var  nede  iaften;  han  var 
gaat  lige  op  efter  at  være  kommet  hjem  fra  For- 
høret, —  og  det  var  egentlig  om,  hvem  der  skulde 
sidde  som  ham  in  effigie,   det  stadig  gjaldt  ... 

,,Pas  Dem,  —  Jomfru  Barbara,"  sa  Henschien, 
—  ,,den  svarte  er  i  Farvandet  —  paa  Jagt  ...  Pas 
Dem!"  ...  Han  holdt  Kortene,  hvoraf  hun  skulde 
trække  ud  ét,  snedig  frem  til  hende. 

,,Hu— u,"  —  udstødte  Barbara  og  nappede  ét.  — 
,,Neimæn,  om  jeg  blev  hans  Jagtbytte  alligevel!" 
triumferede  hun. 

Schmidt,  hvis  Tur  det  nu  var,  sigtede  for  at 
slippe  undaf  det  slemme  Kort  ...  ,,Her  ser  allige- 
vel farligt  ud,"  —  han  tråk  og  lod,  som  han  brændte 
sig  paa  Fingrene. 

,,Nei,  —  man  véd  ikke,  enten  man  faar  Fugl 
eller  Fisk,"  —  sa  Marianne  betænkt  vuggende  paa 
Hodet  nu,  hun  skulde  ta  sit  Kort  fra  Schmidt 
igjen. 

,,Høstørret  eller  Tiur  mener  De,"  udfyldte 
Schmidt  kvikt.  Han  havde  faat  den  Lykke  at  sidde 
nærmest  Jomfru   Marianne   iaften. 

...  ,, Eller  en  Skorstensfeier,  De,  —  som  soder 
og  sværter  hele  Verden  til  for  én,"  knurrede  Kvig- 
stad. 

,,Just  ingen  Akvisition  for  Husets  selskabelige 
Side,"  henkastede  Eufemia. 

,,Uf,  kan  vi  ikke  snart  holde  op  med  denne 
vittige  Svarteperen!"  udbrast  Merete.  ,,Jeg  synes, 
den  er  baade  kjedelig  og  dum,  jeg  — " 

„Men    alvorlig   talt,"   —   slåp    det   ud   af   Mari- 

annes  Tanker,  —  ,,han  er  noksaa  rar,  —  noksaa 
underlig  —  denne  Hr.   Dyre  Aakisen  Rein!" 

,,Der  er  enkelte,  som  tar  sig  Privilegium  paa 
at  ha  Humør  og  sige  pikante  Ubehageligheder,"  sa 
Alida.  ,, Stuen  skal  ligesom  komme  an  paa  deres 
Lune!" 

,,Ja,  om  det  saa  er  selve  Ajax  derude  i  Hunde- 
huset," stadfæstede  Kvigstad,  —  ,,saa  tar  han  sit 
Mærke,  om  han  skal  være  fornøiet  og  gjø  eller  gaa 
der  hængende  og  skule." 

,,Naada,  Augustinusen!"  purrede  Kvigstad.  ,,Det 
er  Dem,   som  skal  gi  ud  Kortene." 

Augustinusen  sad  der  med  sin  ene  Knebelsbart 
noksaa  uinteresseret.  Han  var  ikke  rigtig  med 
iaften. 

Schmidt  keg  mistænksom  paa  ham  over  sit  væl- 
dige  Skjæg,  om  det  var  noget  med  ham  og  Jomfru 
Marianne  — 

,,Jovist  var  det  noksaa  besynderligt  idag  ja!" 
...  udbrast  Augustinusen;  han  lagde  pludselig  Kor- 
tene fra  sig,  som  han  besluttede  sig  til  at  rykke 
ud  med  noget.  —  ,,En  noksaa  snurrig  Tildragelse!" 

,,Saa  —  hvad?"  Alle  Ansigter  vendte  sig  imod 
ham. 

,,Med  Rein  idag  ja,  —  nok  saa  —  hm,  —  nok- 
saa snurrig  ..." 

,,Men  hvad  er  det  da?"  lød  det  spændt. 

,,Jo— 0,  —  vi  var  netop  saavidt  færdige  med 
Forhøret  derhenne  paa  Røsland  og  havde  faat  det 
underskrevet,  da  vi  saa  Lagrettet  og  Vidneme  og 
Husets  Folk,  alle  som  én,  fare  nedover  til  Fjøset. 

Jeg  naturligvis  efter  — 

Jo,  der  stod  Budeien  og  graad  og  viste  frem 
en  Raritet.  Jeg  maa  forberede  paa  noget  uhygge- 
ligt!  —  Kalven,  de  havde  faat  paa  Gaarden,  havde 
to  Hoder,  fuldt  udviklede,  —  glode  paa  én  med 
fire  levende  Øine  og  gabte  efter  Melken  med  to 
Tunger.     Et  ufyseligt  Syn!   ...   Og,   som  jeg  vendte 

mig,  stod  Rein  lige  bag  med  opspilede  Øine  ganske 
graa  i  Ansigtet;  han  aarkede  ligesom  ikke  at  faa 
Stemmen  frem  ...  Med  ét,  saa  laa  han  der  over- 
ende i  Fjøsdøren  ... 

Jeg  tænkte,  han  havde  faat  Slag,  —  fløi  hen  og 
fik  op  Klæderne  paa  ham,  rev  Skjorten  itu  i  Halsen 
for  Snarheds  Skyld  og  raabte  paa  koldt  Vand. 

Men,  medens  jeg  endnu  fiængede  og  løste  og 
rev,  aabnede  han  pludselig  Øinene  og  sprat  op. 
Han  fo'r  som  gal  tvertigjennem  Folkeflokken  og 
hen  i  Stuen.  Der  hørte  vi,  han  laasede  Døren 
efter  sig. 

Lidt  efter  kom  han  ud  nok  saa  manérlig  igjen, 
reiseklædt  med  Overfrakken  paa. 

,,Bare  straks  faa  Hesten  for  Giggen,  Augustinu- 
sen!"  —  skyndte  han  paa.  ,,Jeg  blev  lidt  klein; 
men  det  gaar  over,  naar  jeg  kommer  i  Luften." 

De.  sad  der  alle  betagne  — 

,,Huh  —  forfærdeligt"   ...   gjøs  Merete. 

Marianne  sad  med  Hænderne  for  Knæet  og 
vuggede  som  stærkt  optaget  — 

,,Et  Mandfolk  faar  da  ikke  gi  sig  til  at  daane 
som  en  Dame,"  brød  Eufemia  Stilheden. 

,,Han  —  Jægeren?  —  som  myrder,  hvor  han 
kan  overkomme,"  rystede  Henschien  paa  Hodet.  — 
,,Ubegribeligt!" 

,,0g  saa,  —  at  han  slig  laasede  Døren  efter  sig" 
...  grublede  Augustinusen. 

,,Forstaar  De  ikke  det  da,"  spasede  Kvigstad, 
—  ,,han  stængte  sig  forsigtigen  ind  i  Stalden  som 
en  selvbevidst  lybsk  Hest.  —  Forresten  forbeholder 
jeg  mig  den  Bemærkning,  at  lybske  Heste  skal  være 
de  bedste." 

,,Mor  havde  da  Ret,"  busede  Barbara  ud,  ,,da 
hun  straks  sa,  at  han  var  en  egen  én  med  Præ- 
tentioner  ...  Han  skrev  fra  først  af  og  forlangte 
eget  Værelse.  Og  der  residerer  han  nu  ligesom 
udenom  hele  Huset.     Ikke  véd  man,  hvor  man  har 

ham  hverken  Morgen  eller  Aften!  —  Imellem  er 
han  ikke  engang  kommet  hjem  fra  disse  Turene 
sine,  naar  Inger  bringer  Frokosten  op,"  kritiserede 
hun. 

,,Prætentioner  ja!"  —  gav  Henschien  en  opsam- 
let  Galde  Luft.  ,,Paa  Thingene  var  det  ham  umu- 
ligt  at  klare  sig  uden  sit  eget  Rum  i  Lighed  med 
selve  Sorejiskriveren.  —  Han  vikle  ikke  faa  Søvn 
paa  sine  Øine,  om  han  vidste,  at  noget  Menneske 
tråk  Veiret  og  sov  og  drømte  i  samme  Værelse  som 
han,  udtrykte  han  sig.  Der  maatte  gjøres  Om- 
arrangement  fra  hævdet  tilvænnet  gammel  Orden 
paa  hvert  Thingsted!"  ... 

,, Burde  De  ikke  sætte  Far  ind  i  alle  disse 
Vanskeligheder  med  ham,  Henschien,"  anbragte 
Eufemia  forarget,  da  de  nu  sluttede  ved  Klaveret 
derinde,  og  Sorenskriveren  kom  i  fornøiet  Stem- 
ning ud  og  klappede  i  Hænderne  og  raabte: 

,, Tilsengs,  tilsengs!"  ... 

Medens  Søstrene  gik  der  og  ordnede  sam- 
men i  Stuen  efter  dem,  smaaymtede  Marianne, 
endnu  inde  i  sit: 

,,Han  er  forresten  lidt  mere  end  egen,  synes 
jeg"  ... 

,,Ja  saamæn  Du,  —  og  lidt  mere  end  præten- 
tiøs,"  bekræftede  Eufemia,  —  ,,naar  man  simpelt- 
hen vader  i  sine  Jagt-  og  Fiskeristøvler  tvertover 
altsammen  i  et  Hus!" 

,,Ja — a,  —  saa  —  saa  —  passer  man  kanske 
—  kanske  —  ikke  der"  ...  fuldførte  Marianne. 

,,Det  er  dette,  at  det  ikke  nytter  at  snakke  til 
Mor  om  det  i  denne  Tid,  saa  hun  kunde  virke 
paa  Far,"  ivrede  Eufemia,  —  ,,at  alt  er  saa  rent 
udaf  Gjænge  for  denne  Havens  Skyld." 

„Jeg  tænkte,  det  var  Far,  som  skulde  ha  Fuld- 
mægtigen,  jeg,  —  og  ikke  I!"  —  brast  det  ud  af 
Merete.  Hun  havde  kastet  sig  paa  en  Stol  og  sad 
og  svang  trodsig  med  Føddeme. 

Jonas  Lie:  Samlede  Værkcr.     XII.  15 

,,Dit  Næb  tar  man  endnu  ikke  Hensyn  til,"  fik 
hun  igjen  fra  Eufemia. 

,,Nei  Kors  bevars  ...  Det  er  naturligvis  Fars 
Interesse,  I  er  saa  bekymret  for!"  vedblev  Merete. 
,,Far  selv  siger  jo  ellers,  at  han  er  saa  svært  for- 
nøiet  med  ham." 

,,0g  Du  ogsaa  ikke  mindre,  — -  ser  det  ud  til," 
forlød  det  fra  Marianne.  ,,Han  beærer  jo  Barnet 
med  sin  Fortrolighed  og  sine  mange  Dybsindig- 
heder  paa   det  sidste." 

,,Jeg  synes,  jamæn,  I  tar  Jer  alt  for  stærkt  af 
Kontorets  Anliggender!"  kom  det  oprørt. 

,,Hør  paa  hende  Du  ...  Jeg  mener  sandelig. 
Ungen  har  faat  sig  en  Slængforlibelse  jeg!"  affær- 
digede  Eufemia  det. 

Merete  overmandedes  pludselig  af  en  voldsom 
Graad  og  styrtede  ud  af  Døren  og  ovenpaa.  — 

,,Ja  se  det!"  —  sa  Marianne  og  saa  efter  hende, 
der  gik  som  en  Farvenuance  under  den  koparrede 
Hud  ...  ,,Saa  skulde  det  vel  være  paatide  at  faa 
den  Hr.  Dyre  bort  da,"  nikkede  hun,  medens  der 
lyste  op  som  et  Skimt  mellem  Øienridserne.  — 
,,Jeg  tænker,  jeg  tar  mig  en  Tur  hen  til  Tante  Ra 
imorgen,  —  gjør  mig  et  Ærend  didhen  Du  ...  Saa 
snakker  nok  hun  med  Far." 


Sorenskriveren  kom  hjem  en  Eftermiddag  fra 
en  lang  Ridetur  hen  til  Tante  Ra. 

Figaro  var  graa  af  Veisøle  helt  opover  Læn- 
derne.     Veiret  var  graat,  og  Humøret  var  graat. 

Han  slængte  Tøilen  til  Lars  og  lod  sig  paa  en 
Stol  i  Gangen  taus  grætten  hjælpe  af  med  Ride- 
støvlerne,  medens  Inger  satte  frem  foran  ham  de 
andre  helt  til  Skafteørene  blankpudsede. 

Han  stod  siden  i  Tanker  og  distræt  ved  Vinduet 

i  Dagligstuen  uden  at  svare  til  Alidas  Spørgsmaal 
om  Tante  Ra  ... 

—  En  lei,  vanskelig  Situation  ...  Og  her  be- 
fandt  han  sig  jo  egentlig  i  det  blaa  —  —  skulde 
handle  paa  Grunde,  som  sandelig  mindst  af  alt  laa 
paa  hans  eller  Kontorsiden!  —  Tvertimod,  rent 
private  Familieanliggender,  —  Klogskabshensyn  — 
og,  hvad  der  var  hensigtsmæssigt  og  nyttigt  etc. 
for  hans  huslige  Forhold  ... 

Han  havde  igrunden  en  stærk  Trang  til  at  tale 
med  sin  Hustru,  —  faa  overveiet  Sagen  med  hende 
og  vide,  hvad  hun  mente. 

—  Saadan  uden  videre  at  gaa  hen  og  sige  op 
en  Fuldmægtig  som  Rein  —  en  dygtig  Mand,  — 
og  dertil  med  en  hel  Hoben  Interesser  baade  for 
Gaardstel  og  Natur  og  Dyr,  som  han  kunde  sam- 
stemme med,  —  alt  andet  end  en  vanlig  Tørpind! 
—  og  ovenikjøbet  nu,  Henschien  selvfølgelig  fik  det 
ledige  Lensmandsombud,  han  havde  talt  om  at 
søge  ... 

Og  Grunden  ...  Grunden  ...  Ja,  —  at  Smaa- 
pigeme  trængte  hyggeligt,  dannet  Selskab  her  i 
deres  Isolerthed  paa  Landet  ...  Ja,  tja  —  det  var  vel 
egentlig  Summen  ... 

Hvem  Pokker  skulde  kunne  sige  ham,  hvad  der 
var  det  forstandige  her,  uden  Bolette!   ... 

Han  begyndte  at  vandre  ud  og  ind  fra  Daglig- 
stuen til  Spisestuen,  hvor  Fruen  stod  og  klippede 
til  et  Kjoletøi  — 

,,Glat  Stykket,  saa  det  ligger  stramt.  Du  Merete, 
saa  klipper  vi  det  andet  Rygstykke  efter  dette," 
lød  det,  og  Saksen  gik  med  den  skarpe  Lyd  over 
Bordet. 

Sorenskriveren  stansede  et  Øieblik,  som  han 
betænkte  sig,  og  saa  hen  paa  sin  Frue.  Men  gjen- 
optog  sin  Gang  igjen  frem  og  tilbage  over  Dørstok- 
ken langsommere  og  langsommere  med  et  og  andet 
Kræmt  ... 

15* 


228 


,,Du  Alida!"  —  sa  Fruen  med  et  Forsøg  til 
Lunhed,  medens  hun  ridsede  og  klippede.  „Vi 
maa  huske  de  Kramsfugle  i  Gelée,  som  Marianne 
igaar  lavede  til  Tante  Ra  ...  Var  blot  Veir  og  Føre 
ikke  saa  daarligt,  kunde  Du  og  Merete  gaa  did  med 
det  imorgen,  —  eller  kanske  faa  Giggen  og  Blak- 
ken, om  de  ikke  har  Brug  for  den  derude,"  — 
kom  det  med  et  halvt  Blik  hen  til  Sorenskriveren. 
—  ,,Vi  faar  ikke  Tid  til  Opmærksomheder  senere 
i  Høst,  véd  Du." 

Sorenskriveren  keg  nødstedt  hen  til  Bordet. 
Der  gik  i  ham  som  en  Tanke  om  at  slaa  Hul  paa 
den  lange  Tausheds  Mur  — 

,,Hm  —  hm"  —  harkede  han  og  stod  lidt  ... 

Saksen  klippede  hvast  henover  Bordet,  og 
Fruens  Mundparti  syntes  ham  optrukket  til  et  lidet 
satirisk  Smil  — 

Som  han  igjen  passerede  Dørtærskelen,  skin- 
nede et  Stykke  af  det  vaadglinsende  Havestakit 
ham  i  Øinene. 

Med  nok  et  Kræmt  vendte  han  sig  som  under 
en  tågen  Beslutning  og  gik  ud  fra  Spisestuen. 

,,Du  Marianne,"  —  sa  han  ude  i  Gangen,  saa 
høit,  at  det  hørtes  ind  til  hans  Frue,  —  ,,det  er 
af  forskjellige  Grunde  min  Mening  at  gi  Rein  hans 
Opsigelse."  — 

Han  tog  Veien  over  til  Kontoret  — 

,,Far  ...  Far!"  ...  hørte  han  pludselig  bag 
sig 

Det  var  Merete,  som  med  hastige  Skridt  kom 
efter  ham  i  Trappen  ... 

,,Du  maa  ikke,  Far!  —  Du  maa  ikke,  Far  ... 
sige  op  Rein"  ...  hviskede  hun  næsten  uhørligt. 

Sorenskriveren  saa  forbløffet  paa  hende,  og  der 
gik  en  Grunden  i  hans  Ansigt. 

Men  han  spurgte  ikke   ... 

Og  hun  sprang  ude  af  sig  tilbage  igjen  og  tog 
Kjøkkenveien  ind. 

Sorenskriveren  steg  saare  langsomt  stansende 
og  betænkt  op  af  Trappen  ... 

Han  havde  opfanget  som  en  Tone  af,  at  han 
havde  faat  sin  Yndlingsdatters  inderste  vovede 
Hjerteudbrud.  — 


IV. 

JULEN. 


Sneen  faldt  med  halvfugtige,  tunge  FnOkker  i 
den  skumre  Juleaftens  Eftermiddag. 

Indkjørselen  laa  bredt  opmaaget,  og  Vangens 
Gaard  stod  med  Neget  reist  paa  Staburstaget. 

Gulve  og  Trapper  var  nyskurede,  Kobber-  og 
Messingkar  skinnede  i  Kjøkkenet.  Og  i  Stald  som 
Fjøs,  Drengestue  som  Bryggerhus  var  alt  ordnet 
og  paa  Plads.  Sæletøierne  hang  nysmurte  og  kridt- 
pudsede,  og  Slæder  og  Sluffer  stod  med  Ulve-  og 
Bjømeskindsfelder  færdige  til  at  mobiliseres. 

Oppe  paa  Gjæsteværelserne  brændte  og  durede 
Bjerkeveden  i  Ovnene,  og  stod  Sengene  med  de  fine 
blændende  hvide  Lagener  opslaade  for  at  lunes. 

Paal  og  Lars  Gaardsgut  var  alt  tidlig  i  Otten 
imorges  reist  med  Figaro  og  Storebrunen  for  hver 
sin  Bredslæde  for  at  møde  Jess  og  Julegjæsterne 
paa  Skydsskiftet  tre  Mile  søndenfor. 

Den  unge  Groth  var  ved  Middagstid  svunget  op 
for  Døren  med  sin  smukke  sorte  Hest  og  hele  Kran- 
sen af  klingrende  Bjelder.  Han  havde  faat  det  fine 
Gjæsteværelse   indenfor   Salen. 

Der  kom  Vesleblakken  med  Spidsslæden  hjem 
igjen  fra  Tante  Ra,  —  Marianne  indeni  og  Merete 
bagpaa  Hundsvotten.  De  havde  været  derover  med 
Sendinger  —  Smagebider  af  hele  Julens  kulinariske 

Præstationer,  —  og  endelig  med  Mariannes  bro- 
derede  Pude  til  Ryggen  i  hendes  Lænestol.  De 
kom  nu  tilbage  igjen  med  Tantes  vanlige  Jule- 
hilsen: en  forseglet  Konvolut  med  fem  Speciedaler 
til  hver  af  Døttrene. 

Og  nu  kom  Rein  hjem  —  Kvigstad  sa,  som 
svarte  Fanden  ud  af  Snetykket.  —  Han  havde 
været  i  fælt  Humør  paa  Kontoret  nu  under  Jul, 
grætten  og  lei  at  ha  med  at  gjøre,  —  arbeidet  som 
en  Smed  og  svaret  distræt,  naar  nogen  henvendte 
sig  til  ham.  Og  siden  bar  det  indover  Skogen, 
enten  det  var  sent  eller  tidlig.  Folk  fortalte,  at 
de  saa  det  lyste  i  Kværnhuset  ret  som  det  var, 
—  han* tog  sig  nok  Jagtstation  der  og  tændte  op 
Baal. 

Og,  medens  Sneen  faldt  og  f aldt  stedse  tungere 
og  tættere,  begyndte  man  mere  og  mere  spændt  at 
lytte  og  se  ud  efter  Gjæsterne,  og  med  en  vis  Feber 
lagdes  den  sidste  Haand  paa  Forberedelseme. 

Julekager  skares  op  til  Theen.  Og  Glasasjetter 
og  Vaser  fyldte  med  ,,Goderaad"  og  ,,Fattigmand", 
,,Flødekager"  og  ,,Jødekager",  ,, Berlinerkranse"  og 
,,Fire  Species",  sattes  ind  paa  Aftensbordet,  medens 
01  og  Mjød  bares  op  fra  Kjælderen. 

I  Værelserne  spillede  Ovnsluen  i  ensomt  Halv- 
mørke, og  ventede  Julebordet  duget  med  to  tre- 
armede,  hjemmestøbte  Helligtrekongerlys,  færdige 
til  at  tændes  ... 

—  Thekjedlen  havde  alt  længe  suset  og  kogt  — 

Og  Marianne  stod  i  Kjøkkenet  og  saa  til  Rib- 
benstegen  og  Gaasen,  —  den  sidste  en  Foræring 
fra  Tante  Ra,  som  holdt  paa  gammel  dansk  Skik, 
Gaas  paa  Juleaftensbordet. 

Nu  drev  Schmidt  vaad  af  Sne  og  forpustet  ind 
i  Kjøkkenet  og  meldte,  at  han  hørte  Dombjelder 
nede  fra  Elven. 

Man  tændte  Lys  og  Lygter  og  fo'r  ud  — 

Og  der  var  de!  ... 

Først  Figaro  med  Christiane  Gjedde  og  Jess, 
som  raabte  og  hilsede  op  fra  Slæden,  medens  Frø- 
kenen ved  Lygteskjæret  svøbtes  ud  af  Fodpose  og 
Bjørneskindsfeld  og,  baaret  op  ad  Trapperne,  af- 
leveredes  til  Damernes  Velkomstudbrud  og  Omsorg 
i  Gangen. 

Og  Christiane  skulde  hilse  fra  Far  og  fra 
Mor  — 

Og  der  kom  Storebrunen  med  høireist  Nakke 
og  larmende  Dombj elder  svingende  op  fra  Porten, 
medens  Jess,  gererende  sig  som  Husets  Søn  og 
Vært,  modtog  sine  to  Kammerater  paa  Trappen. 

,,Det  er  Studiosus  medicinæ  Gaarder,  Far!  — 
øvet  Danser,  —  og  en  Røst!  —  kan  jeg  sige  Dig  ... 

Og  det  er  Anders  Nergaard,  som  har  gjort 
det  Kunststykke  at  ta  juridisk  Eksamen  med  bedste 
Karakter  uden  at  læse  mere  end  af  og  til  om 
Natten"  — 

—  Der  faldt  jo  et  og  andet  spændt  prøvende 
Blik  paa  Broderen  og  veksledes  enkelte  snare,  be- 
tydende Øiekast  mellem  Jess  og  hans  Søstre,  efter- 
som  de  kunde  være  fortrolige  med  hans  Affærer, 
—  nærmest,  om  Juleluften  iaar  igjen  var  udsat  for 
at  formørkes  af  overhængende  Skyer  i  Skikkelse  af 
Gjældsposter  og  ubetalte  Regninger.  De  sad  endnu 
i  Nerverne  de  hundrede  og  elleve  Speciedaler  og 
atten  Skilling,  som  kom  styrtende  over  Far  paa 
selve  Nytaarsdagen  ifjor. 

Efter  alle  Hilsener  og  Præsentationer  og  fore- 
løbige  Beretninger  om  Reisens  Held  og  Uheld,  drog 
de  under  lystig  Passiar  op  af  Trappen,  fulgte  af 
Husets  vedkommende  til  de  forskjellige  Gjæste- 
værelser  for  at  faa  Reiseklæderne  af  og  Kufferterne 
lukkede  op. 

Og  ikke  længe  efter  befandt  de  sig  alle  sam- 
lede i  Stuen  under  et  Surr  af  Snak  og  Stiften  Be- 
kjendtskab. 

Den  varme  The  smagte  fortræffelig,  og  det  drog 
op  til  Julehumør  ... 

Nu  meldtes  det  ind,  at  Randi  Budeie  stod  parat 
ude  i  Gangen  med  Lygten  og  Tyristikken. 

,,Ja,  saa  skal  vi  ud  og  se  til  Julenissen,  før 
Maden  sættes  ind!"  raabte  Sorenskriveren.  —  ,, Følge 
hvem,  som  vil!" 

,,Jeg  maa  med  ...  Jeg  maa  med!"  ...  ivrede 
man. 

,,Der  blir  ikke  Jul,  før  vi  har  været  i  Fjøs  og 
Stald!"  erklærede  Jess,  løftet  af  hjemlige  Erin- 
dringer. 

Men  Fruen,  som  det  tunge  ordnende  Hjul  i 
Huset,  bestemte,  at  Christiane  og  et  Par  af  Smaa- 
pigerne  skulde  blive  tilbage  og  ikke  udsætte  sig 
for  at  bli  vaade  og  smudsige  om  Føddeme.  Hun 
tog  Christiane  med  sig  hen  i  Sofaen  og  forhørte 
om,  hvordan  alt  stod  til  hjemme  hos  Oberstens,  om 
Far  og  Mor  og  Søskende  ... 

Med  Randi  i  Spidsen  bar  det  saa  i  Tog  over 
Gaardspladsen. 

Ved  Fjøset  stod  Underbudeien  og  gamle  Anders 
og  Visergutten  og  ventede,  og  der  tændte  Randi 
Tyristikken  i  Lygtelyset. 

Hun  slog  tre  Ildkors  foran  Døren,  og  slukkede 
bagefter  forsigtig  Stikken  i  Sneen. 

Derinde  i  Fjøset  gik  hun  saa  foran  og  gav 
Dyrene  deres  Juledrik  tilberedt  med  Mel  og  Salt. 
De  Par  Lygter  kastede  et  vagt  Lys  indover  Ræk- 
ken  af  Baaser,  hvor  Kjørene  gumlede  og  tyggede, 
af  og  til  med  et  Forventningens  Brøl  fra  den 
inderste  Dunkelhed. 

Sorenskriveren  klappede  og  strøg  ,,Rødsi"  og 
,,Svartsi",  ,,Brandros"  og  ,,Guldbringe",  ,,Veneblom" 
og  ,, Driva",  og  gjentog  for  hver  især  Formlen: 

,,Æd  vel  og  triv's  vel,  ikvæld  er  det  Jule- 
kvæld!" 

Og  Randi  radede  og  fortalte  om  alt  i  Fjøset  ...- 

Der  var  nu  bare  femten  paa  Baasen,  —  en  Okse 
og  fem  Kjør  var  nedlagt  i  Slagtningen  ... 

Og  der  stod  sjelve  Bjeldekua,  —  melkede  sine 
fem  Potter  i  Maalet  ...  Og  Rødsi  havde  faat  en 
Potetes  i  Halsen  her  om  Dagen  og  nær  sat  til  ... 
Og  det  var  Brandroses,  den  vakkre  Kalven  derborte 
i  Kveen. 

—  Den  videre  Del  af  Juleceremonien,  —  for- 
klarede Jess  paa  Opturen,  —  derunder,  om  der  blev 
sat  ud  Grød  til  Nissen  paa  Laaven,  —  henhørte 
under  gamle  Anders  Fjøsmand  og  Kandis  forborgne 
Omsorg.  ,,Vi  fik  aldrig  Rede  paa  det  Mysterium, 
vi  Smaagutter,  endda  vi  keg  og  prøvede  os  paa  al 
Vis." 

,,Ja,  hvem  kjender  alle  Livets  hemmelige  Mag- 
ter,"  nikkede  Sorenskriveren. 

,,Se  der"  ...  Rein  lagde  pludselig  Haanden  paa 
Jesses  Skulder,  —  ,,det  graa  der!  ...  Se  der,  —  i 
Laaveaabningen  ...  nu  rører  det  sig.  —  Er  det  ikke, 
som  det  var  en  liden  Mand,  som  tusler  der?  ...  Ser 
De  nu,  —  ligesom  et  blaaligt  Skin  om  ham  i  Sne- 
tykket  ...  Se  nu,"  lød  det  spændt  ...  ,,nu  glider  det 
væk  —  indover  i  Mørket  — " 

,,Ja,  hvad  er  det"  ...  sa  Jess  studsende.  ,,Det 
var  virkelig  noget!" 

,,Ja,  var  ikke  dette  selve  Nissen,  saa!"  —  ud- 
brød  Barbara  overbevist. 

,,Aa,  det  var  saamæn  ingenting!"  blaaste 
Merete. 

,,Nei,  det  var  det  heller  ikke  —  dennegang," 
—  sa  Rein  tørt.  ,,Det  fristede  mig  bare  at  gjøre 
et  lidet  Eksperiment,  —  undersøge  Blodet  paa  saa- 
danne  Byfolk." 

,, Pokker  1  Dem  ogsaa,"  udbrød  Jess  halv  ærger- 
lig,  —  ,,tror  jeg  ikke,  de  gamle  Drengestuhistorier 
kan  ta  én  uforvarende!" 

,,Ja  der  ser  De,  det  er  ikke  bare  Randi  og 
Anders  Fjøsmand,"  —  mente  Rein. 

Man  lo  og  morede  sig  over  at  ha  set  Nissen, 
og  keg  indom  Stalden,  hvor  Figaro  og  Storebrunen 
stampede  og  humrede  af  Velbehag  ved  Krybben  efter 
Dagens  seks  Miles  Trav  i  Nysneen   ... 

—  Inde  i  Spisestuen  stod  nu  alt  Risengrøden 
paa  det  festlig  dugede  Bord. 

Man  placerede  sig  med  et  vist  Valg,  —  skulde 
jo  sidde  saadan  til  ,,Tyvendedagen". 

Grøden  spistes  under  Helligtrekongerslysene 
med  en  forsigtig  Følelse  af,  at  nu  begyndte  man 
paa  Julens  Madbjerg. 

Gaasen,  Ribbenstegen  og  Medisterpølserne  bares 
ind  ... 

Fruen  og  Marianne  skar  fore.  Og  Fadene  med 
hele  Sviten  af  Æbler  og  Svedsker,  Stuvinger  og 
Syltetøier  gjorde  sine  Runder  om  Bordet. 

Jess  overtog  Brændevinsfiasken,  —  gik  om  og 
skjænkede,  —  dråk  med  gamle  Henschien  ...  Det 
var  nu,  saavidt  han  kunde  regne,  seksten,  sytten 
Aar,  de  havde  julet  sammen  — 

Og  der  sad  Sankov^itz  og  dråk  for  ,,Paalen"  ... 
,,Oprørende  Tilstande  der.  De,"  —  nikkede  han  til 
ham. 

Og  nu  skummede  det  kraftige  hjemmebryggede 
01  i  Glassene  og  dråk  Sorenskriveren  Julen  ind  af 
det  fyldte  massive  Sølvkrus  med  Frederik  den  fjer- 
des  Brystbillede  paa  Laaget,  som  ellers  kun  pran- 
gede paa  Bordet  til  Sir,  men  iaften  gik  rundt. 

,,Prægtigt  Bryg,  Mor!"  erklærede  Jess   ... 
,,1  —  om  Morgnen  tienlig  er, 

2  —  er  Sundhed  altfor  nær. 

3  —  tilpas  at  blifve  Giekk, 

4  —  at  ligge  udi  Drekk  — " 

læste  han  høitidelig  op  fra  Inskriptionerne  ved  hver 
Knag  for  Drikkemaalet  inde  i  Kruset. 

,,Det  er  et  gammelt  Arvestykke  ...  Fædrene 
har  begyndt  aarle  at  kige  i  Kruset,  begriber  Du, 
Gaarder." 

,,Ja,"  —  lo  Sorenskriveren;  —  ,,man  kan  arve 
mange  Ting,  —  kun  ikke  Erfaringer." 

,,0g"  —  spurgte  Jess  —  ,,hvad  Udsigter  har  vi 
til  Juleballer,  Selskaber  og  deslige,  Eufemia,  — 
Merete,  Barbara,  —  Alida?  —  Ja,  det  er  sandt,  Du 
er  jo  forlovet  og  saaledes  ikke  interesseret  ...  Min 
Svoger  Groth,  —  Nergaard!"  ...  præsenterede  han, 
—  ,,som  har  forladt  Studierne  for  at  offre  til  Mam- 
mon, —  bestyrer  sin  Fars  vidtløftige  Jernværk." 

Den  unge  blonde  Herre  med  det  fine  Linned 
og  den  lange  gule  Vest  optog  Præsentationen  med 
et  raskt  selvfølgeligt  Nik,  hvori  man  skimtede  den 
selvbevidste  eneste  Søn  og  Arving.  Med  sin  faste 
ranke  Holdning  sad  Alida  som  lidt  humørløs  ved 
Siden  af  ham. 

...  ,,0g  herhjemme,  Mor!  ...  Skal  vi  ikke  ha. 
noget  Julebal?  —  Naar  Frøken  Christiane  og  vi 
samtlige  reisende  indgiver  vor  fælles  Petition  til 
Skriveren!  —  Hvad,  Far?  —  Dans  her  paa  Vangen 
tredie  Juledag?  —  Tænke  sig  Sankov^^itz  ved  Kla- 
veret!" ... 

,,Hvad  siger  I  til  den  Idé,  Smaapiger?"  optog 
Sorenskriveren  det  løssluppent  livlig  ...  ,,Det  er 
min  Sag  at  aabne  Vinkjælderen  og  Jeres  at  sørge 
for  Resten." 

Der  fo'r  som  en  Hede  op  i  Fruens  myndige 
Ansigt;  men  hun  greb  straks  Tøilerne: 

,, Femte  Dag,"  fastsatte  hun,  —  ,,vi  maa  ha 
lidt  Pusterum.  Saa  drager  vore  unge  mandlige 
Kræfter  imorgen  efter  Kirketid  med  Slæder  og 
Sluffer  Bygden  rundt  i  Julevisiter  og  gjør  Indbydel- 
ser  til  The  og  Dans,"  bestemte  hun. 

,,Saamæn,  en  deilig  Gaas,  som  er  fløiet  hid 
fra  Tante  Ra  ...  fortjener  at  hædres  med  en  Dram 
til,  Jess!"  udbrød  Sorenskriveren  og  strakte  Glasset 
hen  ... 

—  ,,Saavidt  jeg  forstaar,  er  vi  nu  færdige  med 
den  solide  Del  af  Anretningen  og  kan  gaa  over  til 

Bakkelsen  og  Juleknasket,"  mente  han,  medens  han 
rullede  sammen  Servietten. 

Men  under  Ombytningen  var  det  jo  passende 
Tid  til  at  drikke  Glædelig  Jul  med  Folkene   ... 

Og  Sorenskriveren  begav  sig,  fulgt  af  Selskabet, 
ud  i  Kjøkkenet. 

Der  sad  Gaardens  mandlige  og  kvindelige 
Tyende,  ni,  ti  i  Tallet,  om  Langbordet  ved  Grøden 
og  Julefisken  med  Ølkande  og  Drammeflaske  sat 
ud  til  fri  Forsyning,  medens  to  nytændte  Talglys 
skinnede  svagt  gult  paa  et  anseligt  Smørstykke. 
Lefsestabelen  og  en  taamhøi  Ost,  der  var  belavet 
paa  at  vare  gjennem  Helgen,  prangede  endnu  fest- 
lig urørt. 

I  Skorstenen  knittrede  og  spragede  —  under- 
tiden med  øredøvende  Knald  og  Smeld  —  et  Baal 
af  opreiste  Grankubber,  og  fra  Tyristikken  i  Muren 
spillede  et  mørkt  luerødt  Skjær  indover  alt  det 
skinnende  nypudsede  Kobber-  og  Messingtøi  rundt 
Kjøkkenvæggene. 

,,En  faar  som  en  Følelse  af  at  være  flyttet  ind 
i  selve  blanke  Fjeldvæggen  til  de  underjordiske!" 
udbrast  Rein  ... 

,,Kom  Jomfru,"  —  raabte  han  overgivent  og  tog 
Merete  ved  Haanden,  —  „skal  vi  danse  Huldre- 
dans!"  ... 

Trampende  som  til  Springdans  førte  han  hende 
efter  sig  paa  Gulvet  og  svingede  hende  saa  rundt 
og  rundt,  som  et  Hjul  under  sin  Finger,  —  medens 
Randi  med  sin  høie  krumme  Ryg  og  stortskaame 
Ansigt  henne  i  Skorstenen  slog  Skarret  af  Tyristik- 
kerne og  saa  mistænksom  paa  den  svarte  Fuldmæg- 
tigen,  som  gjorde  slig  Skøi  med  det  ufyselige  paa 
selve  Juleaften. 

„Jeg  siger  som  Troldet  jeg,  De,"  —  udbrast 
han,  —  „at  jeg  gjerne  vil  slikke  Solskin!  —  Bare 
én  ikke  kreperer  af  det,"  kom  det  sagtere  ... 

Mjøden    skjænkedes    rundt,    og    Sorenskriveren 

dråk  med  Folkene,  hver  især,  og  ønskede  ,,Glædelig 
Jul!"  ... 

Og  nu  maatte  de  ta  for  sig  af  Retterne!  — 
gamle  Anders  fik  være  Kjøgemester  og  ikke  glemme 
Ølkanden  og  Brændevinsdunken.  —  Der  var  ikke 
Jul  mere  end  én  Gang  om  Aaret!  —  mindede  Skrive- 
ren, som  de  nu  alle  stod  opreiste  rundt  om  Bordet 
med  lune,  velstemte  Miner,  færdige  til  at  gribe  fat, 
naar  den  høitidelige  Paahilsen  var  over. 

—  Inde  i  Spisestuen  fortsattes  saa  ved  Bordet 
med  Mjød,  01,  Bakkelse  og  alt  Juleknaskets  Over- 
flødighed. 

Stemningen  var  anslaat.  Man  følte  sig  efter- 
haanden  som  en  nærmere  Kreds  med  fælles  Planer 
og  Udsigter  til  Selskaber,  Baller,  Kjøre-  og  Kjælke- 
ture  og  derimellem  den  hjemlige  Julehy gge. 

Efter  Bordet  leirede  man  sig  om  en  Mugge 
varm  Punsch  inde  i  Stuen. 

Men  der  var  i  to  Dage  kjørt  seksten  Mile,  og 
Tropperne  var  overtrætte. 

De  fjerbløde  Senge  vinkede,  og  tunge  Øien- 
laage  skimtede  fremsynt  Morgendagens  magelige 
sene  Opvaagnen  ved  Kaffebrættet  med  Julekagen 
og  den  durende  Kakkelovn   ... 


Alle  de  unge  Herrer  havde  været  ordentlig  paa- 
færde,  kjørt  i  Bredslæde  og  Sluffe  om  i  Julevisiter 
og  indbudt  baade  paa  denne  og  den  anden  Side  af 
Elven  helt  op  til  Fogdens. 

Endel  opstemte  af  Turen,  af  Portvinen  og  Ma- 
deraen,  —  af  ,,ikke  at  maatte  bære  Julen  ud"  noget- 
steds,  sad  de  nu  i  Skumringen  om  Ovnen  i  Stuen 
sammen  med  Husets  Damer. 

Det  snart  klare,  snart  dunkelrøde  Skjær  af  den 
brændende  fede  Tyrirod  vippede  og  slikkede  og 
skjød  undertiden  en  lang  Slangetunge  ud  af  den 
aabne  Ovnsdør. 

Det  lyste  hen  paa  Alidas  Albue  og  Hage,  som 
hun  sad  paa  Skammelen  og  stirrede  ind  i  Ilden  og 
af  og  til  svarede  til  Groth  halvt  ved  Siden  af. 

Og  fremme  i  Skjæret  vuggede  Eufemia  sagte 
sin  høivristede  Fod,  medens  hun  underholdt  sig 
med  Gaarder  om  Bygdens  Honoratiores,  og  saa 
smaat  havde  én  og  anden  tilbedste  eller  satte  dem 
under  sit  overlegne  Maal. 

Barbara  havde  længere  inde  i  Stuen  en  hvi- 
skende fortrolig  Samtale  med  Henschien,  og  i  So- 
faen var  Jess  og  Christiane  ivrig  inde  i  de  ny  Kotil- 
lonture  fra  ,, Foreningen",  dem  de  nu  vilde  indføre 
her  paa  Ballet,  —  selvsagt,  at  hun  og  Jess  førte 
den  op, 

Kvigstad  sad  i  Hundehumør  længst  inde  i 
Stuens  Dunkelhed,  stirrende  henover  til  Alida  og 
forpint  iagttagende  hver  Bevægelse  og  hvert  Ord, 
hun  henvendte  til  sin  Forlovede.' 

Nergaard  ærtede  og  holdt  Skøi  med  Merete  — 

Og  Marianne  sad^  flankeret  af  Augustinusen  og 
Schmidt,  og  lod  sig  fortælle  Dagens  Oplevelser 
og,  hvad  de  kunde  have  erfaret  om  Juleselskabelig- 
heden. 

Det  sakkede  af  henne  i  Lysningen,  og  Mari- 
anne gik  hen  og  lagde  sig  paa  Knæ  og  puslede 
og  ragede  op  i  Ilden,  før  hun  fandt  frem  ny 
Tyri  at  lægge  paa,  og  det  igjen  lyste  op  og  flam- 
mede ... 

Men  nu  blev  det  for  hedt  for  Alida,  saa  hun 
flyttede  sig  ind  1  Stuen. 

Der  var  kommet  en  hviskende,  tusmørkfortrolig 
Stemning  derinde  som  mellem  to  og  to. 

,, Hyggelig  en  saadan  Skumringsstund  paa  Lan- 
det i  Julen!"  ...  lød  det  fra  Gaarder. 

,,Der  er  ellers  kanske  adskilligt  udenfor  i  Mør- 
ket og  Sneen,  som  sætter  hvide  Ansigter  imod  en 
saadan  ,, hyggelig"  Rude  og  kiger  ind,"  henkastede 
Rein  noget  uventet 

,,Ja,"  medgav  Nergaard,  —  ,,Spøgelser  og  al- 
skens Djævelskab  vandrer  og  vasser  jo  om  i  Sneen 
derude  i  Julemørket.  I  Byen  eksisterer  de  ikke 
længere  for  Politi  og  Vægtere.  Og  Fanden  selv, 
véd  De,  er  flyttet  til  Vardøhus,  Folk  vil  ikke  tro 
paa  ham  længere  hernede." 

,,Tro?"  —  optog  Rein  det,  —  ,,Tro  er  en  Over- 
bevisning om  de  Ting,  man  ikke  ser,  staar  det  jo 
i  Skriften  ...  en  luftig  Ting!  ...  At  sige,  at  én  tror, 
er  Dunst,  og  at  sige,  at  én  ikke  tror,  er  ogsaa 
Dunst!  ...  Vel  grebet,  svinder  den  én  som  en  Røg 
ud  af  Haanden.  —  Og  alligevel  — !" 

,,Tro  er  da  vel  noget  andet  end  den  ucivilisere- 
des  Mørkerædhed?  Man  har  —  eller  aner  ialfald, 
—  Fomuftgrunde  for  den,"  —  yttrede  Nergaard. 

,,Ja,  forklar,  forklar"  ...  spottede  Rein.  —  ,,Der 
er  Familier,  som  er  dannede  nok,  hvor  der  lever 
dunkle,  ulykkespaaende  Sagn.  De  kan  gaa  fra 
Mand  til  Mand  og  Kvinde  til  Kvinde.  En  mørk 
Forbrydelse  eller  et  eller  andet  mystisk  Forhold 
kan  som  Ormen  grave  sig  ind  i  Bevidstheden  ned- 
igjennem  Slægten.  Alle  i  den  mener  de  vel,  at  de 
ikke  tror  paa  det;  men  alle  bærer  de  det  kanske 
alligevel  som  et  Spørgsmaal  i  Blodet:  Er  det  mig 
eller  ikke  mig.  Nemesis  vil  ramme?" 

,, Kapitlet  om  Familiegalskab!"  —  mumlede 
Gaarder  gelassent. 

,,Det  er,  som  noget  er  hændt  høit  oppe  i  For- 
fædrenes  Række,"  vedblev  Rein  helt  inde  i  sit,  — 
,, Begjæret  er  kommet  paa  Afveie,  —  har  gjort  et 
Fald;  den  hellige  Grænselov,  hvormed  Naturen  byg- 
ger, er  overskredet,  og  Slusen  for  en  stille  Strøm 
af  skjæve  Konsekvenser  brudt  nogetsteds  oppe  i 
Fortidens  Mørke." 

,, Gudbevares  —  næsten  Djævlebesættelse!"  lød 
det  fra  Nergaard. 

,,0g  saa  straffes  det,  eller  vil  De  hellere  ha, 
opbaJIanceres  det,"  ivrede  Rein.   —  , , Syndens  Psy- 

kologi  det  er  Verdensmysteriet  ...  I  et  eller  andet 
Led,  det  syvende,  heder  det,  —  dukker  Loven  op 
i  et  Misfoster  —  legemlig  eller  aandeligt.  En 
fødes  med  laadne  Flekker  som  Rester  af  et  Dyre- 
tilværelse.  En  anden  med  ,,Dødmandsnegler  endnu 
i  Ryggen,  som  efter  et  sluppet  Greb".  —  En  tredie 
med  Skræk  og  Visioner  og  taaler  ikke  at  se 
Blod  ..."    • 

,, Tilslut  et  rent  medicinsk  Spørgsmaal,"  af- 
gjorde  Gaarder.  —  ,, Maset  ind  i  Blodet  fra  Gene- 
ration  til  Generation  ..." 

,,0g  maatte  kunne  mases  ud  igjen,  mener  De? 

—  paa  en  eller  anden  Sindssygeanstalt,  hvor  man 
drev  Aandsgymnastiken  rationelt?  —  —  Hm,  — m, 

—  der  er  Grundforhold,   som " 

Der  opstod  en  uhyggelig  Taushed  — 

,,Næsten  fælent"  ...  hviskede  Eufemia  til  Gaar- 
der. ,,En  kommer  halvt  til  at  tænke  paa,  at  han 
selv  er  baade  haaret  og  lodden." 

,,Hututu,  —  den  som  faar  ham!"  —  anbragte 
Barbara  hovedrystende  til  Henschien. 

,, Pokker  véd,  hvorledes  Far  er  kommet  til  at 
fiske  op  saadan  en  Mystifaks  til  Fuldmægtig!"  bøiede 
Jess  sig  til  Christianes  Øre.  —  ,,Han  var  ellers  lun 
og  beleven  nok  paa  Visiterne  idag,  snakkede  og 
førte  Ordet." 

,,Jeg  foreslaar  at  vi  tænder  Lys,"  sa  Alida,  — 
,,her  er  biet  ganske  uhyggeligt." 

—  ,,Hvad  sidder  D  e  og  stirrer  saa  i  Emmerne 
efter.  Jomfru  Merete?"  spurgte  Rein  dæmpet.  — 
,,Gjør  jeg  Verden  til  et  dybt  Mørkloft  for  Dem?"  ... 

Han  stod  i  Tanker  og  lod  Ovnsskjæret  falde 
paa  sin  kraftige  Haand. 

...  ,,Blir  jeg  klam  for  Dem?"  —  vendte  han  sig 
pludselig  rydt  mod  hende. 

Istedetfor  Svar  næsten  strøg  hun  ham  lindt 
over  den  haarede  Haand. 

Hun  maatte  gjøre  det;  —  kunde  ikke  lade   det 
være  — 

Og  saa  listede  hun  ud  af  Stuen.  — 


Der  var  store   Forberedelser  til   Ballet. 

I  Kjøkkenet  styrede  og  regjerede  Mor  Teian, 
Bygdens  Kokkekone,  som  havde  været  Husjomfru 
i  større  Huse  og  nu  var  gift  nede  paa  en  af  Teian- 
gaardene.  AUehaande  finere  Tillavninger  og  Geleer 
voksede  udover  Spisekammer-  og  Fadeburhylder, 
færdige  til  Stunden. 

Og  nu  var  der  gaat  Hest  og  Smalslæde  efter 
Jomfru  Lind,  —  Bygdens  og  hele  Distriktets  sær- 
lige Kapacitet  i  den  Kunst  at  opsætte  Haar. 

Naar  hun  paaskjøns  sigtede  og  saa  og  viklede 
Buklerne  over  Fingrene,  eiede  hun  et  Blik  og  et 
Haandlag,  som  var  enestaaende.  Hun  var  af  bedre 
Folk,  —  medtaget  i  Selskabeligheden  i  de  forskjel- 
lige Huse,  vel  inde  i  deres  Intimiteter  —  og  taus 
som  Graven!  ...  Da  Fuldmægtig  Kraft  havde  sendt 
Opslagsbrev  til  Olivia  Seierstedt,  skalv  hendes 
Haand,  saa  hun  maatte  begynde  om  igjen  tre 
Gange.  Men  ikke  et  Ord  ...  og  samme  Aften  paa 
Ballet  fik  Olivia  Opslaget. 

Det  var  selvsagt,  at  hun  kom  til  Sorenskrive- 
rens. Men,  optaget  som  hun  var,  —  Bud  paa  Bud 
fra  nord  til  sør  i  Bygden,  —  eiede  hun  ingen  anden 
Gudsens  Tid  længere  end  de  faa  Timer  efter  Klok- 
ken seks  Aftenen  før  Ballet. 

Morgenen  —  paa  selve  Femtedagen,  —  var  det 
hele  Præstegaardsungdommen  og  siden  de  to  Mile 
op  til  Kaja  og  Letta  hos  Fogdens. 

Det  var  jo  en  Streg  i  Regningen,  —  for  saa 
blev  de  nødte  til  for  Haaropsætningens  Skyld  at 
sidde  og  sove  i  Stole  om  Natten.     Men  saa  var  det 

nu    ikke    saa   farligt   én    eller   to   Nætter   foran    et 
Bal!  ...  — 

—  Klaveret  var  flyttet  op  paa  Salen.  Lys  sat 
i  Lysekronen,  Stager  og  Lampetter  ved  Langspei- 
lene,  medens  gamle  Famllieportræter  i  hvide  Paryk- 
ker dunkelt  skimtedes  paa  Væggene. 

Gulvet  laa  med  brede  Planker  hvidskuret  og 
glatdanset  gjennem  saa  mangen  en  Jul,  og  fine 
Netteldugs  Gardiner  prydede  Vinduerne.   — 

Ind  af  Porten  klingrede  saa  femte  Juledags 
Aften  Kjøretøi  efter  Kjøretøi,  —  Bred-  og  Smal- 
slæder  saavelsom  fiildpakkede  Sluffer,  —  og  svin- 
gede op  foran  de  to  Lygter  paa  Trappen,  medens 
Gjæsterne  forsvandt,  Herrerne  nedenunder  og  Da- 
merne  ovenpaa,  i  de  anviste  Paaklædningsværelser. 

Der  viklede  ogsaa  Jomfru  Bie  sig  ud  af  en  Fod- 
pose. 

Hun  maatte  jo  ogsaa  faa  ture  Jul,  havde  Tante 
Ra  forment,  — -  havde  derhos  den  stille  Mission  at 
se  og  iagttage,  hvad  der  tildrog  sig  paa  Ballet, 
intet  at  miste  eller  lade  gaa  forbi  sig.  I  kort  Sum, 
Rundskue  over  hele  Bygden,  —  Stof  til  at  drøfte 
oppe  paa  Rafos  i  lange  Tider. 

I  den  Brevlap,  hun  havde  med  til  Marianne, 
gav  Tante  Ra  enkelte  fine  Fingerpeg,  —  Jess  førte 
naturligvis  Polonaisen  op  med  Christiane  Gjedde, 
—  og  Far  glemte  vel  ikke  at  erindre  Obersten  med 
et  Par  Ord  ved  Aftensbordet  ...  Se  til,  at  Jomfru 
Bie  faar  sig  en  liden  Svingom  med  Augustinusen 
eller  Schmidt,  Du,  —  ellers  sovner  hun.  Gud  hjælpe 
mig,  af  ud  paa  Natten!  ...  Dig  selv,  Barn,  véd  jeg 
fortiden  ikke,  hvor  jeg  har,  --  Bie  faar  fortælle 
mig,  hvor  Landet  ligger  ... 

—  —  De  ældre  var  rykket  ind  i  Salen  og  sad 
nu  om  Væggene  med  deres  Thekopper,  medens  de 
yngre  efterhaanden,  en  og  flere  ad  Gangen,  kom 
ind  og  passerede  Revue  under  en  Fornemmelse  af 
at  løbe  Spidsrod.     Der  samlede  sig  som  en  Formur 

paa  hver  Side,  —  Damer  og  Herrer,  —  én  sommer- 
flagrende  lys  og  én  mørk. 

Man  hvilte  i  det  første  Øiebliks  Omskuen  og 
Betragten. 

Jo,  det  vistes,  at  Jomfru  Lind  havde  været  over- 
alt, —  rene  Kunststykker  af  Haaropsætninger!   ... 

Inger  Stuepige  banede  sig  hændig  Vei  med  The- 
br ættet,  og  i  Kjølvandet  fulgte  Barbara  og  Merete 
med  Hvedebrød  og  allehaande  Julebakkelser. 

...  ,,Han  der  Du?  —  med  det  tynde  Haar"  — 
stødte  Thea  Grønbeck  ivrig  til  Marianne,  —  ,,det 
er  jo  Kandidat  Nergaard,  som  skal  være  saadant 
godt  Hode.  —  Han  ser  virkelig  ud  for  det,  —  af  al 
den  Tænkningen,  saa  mister  de  Haaret  ...  Aa,  naar 
én  bare  vidste  iforveien,  hvad  han  vilde  sige,  om 
han"  —  plumpede  det  ud  —  —  — 

...  ,,0g  den  lille  brune  der?"  tråk  hun  lidt  efter 
yderligere  i  hende,  —  ,,er  altsaa  Gaarder?  —  Medi- 
cineren.  —  Det  er  bare,  at  man  ikke  kommer  til 
at  ta  feil"  ...  lød  det  befippet;  hun  holdt  paa  at 
forgaa  af  Balfeber. 

,,Men  han  er  jo  næsten  en  smuk  Mand,  Du 
Eufemia!  —  Jeres  Fuldmægtig,  jeg  har  knap  set 
ham  før,"  udtalte  Johanne  Sommerfeldt  sig  efter  at 
ha  staat  henfalden  en  Stund  i  at  betragte  Rein. 

,,Ja,  udenpaa  ja,  —  og  naar  han  er  pyntet," 
forlød  det  fra  Eufemia.  ,,Men  pas  Dig,  han  kan 
udtiykke  sig  saa  hensynsløst,  at  vi  næsten  er  bange 
for  ham  her  i  Huset  ...  Ikke  sandt,  Marianne?" 

Saa  er  der  ingen,  som  jeg  er  saa  tryg  for!  — 
stod  Merete  og  tænkte  og  smaasmilte  for  sig  selv, 
medens  hun  bød  Kager  om  i  Klyngen. 

,,Han  skal  jo  være  saa  besynderlig,"  vedblev 
Johanne,  —  ,,saadan  en  Omstreifer  og  Enevanker, 
siger  de  ...  Kanske  har  han  havt  en  eller  anden 
Kjærlighedssorg,  Du?"  ... 

Merete  saa  lynsnart  op  ... 

Hun  blev  staaende  med  Brættet  og  stirre  ind 
i  Tanken. 

Det  gik  saa  ondt  igjennem  hende,  —  var  som 
en  Væg  var  faldt  ud,  —  blev  saa  glansløst  alt  i 
Salen  — 

Hun  vak  ved,  at  Marianne  mysede  paa 
hende.  Det  var  som  Søsterens  smaa  Øine  saa  og 
forskede  ... 

...  Og  der  stod  Christiane  Gjedde  smal  og  høi, 
et  halvt  Hoved  over  de  andre,  i  blaat  og  glattede 
og  tråk  som  selvbevidst  Hovedstadsdame  de  lange 
Silkehansker  opover  Albuen,  —  parat  til  Øieblikket, 
da  hun  skulde  aabne  Ballet  med  Husets  Søn. 

Nu  ansloges  Klaveret,  og  med  en  vis  varsom 
Stivhed  gik  man  Polonaisen,  endnu  lidt  hede  og 
beklemte  med  Balfeberen  i  Blodet,  —  indtil  San- 
kowitz  afløste  den  med  en  fyrig  Vals,  og  Par  efter 
Par  løste  sig  ud  af  Klyngerne,  saa  Gulvet  fyldtes 
helt  som  en  vuggende  Ring,  —  Bygdens  Julegjæster 
i  sine  mere  eller  mindre  Pligtdanse  med  de  forskjel- 
lige Familiers  Damer. 

Fruen  stod  og  tog  sit  Overblik.  Hun  havde  jo 
formanet  Kvigstad  og  Schmidt  og  Augustinusen  til 
at  tåge  sig  af  alle  de  Damer,  som  blev  siddende 
over.  Men  Rein!  —  det  viste  sig  at  høre  til  hans 
mange  Hensynsløsheder  der  i  Huset,  at  han  ikke 
engang  behagede  at  danse,  skjønt  han  sikkerlig 
kunde.  Han  lod  dog  ellers  til  at  gjøre  nogen  Nytte 
alligevel  ved  at  flytte  sig  fra  én  til  en  anden  af  de 
ældre  Damer  ...  Hm,  —  Fruen  huskede  nok  Kompli- 
menten, hun  engang  fik  af  ham:  —  ,,Det  er  egentlig 
bare  de  gamle,  som  interesserer  mig,"  sa  han,  — 
,,de  har  levet,  og  de  kan  sige  Besked!"  — 

Sorenskriveren  såas,  ret  som  det  var,  henne 
ved  Klaveret,  —  spillede  snart  selv  en  eller  anden 
klingende  gammel  Dansestump,  som  satte  Fart  i 
Salen,  snart  proponerede  han  en  for  Sankovi^itz. 

Han  stod  deroppe  og  saa  til   ... 

...  Kvigstad  gjorde  jo  rent  Opsigt  iaften,  — 
dansede  aldeles  udmærket  —  havde  vel  sin  Øvelse 
fra  alle  Bygdebryllupperne.  Han  var  ikke  blyg  for 
at  engagere  heller  ...  Saamæn  nu  den  nydelige 
Valeria  Bornemann,  som  var  i  Besøg  hos  Majorens, 
—  førte  og  svingede  hende  fremover  og  modsat  paa 
Gulvet  med  en  Verv,  som!  ...  Paafaldende  nok  nu 
igjen  ligesom  cirklende  og  figurerende  om  Alida, 
som  førte  op  Tyrolervalsen  med  Groth.  Der  var 
ellers  noget  underlig  voldsomt  i  den  Karen,  — 
næsten,  som  han  kunde  ha  drukket  ...  Men  se, 
hvor  belevent  beæret  han  fører  sin  Dame  til  Plads 
...  Var  jo  adskillig  prætentiøst  dette  af  en  kun 
Husets  Kontorist;  men,  naar  det  udførtes  saa  pok- 
kers smukt! 

Der  dreiede  sig  og  bølgede  i  Dansen  Damehoder 
med  Haaret  snoet  og  buklet  i  Top  over  Issen, 
støttet  af  høie  Nakkekamme. 

Ballet  var  nu  saa  at  sige  danset  ind.  Der  var 
kommet  Liv  og  Farve  i  Ansigterne  ...  Hjerterne 
bankede,  og  Slør  af  Drømme  vimrede  for  Øi- 
nene.  — 

Langs  Væggene  gik  Passiaren  livligt,  medens 
Dans  fulgte  paa  Dans. 

Men  nu  kom  Marianne  og  Alida  og  bøiede  sig 
over  Moderen  og  meldte,  at  der  var  anrettet. 

Og  til  de  Unges  Kjede,  men  de  Ældres  desto 
større  Glæde  skulde  der  afbrydes  for  at  gaa  ned 
til  Aftensbordet  — 

Det  var  som  første  Del  af  en  spændende  Ro- 
man, hvis  Fortsættelse  ventedes.   — 

—  Nede  i  Storstuen  ved  det  store,  overdaadig 
besatte  Hesteskobord  saavelsom  ved  det  temmelig 
vidtløftige  Anneks  gik  det  snart  lystigt  til. 

Taler  holdtes  og  Skaaler  udbragtes  under  sti- 
gende ,,Konsumption"  og  Stemning,  og  de  faste 
Selskabssange  fulgte. 

Medens  Inger  Stuepige  og  et  Par  andre  bragte 


246 


ind  Bræt  efter  Bræt  med  Anretninger  fra  Kjøkke- 
net, opvartede  Husets  Døttre  ved  Bordet,  —  bød 
og  spøgte  og  nødte,  —  anbefalede  gjennem  Snak- 
kets Sus  og  Larm  Kaptein  Buchwaldt,  som  var 
en  Lækkermund,  de  delikateste  Stykker,  valgte  ud 
for  gamle  Prosten  og  klinkede  og  dråk  med  én 
her  og  én  der,  —  idet 

,,Jula  gaar 
og  saa  vi  faar 
igjen  det  gamle  Gnaget!" 
surrede  og  sang  om  Ørene . 

—  Som  Marianne  kom  hen  for  at  indtage  sin 
Plads  ved  ,, Annekset"  for  en  liden  Stund,  sa  hun 
spøgende  til  Rein: 

,,Véd  De,  at  De  gjør  Erobringer  iaften?  —  Fru 
Paus  og  Majorens  Frue  gaar  om  og  er  rent  be- 
geistret for  Dem,  ...  gratulerer  Mor  med  vor  hygge- 
lige ny  Fuldmægtig  ...  Jeg  tænker  paa,"  —  kom  det 
sagte,   —   ,,hvad  De  maa  være   for  en  mangfoldig 

Sjæl,  —  rigtig  én  som  kan  bry  ens  Hode, Ja 

jeg  bekjender,  jeg  har  grublet  paa  Dem"  ... 

,,Men  De  synes.  Ankeret  altid  falder  ned  i 
Mudderet,"  lo  Rein. 

,,Er  det  ikke  Aalen,  som  gaar  der,  De?"  raille- 
rede  Marianne  igjen,  —  ,,som  man  aldrig  kan  faa 
Tag  i  ...  Iaften  har  De  jo  ogsaa  vidst  at  snige  Dem 
undaf  at  danse,  endda  jeg  er  vis  paa,  De  er  en 
baade  øvet  og  prøvet  Balkavaler." 

,,Hvoraf  véd  nu  De  det,  Jomfru?" 

,,Aa,  man  behøver  blot  at  se  Dem  gaa  over 
Gulvet  og  sætte  Dem  ned  for  at  passiare  med  nogen 
for  at  vide  det.  —  —  Ja,  nu  griber  De  mig  nok 
igjen  i  en  Bommert.  De  mener  kanske,  jeg  sidder 
her  og  opmaner  Dem  til  Pligtdanse  med  Husets 
Døttre?"  sa  hun  leende  ...  ,,Aa— aa.  De  er  farlig! 
—  ikke  der,  hvor  man  tror  Dem"  — 

,,Jeg  skal  sige  Dem,  Jomfru  Marianne,"  smilte 
Rein,  —  „der  stikker  to  forskjellige  Dyr  i  os.  —  I 

Dem  er  det  Kat,  og  i  mig  er  det  Hund,  —  og  saa 
begriber  man,"  —  han  gjorde  en  egen  Gestus. 

,,Høist  galant!" 

,,Men  saa  lader  det  sig  vel  gjøre,"  —  han  løf- 
tede elskværdigt  Glasset,  —  ,,at  leve  under  samme 
Tag  i  Erkjendelse  af  hinandens  forskjellige  Na- 
turer —  om  end  med  en  liden  Hvæsen  engang 
imellem." 

,,Som  Ajax  og  Miss,  mener  De?"  lød  Spøgen 
noget  stivnende,  idet  hun  nikkede  og  gik  hen  og 
tog  sig  af  Vincremen,  som  Inger  stod  der  raadløs 
med. 

—  Man  sang  og  dråk,  flyttede  og  dreiede  Stolene 
halvt  fra  Bordet  til  Passiar,  og  forlod  sine  Pladse 
for  at  møde  hverandres  Hjertelighed  med  Glasset 
i  Haand  paa  Gulvet  ... 

Eufemia  lod  sig  nu  ved  Desserten  omringe  og 
opvarte  af  hele  tre  Kavalerer,  som  holdt  paa  at 
danne  en  noget  besværlig  Hale  efter  hende,  naar 
hun  af  og  til  maatte  hen  og  tåge  sig  af  det  hus- 
lige. 

Og  der  satte  Barbara  sig  ned  ...  Nu  maatte 
rigtig  hun  ogsaa  faa  sig  lidt  af  alle  de  gode  Ting, 
medens  de  andre  begyndte  at  bryde  op  og  fortrække 
ovenpaa. 

,,De  maa  ha  lidt  af  den  Gaasen  i  hvid  Sauce, 
De  ogsaa,  Henschien,  —  den  indestaar  jeg  for,"  sa 
hun  tyggende  og  forsynede  husmoderligt  hans  Tal- 
lerken. —  ,,Vi  kan  gjerne  sidde  her  i  Ro  og  spise 
en  Stund;  jeg  er  saamæn  lige  glad,  om  det  gaar 
over  en  Dans  eller  to  — " 

Hun  tråk  Stolen  til  sig  for  Strømmen  af  dem, 
som  begav  sig  ovenpaa,  og  gjorde  sig  det  hygge- 
ligt  ... 

Majoren  og  Kaptein  Buchwaldt  sad  endnu  igjen 
derhenne  med  vendte  Stole  og  disputerede  om  Hax- 
thausens  Forræderi  i  1814 •  — 

Merete   havde   gaat  halvt   fraværende   den   hele 

Aften,  —  havde  ikke  faat  iid  af  Hodet  Johanne 
Sommerfeldts  Yttring:  Kanske  havde  han  havt  en 
Kjærlighedssorg?  ... 

Det  gik  i  hende  alt,  hvad  Rein  havde  sagt:  — 
,, Aldrig  havde  han  havt  nogen  at  snakke  med,  og 
aldrig  fik  han   det  heller!" 

Og  meget  —  meget  andet  underligt,  som  hun 
tråk  frem  og  huskede  op  igjen  ... 

Altid  med  dette  halv  bittre,  halv  sorgfulde  Ud- 
tryk. 

—  Og  der  stod  han  pludselig  ude  i  Gangen 
næsten,  som  han  ventede,  —  og  saa  saa  underlig 
paa  hende! 

Hjertet  bankede  og  hamrede  med  ét  saa  svim- 
melt ... 

Aa  Gud,  om  det  alligevel  var  ... 

Han  tog  begge  hendes  Hænder  og  holdt  hende 
ud  for  sig  — 

,,Hvor  velsignet  De  ser  ud  iaften,  Merete,  — 
saadan  besynderlig  tanketynget  ...  Jeg  har  fulgt 
Dem  hele  Tiden  ... 

Det  er  noget  for  en  tørstig  Sjæl  at  nippe 
til  Livet,  De!"  lød  det  vemodig.  —  ,,Man  indbilder 
sig  ...  Man  indbilder  sig  ...  Menneskene  drøm- 
mer jo  ... 

Vil  De  lægge  den  lille  hvide  Haand  et  Øieblik 
paa  min  Pande,  Jomfru  Merete,"  —  udbrød  han 
pludselig  lidenskabelig,  som  de  stod  der  i  Halv- 
dunkelheden,  —  ,,saa  vil  jeg  kjende  den  hele  mit 
Liv!  ...  Der  er  mere  Lykke  i  Deres  ene  lette  Sko 
end  — .     Og  jeg  er  saa  fattig,  —  saa  fattig" 

Idet  nu  Majoren  og  Kapteinen  avancerede  høit- 
snakkende  ud  i  Gangen,   afbrød  han:  — 

,,Ja  nu  maa  Prinsessen  op  til  sit  eget  Rige!"  ... 

Inde  i  Salen  steg  Sorenskriveren  nu  lidt 

rødplettet  i  Panden  over  Gulvet  med  humørlette 
Skridt. 

,,Vi  maa  ha  Menuet,  Sankowitz!"  lød  det 
ildigt. 

,, Menuet!  Menuet!"  raabte  han.  ,,Jeg  skal  lede 
den.  Og  nu  maa  jeg  laane  Alida,  Groth,  —  hun 
kan  ..." 

Og  fra  Klaveret  strømmede  Menuetten  stem- 
ningsfyldt  under  Sankowitz's  Haand. 

Man  ordnede  sig  Par  ved  Par. 

Og  høitidelig  stigende  figurerede  man  efter  Mu- 
siken  mod  hinanden,  hævende  og  sænkende  sig  med 
elastiske  udsøgte  Trin,  bøiende  og  neiende  med  ud- 
bredte  Kjoler,  førende  sin  Person  efter  Dansens 
Rythme  ind  i  Illusionens  Verden. 

Øverst  i  de  bølgende  Rækker  Sorenskriveren  med 
det  høie,  hvide  Halsbind  og  den  blinkende  Naal  i 
Kalvekrydset  nedover  Vesten. 

Og  Alidas  og  Mariannes  ranke,  velformede  Skik- 
kelser i  blaa  og  røde  Silkekjoler  med  sorte  å  la  grec 
Border  nedenom,  Pufærmer  og  Beltespænden  høit 
under  Barmen.  Blødt  faldt  de  ned  mod  Fødderne, 
saa  Anklerne  med  de  høihælede  spidse  Sko  og 
Korsbaandene  kom  tilsyne. 

Fruen,  Prostinden  og  Fru  Majoren  saa  sine 
unge  Dages  minderige  Silke-  og  Stadskjoler  svinge 
og  folde  sig  i  den  ny  Slægt,  hvor  nok  Hjerterne 
bankede  ligedan,  om  end  Sproget  faldt  noget  ander- 
ledes. 

Husets  yngre  Døttre,  —  som  Ungdommen 
ellers  —  bevægede  sig  i  lette  lysfarvede  Mousse- 
liner  ... 

—  Merete  gik  som  i  en  høitidsfuld  Drøm  — . 
Det  var,  som  Musiken  bar  hendes  Oplevelser  iaften, 
—  tonte  dem  ud  ... 

Hun  følte  Reins  Blik  paa  sig,  brændende  — 
fangende  ... 

I  Døraabningen  ind  til  Tobaksrøgen  og  Spille- 
bordene stak  Prostens  og  Majorens  og  gamle  Pro- 
kurator Poppes  og  Fogdens  mere  og  mindre   skal- 

dede  graa  og  hvide  Hoder  frem.  De  havde  kastet 
Kortene,  da  de  hørte  Sankowitz  intonere  Menu- 
etten, og  gamle  Erindringer  svævede  for  en  og 
anden  af  dem. 

Og  nu,  den  var  forbi,  brød  han  ind  med  en 
feiende  Feier! 

Og  saa  maatte  Prosten,  Majoren,  Scholdager, 
Prokuratoren,  Fogden  og  de  andre  med,  førende 
Værtinden,  Prostinden,  Majorinden,  Fogdinden  og 
Fruerne  til  Dans  —  op  og  ned,  Par  om  Par  i  Ræk- 
ken,  med  ,, Kjede"  efter. 

Saa  fulgte  Fandango,  Kvadrille,  Bøhmervals 
med  Klappen  i  Hænderne,  Engelskdans,  Varsovienne 
og  Kehraus  — 

Og  først  komne  igang,  holdt  de  gamle  sig 
ihærdigt  paa  Gulvet,  medens  Fruens  røde  ,,Bisp"  og 
Sorenskriverens  berømte  enestaaende  Punsch  flittig 
bødes  om. 

—  Senere  udpaa  Natten  sad  saa  de  unge,  to 
og  to,  som  havde  fundet  hinanden,  sammen  i  Ko- 
tillonen  rundt  om  i  Salen,  medens  Turene  vekslede 
paa  mangfoldig  Vis,  førte  dem  frem  paa  Gulvet  og 
atter  og  atter  sammen. 

Her  dominerede  Jess  og  Christiane  Gjedde  med 
ny  Inventioner  fra  Hovedstadens  Baller! 

Her  straalede  Eufemia  midt  paa  Gulvet  i  Blom- 
sterturen  med  den  brede,  undersætsige  bebrillede 
Gaarder  og  den  høie,  tyndhaarede  Nergaard  foran 
sig,  —  lod  med  dronninglig  Mine  den  første  faa 
Ringen,  den  anden  Blomsten,  medens  Kadetten  hos 
Paus  paa  Fossum  kun  opnaade  Lommetørklædet. 
Hun  saa  i  den  ene  en  vordende  Professor,  i  den 
anden  en  Justitiarius  i  Høiesteret  eller  endog  Stats- 
raad. 

Her  inklinerede  Damerne  for  Herrerne  i  den 
omvendte  Verden. 

Og  Marianne  for  Groth  ...  Hun  blev  efter  Dan- 
sen siddende  med  ham,  medens  Alida  var  optaget, 


251 


—  og  fordybede  sig  i  en  interesseret  Passiar  om 
de  paatænkte  ny  Ovnsfagoner  og  Støbninger,  som 
nu  skulde  udgaa  fra  Værket,  og  andre  af  hans 
Fremtidsplaner. 

—  Ved  Klaveret  sad  nu  Sankowitz  henad  Mor- 
gensiden fremdeles  utrættelig  spillende,  —  nu  og 
da  fornyende  sin  drømmeagtige,  halvt  og  helt  hen 
i  Søvne  nikkende  Tilstand  ved  et  mekanisk  Greb 
til  det  stadig  paafyldte  Glas.  Han  vak  kun  op, 
hvergang  der  klappedes  til  en  ny  Tur  og  raabtes 
paa  Vals  eller  Skotsk. 

Og  nede  i  Salshjørnet  knækkede  Jomfru  Bie 
det  ene  fordækte  Gisp  efter  det  andet,  faldt  sam- 
men og  rettede  sig  igjen  atter  og  atter.  Ved  Mari- 
annes  Forsorg  havde  hun  faat  sine  tre,  fire  Svingom 
i  Kotillonen,  og  nu  havde  hun  ogsaa  Bevidstheden 
om  at  have  pumpet  Jomfru  Møgeltønder  hos  Schold- 
agers  for  hendes  Viden  ... 

Hun  rettede  sig  med  et  energisk  Ryk  og  en 
pludselig  livlig  Mine,  da  det  duftende  Kaffebræt 
kom  seilende  paaskjøns  ind  af  Døren,  efterfulgt  af 
Julebrød  og  Kager  —  og  saa  nok  et  Bræt  med  Følge 
den  modsatte  Vei  i  Salen. 

Det  var  en  sidste  Gjenopblussen! 

—  Og  nu.  Kaffen  var  drukket,  baade  én  og  to 
Kopper,  skred  Fru  Paus  —  de  havde  længst  Vei,  — 
over  Gulvet  til  Kaja  og  Letta  og  betydede  dem,  at 
nu  maatte  der  sluttes.  Klokken  var  alt  seks,  og  de 
Vilde  ikke  være  hjemme  paa  Fossum  før  ni. 

Der  svaredes  kun  med  stumme  bønlige  Miner 
og  Sideblik  hen  til  Dansen,  'som  endnu  gik  i  for- 
vaaget  Gjænge  efter  Sankowitz's  ustanselige,  om 
end  noget  mattere   Toner. 

Men  nu  greb  Prostinden  ind  og  var  in  persona 
henne  hos  de  opf ørende  ...  Jess  maatte  klappe  af 
og  slutte  Kotillonen  ...  Ikke  sandt,  Frøken  Gjedde, 
I  derinde  i  Byen  er  ikke  vant  til  at  slutte  Baller 
paa  denne  Tid  af  Døgnet?  spøgte  hun. 

Maanen  sendte  et  svagt  Skjær  paa  Sneen  der- 
ude,  og  Slæderne  kjørte  klingrende  op  til  Trappen, 
den  ene  efter  den  anden,  med  livlige  Raab  og  Var- 
skoer  fra  Kjøregutterne,  som  nede  i  Drengestuen 
havde  nydt  sit  rigelige  Juletraktement  og  nu  sidst 
faat  sig  en  Morgendram  til  Afreisen. 

Værelseme  var  fyldte  af  reiseklædte  Skikkelser 
og  Dørene  paa  vid  Væg. 

Medens  Herrerne  ventede  paa  sine  forskjellige 
Damers  Omklædning  og  endelige  Indpakning, 
maatte  de  jo  ind  i  Spisestuen  og  faa  sig  en  Reise- 
sup  og  snakke  og  komme  med  sine  sidste  Hjerte- 
udgydelser. 

Bleg,  ustø  paa  Foden  og  hæs  i  Stemmen,  sprud- 
lede Kvigstad  med  allehaande  vittige  og  nærgaaende 
Bemærkninger  ... 

,,Nu  har  man  drukket  sin  Samvittighed  ned 
mindst  for  tre  Døgn,"  —  klinkede  han  uforskammet 
gemytlig  med  Prokurator  Poppe,  —  ,,og  kan  da 
sove  ifred  uden  de  forbandede  Røster  i  Væggen,  — 
hvad  Prokurator?" 

...  Da  Kaja  Paus  stak  Kysehodet  ind  og  vin- 
kede til  Kjæresten,  den  lille  skjævbenede  Sagbrugs- 
fuldmægtig  paa  Oppegaard,  hentydede  han  lydt  nok 
...  ,,Naar  Dig  nogen  Karper  byder,  og  Du  faar  kun 
tørre  Jyder" 

Pludselig  mødte  han  Alidas  alvorlige  Blik  hen 
paa  sig. 

Han  satte  sit  netop  fyldte  Glas  resolut  ned   ... 

,,Nei  nei,  —  ikke  drikke  mere  ...  Undskyld  ... 
Undskyld,  Jomfru  Alida.  —  Men,  naar  der  er 
traadt  og  danset  paa  en  Mand  den  hele  Nat"  ... 
støttede  han.  — 

Det  begyndte  alt  at  graalysne  af  Dag,  da 

den  sidste  Dombjelde  raslede  ud  af  Porten. 

Der  var  turet  og  turedes  fremdeles  Jul,  saa  det 
længst  var  gaat  Sur  i  Almanaken  for  Gaarder.  Han 
maatte  tåge  Tidemærker  efter  Middage  og  Baller, 
sa  han,  og  glemte  rent  at  trække  op  Uhret,  naar 
han  saadan  arriverede  hjem  paa  lyse  Morgen- 
siden. 

Gjæstfrihedens  Døre  og  Sluser  var  aabnede,  og 
dens  Overfiødigheds  Fylde  havde  været  prøvet  snart 
nu  i  hver  Familie  Bygden  rundt,  —  Middage  med 
slagne  og  faldne,  der  sang  og  talte  til  sidste  Aande- 
dræt.  Og  det  hændte  jo  den  ene  og  den  anden  af 
Jesses  Venner  fra  Hovedstaden,  at  de  ikke  huskede, 
hvordan  de  var  skiltes  fra  det  og  det  Middagslag, 
før  de  vaagnede  paa  Isen  ved  Stjerneskin  i  Bred- 
slæden  eller  i  Gjæstesengen  paa  Vangen. 

Trettende  Dag  Jul  —  Helligtrekonger,  —  havde 
næsten  sneget  sig  paa  dem;  —  Tyvende  Dag  var 
Julen  forbi  og  skulde  der  reises. 

Det  knappe  Dagetal  manede,  og  det  saa  længe 
omtalte  Besøg  til  Tante  Ra  kunde  ikke  længere  op- 
sættes. 

Imorges  var  Jess  kommet  ned  i  Stuen  iført  et 
gammelt  Fiskebensskjørt  med  ,,Knæk"  i,  som  han 
havde  draget  frem  af  et  Skab  oppe  paa  Mørkloftet. 
Han  havde  fundet  paa,  at  man  skulde  aflægge 
Tante  Ra  Besøget  i  Skikkelse  af  ,,Julebukke". 

Og  Visergutten  sendtes  afsted  med  Meldebrev, 
at  et  ,,velfornemme  Herskab  agtede  at  gjøre  hende 
sin  Kompliment"  i  Eftermiddag. 

Der  blev  en  Søgen  og  Leden  og  Roden  om  i 
Skuffer  og  Skabe  og  i  hensatte  Kister  og  Kufferter 
oppe  paa  Loftet  for  at  finde  frem  allehaande  gamle 
Plag  og  Dragter. 

Det  var  en  hel  støvet  Affære;  men  ikke  uden 
sin  Belønning. 

Ud  paa  Dagen  vandrede  man  i  høist  forskjel- 
lige Antræk,  —  Groth  i  rød  dansk  Kavalleri-Oberst- 
uniform  med  høie  Støvler  og  Sabel  og  malet  Paryk 

med  Knude  i  Nakken.  Nergaard  i  Knæbukser  og 
Spændesko,  Kalvekryds  og  Kjole  fra  Revolutions- 
tiden  å  la  Robespierre.  Gaarder  som  den  berømte 
Røver,  Rinaldo  Rlnaldini,  formummet  under  Kappe, 
Skjæg  og  bredskygget  Hat. 

Henschien  og  Schmidt  repræsenterende  det 
gamle  og  det  ny  Aar,  —  den  første  helt  over  be- 
dækket  med  et  Graaskjæg  af  Lav  og  Mose,  den 
anden  1  ung  rødmusset  Maske  med  en  lang  nys- 
gjerrig Snabel. 

Jess  optraadte  som  Bygdens  velbestaltede  ,,Stod- 
derkonge"  i  gammel  fodsid,  blankknappet  Frakke, 
høi  embedsmæssig  Stok  og  stiv  Hat  bag  over  Nak- 
ken. Og  Rein,  som  Bygdefeieren  helt  i  sort  med 
Stige,  Sopelime  og  Skrabe  paa  Skulderen. 

Damerne  i  mere  og  mindre  høie  puddrede  Stry- 
parykker,  lange  spidse  Liv  og  Fiskebensskjørter 
fra  Bedstemors  Tid,  eller  i  Adrienner  og  svære  Hofte- 
puder. 

Kvigstad  havde  ikke  været  hjemme  paa  Van- 
gen helt  siden  Ballet  femte  Juledag.  Man  vidste 
saa  godt,  at  han  havde  slaat  sig  løs  igjen  og 
tat  sig  en  Rid  med  Turing  og  Rangel  ude  paa 
Bygden.  — 

Noget  over  Middag  drog  saa  Kavalkaden  af- 
sted,  —  Groth  styrende  Marianne  i  sin  Spidsslæde 
med  den  vælige  Sorte  foran  ...  Under  hans  Haand 
var  hun  sikker.  Bevare  hende  for  at  kjøres  af 
nogen  af  Byherrerne!   ... 

Alida  havde  bestemt  sig  til  at  blive  hjemme 
idag  og  musicere  med  Far.  Nu,  Sankov^itz  var 
reist,  var  der  blevet  lidt  magert  med  Musiken  for 
ham  under  al  Juleturingen, 

Sankov^itz  havde  udtalt,  at  denne  Tid  paa  Van- 
gen var  svundet  som  en  ,,selig  Traum".  Han  for- 
lod  Huset  fuldt  opklædt  med  hvad  dels  Soren- 
skriveren, dels  Jess  kunde  præstere.  Og  sidste 
Morgen  havde  han  oppe  paa  Soveværelset  hos  So- 

renskriveren,  som  vanlig,  modtaget  en  Sum,  man 
vidste  aldrig  hvoi*meget. 

Jess  og  Christiane  klingrede  afsted  i  én  Bred- 
slæde  og  Gaarder  og  Eufemia  i  en  næste,  medens 
det  øvrige  Selskab,  seks  i  Tallet,  under  Latter  og 
Lystighed  installerede  sig  i  den  store  firesædede 
Sluffe  ... 

Rein  tog  sig  ud  som  en  slig  spænstig  freidig 
Feier,  som  han  kom  henad  Sneveien  ... 

Og  saa  var  det  jo  Stigen  og  Sopelimen,  som 
der  ogsaa  skulde  skaffes  Rum  for;  —  og  blot  Jom- 
fru Merete,  —  der  mindst  var  halvten  saa  smal  som 
Barbara  med  hendes  Hoftepuder,  —  som  kunde  ta 
Pladsen  ved  Siden  af  ham,  paastod  Rein. 

—  Alida  stod  fortænkt  i  Gangvinduet  ovenpaa 
og  saa  efter  Slædetoget.  Ansigtet  blev  mere  og 
mere  sammenbidt  haardt. 

Hun  stod  der  endnu  mekanisk  aandende  Fro- 
sten af  Ruden,  efterat  Slæderne  længst  var  ude  af 
Syne. 

—  Sorenskriveren  havde  fundet  Eftermiddagens 
Stilhed  og  Uoptagethed  af  Gjæstereren  bekvem  til 
at  gjenoptage  lidt  af  sine  Hverdagsinteresser, 
Gaardsbruget.  Han  gik  smaanynnende  med  et 
Halmstråa  i  Munden,  keg  ind  i  Stald  og  Fjøs,  i 
Ved-  og  Vognskjul  og  faldt  i  dybe  Overveielser 
med  Lars  Gaardsgut  om  at  faa  kjørt  det  hugne 
Tømmer  fra  Skogen  ned  til  Oppegaardssagen.  Det 
gjaldt  om  at  nytte  det  gode  Føre,  straks  de  havde 
Tyvendedagen  og  Julen  bag  sig. 

I  Stuen  havde  Fruen  sat  sig  hen  i  Lænestolen 
med  en  af  Walter  Scotts  Romaner  opstillet  foran 
sig  paa  Bordet  og  et  Lys  ved  Siden.  Hun  vendte 
af  og  til  Bladet  med  Staalpinden,  medens  hun 
læste  og  strikkede  og  Alida  spillede  i  Mørket  henne 
ved  Klaveret. 

Nu  hørtes  Sorenskriveren  ude  i  Gangen,  og 
Alida  tændte  Klaverlysene, 

,,Pyih,  —  Du  Alida!"  gned  han  Kulden  af  Hæn- 
derne,  —  ,,godt  saadan  en  rolig  Eftermiddag  ...  Du 
spillede  ,,Oberon"!  ...  Man  hører  det  enkle  Horn 
tvertigjennem  Omsætningen  ...  Mange  gamle  vakkre 
Melodier  er  visselig  oprindelig  komponeret  for  Horn, 
—  blæst  paa  Jagt  eller  ud  fra  Borgmurene  ...  Hos 
os  har  vi  nu  ikke  det  glade  Horn,  men  den  dybe 
tunge  Lur  til  Grundlyd.  —  Jeg  mener,  vi  tar  lidt 
af  Oberon  jeg  — " 

Og  det  ene  Nodeblad  vendtes  efter  det  andet 
udover  Aftenen.  Det  var,  saavidt  Sorenskriveren 
lagde  Fiolinen  fra  sig,  medens  han  skyllede  Theen 
ned. 

...  Alida  stansede  pludselig  i  Spillet,  som  hun 
vak  — 

,,Det  er  Kvigstad,  som  ber  om  at  faa  tale  med 
Skriveren,"   meldtes   det  fra  Døren. 

,, Kvigstad!"  —  udbrød  Sorenskriveren,  han  drog 
to,  tre  Pust  ...  ,,Hu— uh,  —  nu  skal  jeg  ud  og  for- 
mane og  sige  den  Mand  alt  det,  han  véd  bedre 
end  jeg." 

Alida  havde  hastig  reist  sig  fra  Klaveret  og 
stod  og  holdt  i  Stoleryggen,  som  spændt  og  halvt 
lyttende,   medens  Faderen  var  ude.   — 

—  ,, Pokkers  Fyr!"  kom  Sorenskriveren  noget 
efter  ind;  —  ,,han  frister  ordentlig  de  vrede  Guder! 
Efterat  ha  sviret  tilstrækkelig,  indfinder  han  sig 
præcis  paa  Trettendedagen  og  vil  revidere  Kon- 
toret, ha  alle  Nytaarsopgjørene  med  Lensmændene 
færdige  til  Tyvendedagen  og  saa  videre  og  saa 
videre   af  Mirakler   ..." 

Alida  forsvandt  skyndsomt. 

—  Kvigstad  var  alt  kommet  ud  paa  Trappen 
for  atter  at  indtage  sin  vanlige  Plads  over  i  Kon- 
torbygningen, da  Gangdøren  paa  ny  gik  op  bag 
ham  ... 

,, Kvigstad!"  kaldte  det  sagte. 

Han  vendte  sig  rask,  —  det  var  Alidas 
Stemme. 

,,Kvigstad!"  kaldte  det  igjen.  Og  Alida  stod  med 
Øinene  tæt  ind  til  hans  Ansigt  i  Mørket  — 

,,Jeg  —  jeg  tror  paa  Deres  Mirakler!"  lød  det 
lidenskabelig  hviskende. 

,, Jomfru  Alida!"  ... 

Kvigstad  slog  ud  med  Armene,  som  han  vil 
værge  sig  for  at  svingle  ned  ad  Trinet  — 

,,Nei,  nei,  lad  mig  forståa  Dem.  —  De  —  De 
taler  om  Kontoret  ja  — .  Jo,  jeg  skal  forbedre 
mig." 

,,Nei,  Kvigstad,  —  det  er  mig,  som  venter  paa 
—  —  Miraklet!"  kom  det  næsten  lydløst,  før  hun 
blindt  voldsomt  rev  op  Gadedøren  og  flygtede  ind. 

Senaftes  meldte  Dombjelderne  Selskabets 

Tilbagekomst,  og  Reisetøiet  kom  af  under  høirøstet 
Latter  og  Snakken  ... 

Jess  var  i  fortumlet  Perlehumør  og  gjorde  to 
Gange  Attentat  paa  at  bære  Christiane  fra  Slæden 
op  ad  Trapperne,  før  han  halvt  løftende  geleidede 
hende  i  Reisekaaben  og  Sokkerne.  Han  havde  i 
sin  Lyksalighed  nær  friet  til  hende  i  Slæden.  Han 
var  biet  kaldt  ind  i  Soveværelset  til  en  fortrolig 
Konference  med  Tante  Ra,  som  havde  udtalt  sig 
om,  hvor  let  Veien  laa  for  ham  med  hans  ind- 
tagende  Væsen,  hans  Evner  og  stærke  Familie- 
forbindelser,  —  naar  han  blot  vilde  bestemme  sig 
til  den  lille  Kraftanstrengelse  at  ta  Eksamen!  Hun 
havde  derhos  indstændig  paalagt  ham  at  gaa  op 
til  Oberst  Gjeddes  med  hendes  Hilsen  og  sige 
dem,  hvor  helt  charmeret  hun  var  i  deres  Datter 
Christiane,  —  hvilken  Dame  hun  var,  og  hvilket 
fint  taktfuldt  Væsen. 

Men  Summen  af  det  hele  blev  en  Hundrede- 
dalerseddel  til  at  ordne  sin  formodede  Gjæld  med 
og   ,, komme   i   Gjænge   igjen". 

...    Idetheletaget   havde    Tante    Ra   været   ret    i 

sit  gode  Hjørne,  helt  opstemt  af  det  høifornemme 
Besøg,  —  hun  havde  interesseret  undersøgt  og  gjen- 
kjendt  de  forskjellige  Klædningsstykker  —  det  var 
fra  Bedstemor  Reichwein  og  det  endog  fra  en  Olde- 
mor   . 

Christiane  havde  med  engang  vundet  hendes 
høieste  Egard,  —  saa  hun  endog  lod  hende  fore- 
vise sig  i  den  safrangule  Kjole,  hun  havde  baaret, 
dengang  hun  fulgte  sin  Mand,  Præsidenten,  til 
Kroningen  ... 

Derunder  havde  hun  Gang  efter  Gang  hidsig 
knebet  Marianne  i  Armen  og  hvisket:  —  ,, Dette  er 
jo  rigtig  noget  for  Jess,  Du  ...  Med  hende  vilde 
han  være  i  Orden  og  Gjænge,  —  og  midt  i  alt,  hvad 
Landet  kan  byde  af  Udsigter  og  Fremtid!"  ... 

Bie  havde  disket  op  med  det  overflødigste  Jule- 
traktement,  og  det  var  blevet  sent,  inden  de  igjen 
sad  i  Slæderne  ... 

—  I  sin  røde  Oberstuniform  stod  nu  Groth  og 
hjalp  Marianne  af  med  Kaaben;  —  hun  begreb 
næsten  ikke,  at  de  alt  var  herhjemme  igjen!  De 
havde  rent  passiaret  bort  Tiden,  —  fandt  hun,  som 
hun  gjorde  et  høitideligt  Godnat-Kniks  i  Stil  med 
Kostumet. 

Henne  i  Gangens  Dunkelhed  hjalp  Barbara  i 
Adrienne  og  med  Hoftepuderne  det  mødige  ,, gamle 
Aar"  af  med  Moseskjægget  og  Lavet,  hvis  Over- 
flødighed  hun  saa  overgav  til  Vedkassen  inde  i 
Stuen. 


Tidlig  imorges,  længe  før  Daggry,  var  Jule- 
gjæsterne  draget  afsted  i  Frost  og  paa  klingrende 
Føre. 

Der  var  sørget  rigelig  for  Niste,  —  Reisevæd- 
sken  forsynet  med  allehaande  delikat  paalagte 
Smørrebrød,  og  Lommelærkerne  fyldte  med  Akevit, 
Pirkum  og  Malurtbrændevin.     Selvsagt  fulgte  For- 

æringer  med  til  Oberst  Gjeddes  saavelsom  til  Jesses 
Værtsfolk,  bestaaende  af  stolte  Myse-  og  Gammel- 
oste. 

Afskeden  gik  for  sig  halvt  med  Graad,  halvt 
med  Spøg  og  Latter,  indtil  alle  var  godt  og  vel 
indpakkede,  og  Lars,  som  var  i  Spidsen,  smeldte 
paa  Storebrunen. 

Nu  stod  de  der  alle  og  saa  og  lyttede,  indtil 
den  sidste  Lyd  af  Dombjelderne  var  forsvun- 
det . 

—  ,,Ja  nu  har  man  levet  med  i  Hvirvelen,"  sa 
Rein  til  Merete  ...  ,,0g  nu  faar  man  passe  sig,  saa 
det  ikke  blir  en  Heksedans,"  kom  det  mørkt. 

„0g  jeg  glæder,  glæder  mig  til  Hverdagene  og 
hver  Dag!"  udbrød  Merete  overstrømmende. 

,,Ja,  —  det  maa  være  slut!"  —  mumlede  han 
for  sig  selv  ...  ,,Smaaj  omf  ruer  s  Lykke  og  Glæde 
maa  ikke  forstyrres" 

,,Jeg  er  ingen  saadan  Smaajomfru,  som  vil 
lege  og  danse,"  afviste  hun  heftig. 

,,Nei  nei,  det  er  det,  just  det  —  jeg  ser"  ...  sa 
han  hen  for  sig  ... 

,, Stakkars  Dem,  Merete,  som  har  faat  mig  til 
Ven!" 

Hverdagen  med  Striskjorten  og  Havre- 

lefsen,  som  det  hed,  skulde  igjen  begynde. 

Det  sene  Frokostbord  med  Sylten,  Skinken,  den 
kolde  Fugl  og  de  forskjellige  Retter  rundt  om  paa 
Asjetterne  og  Øllet  og  Drammen  var  idag  ind- 
draget,  og  det  vanlige  Kaffebræt  med  Smørrebrød 
havde  igjen  ved  Ottetiden  vist  sig  oppe  paa  Værel- 
serne. 

Schmidt  havde  gjenoptaget  sine  Funktioner  som 
Yngstemand  ved  at  rense  og  fylde  Blækhusene.  I 
det  ydre  Kontor  skrabede  Fjerpennene  og  knirkede 
Kontorkrakkene. 

17* 

Det  var  som  en  Begyndelsens  Høitidelighed  med 
en  eller  anden  Kræmten  i  Stilheden. 

—  Ved  Ellevetiden  vandrede  Sorenskriveren 
betænkt  op  og  ned  ad  Gulvet  paa  det  indre 
Kontor. 

Der  var  sandelig  hændt,  indtruffet  artige  Ting. 
Det  kom  saa  at  sige  Stød  paa  Stød. 

Straks  imorges  havde  Rein  meddelt  ham,  at 
uforudsete  Etterretninger  nødte  ham  til  saa  hastig 
som  blot  gjørligt  at  opgive  sin  Post  som  hans  Fuld- 
mægtig. 

Saa  uheldig  som  blot  muligt,  —  netop,  som 
han  kunde  siges  nogenlunde  at  have  sat  sig  ind  i 
Kontorets  Forholde!  —  Og  nu  igjen  en  ny  findes  og 
indøves!  — 

Og  saa  var  da  Henschien  kommet  ind  stille  og 
varsomt,  —  havde  set  ned  i  Gulvet  med  en  sagte 
Vuggen  paa  Hodet  og  draget  Pusten  tungt,  før  han 
rykkede  ud  med  Sproget.  Med  Munden  klemt  ener- 
gisk sammen,  saa  Kjæverne  blev  større  og  Huden 
dunkelrød  ind  i  Skjægget,  kom  det  endelig:  —  at 
nu  var  han  indstillet  til  Lensmand,  og  i  dybeste 
Ærbødighed  vovede  han  at  anholde  om  Sorenskrive- 
rens og  Fruens  Samtykke  til,  at  deres  Pleiedatter, 
Jomfru  Barbara  blev  hans  Hustru.  I  hans  Stilling 
og  Alder,  nær  de  femti,  kunde  det  synes,  som  han 
stilede  noget  høit;  —  men  Hjertets  Sprog 

...  ,,Haardt  ...  Noget  som  naturstridigt"  ... 
mumlede  Sorenskriveren  og  stansede  atter  og  atter 
med  et  Blik  gjennem  Ruden  ind  i  Vintergraanet, 
som  Vilde  han  der  finde  Livets  triste  Stadfæstelse 
...  ,,Saavidt  fyldt  de  tredive  og  saa  kaster  hun  sig 
hen  i  Armene  paa  en  tyve  Aar  ældre  —  næsten 
Særling  — 

Frygtelig  resolut  gjort!  ... 

...  Tror  tilslut  Tante  Ra  faar  Ret,"  —  han  hev 
sig  oprørt  ned  i   Skindstolen.   —   ,,Blir  til   syvende 

og  sidst  min  Skyld,  som  ikke  har  større  Appetit 
og  Ærgjerrighed  paa  denne  Verden  ... 

Den  fordømte  Fiolin  med  dens  sataniske 
Glæde!  — 

Hellere  det  ulykkeligste  Ægteskab  end  ugift! 
har  Barbara  ment  ...  Hellere  end  at  lade  sin 
Ungdom  visne  ...  Hellere  end  —  ingenting!  —  — 
Alle  de  rige  Muligheder  i  dette  Livs  Eventyr,  som 
hun  har  drømt  sig,  har  hun  tilslut  faat  minket 
ned,  stakkar,  til  gamle  duknakkede,  skåldede  Hen- 
schien!  ... 

Afslag  ...  Afslag,  —  det  er  Livet. 

Naa!  —  Men  dette  maa  jo  Bolette" 

Det  bankede  raskt  paa  Døren. 

Ind  traadte  Kvigstad  med  en  vis  nervøs  Hast. 
Det  lyse  energiske  Ansigt  bar  ligesom  noget  høi- 
stemt,  medens  et  og  andet  skarpt,  hvast  Øiekast 
skjød  hen  paa  Sorenskriveren. 

,,Opsigelse,  Kvigstad!"  —  ironiserede  Soren- 
skriveren. ,,De  ser  ogsaa  ud,  som  De  kommer  med 
noget." 

,,Ja,  jeg  har  en  Bøn  til  Sorenskriveren  og  kan 
kun  regne  paa  Deres  gamle  —  ofte  stærkt  nok 
prøvede,  —  Velvillie,"  —  fremførte  han  i  en  vis 
Sindsbevægelse.  ,, Sorenskriveren  véd,  at  jeg  maatte 
opgive  at  læse  til  norsk  juridisk  Eksamen  efterat 
ha  drevet  det  i  halvandet  Aar.  Det  er  nu  blevet 
mig  muligt  og  af  yderste  Vigtighed  at  faa  tat  den 
Eksamen.  Og  det  er  derfor  jeg  maa  anmode  om 
Tilladelse  til  at  forlade  Kontoret  hastigst  ske  kan, 
saasnart  Sorenskriveren  har  faat  en  Mand  i  mit 
Sted." 

,,Saa  —  virkelig?  De  ogsaa!"  udbrast  Soren- 
skriveren. 

,,Ja  —  ja,  —  naturligvis  ...  Saasnart  ske  kan 
...  Det  kommer  ikke  just  beleilig.  —  Henschien  skal 
ogsaa  forlade  Kontoret,  —  overta  sit  Lensmands- 
ombud  til  Vaaren.     Og  Rein  ogsaa  afsted  ,, saasnart 

ske  kan!"  —  Saa  det  blir  at  sætte  nyt  ind  paa  alle 
Kanter  ... 

Ja — ja,  Kvigstad!"  nikkede  han  resigneret.  ,,Saa- 
snart  som  ske  kan.  Jeg  skriver  straks  og  forhører 
mig  efter  Folk." 

Sorenskriveren  drev  med  Fart  op  og  ned  paa 
Gulvet,   da  Kvigstad  var  ude  af  Døren. 

,,Har  man  hørt  Mage  ...  Saamæn  ordentlig 
Dosis  paa  Morgenstunden! 

Jah,  —  jeg  har  jo  saa  ofte  været  paa  Randen 
af  at  gi  Kvigstad  en  Opsigelse,  —  saa  at  sige  kun 
beholdt  ham  paa  Naade,  —  saa  dette  burde  jo  bare 
være  en  behagelig  Imødekommenhed  fra  hans  Side," 
gjorde  han  sig  op  med  et  vist  Galgenhumør  ... 

,,Havde  jo  nærmest  tænkt,  at  han  skulde  være 
Kontorets  enfant  terrible  for  altid  ... 

Nu  ja,  hans  Mage  1  et  Knibtag  faar  man  aldrig 
igjen!"  — 

—  Med  disse  opmuntrende  Aarets  Begyndelser 
begav  Sorenskriveren  sig  over  til  Hovedbygningen, 
betænkt  paa,  om  det  dennegang  dog  ikke  skulde 
være  hensigtsmæssigt  at  dele  lidt  af  Verdens  Sor- 
ger og  Glæder  med  sin  Ægtehalvdel. 

Derover  ordnedes  og  ryddedes,  — '  skuredes  Ju- 
len ud,  som  den  var  skuret  ind.  Feiekosten  og 
Sopelimerne  stod  i  Dørkarmene,  og  Vandbøtten  og 
Vaskekluden  regjerede  oppe  paa  de  forladte  Gjæste- 
værelser,  medens  to  Husmandskoner  var  tilkaldt  for 
at  sandskure  og  gnide  Salsgulvet.  Skabe  og  Gjem- 
mer havde  allerede  modtaget  det  optalte  Porcelæn, 
Glas  og  Sølvtøi  under  deres  Laase. 

Dagligstuen  var  kommet  i  sin  vante  Hverdags- 
orden,  og  to  Rokke  og  en  Garnvinde  havde  gjen- 
fundet  sine  gamle  Pladse  under  Vinduerne. 

Fruen  sad  og  beregnede  og  lagde  op  farvet 
Garn  over  et  Kortblad  til  Mønster  for  de  ny  Bom- 
uldsværkener,    der   skulde   i   Væven   til   Kjoler   for 

Sommeren,  medens  Døttrene  kom  og  gik  og  lagde 
sit  Besyv  med  i  Bestemmelserne. 

Under  dette  var  det  Dagens  Begivenhed,  hvorom 
der  hviskedes  mellem  dem.  —  Og  hvad  nu  Far  vilde 
sige  — 

Søstrene  havde  jo  længe  smaalét  og  stukket  paa 
hinanden  i  Anledning  af  Barbaras  og  Henschiens 
tiltagende  Fortrolighed  og  Venskab;  —  men  for- 
leden var  hun  kommet  ind  i  Fadeburet  og  udtalt 
sig  til  Marianne  og  bedt  hende  være  hendes  Mid- 
lerske  hos  Moderen  ... 

...  Det  var  nu  afgjort  mellem  Henschien  og 
hende,  meldte  hun.  Og  til  Vaaren  vilde  hun  være 
Lensmandsmadam  henne  i  Vestdalen.  Det  var  det 
bedste  Ombud  i  hele  Amtet,  og  ham  havde  hun  jo 
kjendt  helt,   siden  hun  var  tretten  Aar. 

Og  bare  nu  Far  og  Mor  blev  fornøiede,  —  hun 
var  saa  spændt,  saa  spændt! 

Da  Sorenskriveren  saa  traadte  ind,  kastede 
Fruen  et  hastigt  forskende  Blik  hen  paa  ham;  men 
lod  sig  ikke  forstyrre;  —  vedblev  at  tælle  og  vinde 
op  Garn  over  Kortbladene  til  de  forskjellige 
Prøver. 

Han  saa  sig  om  i  Stuen  paa  deres  Sysler,  om 
her  var  noget  Indpas  at  faa  for  de  temmelig  stærke 
Meddelelser,  han  bar  paa. 

,,Ja"  —  yttrede  Fruen  for  at  sige  noget,  idet 
hun  rettede  sig  lidt,  —  ,,nu  er  vi  saamæn  alt  lige 
inde  i  Hverdagene  igjen,  Du  Merete,  —  en  pludse- 
lig  Forandring  fra  igaar!  —  Hvad  nu  dette  ny  Aar 
vil  bringe"  ...  kom  det  lidt  efter  med  et  Blik  hen 
mod  Sorenskriveren  for  yderligere  at  lette  ham 
Broen.     ,,Der  kan  jo  hænde  saa  mangt"  — 

,,Hvor  er  Barbara,  Alida?"  —  spurgte  saa  So- 
renskriveren; Stemmen  vibrerede  af  Tilnærmelse. 
,,Jeg  har  noget  at  tale  med  hende  om,  —  noget 
vigtigt!" 

,, Barbara  er  paa  Staburet  og  lægger  op  Niste 

til  Lars,  som  skal  kjøre  Tømmer,"  oplyste  Fruen. 
,,Hun  er  vist  straks  færdig." 

,,Se  her,  hvad  vi  finder  oppe  paa  Gjæsteværel- 
set  efter  Nergaard,"  kom  Marianne  ind.  —  ,,Se  — 
og  beundre,  Eufemia!  —  de  udsøgte  Tøfler,  som 
han  har  glemt  ...  Kulørt  Silkefoder  og  broderede 
Sommerfugle,  —  rigtig  noget  finfint  som  Nergaard 
selv!" 

Man  tog  Tøflerne  i  Betragtning  — 

,,En  snil,  hyggelig,  af  sit  eget  selv  ømfindtlig 
optaget  Herre!"  smaalo  Fruen.  ,,Hold  Dig  heller 
til  Gaarder,  Du  Eufemia,"  spøgte  hun.  „Der  er 
Stof  til  en  Mand!  —  En,  som  ikke  gaar  af  veien  for 
Smaapirk  og  Saarhed   ..." 

,,Hu — um"  —  kræmtede  Sorenskriveren.  An- 
sigtet  blev  stramt  lukket,  og  der  kom  noget  stumt 
forbittret  i  Blikket. 

,,Det  var  Barbara"  ...  mindede  han  lidt  hæst. 
,,Naa,  der  kommer  hun." 

Han  vinkede  hastig  gjennem  Vinduet  til  hende. 

,,Ja,  min  kjære  Barbara!"  —  lød  det,  da  hun 
kom  ind,  alt  taareblank  i  Bevidstheden  om,  hvad 
der  forestod.  ,,Det  er  jo  en  stor  Etterretning,  jeg 
har  faat  idag.  —  Henschien  ber  om  din  Haand,  og 
det  lader,  som  Du  har  bestemt  Dig.  —  Jeg  har 
lært  at  skatte  ham  som  en  grundhæderlig  og  bra 
Mand,  —  og,  naar  Du  saa  har  Godhed  for  ham, 
saa  — .  Du  vil  sandelig  ikke  gjøre  nogen  ulykke- 
lig, min  kjære  Barbara!"  —  tillagde  han  i  en  egen 
Tone. 

,,0g  allerede  til  Vaaren  vil  han  sætte  Hus   ... 

Ja,  Udstyret,"  —  sa  han  med  et  betydende  Blik 
henover  mod  Fruens  Kant  —  ,,det  henhører  under 
det  kvindelige  Departement  og  faar  der  af  gjøres. 
Af  mig  faar  Du  en  Bankbog  paa  otte  hundrede 
Specier.  Det  er  din  tiltænkte  Arv.  Og  saa  véd 
Du,  at  jeg  altid  vil  følge  Dig  og  hjælpe  og  støtte 
Dig,  om  det  behøves." 

Han  klappede  Barbara  mildt  paa  Skulderen  ... 

,,Ja,  mit  Barn,  —  jeg  maa  nu  over  og  skrive 
et  Par  Breve,  som  straks  skal  gaa  med  Ekspres  til 
Postaabneriet.  Foruden  Henschien  har  idag  ogsaa 
baade  Rein  og  Kvigstad,  —  som  vil  ta  sin  Eksamen, 
—  meddelt  mig,  at  de  af  hver  sine  Grunde  er  nødt 
til  at  forlade  Kontoret,  saa  jeg  kommer  til  at  ar- 
beide med  helt  nyt  Personale." 

Fruen  rykkede  til,  og  holdt  paa  at  udbryde  i 
noget;  men  tog  sig. 

Alida  gjorde  en  pludselig  Bevægelse,  saa  Garn- 
vinden væltede,  —  og  Marianne  sendte  et  skarpt 
speidende  Blik  hen  paa  Merete,  som  med  ét  blev 
saa  gusten  graa  — 

Sorenskriveren  begav  sig  over  til  Kontoret 
igjen  ... 

En  Mand  ...  mumlede  han  —  En  Mand  ...  Bo- 
lettes brutale  Maal  paa  Menneskene!   ... 


Re^n  tråk  op  og  fordybede  sig  om  Ettermidda- 
gen atter  og  atter  i  en  liden  hastig  sammenlagt 
Brevlap,  hvis  Oblat  var  tiltrykket  med  et  Finger- 
bølle,  og  som  Merete  i  Forbiskyndende  havde  stuk- 
ket ham  i  Haanden.  ,,Læs!"  —  havde  hun  hvisket 
med  et  næsten  bydende  Alvor.     Der  stod: 

,,Reis  ikke  —  reis  ikke,  Rein  — .  Far  kan  ikke 
miste  Dem.  —  De  maa  ikke  ...  Skal  jeg  nu  ha 
ingen  —  ingenting  mere  i  Verden  at  tænke  paa, 
da  blir  det  nok,  som  De  sa  imorges,  ,, stakkars  mig, 
som  har  faat  Dem  til  Ven!"" 

Senere  drog  han  ud  en  Tur  i  Kulden  og 
Frosten. 

Han  saa  ikke  Blyantskriften  længere;  men 
vidste,  hvad  der  stod  og  indbildte  sig,  at  han  læste 
Ordene  om  igjen  og  om  igjen. 


2G6 
V. 

SORENSKRIVEREN  OG   FRUEN. 


Han  blev  ...  Han  blev!  ... 

Merete  havde  hørt  sin  Far  meddele  Underret- 
ningen i  Stuen  igaaraftes  paa  det  Vis,  som  han 
pleiede,  naar  han  vilde,  at  ogsaa  Moderen  skulde 
vide  det. 

,,Hør,  Jomfru  Merete!"  kom  Rein  saa  Morgenen 
efter  rolig,  om  end  lidt  høirøstet,  hen  til  hende  i 
Fadeburet,  det  var  hendes  Uge.  —  ,,Hør,  kan  De 
hjælpe  mig  med  nogetslags  Olie  eller  Plaster  ...  Se 
her!"  —  han  rakte  Haanden  frem,  —  ,,alle  Rifterne 
og  Oprivningerne  omkring  Haandleddet.  Jeg  dum- 
pede ned  i  en  Klungerbusk  under  Skaraen  igaar, 
tog  for  mig  rent  iblinde  og,  se  saa  Følgen  ...  Lidt 
Rigabalsam  eller   Sælspæk,   hvad?" 

Merete  studsede  —  og  skyndte  sig  efter  en 
Lærredsklud  og  lidt  Olie. 

,,0g  saa,"  forklarede  han,  da  hun  kom  tilbage 
og  hjalp  ham  med  at  binde  Kluden  om  Haandleddet, 
—  ,,saa  var  det  jo  i  en  Pokkers  uheldig  Tid,  — 
saagodtsom  at  lade  Sorenskriveren  i  Stikken  ...  Man 
kan  dog  ikke  anstændigen  løbe  fra  det,  saa  han 
sidder  igjen  med  et  tomt  Kontor.  — 

Og  Tak  for  Billetten!  —  den  kom  som  en  sand 
Paamindelse  fra  en  god  ung  Veninde.  —  Saa  kan 
vi  fremdeles  føre  vort  Prat  og  Snak  sammen.  Vi 
forundrer  os  jo  lidt  over  Verden  begge  to?  —  — 
Det  vil  sige,  jeg  faar  græsselig  travlt.  Vi  maa 
gjøre  Schmidt  til  Augustinusen,  Augustinusen  til 
Kvigstad,  og  jeg  se  til  at  klare  min  Part  af  Hen- 
schien,  indtil  de  ny  Kræfter  kommer  ...  Og  saa  faar 
jeg  ta  Reiserne  udover  Vaaren."  — ,  — 

Merete  hørte  halvt  aandsfraværende  paa  alle 
disse  Beretninger  og  Forklaringer.     Hun  vidste  jo 

saa  godt,  at  han  blev,  fordi  hun  bad  ham,  —  for. 
hendes  Skyld 

—  Allerede  ved  Slutningen  af  Maaneden  tog 
Kvigstad  ind  til  Hovedstaden,  efterladende  alt,  der 
hørte  under  hans  Ressort  paa  Kontoret,  i  ekspederet 
og  feiet  Stand. 

Da  han  i  Spidsslæden  kjørte  ned  ad  Veien, 
vidste  han,  at  Jomfru  Alida  saa  efter  ham  fra  et 
af  Kvistvinduerne.  Han  reiste  sig,  da  han  igjen 
kom  op  paa  Bakken,  tog  af  Huen  og  svang  den 
som  en  Seirherre  ... 

—  Det  blev  en  anstrengt  Tid  med  Reiser  saa- 
velsom  Arbeide  udover  Aftenerne  paa  det  omfattende 
Kontor. 

Rein  hjalp  redelig  Sorenskriveren  med  at  trække 
Læsset.  Og  det  syntes  til  nogen  Forbauselse,  som 
han  netop  befandt  sig  vel  i  al  denne  optagne  Travl- 
hed.  Han  var  jevnere  og  omgjængeligere,  —  spøgte 
endog  med  sin  ,, Naturs  Fiende",  som  han  kaldte 
Marianne  ... 

Og  Ansvar!  —  lo  han.  —  Han  sov  aldrig  saa 
fast  og  godt,  som  naar  han  havde  en  ordentlig 
Risiko  at  klare. 

I  Familien  var  man  ikke  mindre  optaget  og 
sysselsat.     Det  var  Barbaras  Udstyr,  det  gjaldt. 

En  Overflødighed  af  Lintøi,  Dreiler  og  Dama- 
sker var  jo  henlagt  for  Døttrene,  og  deraf  blev  nu 
udmaalt,  sy't  og  faldet  og  navnet  allehaande,  — 
to  Dusin  af  det,  fire  Dusin  af  det,  fem  Dusin  af 
det  ... 

Dyner  og  Pudevaar  fyldtes  og  pakkedes  i  Ki- 
ster, hvis  Læddiker  proppedes  med  Sygarn  og  al- 
skens Ting,  som  den  hjemlige  Omtanke  forudsaa 
kunde  komme  tilnytte.  Allehaande  Undertøi,  til- 
virket, strikket  og  sy't  i  de  lange  ensformige  Vintre, 
laa  i  dusinvis  færdigt. 

Sypige  var  hentet  for  at  hjælpe.     Foruden  de 


268 


to  Kjoler,  man  havde  under  Saksen  og  Naalen,  laa 
der  endnu  en  tredie  ufærdig  i  Væven  ...  Man  havde 
alle  Hænder  fulde! 

Efter  Henschiens  Ønske  skulde  Brylluppet  gaa 
for  sig  i  al  Stilhed  tidlig  paa  Vaaren. 


—  I  denne  Tid  af  Travlhed  opover  Ørene  lev- 
nedes der  Rein  kun  Søndagene  til  Jagtudflugter. 

Allerede  om  Aftenen  Lørdag  kom  han  denne 
Gang  ned  i  Spisestuen,  hvor  Merete  stod  over  en 
Bunke  Lærred  fra  Væven  og  ventede  paa,  at  Alida 
skulde  komme  ind  igjen  fra  Kjøkkenet  at  vige  det 
op  med  hende. 

,, Dette  kan  jeg  hjælpe  Dem  med,"  sa  Rein, 
,,hvis  De  bagefter  vil  skaffe  mig  noget  Niste;  jeg 
drager  ud  allerede  inat  ...  Hold  blot  fast  der,  saa 
viger  jeg  op  Bugterne  til  Dem  ...  Hvor  langt?  — 
én  Alen?  —  Fem  Kvarter?  —  Seks  Kvarter?  —  De 
hører,  jeg  forstaar  det." 

Hun  maalte,  og  han  lagde  Bugten  ved  fem 
Kvarters  Længde  ind  under  hendes  Finger  ...  ,, Hol- 
der De  fast?" 

Der  blev  som  en  forvirret  Hasten,  da  hans 
Haand  saa  kom  i  Berørelse  med  hendes,  og  ved 
en  næste  Oplægning  var  det  som  Fingrene  tråk  sig 
brændt  tilbage. 

Men  saa  gav  han  hende  Vig  paa  Vig  i  Haan- 
den  ... 

Han  stod  stum,  og  hun  rød,  saa  Blodet  suste, 
med  Øinene  gjemt  nede  i  Tøiet  ...  Begges  Hænder 
skalv. 

Saa  var  det  helt  viget  op. 

Ved  sidste  Bugt  greb  han  dødbleg  indover 
Haanden;  men  slåp  saa  pludselig,  næsten  som  han 
stødte  den  fra  sig,  og  blev  staaende  og  stirre  ud  i 
Rummet,  medens  hun  forfjamsket  ordnede  Tøiet 
sammen  paa  Bordet. 

,,Jo,"  lød  det  forceret  noget  efter,  da  Alida  kom 
ind,  —  ,,jeg  agter  mig  ud  i  Maaneskinnet  inat,  — 
en  hel  Mil  paa  Skøiter  opover  Lovandet,  —  saadan 
alene  i  Ødet  —  bare  med  en  langstrakt  Skygge  ved 
Siden.  Ha,  ha,  ha"  —  lo  han  underlig  menings- 
løst —  — .  ,,Tak,  —  skik  mig  saa  lidt  Niste  op 
paa  Værelset,"  bad  han,  som  han  braat  vendte  sig 
og  gik. 

—  —  Merete  gik  der  Søndagen  udover  —  va'r 
—  oprevet  ...  Det  var,  som  det  blanke  Lys  af  Sne- 
smeltningen  saa  let  vilde  skjære  Vand  i  Øinene  og 
Landskabet  dirre  gjennem  det  ... 

Hun  fortabte  sig  snart  ved  det  ene,  snart  ved 
det  andet  Vindu  deroppe   ... 

Nogle  af  Husets  Folk  kom  kjørende  hjem  fra 
Kirken  og  lidt  efter  et  Par  af  Tjenerne  gaaende  ... 

Der  slog  Stegeduft  ud  fra  Kjøkkenet  og  op- 
igjennem  Gangen,  og  Kontoristerne  vankede  ledige 
om  demede  og  ventede  paa  at  blive  kaldt  til- 
bords.   

—  Ovenpaa  den  lange  Søndags  Middagssøvn, 
der  tog  Drengestue,  Kontor  som  Hovedbygning  ind 
i  sin  Døs,  vaagnede  der  som  en  ny  Virksomheds- 
aand  med  Planer  for  Resten  af  Dagen  ... 

Man  enedes  om  at  spadsere  hid  eller  did,  og 
nogle  af  Damerne  tog  Reisetøiet  paa.  Et  Par  af 
Kontoristerne  drog  over  Elven  til  Klokkerens  for  at 
faa  sig  Kaffe  og  et  Slag  Kort  ... 

Barbara  havde  trukket  sig  tilbage  til  Sove- 
værelset, hvor  hun  nyttede  Tiden  til  at  rydde  og 
ordne  og  pakke  sammen  i  Skuffer  og  Gjemmer,  saa 
det  laa  færdigt  til  den  afgjørende  Dag  og  Bryl- 
luppet. 

—  I  den  stille  Eftermiddag  slikkede  et  blegt 
Skimt  af  Vaarsolen  endnu  her  og  der  oppe  i  Sne- 
høiderne,  og  en  og  anden  Gang  lød  fjerne  under- 
lige Døn  gjennejn  Luften  fra  Lovandet  bag  Aasen, 

der  slog  lange  tordenbragende  Brister  og  Revner  i 
Isen. 

Merete  gik  derude  paa  Gaardspladsen  og  saa 
og  lyttede  ... 

Hun  strøg  og  klappede  Ajax,  der  snusede  mod 
hende  og  løb  med  sin  hjelmbuskvaiende  Hale  op 
og  ned  ad  Veien,  som  den  ventede  nogen  ... 

Nu  mod  Skumringen  kom  enkelte  af  de  andre 
hjem  pratende  og  oplivede  af  Turen,  —  Augustinu- 
sen  og  Yarmann,  —  den  ny  Kontorist,  som  skulde 
remplacere  Henschien  — ,  fra  deres  Visit  hos  Klokke- 
rens. 

Ajax  sprang  pludselig  høit  gjøende  ned  mod 
Porten,  hvor  Rein  viste  sig  i  Halvdunkelheden. 

Han  tyssede  paa  Hunden,  hilste  kort  og  slængte 
en  stor  fældet  Tiur  hen  paa  Trappen. 

„I  kan  tro,  han  tog  sig  ud  der  i  Solrendingen 
imorges,"  —  lød  det  i  en  egen  eksalteret  Tone,  — 
,,da  han  pludselig  gav  sig  til  at  spille  oppe  i  Fu- 
ruen! —  Jeg  la  til  Kinden,  medens  den  legte  og 
spillede  sig  blind  og  gal  med  lukkede  Øine  imod 
Solskjæret.  —  Den  sa  op  Vers  paa  Vers  af  Høi- 
sangen  slig,  at  jeg  bekj ender,  han  holdt  paa  at 
afvæbne  mig.  Men,  da  han  saa  begyndte  at  kro 
sig  der  paa  Kvisten  som  selve  Kong  Salomo,  — 
da  smald  det!"  ...  Der  fulgte  en  hæs,  haanlig 
Latter. 

Som  han  følte  Meretes  oprørte,  smertepinte  Øine 
paa  sig,  udbrød  han  skjærende: 

,,Ja,  for  man  opnaar  saavidt  Forsmag  paa 
Lykken  her  i  Verden,  at  man  begriber,  naar 
man  mister  den!" 


Marts  havde  blinket  i  Vinduerne  paa  Vangen 
med  sit  skjærende  Vaarlys  fra  Sneen,  sin  ishaarde 
Tæle  i  Jorden  og  al  sin  urolige  Blæst.    April  rusket 

i  Tagstenene  og  Væggene  med  Sneslud  og  Regn- 
drev.  Og  allerede  i  Begyndelsen  af  Mai  havde 
Fruen,  straks  Bakken  under  Snesmeltningen  blev 
bar,  begyndt  at  drive  Havearbeidet. 

Hun  holdt  paa  dernede  utrættelig,  medens 
Vaarsnoen  isede  gjennem  Solstegen,  og  den  skarpe 
Luft  skoldede  Huden  paa  hendes  Hænder  og  An- 
sigtet  under  Kysen. 

Der  sorteredes  Kræmmerhuse  og  Papirposer 
med  Frøsorter  og  nøiagtige  Udenpaaskrifter,  og 
efterhaanden,  som  Varmen  kom,  saa'des  og  plante- 
des der. 

Og  ved  Sankt-Hans  kunde  Fruen  saa  fra  Plæ- 
nen  øverst  i  Haven,  —  den,  der  dannede  det  store 
Overflødighedshom,  —  skue  nedover  Anlægget  med 
Træer  og  Park  helt  til  Elven  og  sige  sig  selv,  at 
det  var  et  vakkert  Stykke  Arbeide! 

Men  efter  alt  dette  anstrengte  Friluftsliv  fulgte 
Reaktionen,  og  Fruen  fik  et  Anfald  af  sit  gamle 
Tilfælde,  Rosen  —  saa  hun  blev  nødt  til  at  sidde 
fangen  paa  sit  Værelse  i  seks,  otte  Uger. 

Romanen  og  Strikketøiet  laa  paa  Bordet  at  tåge 
til  i  Mellemrummene  fra  Husets  Bestyrelse,  naar 
hun  var  alene,  og  der  ingen  Besked  var  at  give. 

Fra  den  Plads,  hun  havde  valgt  for  sin  Ma- 
hogni-Lænestol  med  det  blomstrede  Træk,  kunde 
hun  glæde  sig  ved  at  se  og  titte  henover  et  lidet 
Strøg  af  Haven,  der  endte  i  Hjømelysthuset. 

Den  varme  Formiddagssol  laa  skraat  til  der- 
oppe  og  reguleredes  ved  de  fremtrukne  røde  Mugs 
Gardiner.  Selv  nu,  Solen  stod  høiest  i  Aaret,  slik- 
kede den  aldrig  saa  langt  indover  Gulvet  i  det  dybe 
Værelse  som  til  Teppet  foran  Himmelsengen,  der 
med  sit  mægtige  hvide,  frynsede  Omhæng  indtog 
Baggrunden. 

Fruen  sad  alene,  og  hendes  Øine  fulgte  gjen- 
nem det  let  grønlige  Skjær  i  de  smaa  Ruder  den 
skarpe    Skygge    af    Hovedbygningen,    der    mere    og 

mere  tråk  sig  tilbage  fra  Haveplænen.  Det  kunde 
kanske  bli  noksaa  tørt  der,  som  Solen  nu  stegte 
om  Dagen,  —  der  var  grund  Jord,  —  trængtes 
at  blive  overgaat  baade  Morgen  og  Aften  med 
Sprøiten  — 

Det  gik  i  hende  at  trække  i  Klokkestrengen  og 
kalde  paa  Barbara. 

Hun  rystede  paa  Hodet  ...  Det  var  ikke  første 
Gang,  hun  tog  sig  i  den  Distraktion! 

Hun  savnede  Barbara  baade  her  og  der,  hen- 
des altid  flinke  hjælpsomme  Haandsrækninger,  — 
savnede  hende  dobbelt  nu,  Huset  ogsaa  maatte  und- 
være  Marianne,  som  for  over  en  Maaned  siden  var 
reist  hen  til  Groths  paa  Værket,  hvor  hun  havde 
tilbudt  sig  at  praktisere,  hvad  hun  havde  lært  af 
Moderen,  —  at  pode  alle  Frugttræerne  der.  Det 
var  smittet  herfra,  lod  det  til.  Den  store  gamle 
Have  skulde  fornyes  og  pudses  op,  —  formodentlig 
til  de  Unge  ... 

...  Ja,  nu  sad  lille  Barbara  som  Lensmands- 
madame  Henschlen  borte  i  Vestdalen  og  havde  sin 
egen  Have  at  stelle  med,  —  skrev  jo,  at  hun  læng- 
tes  og  om  Besøg.  Hun  maatte  ha  Besked  om  alt 
paa  Gaarden,  hvordan  det  stod  til  i  Fjøset  og  med 
Randi,  og  hvormange  Kreaturer  der  sendtes  til  Sæ- 
ters iaar  ...  Naa,  —  det  gik  vel  over  efterhaanden. 
Vangen  havde,  saa  at  sige,  været  hendes  Verden  og 
al  hendes  Horisont  ... 

Det  havde  isandhed  været  en  Taarernes  Dag, 
da  hun  og  Henschien  i  al  Stilhed  blev  viet  paa 
en  Hverdag  ivaares  over  i  Kirken,  og  de  saa  drog 
afsted  med  Storebrunen  og  Borken  for  Kalesche- 
vognen  ... 

Og  Præsenterne  kom  jo,  —  Potagesleven,  de 
atten  Spiseskeer  og  to  Dusin  Theskeer  fra  Guld- 
smeden  inde  i  Hovedstaden.  Men  det  havde  været 
en  Møie   at  faa  overlagt  og  bestemt  det  med   Far 

ad  de  evige  Mellemveie  ...  En  Pinagtighedens 
Tid!  ... 

Og  nu  kommer  Smaapigerne  med,  at  de  har 
set  ham  gaa  dernede  i  selve  Parken  og  ta  den  i 
Øiesyn,  —  betragte  og  se  sig  om.  Han  stak  der- 
ind,  naar  han  om  Eftermiddagene  kom  hjem  fra 
sine  Turer  nedover  Markerne  og  Jordeme,  hvor 
Folkene  pløiede  og  saa'de. 

Fruen  rystede  paa  det  mægtige  Hoved  med 
noget  som  et  Smil. 

Ja,  de  Mandfolk,  —  de  Mandfolk!   ... 

En  bevæget  Vaar,  —  med  alskens  Forandringer 
i  deres  Hjem,  —  anstrengte  Maaneder  fulde  af 
Vanskeligheder  og  Ansvar  for  Far  paa  Kontoret. 

Og  ikke  et  Ord  sammen  om  nogenting!  ... 

Merete  og  Rein  begyndte  at  uro  hende. 

Merete  havde  her  øiensynlig  mistet  al  Kritik, 
alt  Omdømme.  Han  kunde  optræde  saa  hensyns- 
løst og  stødende,  som  han  blot  vilde,  —  det  gjorde 
ham  kun  desto  mere  tiltalende  og  interessant,  lod 
det  til!  Det  var  jo  virkelig  gaat  saavidt,  at  man 
uvilkaarlig  havde  vænnet  sig  af  med  at  sige  et 
Ord  om  ham  i  hendes  Nærværelse;  man  saa,  hvor 
hun  led,  og  hvorledes  det  pinte  hende  ... 

En  forunderlig  uberegnelig  Natur  var  han  ... 
Saa  selvforglemmende,  naar  det  gjaldt  at  bistaa 
Far  paa  Kontoret,  —  og  ellers  saa  fuld  af  Luner, 
og  —  ondsindet  kunde  man  næsten  sige  — 

Intet  Parti  at  ønske  det,  nei  — 

Fruen  sad  endnu  tilbagelænet  i  Stolen  under 
sine  Betragtninger,  da  Alida  hastig  traadte  ind  og 
lukkede  Døren  fast  efter  sig. 

Hun  gik  med  oprørt  Holdning  et  Par  Gange 
over  Gulvet,  før  hun  dybt  aandende  stansede  foran 
Moderens  Lænestol: 

,,Ja,  —  Du  vil  kanske  synes,  det  er  en  Sorg, 
Mor.  —  Men  det  er  overveiet  og  lader  sig  ikke 
forandre!" 

Jonas  Lie  :  Samlede  Værker.     XII.  18 

Ansigtet  var  blegt  og  bestemt,  Hodet  som  en 
ren  præget  Medaille  — 

,,  ...  Min  fine  Uldkjole  1  Væven  kan  der  nok 
bli  Brug  for.  Men  Silketøiet  hos  Hambro,  som  Du 
igaaraftes  sa,  jeg  nødvendig  maatte  ha,  det  blir 
der  ikke  noget  af  — 

Aldrig,  aldrig  tar  jeg  Groth  —  aldrig!  —  Det 
var  Tante  Ra's  vise  Forsorg  det,"  —  haanlo  hun, 
--  ,,at  faa  klinket  mig  fast  til  dette  Jernværket  ... 
Jeg  har  nu  gaat  og  dragets  med  den  tunge  Ovnen 
i  to  Aar,  til  den  tilsidst  kjendtes  rent  gloende,  — 
rent  gloende  — 

Og  saa  har  jeg  mere  at  sige.  Mor!" 

,,Jeg  synes,  saamæn,  det  er  nok  dette  jeg  Du," 
sa  Fruen  med  et  næsten  vildt  overvældet  Udtryk. 

Alida  kastede  sig  pludselig  ned  i  hendes  Fang, 
hulkende   ud   sit   aarlange   Fortvilelsens   Pres. 

,,Nu  da,  Alida  — " 

,,Jeg  har  sagt  Kvigstad,  Mor,  at  om  han  kom- 
mer tilbage  med  Eksamen,   saa  — " 

,,Saa  —  saa?  —  tal  ud.  Barn!" 

,,Saa  faar  han  ikke  nei  — " 

Det  blev  stumt.  —  —  —  Kun  en  Lyd  af,  at 
Moderen  slog  Hænderne  sammen.  — 

,,Jeg  tar  ham  —  uden  Eksamen  ogsaa,"  —  ud- 
stødte  hun  trodsig,  medens  Øinene  sprudede. 

,,Saa,  saa.  —  Ja,  Døttrene  nutildags!  —  Oprørs- 
aanden!"  —  snakkede  Fruen,  kjæmpende  for  at 
summe  sig  — 

,,Saa  —  saa  ...  Naa  saa"  ...  Det  knagede  i 
Fingerleddene,  og  hun  drog  Pusten  tungt  ... 

,,Det  kommer  der  af,  at  ha  slige  Mirakelmagere 
i  Huset!"  erkjendte  hun  bittert  stirrende. 

,,Naa!"  tog  hun  sig  pludselig  sammen,  —  ,,vi 
faar  vænne  os  til  at  kige  gjennem  smaa  Ruder  til 
vore  Døttre  ... 

Saa  Du  mener.  Du  kunde  bli  lykkelig  med  ham 

da,  Alida!"  ...  begyndte  hun  at  hviske  over  hende, 
medens  hun  strøg  hende  over  Haaret  ... 

,,Ja  ja,  —  ja  ja,  —  en  begavet  Mand  er  han 
...  Og  Du  vil  jo  kunne  lede  ham,  —  gjerne  dreie 
ham  om  din  Finger,  saa  klog  og  god  og  fast, 
Du  er  ... 

Naa  naa!"  ... 

Alida  havde  faat  et  Anfald  af  Hulken  igjen. 

,,Naa  naa.  Barn  ...  Mandens  Villie  er  Mandens 
Lyst,  heder  det.  Men  det  er,  saamæn,  Kvindens 
ogsaa.  Du!" 

—  Medens  Strimen  af  Formiddagssolen  voksede 
Indover  Gulvet  deroppe  paa  Værelset,  saa  Fruen 
tilslut  maatte  skygge  med  Tørklædet,  havde  Alida 
faat  grædt  ud  —  ordentlig  og  længe. 

Den  havde  været  for  haard  og  langvarig 
denne  Kamp,  hun  havde  gaat  med  ensom  og  inde- 
lukket  i  sig  selv.  Og  nu!  —  alt  pludselig  laa 
aabent  og  f  rit  under  Moderens  Fortrolighed,  gjen- 
nemstrømmedes  hun  af  en  næsten  døsiggj ørende 
Lykkefølelse 

—  Fruen  sad  igjen  alene  og  lyttede  til  hendes 
glade  skyndsomme   Skridt  bortover  Gangen   ... 

De  var  kommet  paa  det  rene  med,  at  Alida, 
som  det  nu  stod,  selv  maatte  paatage  sig  at  tale 
med  Far  om  det  —  ved  Leilighed. 

Men  —  men  —  der  drog  sig  pludselig  noget 
mørkt,  betænkt  op  i  Fruens  Ansigt  — 

Tante  Ra!  —  Hvad  vil  Tante  Ra  sige?  ...  Hen- 
des eget  med  slig  ihærdig  Villie  smedede  Værk  ... 
Dette  Parti,  ,,  ,,som  vilde  føre  til  en  Position,  der 
anstod  Familien""  ... 

Træde  over  hendes  Villie! 

Fruen  gjorde  med  vred  truende  Myndighed  et 
pludseligt  Ryk  paa  sig  som  til  Opstand;  men  lod 
sig  falde  tilbage  i  Stolen  igjen  mumlende: 

De  Pengene!   ...  De  Pengene!   ... 

tå* 

Hun  vil  gjøre  Alida  arveløs!  —  kanske  de  andre 
med  — 

Og  hvem,  —  hun  greb  i  Stolearmene  og  saa 
sig  fortabt  om,  —  hvem  skal  sige  hende  det? 

Ja  hvem?  ...  Det  blir  et  Dommedagsslag! 


Sommerdagene  kom  og  gik  med  Sol  og  Skygge 
udenfor  Fruens  to  Vinduer. 

Romanen  henlaa  med  Strikkepinden  noget  nær 
inde  ved  det  samme  Pagina  ... 

Der  udenfor  i  Haven  sprat  og  spirede  det,  — 
den  ene  Dag  det,  den  anden  Dag  det.  Snart  kom 
de  op  og  foreviste  Salat  og  Karse,  snart  Rædiker, 
smaabegyndende  Gulerødder,  Kirsebær-  og  Æble- 
blomster  og  i  en  næste  Uge  forskjellige  Slags  be- 
gyndende  Kart. 

Det  Vilde  adspredt  Sindet  at  kunne  have  gaat 
dernede  og  fulgt  det  altsammen.  Hun  mistede  jo 
næsten  Sommeren  ... 

...  Vanskeligt  og  tungt  paa  mangt  Vis  ...  Og 
saadan  fængslet  til  Værelset  blev  Tankerne  let  saa 
overdrevne  —  — . 

—  Som  hun  en  Morgenstund  sad  hensunket 
i  sine  triste  Betragtninger,  blev  Døren  næsten 
stødt  op. 

Det  var  Merete  dette,  som  fiøi  slig! 

Hun  ænsede  ikke  Irettesættelsen;  men  kom 
styrtende  hen  og  holdt  en  Rose  op  mod  Moderen. 
Ungen  straalte,  som  hun  aldrig  havde  set  en 
Blomst  før. 

,,Ser  Du  den.  Mor?" 

,,Aa  ja,  naar  Du  ikke  holder  den  saa  lige  op 
i  mit  Ansigt." 

,,Den  er  fra  Far!"  —  kom  det  saa  jublende,  at 
hun  næsten  ikke  kunde  faa  Ordene  frem. 

,,Fra  Far!"  —  —  Fruen  greb  den  og  saa  nøi- 
agtig  paa  den. 

,,Jeg  skulde  gi  Dig  den  og  sige,  at  det  er  den 
første  fra  din  ny  Have!  Han  vilde  komme  op  og 
se  til  Dig  i  Eftermiddag  og  høre,  hvordan  det  staar 
til,"  —  fulgte  det  hæseblæsende. 

Fruen  sad  en  Stund  stum.  Saa  reiste  hun  sig 
og  gik  hen  til  Vinduet,  som  hun  studerede  Rosen, 
medens  hun  lumskelig  strøg  den  ene  Taare  efter 
den  anden  væk  fra  Øinene  ... 

,,Hvor  er  mit  Lommetørklæde,"  lød  det  utaal- 
modig. 

,,Saa  han  sa  det  Du?  —  Du  syntes  det  saa  ud, 
som  han  likte  Anlægget?  ... 

Denne  Rose  har  han  fra  den  øvre  Hæk,  —  der- 
oppe  har  han  altsaa  været  ... 

Jeg  vidste  jo,  at  det  engang  maatte  komme,  — 
at  han  vilde  bli  glad  i  det... 

Han  har  sandelig  bedre  Gehør  for  min  Have 
han,  end  jeg  for  hans  IMusik,"  lo  hun,  medens  hun 
tilbørlig  svalede  og  tørrede  Ansigtet  med  Lomme- 
tørklædet. 

Noget  efter  sad  hun  lunt  tilbage  i  Stolen  og 
saa  med  Behag  henimod  Solen  og  Vinduet. 

,,Han  kommer,  saamæn,  til  at  rykke  ud  med 
en  anderledes  paakostelig  Forsoningsgave,"  brød 
hun  ud  med  et  vist  Lune,  —  ,,alle  Lægterne  til 
Havestakittet!  —  Her  i  Skuffen  ligger  Regningen 
fra  Sagbruget  —  fem  og  tyve  Specier.  Dem  vil  han 
nu  med  Glæde  lade  sig  mulktere  for,"  —  gottede 
hun  sig. 

,,Det  skal  bli  lettende  at  faa  dem  betalt!"   ... 

Hun  saa  sig  om  — 

,,Vi  skal  faa  Inger  herop.  Du  Merete,  til  at 
pudse  af  Vinduerne  og  Speilet  og  faa  Dørhanen 
blank,  —  og  se  det  lidt  over,  til  jeg  skal  ha  Stas- 
visiter!"  spøgte  hun. 

—  Nyheden  gik  jo  hastig  som  en  Ild  til  Søstrene, 
og  det  virkede  Dagen  lang  som  en  skjult  glad  Fest 
i   Huset.     Man   saa   lykkelig   forstaaende   paa   hin- 

anden,  hviskende  overgivent,  og  hvert  Ord  fra  Fa- 
deren eller  Moderen  kom  som  i  Transparent  og  fik 
sin  gamle  trygge,  sikkre  Vær  di  igjen. 

Det  var  som  en  Befrielse  over  det  ganske  Hus, 
—  føltes  paa  Kontoret  og  anedes  kanske  ude  i 
Kjøkkenet,  —  at  der  var  sket  en  Forsoning  oppe 
i  Gudernes  Verden. 

,,Har  det  ikke  været  en  deilig  Dag!"  ud- 

talte  Merete  sig  for  Rein;  han  kom  hen  til  hende, 
som  hun  i  Aftenheldingen  laa  og  hyppede  Jord  op 
om  Levkøierne,  de  begyndte  alt  at  springe  ud  og 
vise  Farver.  Haven  maatte  jo  holdes  i  bedst  mulig 
Stand,  til  Moderen  engang  begyndte  derude  igjen 
...  ,,Jeg  vidste  der  vilde  hænde  noget  glædeligt,  da 
jeg  vaagnede  imorges,"  —  vedblev  hun  opstemt. 
,,Altid,  naar  jeg  drømmer  om  store,  grønne  Volde, 
kommer  der  noget  rigtig  overraskende  lykkeligt!" 

,,Saa  De  er  sanddrømt.  Jomfru  Merete?" 

,,Ja  det  er  sikkert!  —  Naar  jeg  drømmer  om 
Vand  og  om  Blomster  og  Smaapenge  —  hu— uh,  da 
véd  jeg,   der  blir  noget  leit." 

,,Det  er  fordi  De  lægger  Mærke  til  det  —  og 
der  hænder  jo  altid  et  eller  andet  at  anbringe  det 
paa  ...  Saadan  en  ung  Pige  er  da  ikke  overtroisk?" 
prøvede  han  lidt  inkvirerende. 

,, Overtroisk  nei,  —  jeg  tror  ikke  paa  Spøgelser. 
Men  ellers  — " 

,,Naa  ellers?    Hvad  er  der  ellers?" 

,,Ja  der  er  da  meget,  som  er  forfærdelig  under- 
ligt,  —  ikke  til  at  begribe  — " 

,,Hvad  er  det  da,  Jomfru  Merete?"  frittede  han; 
der  kom  som  et  uroligt  Lys  i  Øinene  paa  ham. 

,,Ja,  det  kan  jeg  ikke  sige,  —  og  vil  jeg  ikke 
sige.  Men  der  er  Ting,  som  er  bestemmende  for 
mit  Liv!"  lød  det  stille  fast;  hun  var  blevet  ganske 
bleg,  —  ,,og  som  jeg  ikke  véd  at  forklare  mig." 

,,Saa  De  har  noget,  som  er  bestemmende 
for  Deres  Skjæbne,  Merete,"  —  spurgte  Rein, 

og  der  gik  som  et  lysende  Smil  over  ham  ...  ,,Er 
det  ikke  underligt,"  afbrød  han  sig  pludselig,  — 
,,her  gaar  vi  kanske  alle  med  vore  Troer  og  Over- 
troer ...  Se  nu  bare  gamle  tørre  Henschien!  Han 
maatte  altid  skvætte  tre  Blækklatter  paa  Pulten, 
før  han  begyndte  at  summere.  Han  havde  faat  en 
Anelse  om,  at  jeg  la  Mærke  til  ham,  og  han  gløt- 
tede stadig  hen  paa  Inig.  Jeg  fandt  paa  at  pine 
ham  imellem.  Men  da  harkede  og  studerede  han 
og  skar  Pennen,  indtil  han  i  Ro  kunde  faa  sat  sine 
tre  Klatter  ... 

Naa,  det  var  nu  blot  saadan  en  liden  Kontor- 
panik  —  Ængstelse  for  Raderinger  i  Proto- 
kollen ... 

Og  tryggere  er  Jomfru  Bie  ikke  paa  at  Til- 
værelsen kan  eksplodere  —  i  Skikkelse  af  Tante 
Ras  Humør  —  end  at  hun  tørrer  Fødderne  nøiagtig 
syv  Gange  paa  Granbaret  udenfor  Trappen,  før  hun 
gaar  ind  i  Huset"  —  — 

,,Nei,  at  De  kan  ha  Øie  for  saadanne  Smaa- 
ting!"  udbrød  Merete  himmelfalden. 

,,Hvor  mine  Øine  er?  —  Jomfru  Merete"  ...  lo 
han  ... 

,,0g  nu  jeres  Kaptein  Buchwald!  —  har  De 
aldrig  i  Deres  franske  Timer  lagt  Mærke  til,  at 
han  ikke  sætter  sig  paa  en  Stol,  før  han  har  gaat 
rundt  om  den?  Jeg  opdagede  det  allerede  en  af  de 
første  Gange,  jeg  saa  ham  derinde  i  Stuen.  Og, 
hvad  for  Tegn,  han  samtidig  gjør  med  Fingrene 
under  Frakkeskjøderne  eller  i  Lommen,  skal  jeg 
ikke  kunne  sige.  Men,  sætte  sig  gjør  han  ikke, 
før  den  Ceremoni  er  udført.  Pas  bare  paa!  —  Det 
kan  være  blot  et  uskyldigt  Preventiv  mod  dagfig- 
dagse  Uheld  ...  Eller  —  hvem  véd,  hvad  der  kan 
ha  bygget  sig  op  i  den  stille  Mands  Fantasi,  — 
kanske  vil  han  hindre  nogenslags  Aand  eller  Ge- 
spenst  fra    at   sætte    sig    der   og    slaa    Armene    om 

ham.  Kanske  plages  han  af  sit  andet  jeg  og  ser 
sig  selv." 

,,Se  sig  selv  ...  Jeg  har  hørt,  at  da  skal  man 
dø!"  sa  Merete. 

,,Hm,  —  Tilværelsens  Panik  har  saamange  For- 
mer, —  saamange  Skrækkens  Raab  indeni  én,  naar 
man  først  er  blevet  lydhør  ...  Naturens  Kræfter 
griber  Tag  i  Menneskene.  -^  Man  føler  Strenge 
udenom  sig  — .  Fuldmaanen  trækker,  som  den 
suger  Ebbe  og  Flod  ...  Hvem  véd  —  hvem  véd,  — 
om  vi  alle  var  af  Glas  og  gjennemskuelig. 

...  Der  er  dem,"  kom  det  varsomt,  —  ,,som 
faar  slig  Angst  paa  sig  ved  de  Tider  —  —  over- 
faldes af  saadan  Uro,  —  føler  ligesom,  at  de  maa 
ud  i  Skog  og  Mark  langt  fra  Mennesker  og  beståa 
en  Enekamp  med  det,  som  er  Rædselen  i  én!  — 

Ja,  Jomfru  Merete,  —  i  den  Slags  kan  den  ene 
ikke  hjælpe  den  anden!" 

,,Jo  netop,"  —  sa  Merete  sagte,  —  ,,i  den  Slags 
—  Ensomhedsfølelse"  ... 

,,Saa?  —  Det  var  derfor  Adam  fik  Eva,  mener 
De?  —  Ja  der  er  meget  i  det,"  —  smilte  han  pludse- 
lig.  —  ,,Skal  jeg  saa  hente  Vand  til  Dem  til  at 
fylde  alle  de  Hullerne,  De  har  gravet  der  om  Lev- 
køierne?"  ... 

Medens  Aftensolen  spillede  og  glittrede  gjennem 
Havestakittet,  kom  de  nu  ud,  den  ene  efter  den 
anden  fra  Stuen  og  Kontoret,  pratende  og  snak- 
kende, og  hjalp  til  og  gjorde  Tjeneste  i  Haven. 

Sorenskriveren  spadserede  derude  med  sin  Mer- 
skumspibe.  Dens  blaa  Røg  såas  mellem  Hækker 
og  Bed  ... 

Det  var,  som  det  hele  laa  og  skinnede  i  et 
nyt  —  Tilladelsens  Lys! 

Ja  hvem? 

Det  var  blevet  Sorenskriveren  selv  det,  som 
maatte  paatage  sig  det  traurige  Hverv  at  under- 
rette Tante  Ra  om,  at  Alidas  Forbindelse  med 
Groth  Vilde  bli  hævet. 

Fruen  stod  i  Vinduet  og  saa  til,  som  han  steg 
tilhest  og  just  ikke  med  det  vanlige  Promenade- 
ansigt  lidt  kræmtende  gav  Figaro  af  Sporeme  ... 

Han  var  jo  ikke  netop  henrykt  ved  Missionen. 
Men  hvem  anden  kunde  vel  gjøre  det?  Og.  saa 
havde  han  nu  sit  eget  Sind  at  tåge  det  med  — . 
Ikke  gruede  han  iforveien,  og  ikke  tænkte  han  far- 
lig paa  det,  naar  det  var  over  heller.  — 

Sorenskriveren  red  i  den  milde  Forsommer 
Eftermiddag  henover  Kongeveien  ... 

Paa  begge  Sider  af  Skigaardene  saa'des,  pløie- 
des  og  harvedes  der,  og  tog  Folk  Huen  af  eller 
løb  hen  og  lukkede  op  Grinden  over  Veien,  naar 
de  saa  Skriveren  kom.  Han  stansede  dog  ikke, 
som  vanlig,  her  og  der  for  at  veksle  nogle  Ord, 
men  hjalp  sig,  hensunket  i  sin  egen  Tankegang, 
med  distræte  Nik  ... 

...  Der  er  Naturer,  som  reder  sig  ud  af  alle 
Forhold,  og  andre,  som  blir  stikkende  i  dem  ... 
Det  var  Alida,  som  beskjæftigede  ham  ...  Ligesaa 
fast  og  klar  og  ærlig  og  tryg  og  god,  som  Moderen 
...  men  lykkeligvis  Følenerver  og  kvindelig  Smidig- 
hed,  hvor  Bolette  ...  hm,  —  han  satte  Figaro  i  nyt 
Trav 

En  Stund  efter  faldt  det  igjen  hen  i  ensformigt 
Spadseretrit.  Figaros  Øren  lod  til  at  tåge  Mærke 
af  enkelte  Hm'er  og  halvsagte  Smaaudbrud,  der 
laa  langt  borte  fra  det  nærværende   ... 

Og  saa  Kvigstad  til  Svigersøn  — .  Saamæn 
Toppen  paa  hans  Mirakler!  Original  Fyr  —  tin- 
drende Hode  ... 

...  Kommer  an  paa,  om  man  passer  sammen 
i  denne  Verden  ...  han  sukkede  let. 

Eller  til  syvende  og  sidst  —  om  det  er  nogen 
man  glæder  sig  i.  —  Batter  ikke  hele  Værket  med 
en  kjedelig  Groth  mod  Kvigstad,  som  beskjæftiger 
én!  —  Bravo  Alida!  —  Han  drev  Hesten  ind  paa 
den  skyggefulde  Skovsti,  som  gik  til  Rafos,  og 
smurte  paa. 

—  Tante  Ra  sad  og  solede  sig  ude  paa  Trap- 
pen med  Skammelen  under  Fødderne  og  Puder  og 
S jåler  i  forsigtig  Nærhed. 

Hun  gjorde  et  livligt  Ryk  paa  sig,  da  hendes 
mørke  skarpe  Øine  opdagede  Rytteren  nede  i  Skov- 
veien. 

„Bie  —  Bie!"  kommanderede  hun  indover  Gan- 
gen. ,,Sæt  den  bedst  tilløbne  Melkeringe  ind  paa 
Stuebordet  og  Rhum  til.  —  Det  er  Thomas^s  Ynd- 
lingsret  om  Sommeren,  naar  han  er  varm." 

Hun  stavrede  indover  ved  Hjælp  af  Stokken 
og  gav  sig  til  omstændelig  at  indrette  sig  i  Arm- 
stolen. 

Da  Sorenskriveren  kom,  sprang  Gaardsgutten 
til  og  tog  Hesten  ... 

,,Jeg  saa  Du  var  ude  paa  Trappen,  Faster,  saa 
staar  det  vel  bra  til  med  Helbreden,"  —  hilsede 
Sorenskriveren.  ,,Ja  Du  har  Kræfter.  —  Styre 
Gaarden  — .  Jeg  ser,  hvordan  det  staar  herude; 
man  skal  lede  efter  Magen  —  og  efter  din  Mage 
ogsaa!"  spøgte  han. 

,,Slige  Komplimenter  er  som  for  gamle  tørkede 
Honningkager  for  mig  Du.  —  Er  det  noget,  Du 
vil?" 

,,Hm"   ...  kræmtede  han  — 

,,0g  Bolette  stakkar,  maa  fremdeles  holde  sig 
paa  Soveværelset,  i  denne  vakkre  Sommertid,"  fort- 
satte han. 

Tante  Ras  indfaldne  Mund  kneb  sig  sammen; 
hun  lagde  sig  tilbage  i  Stolen  og  begyndte  at  kige 
paa  ham  — 

,,Du  er  mig  saa  galant  og  konversabel  idag. 
Det  er  altsaa  noget,  —  jeg  skål  døie?"   ... 

,,Ja  —  ja,  —  ser  Du  Faster,  —  det  er  jo  ikke 
altid  man  faar  Verden,  som  man  vil,"  begyndte 
han  varsomt.  ,,0g  saa,  —  saa  er  det  jo  egentlig 
ikke  alt,  man  kan  forlange  at  raade  med  ...  Og 
Ungdommen  véd  Du  jo.  Faster!  —  der  har  da  været 
Blod  nok  i  Dig." 

,,Vis  —  vas  —  vis  —  vas,  rundt  om.  —  Hvad 
er  det  —  snak!"  brød  Tante  Ra  ham  af  og  dun- 
kede utaalmodig  med  Stokken  ...  ,, Først  smøre 
mig  om  Munden  med  Honning"  —  hun  gjorde  en 
skrækkelig  Gebærde. 

,,Vi  faar  prøve  at  se  med  forstaaende  Øine, 
Faster!"  bemærkede  Sorenskriveren,  —  ,,saa  godt 
vi  kan." 

Tante  Ra  lagde  Hodet  skjævt  til  og  keg  stille 
paa  ham  med  Fyr  i  Øinene  ... 

,,Tal  Du  kun,  Thomas!  Jeg  er  forberedt,  ven- 
ter —  alt  muligt!  —  lige  til  at  Du  skal  være  i 
Kassemangel!"   stak  hun  til  bittert  fornærmende. 

,, Jomfru  Bie,  —  jeg  vil  takke  Dem  for  lidt 
Vand,"  sa  Sorenskriveren  forsigtig  præparerende 
sig  for  Muligheder,  da  hun  viste  sig  i  Døren  med 
Melkebunken,  men  hastig  tråk  sig  tilbage. 

,,Ja  tja  Faster!  —  Verden  har  jo  set  værre  Ting 
end  at  en  Forlovelse  er  gaat  overstyr"  — 

,,Alida!"  —  skreg  Tante  Ra  og  kastede  Nakken 
voldsomt  tilbage  i  Stolen. 

,,Ja  Du  —  akkurat.  Alida  har  betrot  sig  til 
Bolette  og  mig.  Hun  vil  bryde  Forbindelsen  med 
Groth." 

,, Bryde!"  næsten  brølte  Tante  Ra.  —  ,,Hun 
vover!"  — 

,, Ingenting  at  gjøre  ved  det  Du!  —  Hun  har 
rent  ud  Aversion  for  ham." 

,, Ingenting  at  gjøre  ved  det!"  haanede  hun  ... 
,,Det  ligner  Dig  Thomas.  —  Aversion  —  for  en  hel 

Fremtid  ja  ...  Talemaader!  —  Jo,  der  er  at  gjøre 
ved  det!  —  Gjenstridige  Børn!  ...  Hvormange  tror 
Du  vel  faar  føie  sine  egne  Griller  i  det  Kapitel.  — 
Jo  det  skulde  bli  Tilstande!" 

Hun  rystede  Pegefingeren  mod  ham: 

,,Lad  Du  bare  Bolette  sige  hende,  hvor  Skabet 
skal  staa!  —  Eller  er  Bolette  kanske  ogsaa  biet 
romantisk  —  sentimental  —  —  hø,  hørr"  —  drog 
det  i  Brystet  paa  hende,  —  hun  havde  ondt  for  at 
trække  Veiret. 

,, Ingenting  at  gjøre  ved  det  Faster!  —  Her  er 
noget  mere.  —  Du  maa  høre  det  ud"  ... 

,,Mere?  —  Naar  Du  vidste,  hvor  modbydelig  Du 
er,  Thomas!"  hun  gjorde  Mine  som  af  Kvalme, 

,,Du  véd  at  Kvigstad  er  reist  fra  mig  for  at 
ta  Eksamen"  ... 

,,Hvad?"    Tante  Ra  saa  hvast  op. 

,,Det  er  ham  Alida  har  bundet  sig  til,  ham  hun 
i  al  denne  Tid  har  holdt  af  — .  Ingenting  at  gjøre 
ved  det.  Faster." 

,,Din  Ingenting!"  skreg  Tante  Ra;  hun  reiste 
sig  som  Lynet  i  Stolen  og  smeldte  Sorenskriveren 
et  under  Øret,  medens  Stokken  ramlede  til  den 
anden  Side.  Hun  dumpede  ned  igjen  i  Stolen  med 
Kappen  paa  Kant  —  og  stønnede  ... 

Det  var  en  alt  andet  end  let  Haand,  Soren- 
skriveren havde  kjendt,  og  han  var  helt  rød  paa 
den  ene  Side  af  Ansigtet,  da  han  raskt  reiste  sig, 
tog  sig  til  Kinden  og  saa  paa  sin  Haand  som  for 
at  begribe,  hvad  her  var  sket. 

Han  gjorde  en  Vending  for  at  tåge  sin  Hue, 
medens  der  kom  noget  som  et  lidet  Smil  i  den  ene 
dybe  Mundvig  ... 

,, Thomas!  Thomas!"  —  jamrede  det  hjælpeløst 
fra  Lænestolen  ...  ,,Gaa  ikke  ...  Gaa  ikke  ...  Min 
aien  eneste  Dreng.  —  —  Ja  det  er  ret,"  —  blus- 
sede hun  op  igjen,  —  ,, forlad  Du  gamle  Faster! 
—  saa  har  hun  ingen  —   ingen   igjen.   —  —  Nei, 

kom  nu  her  Thomas,  aien  aien  Dreng.  Kom  nu 
her  og  sæt  Dig  i  Stolen  ...  Saa  skal  vi  snakke 
sammen  om  alt  dette.  Du"  —  lokkede  hun. 

,,Sidst  Du  gav  mig  et  Ørefigen,  Faster,  da  var 
jeg  fjorten  Aar.  Samme  Dag  jeg  kom  hjem  for  at 
fornøie  mig  i  Ferierne  ...  Og,  naar  det  gaar  saa 
sjeldent  paa,"  —  lød  det  halvt  arg,  halvt  lystig. 

,,Ja,  Du  har  altid  været  min  Kjælegut,"  græd 
Tante  Ra  ...  ,,Du  er  nu  vel  ikke  haardt  fornærmet 
paa  mig,"  —  begyndte  hun  ængstelig  at  bede  ... 
,,Sæt  Dig,  sæt  Dig,  Thomas,  saa  jeg  kan  se,  der 
ikke  er  noget  ondt  i  Dig,"  —  skalv  det  ...  ,,Sæt 
Dig  her"  — 

•  Hun  fik  fat  i  begge  hans  Hænder  og  strøg  og 
kyssede  dem  ydmygt  — 

,, Kappen  ...  Kappen  ..."  tog  hun  sig  til  Hodet 
og  ordnede  og  rettede  paa  sig  ... 

,,Kvigstad  Du.  —  Vi  faar  se  til  at  skaffe  ham  et 
Fogderi!"  udtalte  hun  pludselig  oplivet  ... 

,,Bie!  Bie,  hvor  blir  hun  af  med  Melkeringen. 
Eller  vil  Du  heller  ha  et  Glas  Madera,  Du  — .  Bie! 
...  Bie!"  — 


—  Paa  Hjemveien  med  Figaro  smaalo  Soren- 
skriveren ...   Situationen  var  med  ét  reddet   ... 

...  Og  dette  at  bli  behandlet  som  Gut  igjen  — 
smagte  saa  forunderlig  godt  ... 


r 


VI. 

REIN  OG  MERETE. 


Over  Aasene  bag  Vangen  løftede  Bjergstræknin- 
gen  sig  til  en  Kam,   der  mindede  om  Høifjeld. 

Der,  to  Mile  indover,  laa  Sorenskrivergaardens 
Sæter. 

Det  var  derfra,  hele  den  Vangenske  Ungdom 
nu  i  den  lummerhede  Sommereftermiddag  kom  ned- 
over efter  en  to  Dages  Sætertur. 

Skyerne  begyndte  at  drage  op  og  samle  sig  i 
mørke,  urolige  Masser  — 

Det  saa  truende  ud;  man  frygtede  Uveir  og 
hastede  hjemover  ad  Skovstien  langs  den  stride, 
fossende  Raelv. 

Ved  Lovandet  blev  man  enige  om  at  sætte  over 
for  at  komme  hurtigere  frem.  —  Eufemia  og  Alida 
gik  i  den  ene  Baad,  hvor  et  Par  af  Kontoristerne 
førte  Aarerne,  medens  Rein  foreslog  at  ro  Merete 
i  den  lille  Ege.  De  øvrige  maatte  tåge  Veien  rundt 
Våndet  tilfods. 

Man  skyndte  afsted  — 

Rein  maatte  først  øse  Baaden,  der  laa  halv 
fyldt  af  Vand,  forsikkre  sig  om  Nøglen  og  vende 
og  tørre  Tofterne. 

,,Nu  opi,  Jomfru  Merete!"  — 

Han  heldede  Baadkanten  til,  for  at  hun  skulde 
faa  Fodfæste,  og  hjalp  hende  over,  —  kastede  saa 
Randselen  i  Forstavnen  og  en  Bundt  friske  Fjeld- 
blomster  hen  i  Meretes  Fang. 

Efterat  have  manøvreret  Baaden  ud  mellem 
Stenene  og  stødt  fra  Land,  sad  han  nu  med  et  vist 
roligt  Behag  og  tråk  ufortrødent  paa  Aarerne  ... 

...  ,,,, Jomfru  Maria  Guldsko""  ...  nikkede  han 
mod  Blomsterne,  dem  hun  sad  og  ordnede  ...  ,,Jeg 
mindes  altid  min  Mor  ved  dem  ...  Det  var  hendes 
Yndlingsblomst,"  —  snakkede  han,  medens  han 
roede.  —  ,,Hun  var  saa  tungsindig,  —  og  det 
gjorde  saadant  eget  Indtryk  paa  mig  som  Barn, 
da  hun  engang  sa:  —  ,,  ,,De  der  —  de  gule  skin- 
nende, —  de  er  de  sidste  Solspor  af,  at  Jomfru 
Maria  har  været  her  i  Landet!""  —  Hun  var  lige- 

som  lidt  katolsk  af  sig  og  havde  sine  egne  Fore- 
stillinger" ... 

Merete  sad  og  betragtede  de  fine,  skoformede 
Blomster  — 

,,At  ogsaa  De  engang  har  været  liden,"  —  grub- 
lede hun,  —  ,,og  gaat  der  og  snakket  med  en  Mor! 

—  Anderledes  end  alle  andre  Gutter,  tænker  jeg 
mig  ...  De  maa  vel  ogsaa  ha  siddet  med  en  Lærer 
engang.  —  Men  jeg  kan  ikke  forestille  mig,  at  De 
ikke  har  vidst  alting  før." 

,,Jeg  husker  bare,"  —  sagde  han,  ,,jeg  stod  og 
saa  paa  min  Mor,  naar  hun  ligesom  blev  væk,  — 
og  undrede  over,  hvor  hendes  Tanker  kunde  gaa, 
naar  de  saadan  fortabte  sig  i  det  fjerne,  som  Fugle 

—  nogensteds  ind  i  en  anden  mystisk  Verden  — . 
Hvor  man  aldrig  skulde  været!"  fulgte  det  mørkt. 
,,Det  hævner  sig  at  gaa  over  Grænserne  ...  Grænser 
er  de  Former,  hvori  Verden  støbes  ... 

Nei,  jeg  var  videbegjærlig  og  lærelysten  nok," 
begyndte  han  igjen  livlig.  ,,Men  mit  inderste  Syn 
kunde  de  desværre  ikke  faa  sat  civiliserede  Briller 
paa." 

,,Jeg  Indbilder  mig,  De  gaar  ligesom  under  et 
Fjeld,  der  er  utrygt  for  Skred,"  sa  hun  eftertænk- 
somt. 

,,Er  De  aldrig  ræd  for,  at  der  kan  falde  Skred 
ind  i  Deres  Liv  da,  Merete?"  spurgte  Rein  for- 
skende. 

,,Aa  —  nei"  ... 

Hun  rystede  paa  Hodet,  og  der  kom  noget 
lykkeligt  op  i  hendes  Ansigt. 

—  Der  begyndte  smaa  pludselige  lumre  Vind- 
stød,  og  Bølgerne  slog  og  skvulpede  mod  Forenden 
af  Baaden,  medens  Våndet  mørknedes  af  de  op- 
dragende  Skyer. 

,,Tag  Sjalet  om  Dem  ...  De  er  da  ikke  ræd  for 
et  lidet  Uveir  vel?  —  De,  som  ikke  engang  frygter 
et  helt  Skredl"  opmuntrede  Rein  hende. 

,,Nei,"  —  brast  hun  ud  næsten  triumferende,  — 
,,jeg  har  aldrig  siddet  tryggere." 

Våndet  begyndte  at  hoppe  af  enkelte  store 
Regndraaber,  og  han  gav  sig  til  at  ro  stærkt  og  ta 
kraftige  Tag  i  Modvinden.  —  Det  var,  som  Tan- 
kerne gik  urolige  i  ham  ... 

Pludselig  lyste  der  et  Glimt  i  Halvmørket,  fulgt 
af  Torden. 

Han  holdt  paa  Aarerne  og  saa  sig  om  — 

,,Ja  den,  som  kunde  faa  leve  slig,  indtil  Ulv 
eller  Ørn  tog  én,  —  og  Verden  ikke  var  mere!"  — 
undslap  det  ham. 

Tordenen  bragede  og  dundrede  mellem  F j  eldene 
i  den  snevre  Dal,  og  Lyn  lyste  paa  Lyn. 

Merete   sad   der  hensunken,   stille,   tryg   ... 

Der  lød  et  pludseligt  skarpt  Skrald,  som  om 
Lynet  rammede  nogetsteds  inde   i   Skogen, 

Hun  vak  til  — . 

,,0m  det  havde  slaat  ned  her  i  Baaden  —  nu!" 
—  hviskede  han,  som  ud  af  sin  inderste  Tanke- 
gang —  —  —  ,,0g  vi  to  faat  bo  under  Sjøen 
her" 

Tordenen  rullede,   Regnen  skyllede. 

Veiret  tiltog,  —  og  det  aftog  igjen  og  lysnede  — 

Og  de  sad  der  med  en  underlig  stille  Fornem- 
melse af  at  være  kun  overgit  til  hinanden,  —  stedt 
midt  i  Naturens  Overmægtighed  ... 

—  Aftensolen  blinkede  igjen  med  dobbelt  Klar- 
hed,   da  den  lille  Ege  naade  til  Landingsstedet. 

Han  tråk  den  af  al  Magt  et  Stykke  ind  paa 
Grundingen  og  blev  staaende  noget  umotiveret 
længe  med  at  befæste  Linen  — 

Saa  sprang  han  pludselig  hen  til  Baaden  og 
tog  Merete  i  sine  Arme  ... 

,, Enten  der  kommer  Skred  eller  ikke  Skred,  — 
Lykke  eller  Ulykke,  —  vil  De  saa  vove  Livet  med 
mig,  Merete?"  ...  hviskede  han  heftig,  som  han  bar 
hende  iland. 

Og  hun  lagde  sig  lysende  ind  til  ham   ... 
Det  vidste  han  jo,  det  vidste  han  jo!  ... 

—  Og  de  snakkede  og  de  fortalte,  og  de  tog 
om  hinanden   ... 

...  Han  var  jo  kommet  til  hende  med  sin  inderste 
Sjæl  allerede,  før  han  viste  sig  i  Karjolen  Inde 
paa  Gaardspladsen!  —  bekjendte  hun   ... 

Og  de  kom  hele  to  Timer  efter  de  andre  — 
og  for  sent  til  Aftensmaden  — 


Der  var  kommet  et  underligt  Liv  paa  Vangen 
i  de  lange,  varme  Augustdage.  Ved  Frokosttid 
havde  de  to  alt  gjort  sine  Morgenture,  medens 
Duggen  slog  om  Fødderne. 

De  havde  sine  Tegn,  han  fra  Kontorvinduet, 
hun  nede  fra  Dagligstuen  eller  Kjøkkenet,  om  der 
var  Tid  til  et  Møde  1  Haven  nede  ved  Bærhækkene. 
De  såas  ved  Femtiden  1  Eftermiddagssolen  og  spad- 
serede  om  Aftenen  ned  imod  Elven. 

Det  var  hver  Morgen  som  at  vaagne  til  en  ny 
Himmel  og  en  ny  Jord,  —  en  Jord,  som  havde 
Dagen  fuld  af  aldrig  før  tænkt  eller  oplevet  Her- 
lighed! 

...  Og  de  spadserede  op  til  Tante  Ra,  hvem 
hun  præsenterede   ,,Skorstensf eieren"   — 

Og  Tante  Ra  var  straalende  og  frittede  ham  i 
al  Diskretion  om  de  Moldewigske  Godser  ... 

Og  de  vandrede  igjen  sammen  op  mod  Rafossen, 
Merete  og  Rein,  —  mindedes,  hvorledes  de  hin  Gang 
havde  set  og  mødt  hinanden  der,  hvad  de  havde 
tænkt  og  hvad  de  havde  sagt  — 

Medens  de  gik  i  Kvælden,  var  det  pludselig, 
som  Fossesusen  holdt  inde  — 

Han  stansede  som  lyttende,  —  greb  hende  saa 
krampagtig  1  Armen  ... 

,,Det  blir  saa  stille,  —  som  saa  dødsstille  oven- 

paa  Livslarmen"  ...  udbrød  han  underlig  bleg,  — 
,,som  Sandhedens  nøgne  Fjæregrund  dukker  op   ... 

Ubegribeligt  ...  uforstaaeligt,  —  hvorledes  Susen 
og  Rusen  kan  omdure   Mennesket,   —  saa   det  for 

Eksempel  tror,   det  kan  leve  i  denne  Verden 

—  Uden  at  ha  Eva!"  —  vendte  han  det  pludselig 
om  til  Spøg,  da  han  saa,  hun  blev  urolig. 

—  Han  kunde  undertiden  stanse  og  stirre  paa 
hende,  saa  hun  blev  ængstelig  — 

,, Ingenting,  —  ingenting,  Merete!  ...  Naar  jeg 
ser,  hvor  helt  Du  tror  paa  Lykken,  —  saa  tror  jeg 
ogsaa.  Jeg  maa  bare  ta  mig  i  det  af  og  til,  lige- 
som  knibe  mig  i  Armen.  Er  det  mig,  som  gaar 
midt  i  dette  og,  naar  jeg  vil,  kan  røre  ved  Dig 
og  forvisse  mig?  —  Jeg  har  saa  ondt  for  at  be- 
gribe,  at  Humlen  summer,  og  Marihønen  blinker, 
og  Bringebæret  hænger,  og  Solen  skinner,  og  Du 
staar  der  hos  mig,  —  bare  for  at  jeg  skal  være 
lykkelig!  —  Kjære,  om  Jorden  forgik  eller  aabnede 
sig,  —  det  var  da  ikke  værre  end,  at  vi  ganske 
naturlig  plumpede  i  begge  to  med  vor  fælles  Lykke 
i  Behold"  ... 


Det  var  jo  ikke  bare  dette,  som  optog  Soren- 
skriveren og  Fruen  ...  Meretes  og  Reins  Forlovelse; 

—  hvordan  man  nu  saa  Tingen  an,  —  og  Rein 
var  jo  en  forunderlig  Natur,  ikke  let  at  komme 
tilbunds  i,  —  saa  var  det  under  alle  Omstændig- 
heder  klart,  —  opgjorde  Fruen  med  Sorenskriveren, 

—  at  hun  følte  sig  lykkelig  med  ham,  Hans 
Formuesomstændigheder  var  jo  saa  heldige,  at  han 
kunde  føie  sit  bestemt  udtalte  Ønske  at  gifte  sig 
allerede  i  Høst  og  tilflytte  sin  Fædrenegaard,  indtil 
han  kunde  opnaa  en  forønsket  passende  Stilling. 

Saa  nu  i  dette  samme  Herrens  Aar  blev  der 
et  nyt  Ryk  af  Travlhed  og  Opbud  af  Kræfter  for 
atter  at  skabe  et  helt  Brudeudstyr, 

Lidt  haardt  for  Fruen,  som  saavidt  var  kom- 
met ud  fra  sit  Fængsel  og  nu  burde  have  faat  sin 
gode  Tid  og  Fred  til  at  gjenvinde  Kræfter  og  for- 
friske sig  ved  at  stelle  i  Haven. 

Og  midt  i  dette,  den  store  Begivenhed  med 
Marianne! 

De  blev  jo  høist  forundrede,  da  hun  ikke  straks 
vendte  tilbage  fra  Værket,  efterat  Alida  havde  af- 
sendt  Brevet,  hvori  hun  hævede  Forbindelsen,  og 
Far  i  et  samtidigt  kaldte  Marianne  hjem. 

Og  det  faldt  da  som  en  Bombe  ind  i  Familien 
paa  Vangen,  da  Groth  og  Marianne  saa  meldte 
deres  Forbindelse. 

Men  da  de  havde  læst  Brevet  ud,  blev  det  jo 
forstaaeligt  og  snart  næsten,  som  det  saa  skulde 
være.  Groth  havde  paa  sin  Side  mere  og  mere  følt 
og  kommet  til  Erkjendelse  af,  —  skrev  han,  —  at 
det  var  Søsteren  Marianne,  der  optog  hans  Sind, 
og  at  de  to  var  som  skabte  for  hinanden. 

De  gamle  paa  Værket  ønskede  da,  at  Bryllup- 
pet  skulde  staa  snarest  mulig  og  uden  Opsigt,  idet 
der  løstes  Kongebrev. 

...  Ja  her  undgikkes  ialfald  den  huslige  Side 
af  IJdstyret,  om  end  Far  maatte  gribe  sig  noksaa 
stærkt  an  til  Sølvtøi  og  de  betydelige  Brude- 
gaver. 

Da  saa  Visergutten  fra  Vangen  kom  op  til  Rafos 
med  Groths  Brev,  der  var  slaat  i  forseglet  Konvo- 
lut,  sad  Tante  Ra  længe  vuggende  over  det  med 
allehaande  Ryk  og  Nik  og  grublede  ... 

Den  Pige  —  den  Pige  ...  vidste,  hun  maatte 
ende  med  at  tåge  sidste  Stik  ...  Hun  spillede  altid 
udmærket.  Kun  havde  hun  saa  daarlige  Kort  paa 
Haanden,  stakkel!  —  det  koparrede  gustne  Ansigt  — 
og  de  smaa  kloge,  —  men  klippende  Øine  ... 

Medens  Sorenskriveren  med  Fuldmægtig  og 
Kontorbetj ening  igjen  færdedes  paa  Høstthingene, 
hvor  Dokumenter  thinglæstes  og  ,, Christian  Quint" 
regjerede,  og  Almuen  stod  som  et  Tag  af  blottede 
Hoder  over  hele  Gaardstunet,  naar  han  og  Foged 
Paus  gik  til  og  fra  Thingstuen,  —  sattes  alle  Seil 
til  paa  Vangen  for  at  faa  Merete  opsyt  og  alt 
færdigt  i  den  korte  Tid,  de  var  levnede  til  Bryl- 
luppet. 

Det  mærkedes  nu,  hvad  det  vilde  sige  midt  i 
den  øvrige  Gaardens  Høsttravlhed  at  maatte  savne 
Marianne  og  Barbara!  Alida  fik  staa  i  det  for  to, 
og  Fruen  syntes  undertiden  det  begyndte  at  gaa 
over  Kræfterne. 

En  stor  Lettelse  blev  det  jo,  da  Marianne  om- 
tænksomt  sendte  dem  én,  som  kunde  passe,  af  Vær- 
kets  syende  Kræfter,  og  da  Barbara  pludselig  med 
sit  al  tid  vaagende  Øie  kom  sættende  hjem  for  at 
blive  og  hjælpe  til  tre  hele  Uger. 

Hun  fo'r  med  sit  gamle  Lærredsforklæde  om 
Halsen,  som  en  Fisk  i  sit  Element,  og  tog  Orden 
og  Rede  paa  det  ydre  Husstel,  medens  de  andre 
sad  ved  Væv  og  Søm. 

Engang  imellem  kom  der  ,,ved  Leilighed"  en 
eller  anden  Besked  hjem  fra  Sorenskriveren  til 
Fruen,  som  oftest,  naar  han  flyttede  til  et  nyt 
Thingsted,  og,  stadig  heldige,  smøg  der  sig  smaa 
Billetter  frem  mellem  Merete  og  Rein. 

Hun  holdt  jo  sit  Udkig  spændt  paa  hver  fa- 
rende, kjørende  eller  gaaende,  hun  opdagede  nede 
i  Landeveien,  som  kunde  mistænkes  for  at  være 
Overbringer  af  en  Epistel  og  mulig  vilde  svinge  op 
om  Porten  til  Vangen,  eller,  fra  den  modsatte  Vei, 
egne  sig  til  at  bringe  frem  hendes  egen  lille  sam- 
menlagte ... 

—  Der  var  nogle  underlig  beklemmende  Til- 
føielser  i  det  sidste  saa  kjærlige  og  længtende  Brev 
fra  ham  ... 

Der  stod  med  Blyant  som  noteret  eller  hen- 
kastet: 

,,Jeg  fik  en  Angst  idag.  Det  kom  over  mig  saa 
grotesk,  at  nu  skulde  jeg  hjem  til  min  Dalila,  den 
deilige  unge,  troskyldige  Dalila,  og  —  paanarres 
Samvittighed  og  Ansvar  og  Borgerskab  og  Gifter- 
maal  og  dets  alle  Følger  ned  gjennem  Slægterne 
og  ud  gjennem  Tiderne  ...  Der  steg  et  Had  i  mig. 
Jeg  syntes  pludselig,  jeg  saa  i  Dig  Naturens  For- 
lokkelse, —  i  dit  uskyldige,  trofaste  Øie  Naturens 
Svig!  —  Den  illusionerer  først  sit  eget  Redskab 
for  at  gjøre  Virkningen  bundløs  ueftersporlig  af 
Offeret. 

...  Naturen!  —  var  den  endda  bare  ligegyldig, 
ufølsom,  tilfældig,  —  saadan  bare  livløs  ...  Men 
den  er  slu,  —  nytter  os  underfundig  listig,  klem- 
mer os  ud  som  Svampe,  —  tar  os  i  Brug  til 
sidste  Hjertedraabe  og  slænger  os  væk  opbrugte, 
sjæleknuste.  —  Hvad  bry  der  den  sig  om,  at  der 
ligger  et  skjælvende  angrende  Hjerte  igjen  og 
skriger  — 

Blaas  paa  dette,  saa  svinder  det,"  —  endte 
det.  — 

—  Blaase  paa  det  ...  Merete  gik  forvirret,  for- 
pint ... 

Saa  stansede  hun  grublende  ved  det  Ord,  For- 
lokkelse. —  Det  var  som  noget  dæmonisk  ... 

Hun  kunde  ikke  lade  være  atter  og  atter  at 
stirre  i  det  — 

,,Jo — o,  hun  skulde  nok  —  —  —  blaase  paa 
det!"  —  skrev  hun  saa.  Han  taalte  blot  ikke  at 
være  forlænge  alene  ... 

Og  det  deiligste,  sorteste,  kjæreste  Haar  af  alt 
Haar  i  Verden,  —  hun  skulde  ikke  skjære  det  af, 
—  bare  rykke  og  lugge  i  det,  hvergang  han  saa 
indover  ,, Mørkloftet"! 

—  Hvor  Timerne  sneg  sig  langsomme  paa  Hjem- 
komstens Dag,  —  hvor  Minuterne  tilsidst  blev  seige 
paa  Slaguhret  nu,  det  led  mod  Tiden!  ... 

Endelig,  endelig  såas  Sorenskriverens  Vogn  med 
ogsaa  Rein  i. 

Merete  havde  gjentagne  Gange  i  det  lette  kirse- 
bærrøde Tørklæde  været  paa  skyndsom  Fart  opover 
Bakken  did,  hvorfra  der  kunde  speides  længst  ud- 
over  Landeveien. 

Hun  vidste,  at  han  ikke  syntes  om  nogen  Mod- 
tagelsesscene  for  alles  Øine,  og  saa  tråk  hun  sig 
hjertebankende  ovenpaa  ved  Trappen  og  overraskede 
ham,  som  han  skuffet  og  seende  sig  om  kom  op  af 
den  paa  Vei  til  sit  Værelse. 

,, Merete!"  ...  Han  stirrede  paa  hende,  før  han 
slog  Armene  om  hende,  holdt  hende  ud  fra  sig  og 
omfavnede  igjen. 

Saa  evig  længe,  siden  de  havde  set  hin- 
anden!  ... 

Og  saa  blaaste  hun  paa  ham  —  og  han 
igjen  — 

,, Merete  —  Merete  ..." 

Det  var  en  Glæde  saa  voldsom,  som  fra  noget 
haardt  og  længe  stængt,  der  brød  over  ...  Han 
havde  ikke  Ord,  —  overmandedes  og  græd,  —  tryk- 
kede hende  kun  til  sig. 

Hun  saa  det  næsten  med  Angst;  hun  havde 
ikke  tro't,  han  kunde  græde   ... 

—  Og  siden  —  om  Aftenen,  —  sagde  de  atter 
og  atter  Godnat,  —  og  havde  de  atter  og  atter 
noget  at  sige  hinanden  og  kunde  saa  nødig  lade 
dette  blive  det  allersidste. 

—  Den  næste  Morgen  mødtes  de  igjen  i  den  for 
dem  begge  oprundne  Verden,  hvor  alt  laa  i  første 
Gangs  Skjær,   ny  dugget,   ubetraadt  —  —  — 

—  Og  nu  indfandt  Gaardsgutten  fra  Tante  Ra 
sig  med  Hest  og  Kjærre.    Han  kom  ind  fra  Gangen, 

geleidet  af  Eufemia  og  Barbara  under  spændt  Nys- 
gjerrighed. 

Og  det  viste  sig  ogsaa,  da  den  veltilsnørede  og 
forseglede  Tine  i  Fruens  Nærværelse  pakkedes  op 
inde  i  Stuen,  at  det  var  hverken  mere  eller  mindre 
end  et  deiligt  tykt,  solidt  Silketøi,  som  Tante  Ra 
havde  havt  den  ødsle  Indskydelse  at  forskrive  fra 
Kjøbenhavn  som  Present  til  Merete,  —  ,,den  vor- 
dende unge  Frue,  der  kunde  komme  til  at  indtage 
en  Stilling  i  Samfundet". 

Barbara,  der  syntes.  Rein  manglede  Forstaael- 
sen,  holdt  i  høi  Ekstase  Tøiet  op  og  ud  for  ham 
og  begyndte  at  snakke  og  berette  om,  hvad  der 
videre  præpareredes  til  Udstyret,  —  hvilken  Vel- 
talenhed  Fruen  dog  afskar  ved  at  fortælle  Rein  og 
Merete,  at  Far  idag  skrev  efter  en  ny  Bredslæde 
med  Bjørneskindsfeld  til  deres  Vinterreise  ... 

Og  saa  kunde  da  vel  Eufemia  ogsaa  rykke 
ud  med,  at  der  vilde  komme  en  Pelsværkskaabe  til 
Merete  fra  Værket  ... 

Den  sidste  Nyhed  gled  halvt  forbi;  Rein  var 
pludselig  ude  af  Døren  — 

—  Ved  Middagsbordet  maatte  han  være  optaget 
af  en  eller  anden  Sag.  Han  saa  aandsfraværende 
ud  og  fo'r,  straks  man  reiste  sig,  over  til  Kontoret 
igjen,  idet  han  blot  nikkede  til  Meretes  spørgende 

,Mine  og  Blik. 

—  I  Spisestuen  sad  Eufemia  og  Sypigen  i  Travl- 
hed  over  Meretes  Brudekjole  for  at  faa  nyttet  den 
korte  lyse  Dag.  Det  klare,  hvide  Tøi  laa  udover, 
og  Merete  kom  uafladelig  ind  og  saa  paa  og  be- 
skuede den.  Man  vogtede  sig  vel  for  at  lade  hende 
komme  til  at  sætte  Naal  i  noget,  som  vedrørte  den. 
Det  skulde  bringe  Ulykke  — 

Desto  ivrigere  syde  hun  oppe  paa  Værelset  paa 
andet,  som  skulde  til.  Der  kunde  hun  i  Fred  og 
ene  med  sine  Tanker  bygge  Luftkasteller  over  Naa- 
len    ...    Hun   fulgte    Rein   paa   lange    Udflugter    og 

Turer.  —  Han  rode  hende,  han  bar  hende  over  ... 
Hun  sad  i  deres  Hjem  ude  ved  den  store  Fjord 
der  nord  og  keg  ud  af  Ruden  og  ventede  paa 
ham  ... 

Der  laa  som  en  Dis  af  halvsete  Drømme  for 
hende,  —  den  Tid,  da  hun  skulde  blive  alene  med 
ham,  —  bare  de  to!  — 

Hun  drev  paa  for  at  faa  Timerne  til  at  gaa, 
saa  det  kunde  blive  Aften,  —  sprettede  op  Søm 
med  den  mangebladede  Pennekniv,  han  havde  laant 
hende,  lagde  den  hen,  —  maatte  tåge  den  igjen,  — 
røre  ved  den,  —  se  og  vende  paa  den  — 

Af  og  til  satte  Tankerne  hende  et  intenst 
stærkt  Lys  i  Øinene,  indtil  hendes  lidt  klække 
Skikkelse  saa  efterhaanden  ligesom  sank  hen  i 
dem 

—  Og  om  Aftenen,  da  han  kom  ind  af  Gang- 
døren i  det  halvmørke  Lygteskjær,  overraskede  og 
slog  hun  Armene  om  ham. 

Men  han  næsten  stødte  hende  fra  sig. 

...  ,,Alle  disse  Forberedelser  og  Anstalter  og 
Af  taler!"  —  udstødte  han.  —  ,,Jeg  faar  en  Følelse 
af  Klip  og  Tænger  og  Gjenhager,  som  skal  holde 
mig  fast  ...  Det  er,  som  Døren  er  smekket  i  Laas 
bag  mig!" 

Merete  saa  med  stigende  Forfærdelse,  hvorledes 
han  stod  og  stirrede  bleg,  ude  af  sig  selv,  med  saa- 
dan  vild  Glød  under  Brynene. 

...  ,,De  syr  og  syr  mig  Tvangstrøien  paa,"  — 
spottede  han  og  fik  som  et  hæsende  Rovfugleansigt. 
—  ,,0g  saa,  —  saa  kjører  de  Kadaveret  bort  i  en 
Bredslæde!"  ... 

Det  fo'r  gjennem  hende  som  et  Lyn,  at  det 
maatte  være  hans  skjulte  Lidelse,  dette  Humør, 
som  nu  saa  pludselig  var  kommet  over  ham,  og  at 
det  var  det,  hun  vilde  faa  at  kjæmpe  med  gjennem 
Livet. 

Hun  tog  sig  sammen   til   et  varmt  Smil   og  la 

Haanden  paa  hans  Skulder,  medens  hendes  Øine 
søgte  næsten  trodsig  fast  op  til  hans. 

,,Jeg  maa,  —  maa  føle  min  Frihed,  —  at  jeg 
har  Valget  til  det  sidste,"  —  unddrog  han  sig 
næsten  brutalt. 

,,Du  mener  da  vel  ikke" hviskede  hun  ... 

,,Jovist  vil  jeg  fange  Dig,  ja,  —  af  al  min  Sjæl 
vil  jeg  fange  Dig!  ...  Men  se  ikke  saa  haard  og 
ond  ud,"  —  bad  hun. 

Han  besvarede  det  mat  —  træt,  —  som  med  en 
Sygs  kjærlige  Halvsmil, 

—  Der  var  saa  faa  Ord  at  faa  af  ham  den  hele 
Aften. 

Han  tog  hendes  Kjærtegn,  som  trøstede  de, 
skjønt  de  kun  halv  formaade.  Hans  Blik  var  som 
saa  dødt,  og  han  smaasmilede,  da  hun  ivrig  mente, 
at  det  var  Humørsyge,  og  han  lovede  at  gaa  op 
og  lægge  sig,  —  og  saa  stille  kyssede  hende  paa 
Panden. 

Næste  Morgen  stak  Rein  Hovedet  varsomt 

ind  baade  af  Spisestue-  og  Dagligstuedøren  og  saa 
sig  om. 

...  ,,Nei,  hun» er  ikke  her,"  lo  Eufemia,  som  han 
skyndsomt  tråk  sig  tilbage. 

Han  fandt  hende  ikke  i  Spisekammeret  og  hel- 
ler ikke  i  Fadeburet.  Men  hun  havde  hørt  og 
kjendt  hans  Skridt,  medens  hun  stod  hos  Moderen 
ved  Klædeskabet,  og  hun  sprang  ud  og  mødte  ham, 
som  han  kom  fra  Kjøkkenet. 

Han  rakte  Hænderne  imod  hende  — 

,,Har  jeg  Dig  endnu,  —  idag  ogsaa?"  ...  lød 
det  ængstelig  spændt. 

Hun  kastede  sig  lyst  smilende  op  til  ham. 

Han  tog  hendes  Hænder  og  holdt  dem  paa  sin 
Pande: 

,,Jeg  har  ligget  i  hele  Nat  og  hørt,  hvor  stygt 
og  fælt  der  snakkedes  til   Dig  igaar.   —   Denne  — 

denne  ...  Til  min  eneste,  kjæreste,  velsignede  Me- 
rete!" 

„Jeg  husker  det  ikke,"  —  hviskede  hun,  — 
,,naar  jeg  ser  Dig  igjen,  —  har  Dig  her  ...  Hav  Du 
dit  Humør,  —  jeg  kan  blaase,  véd  Du."  — 

Lidt  efter  var  det  som  strøget  og  glemt  alt- 
sammen. Han  spøgte  og  lo  med  hende  og  løftede 
hende  høit  iveiret,  inden  han  skyndte  sig  over  til 
Kontoret. 

Og  det  forstod  Merete,  —  hun  kom  vist  til  at 
græde  mangen  Gang.     Men  det  gjorde  ingenting  ... 


Sankowitz  stod  igjen  paa  Vangen  med  den 
gamle  bulede  Hat,  fugtige  Klæder  og  sølede  Støvler 
og  tørrede  Fødderne  paa  Granbaret  i  Gangen.  Han 
satte  den  vaade,  rindende  Bomuldsparaply  forsigtig 
imod  Væggen,  medens  han  hilsede  paa  Alida. 

,,Et  schreklicht  Veir  denne  Høst,  —  saa  meket 
Regn  ... 

Jah!  —  det  blifer  ikke  mange  igjen  nu  af  de 
edele  Vangenske  Jomfruer  ...  Ikke  som  sidste  Jul, 
da  de  alle  traadte  Dansen  i  den  store  Sal.  —  Man 
har  sticket  Brudegaver  og  berettet  mig  om  alle  de 
Nyheder,  hvor  jeg  har  færdets  i  Distriktet,  —  paa 
alle  Kanter.  —  Jomfru  Marianne  saa  plotzlich  gnå- 
dig  Fru  paa  det  rige  Værk!   ... 

Och  den  unge  Jomfru  Merete,  som  var  saa 
liden  som  saa,"  —  han  holdt  Haanden  ned,  —  ,,da 
jeg  ferste  Gang  saa  hende,  forlovet  og  skal  snart 
giftes  med  Hr.  Fuldmægtig  Rein   ... 

Jomfru  Barbara  — 

Och  Jomfru  Alida  seif  — 

Ja,  det  er  meget,  som  alle  Fugle  flyver  sin  Vei 
ud  af  Reden! 

Och  den  Sorenskriver?  —  Och  den  Frue?  ... 


299 


Och  Klaveret"  ... 

—  Sankowitz  var  velkommen  laar  som  ifjor. 
Han  kom  beleilig,  som  den  rette  Mand  i  den  hel- 
dige Tid  til  Sorenskriverens  musikalske  Underhold- 
ning. . 

Sorenskriveren  gik  der  alene,  halvt  som  i  et 
Hus,  hvor  der  pakkedes  sammen  til  Flytning.  Han 
tyde  til  Piben,  han  greb  Fiolinen,  han  var  ude  hos 
Figaro,  og  han  tog  sig  af  Gaardstellet. 

Men  om  Aftenerne  ... 

Synd  at  bede  Alida  ind  til  Klaveret,  —  de 
eneste  Stunder,  hun  havde  tilovers  fra  sin  travle 
Dag  til  at  sidde  oppe  paa  Soveværelset  og  skrive 
til  sin  Forlovede! 

Disse  paa  stort  firkantet,  blaat  Postpapir  skrevne 
Breve  med  Bathstemplet  oppe  i  Hjørnet,  som  maatte 
fyldes  paa  kryds  og  tvers  for  den  dyre  Portos  Skyld, 
seksten  Skilling,  —  kunde  hun  blot  sende  hver  tredie 
Postuge. 

Og  bløde,  efter  hendes  Smag  bredt  skaarne, 
Fjerpenne  laa  der  til  hende  paa  Salsbordet,  altid 
færdige  i  dobbelt  Forsyning.  Det  var  et  Udslag 
af  Augustinusen  og  Schmidts  kammeratslige  Iver. 
De  følte  sig  i  en  Sammenhæng  med  Forholdet,  — 
saa  at  sige  hævede  i  deres  Selvfølelse  ved  Kolle- 
gaens Indtræden  i  Sorenskriverens  Familie  ... 

Alida  sad  iaften  under  en  høi  Følelse  af  Lykke 
og  svarede  —  som  en  Undtagelse  —  straks  med 
første  Lørdagspost  paa  Kvigstads  sidste,  hvori  han 
overraskede  hende  og  det  ganske  Hus  med  Etter- 
retningen om  en  glimrende  juridisk  Eksamen. 

—  Her  var  med  engang  slaat  Hul  paa  en  Rad 
af  Udsigter,  —  til  at  blive  Fuldmægtig  hos  hendes 
Far  efter  Rein,  —  gifte  sig  og  bo  herhjemme  paa 
Vangen  i  de  to  hyggelige  Salskamre  til  Solsiden, 
som  Far  og  Mor  foreslog,  —  indtil  han  kunde  opnaa 
kongelig  Ansættelse  som  Prokurator  ... 

...  Alida  tænkte  paa  iljor  og  iaar, følte 

overvældet,  at  dette  var  —  Mirakel!  —  — 


Det  var  Sorenskriverens  og  Fruens  Villie,  at 
der  for  Rein  og  Merete  skulde  holdes  et  ordentligt 
større  Bryllup,  hvortil  alt  det,  de  stod  i  Omgangs- 
forhold  til  i  Distiktet,  blev  at  indbyde.  Man  havde 
havt  nok  af  Bryllupper  ,,i  Stilhed"  nu. 

Man  undgik,  saavidt  mulig,  at  tale  om  eller 
diskutere  disse  Ting  i  Reins  Nærværelse.  De  havde 
mærket,  han  ,, likte  ikke  Staak  —  som  andre  Mand- 
folk,"  —  udtrykte  Fruen  sig.  Han  blev  al  tid  di- 
stræt  og  forsvandt,  naar  noget  i  den  Anledning  be- 
rørtes. 

Under  al  den  Mangfoldighed,  der  paa  alle  Kan- 
ter var  at  gjøre  og  tænke  paa,  mærkede  man  knap, 
at  Høstdagen  mørknede  og  kortedes,  —  saa  man 
alt  tidlig  paa  Eftermiddagen  kunde  se  de  sparsomt 
spredte  Smaaglimt  af  Lys  paa  Gaardene  nedover 
Bygden. 

Det  første  Sneføre  var  gaat  af,  da  et  ekstra 
Læs  med  allehaande  til  Brylluppet  forskrevne  By- 
varer  arriverede  i  Slud  og  Søle. 

Undertiden  naar  Rein  kunde  træffe  Merete  i  Ro 
og  alene  en  Stund  ved  Sybordet  i  Dagligstuen, 
satte  han  sig  hos  hende  og  smaapassiarede. 

Han  maatte  altid  tåge  og  betragte  hendes 
smukke  Hænder  og  Haandled,  —  ,,dem  hun  nu  selv 
just  havde  slig  Brug  for  til  denne  lille  Syning," 
lo  hun. 

Og,  som  han  en  Dag  tog  dem  atter  og  atter, 
prøvede  han  sin  Ring  med  det  lille  Vaaben  i 
Onyksen  ind  paa  hendes  Finger. 

Den  var  jo  for  stor  ...  Men  kunde  nok  knibes 
sammen  af  en  Guldsmed,  —  og  ,,vilde  nok  komme 

til  at  passe  ...  vilde  nok  komme  til  at  passe"  ... 
sad  han  og  gjentog . 

Han  smøg  den  Ind  paa  to  af  hendes  Fingre, 
saa  den  klemte  fast:  — 

,,Den  er  din  Merete!" 

Hun  saa  paa  Ringen  og  kyssede  den  med  Taa- 
rer  i  Øinene. 

,,Gjem  den.  —  Gjem  den  saalænge,"  —  udbrast 
han  nervøst.  — 

Han  sprang  op  og  var  pludselig  ude  af  Døren. 


Merete  vidste,  hvor  gjerne  han  vilde,  hun  skulde 
følge  ham,  naar  han  tog  sine  Udflugter,  og,  hvor 
skuffet  han  blev,  naar  han  maatte  gaa  alene. 

I  det  milde  Tøveir  med  den  vaade,  graa  Taage 
gik  det  saa  nedover  til  Færgestedet  og  Elven,  der 
drev  med  graahvid  Sørpe  af  den  tidligere  ovenfor 
i  Dalføret  faldne  Sne,  —  eller  det  bar  i  de  Par 
følgende  Dages  Barfrost  gjennem  Granskogens  lune 
Stilhed  hen  til  Lovandet,  der  laa  blankt  med  en- 
kelte affaldne  røde  og  gule  Høstblade  paa  sit 
Speil  ... 

De  kunde  gaa  længe  tause,  stille,  uden  at  saa- 
godtsom  et  Ord  veksledes. 

Saa  begyndte  han: 

,,Her  har  Du  gaat,  Merete!  —  nei  ikke  gaat  — . 
Som  Barn  og  senere  ogsaa  har  Du  altid  sprunget 
og  nynnet,  —  forestiller  jeg  mig,  —  mangengang 
hele  Veien  op  til  Tante  Ra  ...  Saa  har  Du  tænkt 
mange  Ting  vel,  —  saadan  opimod  Du  blev  voksen, 

—  at    der    vilde    komme    et    eller    andet    underligt 
Eventyr  fra  fremmed  Land  —  eller  langt  borte  Du, 

—  hvad"  — 

,,Kan  sletikke  sige,  at  jeg  har  tænkt  —  noget, 
som  der  var  noget  i,  før  den  Aften,  jeg  saa  Dig 
saadan  — .  Da  begyndte  det.  Før  var  jeg  bare  en 
dum,  tosset  Unge." 

Og  saa  maatte  hun,  —  han  pressede  hende  til 
det  —  fortælle  alt  om,  dengang  hun  var  en  dum, 
tosset  Unge,  —  alt  det,  hun  syntes,  var  saa  gruelig 
morsomt,  og  alle  sine  Spiloper  ... 

Og  saa  faldt  han  ind  og  fortalte  om  sig  selv 
og  alt  det  underlige  Liv  der  ved  Havet,  —  sin 
Barndom,  hvordan  han  havde  havt  det  derhjemme. 
Aldrig  nævnte  han  sin  Far  —  blot  sin  Mor.  —  Det 
var,  som  om  han  morede  sig  ved  at  lade  sig  selv 
og  Merete  i  Tankerne  løbe  om  som  Børn,  der  næsten 
kunde  legt  sammen  — 

,,0m  vi  to  havde  kjendt  hinanden  da  Du,  — 
det  havde  dog  været  et  Stykke  Liv  sammen!"   ... 

Hvor  han  lignede  sig  selv,  syntes  Merete,  — 
og  ,,sig  selv"  det  var  altid  ham,  hun  havde  set 
første  Gang  1  sin  Vision. 

Han  stod  og  saa  paa  hende  med  en  underlig 
Glød  i  Øinene,  —  omfavnede  hende  lidenskabeligt 
og  trykkede  hende  atter  og  atter  voldsomt  ind  til 
sig.     Men  slåp  hende  pludselig. 

,,Lad  os  skynde  os!"  hastede  han  afsted,  —  og 
sagtnede  først  Ilsomheden  da  de  var  kommet  til- 
bage  til  den  brede  Landevei  ... 

Der  tråk  han  Veiret  dybt  — 

,, Velsignet  være  din  Barndom,  Merete,  som  jeg 
har  delt  med  Dig  —  Lovandet  være  vort  Vidne!" 

Hun  forstod  ham  ikke  —  helt.  Men  der  var 
saa  meget,  hun  ikke  forstod  ...  Og  Spørgsmaalene, 
hun  gjorde  sig,  døde  bestandig  hen  i  en  slig 
Hjertebanken  ved  Tanken  paa,  at  snart,  snart  skulde 

de  tilhøre  hinanden  —  og  da da  skulde  hun 

nok 

Saa  mødte  de  stakkars  Træfod-Lars,  humpende 
rask  afsted  paa  sin  Armkrykke  — 

,,Han  har  ikke  mistet  Benet,  han  er  født 
m€d  det  ene  for  kort,"  oplyste  Merete. 

Det    var    som    Farven    veg    fra    Reins    Ansigt 

Han  svarede  ikke;  men  gik  taus  og  stirrede  ned  i 
Veien  ... 

Pludselig  knyttede  han  Haanden  mod  Himme- 
len — 

„Der  skal  jo  være  et  Hjerte  deroppe.  —  Men 
hvad  skal  man  sige  om  den,  som  sender  halvfær- 
dige,  misdannede  Væsener  ud  i  Skabningen! 

Han  forlanger  Kjærlighed!?" 

Han  ^ik  raskt  oprørt,  og  det  vårede,  før  Merete 
igjen  fik  erobret  hans  Haand  og  fanget  hans  Blik. 

,,Ja,  ja,"  —  smilte  han  saa  til  hende  ...  ,, Frosten 
sætter  Dig  saadan  fin  Kulør  i  Kinderne,  —  gjør  Dig 
dobbelt  skjær  og  vakker!" 

Barfrostens     Tid     er     overhovedet     Aarets 
skjønneste,  snakkede  han  ... 


Forberedelserne  til  Bryllupet  gik  nu  for  sig  1 
stor  Skala. 

Kokkekonen,  Madam  Teian,  var  ankommet  og 
havde  straks  faat  Instrukser  af  Fruen  og  alle  Mid- 
ler til  sin  Disposition,  —  Gjødkalv,  Gjæs  og  Høns, 
—  Fisk,  sikkret  til  Dagen  hos  to,  tre  forskjellige 
Fiskere  ... 

Der  kogtes,  tilberedtes,  bagtes  og  stegles, 
medens  det  sydede  og  suste,  og  Hden  i  den  store 
Skorsten  paa  Vangen  spragede  fra  Morgen  til 
Aften. 

Og  Indbydelser  udsendtes  alt  otte  Dage  ifor- 
veien. 

Var  Distriktets  Familier  ved  Jomfru  Bar- 
baras som  ved  Jomfru  Mariannes  Bryllupper,  saa 
at  sige,  blevet  forholdt  Udtrykket  for  alle  sine  for- 
skjellige varme,  hjertelige,  venskabelige  og  høi- 
agtelsesfuldt-ærbødig  deltagende  Følelser  ved  de 
vigtige  Begivenheder  i  den  Orningske  Familie,  —  saa 

var  man  nu  desto  ivrigere  besluttet  paa  at  tåge  sit 
Mon  igjen. 

Hvad  Stuevinduerne  eiede  af  Blomsterflor, 
maatte  til  Saksen.  Der  bandtes  Kranse,  og  man 
lagde  sig  sammen  om  lange  Guirlander  til  Altar- 
skranken  og  Brudeskamlene. 

Og  nu,  Vielsen  skulde  foregaa  iovermorgen, 
holdt  det  ene  Kjøretøi  efter  det  andet  fra  Bygdens 
forskjellige  Kanter  foran  Kirkedøren  med  en  Over- 
flødighed  af  Blomster  og  grønt  til  at  pynte  med  og 
Tepper  til  Gulvet. 

Der  herskede  Spænding  og  Forventning  ... 

Inde  i  Kirken  skulde  man  prøve  og  synge  en 
digtet  og  mangfoldig  afskrevet  Brudesang  til  den 
høitidelige  Akt,  medens  travle  Hænder  arbeidede 
paa  at  smykke  og  dekorere  ... 

Tanker  og  Øine  rundt  om  i  Bygden  svævede 
overhovedet  mod  det  spidse  Kirketaarn,  der  af  og 
til  jog  sin  Fløi  ind  i  Skodden,  medens  en  og  anden 
Kraake   hævede   sig  i  den   graa   Tøveirsluft.    —  — 

—  Efter  gammel  Skik  og  Sæd  skulde  Brudgom 
og  Brud  ikke  se  hinanden  nu  før  Imorgen  i  Kirken, 
—  fik  Rein  til  Besked  oppe  paa  Gangen,  —  han  gik 
der  tidlig  paa  Formiddagen  og  ventede  urolig  paa 
Merete. 

Det  syntes  at  overrumple  ham,  og  han  blev 
staaende  fordybet,  eftertænksom  ... 

Som  ved  en  pludselig  Beslutning,  skyndte  han 
sig  saa  opad  Trappen  til  Mørkloftet,  hvor  han  vidste 
hende  ifærd  med  at  lede  frem  noget. 

Hun  stod  langt  inde  ved  et  gammelt  Skab  og 
holdt  Indholdet  af  en  og  anden  Æske  frem  i  den 
graa  Lysstribe  fra  Taggluggen. 

,,Saa  vil  jeg  ialfald  faa  tåget  Farvel  med  den 
unge  Pige,"  sa  han,  idet  han  kom  hen. 

Hun  mødte  hans  Øine,  de  var  saa  underlig 
angstfulde. 

,,Saadan  ser  hun  ud  altsaa,  den  unge  Jom- 
fru Merete  Orning!  som  —  jeg  ikke  kan  leve  for- 
uden  .:."  — 

Han  stod  og  stirrede  paa  hende  med  Hænderne 
paa  hendes  Skuldre  — .  ,,Havde  jeg  formaat  det, 
vilde  jeg  flygtet  mange  Gange,  —  for  længe  siden 
...  Frit  ikke  saa!  —  Se  ikke  saa  spørgende  ud"  — 

Han  strøg  sig  nervøs  med  Haanden  om  Fan- 
den ... 

—  ,,Den  gamle  Kirkeslæde  der  med  Udskjærin- 
gerne  og  Snørkleme  og  Forgyldingen,  —  jeg  har 
tumlet  og  drømt  om  den  i  hele  Nat"  —  smilte  han 
tungsindig. 

,,Du  sad  oppe  i  den,  Merete.  Men  mig  var  det 
trods  alle  Anstrengelser  umuligt  at  komme  med  for 
Violoncellen,  som  sad  der  med  den  brukne  Hals 
ved  Siden  af  Dig!  Snart  prøvede  jeg  fra  Siden  og 
snart  at  springe  bagpaa  Meien.  —  Og  bestandig 
hørte  jeg  en  Tone  ud  af  den,  som  blev  stærkere  og 
stærkere  hver  Gang,  jeg  prøvede.  Og  tilsidst  lød 
der  lange,  forfærdelige  Hyl  udover  Landskabet  mod 
mig,  der  formastede  mig!  — 

Jeg  var  Dig  saa  nær,  at  jeg  næsten  kunde  rørt 
ved  Dig;  —  men  Du,  Du  var  ligesom  i  en  anden 
Verden  — 

Da  Slæden  bøiede  af,  stod  jeg  og  saa  efter  Spo- 
ret i  Sneen  —  og  vaagnede  ved  at  høre  mig  selv 
raabe  efter  Dig  —  Merete!  —  Merete!  — 

Ikke  sandt?"  —  Han  skalv  i  Stemmen  og  sit- 
trede.  —  ,,Nu  snart  skal  jeg  slippe  at  raabe  efter 
Dig.  —  Sig  det,  lov  mig  det,  —  giv  mig  dit  Kys  paa 
det  ...  Der  maa  intet  komme  nu  og  stille  sig  mel- 
lem  os  to." 

Han  blev  pludselig  staaende  og  stirre  stivt  hen 
mod  Slæden. 

,,Hvad  er  det?"  —  fo'r  Merete  op.  —  ,,Som  Du 
er  ophidset  idag!" 

Jonas  Lie  :  Samlede  Værker.     XII.  20 


306 


,,Jeg  syntes,  jeg  saa  mig  selv  sidde  i  den"   .. 
hviskede  han  næsten  uhørlig.  — 

,,0g  den,  som  ser  sig  selv,  véd  Du"  ... 

,,Aa,   Rein!  —  nu  har  vi  jo  bare  til  imorgen!' 


Samme  Aften  blev  der  pludselig  dødsstille  paa 
Vangen  midt  i  Travlheden. 

Gaardsgutten  fra  Rafos  kom  kjørende  med 
skumsved  Hest  og  Gjetergutten  paa  Fanget  og  bad 
om  at  faa  tale  med  Sorenskriveren  og  Fruen  — 
alene  — . 

Han  stod  ræd  og  bleg  indenfor  Døren,  som  han 
ikke  turde  komme  frem  med,  hvad  han  havde  at 
sige: 

Gjetergutten  var  kommet  vildt  styrtende  hjem 
til  Rafos  og  fortalt,  at  han  havde  set  Fuldmægtig 
Rein  stupe  lige  ud  i  værste  Fossekoget!  ...  Han 
maatte  være  gledet  paa  en  Isholke  der  ved  Udsigts- 
pynten. 

Gaardens  Folk  blev  straks  i  største  Skyndsom- 
hed  skikket  didop  for  at  se  og  undersøge,  inden 
det  begyndte  at  skumre,  —  og  de  havde  fundet 
hans  Hue  hængende  i  en  Busk  lige  nedenunder  det 
Sted,  hvor  han  havde  staat.  Den  maatte  være  revet 
af  ham  i  Faldet. 

Ved  Lysningen  næste  Morgen  vilde  der  skikkes 
Mandgard  ud  for  at  lede  og  sokne.  Men  i  Fossen 
der  var  der  lidet  at  søge,  —  den  gav  nok  intet 
igjen! 

Budskabet  bredte  sig  hviskende  og  alt  lam- 
mende over  Gaarden. 

Og    Sorenskriveren    og    Fruen    vekslede    tunge 

Blikke,  —  de  maatte  jo  sammen  prøve  at  forberede 
deres  stakkels  Barn. 

De  fandt  Merete  staaende  ved  Gangvinduet,  som 
forstenet;  —  hun  havde  set  Budet  med  den  skum- 
kjørte  Hest  og  forstaat  alt.  —  Bad  kun  klar  og 
rolig  om  at  faa  alle  Detalller,  —  alt,  hvad  de 
vidste. 

Hun  stødte  al  Beroligelse  fra  sig,  —  tog  et  Lys 
og  gik  ind  paa  Reins  Værelse.  Man  saa,  hun  vilde 
være  alene  ... 

Med  skjælvende  Hænder  ledte  hun  derinde,  om 
der  skulde  findes  noget  —  Brev  til  hende. 

Der  brød  Anelser  frem  — 

Og  siden,  med  stigende  Uro,  søgte  hun  om  mel- 
lem  Papirerne  i  Hylden  og  Skriverbordet  ... 

Hun  tråk  forsigtig  paa  Skuffen  i  Dragkisten  ... 
jDer  i  det  lille  Aflukke  ved  den  ene  Side  laa  for- 
skjellige Smaabøger  og  Dokumenter.  —  Hun  tog 
varsomt  op  Stykke  for  Stykke  ... 

Jo,  der  stod:  —  ,,Til  Merete!"  — 

Aa  Gud!     Aa  Gud! 

Nei,  —  det  var  skrevet  for  længe  siden,  —  ud- 
trykkelig  paategnet  og  dateret  ,, Natten  efter  vor 
Forlovelse". 

Hun  brød  med  isnende  Ro  Seglet,  —  maatte,  — 
maatte  have  Klarhed! 

Det  var  noget  som  en  sidste  Villie,  et  Slags 
Testament,  forstod  hun,  hvori  han  for  Tilfælde  af 
sin  Bortgang  udtrykkelig  overgav  hende  alt,  alt, 
hvad  hans  var,  —  Dokumenter  og  Papirer  og,  hvad 
han  maatte  eie.  Der  vilde  ingen  nedlægge  Protest, 
—  behøvedes  ingen  Former.  Hans  mulige  Adkomst 
til  de  Moldevi^igske  Eiendomme  forsvandt  med  ham 
selv. 

Merete  bed  Tænderne  sammen  for  at  kvæle  al 
Følelse  ned  i  sig. 

Hun  lagde  som  i  Drømme  Testamentet  hen,  — 

lukkede  op  og  foldede  ud  Papir  efter  Papir,  — 
søgte  og  søgte  ind  til  Sammenhængen. 

I  en  fin  gammel  Lommebog  fandt  hun  enkelte 
Blade  beskrevne  med  henkastede  Streif  ... 

Hun  tråk  Lyset  tæt  ind  til  sig,  —  læste  og 
dechjffrerede  den  utydelige  Skrift,  —  prægede  i 
dybeste  Spænding  ligesom  hvert  Ord  ind  i  sin  Sjæl, 
medens  Øinene  i  det  farveløse  Ansigt  brændte  med 
en  underlig  Glød  ... 

—  ,, Nyttede  ikke.  —  Nyttede  ikke  —  begyndte 
det  første  Blad  ...  Trode,  jeg  skulde  kunnet  reise 
fra  det  ved  at  søge  ind  til  Byen,  —  gjøre  Uden- 
landsfart!  ...  Men  mig  kan  Tilværelsens  Ensom- 
hed  overfalde  midt  i  Menneskevrimlen  —  værst 
da!  ...  — 

Jeg  har  saa  klart  for  mig  mit  tidligste  Ind- 
tryk: 

Jeg  sad  paa  Gulvet  og  legte  og  hørte  min  Mors 
dæmpede  Samtale  med  Jordemoderen  om,  at  noget 
som  en  Negl  og  Antydning  til  en  Finger  var  ope- 
reret  ud  af  min  Ryg,  da  jeg  var  aarsgammel  ... 

Det  var  en  Negl  og  ikke  Spidsen  af  en  Klo, 
—  forsikkrede  Madamen. 

Mor  lyttede  ivrig  til  og  lagde  Vægt  paa,  at  det 
maatte   forties   

—  Jeg  kunde  siden  ikke  tænke  paa  andet.  Det 
stod  altid  for  mig  —  jeg  følte  det  som  Greb  i 
Ryggen,  —  som  jeg  havde  noget  usynligt  efter 
mig. 

Og  saa  dette  Sagn  om  Misfostre  i  Slægten,  som 
tydede  ud  i  vort  Hjem  ...  noget  ondt,  som  skulde 
sones  i  hvert  syvende  Led! 

Da  jeg  var  ti,  elleve  Aar,  blev  jeg  opmærksom 
paa  noget  som  en  Negl  under  Huden  ovenfor  Anke- 
len, og  trode  at  kjende  som  lidt  af  en  Taa  ... 

Jeg  kjendte  og  følte  bestandig  efter  ...  fik  en 
forfærdelig    Panik,    —    til    sine    Tider    en    usigelig 

Angst,  —  turde  ikke  gaa  i  Bad  med  andre  Gutter, 

—  skjulte  og  vårede  mig. 

Jeg  begyndte  at  sky  Menneskene,  —  kunde  faa 
den  forfærdende  Følelse  over  mig  at  huse  i  mit 
Legeme,  —  bære  paa  —  en  anden  Person,  hvis 
Tæer  og  Hænder  stak  ud  af  mig.  —  Jeg  vaagnede 
i  Opvæksten  om  Nætterne  med  et  Rædselsskrig.  — 
Nu  Vilde  han  knuge  mig!   ... 

—  Min  kraftige  Haarvækst!  —  Det  beroligede 
mig,  at  min  Far  ogsaa  havde  den,  —  at  den  laa 
til  Familien. 

Jeg  ligger  som  et  fængslet  Øie  paa  Bun- 
den af  Sjøen  og  ser  gjennem  den  op  i  den  lyse 
Dag  som  til  en  høiere  Etage,  —  skimter  Stjerner 
...  Véd,  at  der  er  Aand  til,  —  saavidt,  at  jeg  ikke 
tør  slippe  den  ansvarsløse  Nøk  i  mig  løs.  —  Skab- 
ningen  har  ogsaa  sine  Aandens  fjerne  Grænse- 
beboere,    der   kan    ligge    bundne    under    en    Angst, 

—  for  at  ta  Del  i  Livet,  —  frygter,  de  fra  Sol- 
skinnet skal  synke  tilbage  i  den  dybe  Skygge 
igjen. 

—  Den  Verden,  hvor  Menneskenes  bedste  Del 
kun  for  tællelige  Generationer  siden  er  kommet 
over  det  Standpunkt  at  æde  hinanden  for  siden 
kun  at  indsætte  en  finere  Maade  at  gjøre  det  paa 
...  Ædderkoppen  og  Fluen!   ... 

Jeg  tænker  mig,  at  vi  er  lukket  inde  i  et  ondt 
Rum  og  skal  forblive  der,  til  vi  har  arbeidet  Lo- 
ven om  Aarsag  og  Virkning  ind  i  vor  Natur.  Og 
saa  flyttes  vi  efterhaanden  op  i  det,  man  kalder 
Aand. 

Man  véd  saa  vist,  at  to  og  to  er  fire  ...  Og  saa 
kan  to  og  to  Frøkorn  dog  i  Aandens  Regnestykke 
blive  til  fire  hele  Skove! 

Til  sine  Tider  føler  jeg  med  klam  Angst, 

at  Tilværelsen  har  denne  Traad  i  mig,  —  nogen 
Hævnens  Regning  paa  min  Slægt,  som  den  kan 
rykke  i  — 

Jeg  tæller  og  tæller:  —  min  Far,  min  Farfar, 
Oldefar,  Skipperen,  som  blev  rig  paa  Englandsfarten 
...  Med  mig,  den  femte  ...  Men  saa?  —  er  der  et 
eller  to  Led  høiere  op  til  det  syvende? 

—  Man  tar  tilægte  og  drager  andre  ind  under 
Forbandelsen.  —  —  —  —  —  —  —  —  —  —  —  — 


laften  derude  i  Ensomheden  paa  Vidden  ...  kom 
den  igjen,  denne  Lyd,  —  som  noget  grundbærende 
styrtede  dybt  inde  i  Jorden  —  eller  inde  i  mig  selv 
...  En  Følelse,  som  de  beskriver  ved  Jordskjælv,  — 
alt  utrygt,  vaklende  løst  ... 

Og  under  Rædslen  begyndte  Maanen  at  karri- 
kere  ... 

Grunden  roper  med  gaadefulde  Lyd,  som  op 
fra  nogen  hemmelighedsfuld  Verden  ...  Ens  Navn 
gj alder  langt  nede   ... 

Der  stiger  som  en  Skygge,  der  vil  gribe  i  mig. 
—  Han,  den  anden  med  Kløerne  ... 

Hævnen  er  moden  og  løs  igjen! 

Kanske  har  han  langt  inde  i  mig  sit  eget 
levende  Hjerte,  —  sine  egne  Drifter  ... 

Natterædslen  stiger  som  en  stor,  ubegrænset 
Ligvogn  ud  af  Mørket  ... 

—  ,, Livets  Fest,"  —  heder  det  ...  bare  ikke 
for  mig!"  —  —  —  —  —  —  —  —  —  —  —  —  — 

—  Merete  sad  i  Stolen,  hensunken  i  de  tre,  fire 
Papirblade. 

Hun  holdt  dem  foran  sig  længe,  efterat  de  var 
læste,  —  gjennemlevede  ... 

Med  en  underlig  visionær  Klarhed  oprullede 
hendes    Samliv   med    Rein    sig   atter   Dag   for   Dag 

—  fra  den  første  Aften,  hun  havde  set  ham  i  sin 
Forudanelse.  Saamangt  et  Ord,  saamangen  An- 
tydning, der  var  blevet  siddende  igjen  som  kun 
halvt  forstaat,  laa  nu  i  gjennemsigtigt  Lys  for 
hende. 

Hun  sad  urørlig  med  Blikket  fyldt  af  de  indre 
Syn  — 

Der  begyndte  at  gaa  som  Ryk  gjennem  hendes 
Legeme,  og  der  kom  en  Sittren  i  Øinene,  som  ar- 
beidede hun  for  at  vaagne  til  sig  selv  igjen. 

Med  ét  strømmede  Blodet  til  Ansigtet,  og  hun 
tog  sig  til  Panden  — 

Rein,  —  Rein,  —  hun  skulde  aldrig  se  ham 
mere  ... 

Aldrig!  —  Aldrig! 

Hun  faldt  tilbage  i  Stolen  med  et  vildt  Skrig. 


—  Sorenskriveren  og  Fruen  havde  gaat  der  ud- 
over  Aftenen  frem  og  tilbage,  ud  og  ind,  lyttende 
og  vogtende  paa  Lysstriben  i  Døren. 

Op  ad  Trappen  steg  Toner,  —  fjerne,  dæmpede, 
langsomme  Akkorder  fra  Klaveret,  hvor  Sankowitz 
sad  alene  i  Kvælden  og  spillede  en  Koral,  medens 
stille  ilsomme  Meldinger  gled  i  Mørket  udover 
Bygden. 

Pludselig  hørtes  Meretes  Jammerraab. 

De  fandt  hende  liggende  bevidstløs,  og  Soren- 
skriveren bar  hende  ind  paa  hendes  Sovekam- 
mer. — 

Dagen  efter  laa  Merete  1  voldsom  Hjerne- 
feber.  — 

TREDIVE  AAR   EFTER. 


De  tredive  Aar  havde  vekslet  med  deres  hvide 
Sne  og  grønne  Sommerløv. 

Den  mægtige  Elv  kom  ikke  længere  fra  ukjendte 
Fjeldmarker  og  ,, svarte"  Skoge,  som  Øksen  endnu 
neppe  havde  rørt,  og  den  seg  ikke  længere  gjen- 
nem  Distrikter  med  en  taus,  af  Tidsaanden  uberørt 
Almue. 

Sorenskriver  Orning  og  hans  storraadige  Frue 
sov  ved  hinandens  Side  under  hver  sin  Jernplade 
ved  den  Kirke,  hvor  Almuen  saamange  Gange 
havde  strøget  Hatte  og  Huer  af,  naar  de  steg  ud 
af  Vogn  eller  Slæde. 

Paa  Vangen  Gaard  residerede  nu  gamle  Foged 
og  Storthingsmand  Kvigstad,  —  en  høist  formaaende 
og  mægtig  Mand  i  sit  Distrikt. 

Han  havde  som  Prokurator  indløst  sin  Hustru 
Alidas  Fædrenegaard  og  levede  der  med  Resten  af 
et  talrigt  Kuld  Børn,  efterat  de  ældre  i  Rækken 
allerede  var  fløiet  ud  af  Reden  og  tildels  naat  til 
Stillinger  i  Landet. 

Den  svære  Hovedbygning  med  den  gamle, 
mærkelige  Frugthave  og  Park  skinnede  hvidmalet 
med  nyt  blaat  Tagdække  og  store  Vinduer  mellem 
sine  Løn-  og  Poppeltræer  deroppe  i  Aassiden. 

De  to  ,,Jomfruværelser"  fra  Sorenskriverens  Tid 
ovenpaa  i  anden  Etage  optoges  nu  af  Frøken  Merete 
Orning. 

Hun  holdt  altid  Sengen,  og  der  havde  dannet 
sig  som  noget  sagnagtigt  om  hende  i  den  yngre 
Generation:  — 

Da  hendes  Brudgom  ved  et  Ulykkestilfælde 
styrtede  i  Rafossen  paa  selve  Aftenen  før  Bryl- 
luppet,    —    som    alt   var   beredt,    Kirken   pyntet    og 

hele  Egnen  indbuden,  —  var  hun  faldt  i  en  svær 
Sygdom. 

Siden  forblev  hun  altid  sengeliggende,  kom  al- 
drig udenfor  sine  to  Værelser. 

Man  viste  endnu  Stedet,  hvor  Brudgommen  var 
gledet  ud.  Hans  Lig  blev  ikke  fundet,  og  man  sa, 
at,  naar  Isen  laa  oppe  paa  Lovandet,  kunde  han 
ses  at  gaa  igjen  i  Maaneskinnet,  farende  som  en 
Skygge. 


Merete  havde  været  oppe  og  gjort  sit  sirlige 
Toilette. 

Hun  satte  en  Glæde  i  alskens  udsøgt  Lintøi 
med  Kniplinger  og  Broderier,  og  Alidas  Døttre  over- 
raskede hende  gjerne  paa  Fest-  eller  Fødselsdage 
med  et  eller  andet  fint  arbeidet  Stykke. 

Fogden  havde  af  Princip  sendt  sine  Sønner  tid- 
lig ud  for  at  prøve  Verden;  men  ,,Døttrene  skulde 
der  hegnes  om",  —  deres  Naturs  Ægthed,  legem- 
lige og  aandelige  Sundhed  bevares,  og  Skjønheds- 
sansen  udvikles.  De  skulde  bli  opdragende  Hu- 
struer for  sine  Mænd,  og  som  Mødre  danne  den 
kommende  Slægt,  —  overhodet  blive  som  Alida 
og  de  Vangenske  Jomfruer,  —  var  Kvigstads  For- 
mening. 

—  Der  var  sirlig  pyntet  og  pudset  paa  Meretes 
Værelse  idag,  —  friske  Blomster  og  en  liden  Buket 
,, Jomfru  Maria  Guldsko"  i  et  Glas  paa  Bordet  ved 
Siden  af  Sengen. 

Marianne  med  to  Døttre  ventedes  fra  Værket  i 
et  Sommerbesøg  hjem  til  gamle  Vangen. 

—  Merete  var  nu  ty  et  til  Sengen  igjen. 

Hun  laa  der  lidt  træt  og  nød  Formiddags- 
stilheden,  hvori  en  og  anden  Stemme  lød  op  fra 
Gaarden  ... 

Hun  reiste  sig  paa  Albuen  med  pludseligt  Liv 
og  lyttede  — 

Der  kom  de  ...  i  den  fine  Landauer  med  de 
to  vælige  Brune  for,  —  de  danske  Vognheste,  som 
Groth  havde  forskrevet  forrige  Aar  ...  laa  hun  og 
saa  det  alt  for  sig  i  Tankerne  — 

Deiligt,  at  han  ikke  er  med  selv!  —  For  da 
er  Marianne  den  gamle,  kloge,  lune.  Ikke  dette 
irriterede,  vogtende,  hvormed  hun  ellers  følger  ham, 

—  som  om  hun  stadig  maa  svælge  noget  ... 

Merete  tråk  i  Klokkestrengen: 

,,Sig  nu  nede,"  —  bad  hun  Pigen,  —  ,,at  min 
Søster  maa  spise  Middag  og  drikke  sin  Kaffe, 
førend  hun  kommer  op  til  mig;  men  begge 
Smaapigerne  maa  straks  komme  og  vise  sig  for 
Tante." 

De  hastede  med  sagte  Trin  op  af  Trappen,  — 
Mariannes  to  og  Alidas  yngste  —  og  fløi  hen  og 
hilsede  paa  denne  forunderlige  Tante,  de  havde, 
som  altid  laa  tilsengs  og  aldrig  kunde  vinde  over 
sin  store  Sorg,  —  som  Mama  sa. 

,, Tante  Ra!"  —  smilte  Merete,  da  den  ældste, 
fyrig  i  sine  Bevægelser,  resolut  bemægtigede  sig 
Pladsen  foran  Sengen  ...  ,,Hun  er  heftig  og  hidsig 
vel.  Du  Bolette?"  henvendte  hun  til  Søsteren.  ,,Men 
lige  god  for  det! 

Og  Du,   Bolette   ...  Jeg  mener,   det  er  Far  jeg, 

—  hans  lune  forborgne  stille  Smil  oppe  ved  Øien- 
krogene.  —  De  siger.  Du  er  musikalsk  ...  Ja,  — 
kan  Du  faa  saadan  Glæde  af  det,  som  han,  saa  — . 
Det  er  det,  at  kunne  ha  sin  Glæde  i  sig  selv,  Du, 

—  slig,  at  intet  kan  ta  den  fra  en!  — 

...  Ja,  er  det  ikke  underligt  Du  ,,Tante  Ra", 
at  ha  en  Ring  paa  to  Fingre?"  lo  Merete,  da  den 
ældste  havde  bemægtiget  sig  hendes  Haand  og  be- 
tragtede  det  mærkelige,  som  altid  blev  lige  nyt  for 
dem. 

Saa  maatte  de  jo  vises  om  af  Kusinen  og  bese 
alt,  —  hvordan  Tanten  havde  det  i  de  to  venlige 
gammeldags,  lysmalede  Værelser  ...  Boghylden  med 

alle  de  Bind  af  historiske  Værker  og  Grammatiker 
og  Lærebøger  ...  Tante  Merete  havde  læst  med  alle 
Alidas  Børn  de  Fag,  hun  havde  lagt  sig  efter  og 
interesserede  sig  for. 

Og  det  halvstore  gamle  Barneskatol  paa  Række- 
vidde  fra  Sengen  maatte  undersøges.  Det  var  fyldt 
med  Kanavasager  og  Silke  til  Brug,  naar  hun  af 
og  til  sad  i  Sengen  og  morede  sig  med  at  brodere 
Figurer  efter  egen  Fantasi.  Der  blev  i  Aarenes 
Løb  et  og  andet  færdigt  og  sendt  som  Presenter 
til  Søstrene,  der  gjemte  paa  dem  næsten  med 
Pietet. 

Og  saa  den  store,  hugede,  messingbeslagne 
Dragkiste  med  det  gamle  slebne  Speil  over,  — 
i  hvis  øverste  laasede  Skuffe  de  aldrig  fik 
komme  ...  — 

—  Udover  Eftermiddagen  sad  Marianne  alene 
deroppe  hos  hende. 

Fru  Groth  var  en  staselig  ældet  Dame  med 
hvide  Haarbukler,  i  hvis  arrede  og  noget  benede 
Ansigt  et  Par  smaa  levende  Øine  undertiden  kneb 
sig  sammen  til  en  Mysen,  som  om  hun  søgte  efter, 
hvad  der  var  paa  Bunden. 

De  talte  dæmpet,  fortrolig.  Der  var  noget  af 
Lønkammerets  Fred  og  Oprigtighed  over  det,  og 
en  og  anden  Gang  reiste  Marianne  sig  og  rakte 
Merete  et  Glas  eller,  hvad  hun  kunde  se  efter  fra 
Sengen. 

,,Det  er  underligt,  saa  Du  kan  følge  med  al- 
ting,  Merete!  —  næsten  som  Du  kunde  se  udover 
Bygden,  der  Du  ligger,  —  og  længere  ud  ogsaa  ..." 
yttrede  Marianne.  —  ,,Naar  jeg  sidder  her  hos 
Dig,  blir  det  altid  som  i  vbre  Pigedage  igjen  paa 
Vangen." 

,,Ja,"  —  nikkede  Merete  med  sit  smukke  Hode; 
hun  mindede  endnu  om  Ungpigen.  —  ,,Man  havde 
ikke  slig  Hast  og  Fart  i  vor  Tid,  Du.  Der  hændte 
ikke  saameget.     Posten  kom  den  ene  Gang  i  Ugen 

med  den  ene  lille  Avis  ...  man  havde  Stunder  til 
at  ruge  over  sine  Indtryk,  —  og  de  gik  kanske  desto 
dybere  ..." 

Marianne  mysede  med  et  underligt  grundende 
Udtryk  paa  Søsteren:  — 

•  ,,Det  var  al  tid  saa  tungt  at  tænke  paa,  at  Du 
laa  der,  Merete.  —  Men  nu  har  jeg  begyndt  at  for- 
sone mig  med  det.  Naar  én  er  saa  enkel  og  hel, 
knækker  man  ogsaa  helt!  —  Du  formaade  ikke  at 
ta  det  op  med  Verden  mere  — " 

—  Nu  bankede  Pigen  paa  og  kaldte  Fru  Groth 
ned  til  Theen  ... 

Marianne  stod  et  Øieblik,  som  der  gik  noget  i 
hende.  — 

Saa  bøiede  hun  sig  pludselig  over  Søsteren  og 
hviskede   i  stærk  Sindsbevægelse:  — 

,,Var  en  stor  Kjærlighed  biet  mig  beskaaret  i 
Livet,  —  jeg  skulde  gjerne  ligget  der,  Du  ligger, 
Merete!" 

